
CUVÂNT ÎNAINTE 


Dintotdeauna omul a dorit binele şi prosperarea urmaşilor săi, promo- 
vând aceste valori, fireşte, în armonia cuplului familial. Familia pe parcur- 
sul istoriei s-a constituit drept cea mai adecvată formă de convieţuire între 
sexe şi de viaţă conjugală, fiind o structură socială care asigură continui- 
tatea neamului prin transmiterea experienţei sociale, educaţia cuvenită a 
generaţiilor tinere, şi care contribuie la menţinerea sănătăţii membrilor săi. 
Familia conferă un anumit sens existenţei umane, îi inspiră omului încre- 
dere în sine, stimulează activitatea creatoare şi armonizează viaţa lui spi- 
rituală. 

Nu în zadar familia este considerată principala celulă a societăţii, care 
în miniatură reprezintă un adevărat organism social cu o întreagă diver- 
sitate de relaţii reciproce, obligaţiuni şi funcţii, fiind o verigă constantă în 
evoluţia umană, vectorul prin care se realizează obiectivele economice şi 
sociale şi obiectul politicilor de dezvoltare socioeconomică. 

în ultimele decenii constatăm schimbări esenţiale în peisajul familial. 
Modelele familiale, altădată marginale societăţii, devin din ce în ce mai 
răspândite în ţara noastră, relaţiile conjugale au devenit mai instabile, din 
an în an creşte numărul şi ponderea copiilor născuţi în afara căsătoriei, 
formarea familiei şi naşterea copiilor se amână pentru vârsta mai matură. 
Aceste schimbări ale familiei au repercusiuni importante, în special, asupra 
regimului de reproducere a populaţiei, ceea ce la rândul său influenţează 
dezvoltarea socioeconomică durabilă. 

Acum de două deceniii, populaţia Republicii Moldova înregistrează 
sporul natural şi migraţional negativ, astfel în evoluţia demografică stabi- 
lindu-se faza de depopulare. Prognozele demografice elaborate demon- 
strează că această tendinţă se va păstra şi în deceniile viitoare, îmbătrâ- 
nirea populaţiei devenind una din cele mai complexe probleme pentru 
societate în viitorul apropiat. 

Modificarea atitudinii faţă de familie şi copii este un fenomen observat 
în ţările europene economic dezvoltate după anii 1960, motivele princi- 


5 


pale fiind transformarea valorilor, creşterea statutului femeii în societate, 
liberalizarea normelor morale, promovarea toleranţei faţă de diferite mo- 
dele comportamentale, precum şi revoluţia contraceptivă, care oferă tot 
mai mari posibilităţi în ceea ce priveşte controlul natalităţii. Evident că 
progresul socioeconomic, schimbarea modului de viaţă au avut un impact 
semnificativ, restructurarea ciclului de viaţă familial intersectându-se cu 
cele din mediul economic şi social. în prezent observăm modificări mari 
ale modului cum indivizii şi familiile privesc ocuparea, piaţa muncii, cariera 
profesională şi securitatea socială ce derivă din ocupare. 

Spre deosebire de Europa Occidentală, în ţările ex-socialiste, inclu- 
siv în Republica Moldova, transformarea familiei s-a derulat pe funda- 
lul crizei socioeconomice, care a provocat înrăutăţirea calităţii vieţii 
populaţiei, polarizarea societăţii, şomajul, migraţia de muncă în masă, 
agravarea sănătăţii populaţiei, inclusiv celei reproductive, având un 
impact negativ asupra dezvoltării populaţiei. în aceste condiţii multe 
familii din Republica Moldova s-au pomenit în situaţii de supravieţui- 
re, fiind nevoite să-şi adapteze comportamentul familial la condiţiile în 
permanentă schimbare, la incertitudinile care le însoţesc viaţa zi de zi. 
Cu toate acestea, ca şi în ţările occidentale, un impact important asupra 
comportamentului familial al populaţiei a avut schimbarea câmpului 
valoric, liberalizarea normelor morale în sfera familiei şi căsătoriei, ac- 
ceptarea socială a diferitelor comportamente. 

Una din cele mai importante schimbări care s-a produs în sânul familiei 
este scăderea natalităţii şi reducerea numărului de copii în familie. Anume 
acest fenomen în cea mai mare măsură a afectat evoluţia demografică, fi- 
ind cauza principală a scăderii sporului natural al populaţiei şi îmbătrânirii 
acesteia. 

Trebuie de menţionat, că în ultimii ani dinamica populaţiei a devenit 
una din direcţiile prioritare în activitatea Guvernului Republicii Moldova, 
societatea şi statul conştientizând faptul că dezvoltarea socioeconomică 
durabilă este determinată de factorul demografic. în anul 2007 a fost crea- 
tă Comisia Naţională pentru Populaţie şi Dezvoltare, a fost elaborat şi apro- 
bat Programul naţional strategic în domeniul securităţii demografice al 
Republicii Moldova (2011-2025), s-au depus eforturi pentru consolidarea 
activităţii diferitelor instituţii în domeniul demografic. Evident că cercetă- 
rile demografice au devenit mai solicitate, servind drept suport în elabora- 
rea şi implementarea politicilor demografice. 

în acest context prezenta monografie abordează o tematică de actu- 
alitate deosebită, publicarea ei va contribui la cunoaşterea unor tendinţe 
demografice extrem de complexe, prezentând argumente solide cu privire 
la necesitatea promovării unor politici familiale adecvate şi consecvente, 
menite să încurajeze natalitatea şi, respectiv să atenueze consecinţele evo- 
luţiei demografice nefavorabile. 

Lucrarea va îmbogăţi arsenalul literaturii demografice din Republica 
Moldova, constituind o sursă de informaţii pentru cercetători, studenţi, 
doctoranzi şi un instrument de referinţă indispensabilă factorilor de deci- 
zie în politicile demografice, economice şi sociale. 





Academicianul 
Gheorghe PALADI 

INTRODUCERE 


în a doua jumătate a secolului XX - începutul secolului XXI-lea în majo- 
ritatea ţărilor europene, inclusiv în Republica Moldova, s-au produs schim- 
bări esenţiale în comportamentul demografic, familial şi în relaţiile famili- 
ale. Familia tradiţională, bazată pe căsătorie, care decenii la rând asigura 
reproducerea stabilă a populaţiei, în prezent nu mai este un model famili- 
al dominant, suportând concurenţa cu diferite forme de convieţuire, mai 
mult sau mai puţin acceptate. Modificarea rolurilor conjugale, reducerea 
dimensiunilor familiei şi reorganizarea structurii ei, redimensionarea con- 
tribuţiei soţilor la bugetul familial, schimbarea relaţiilor dintre generaţii, a 
normelor morale în sfera familiei şi căsătoriei au creat o nouă imagine asu- 
pra familiei contemporane. Familia a devenit tot mai integrată în dinamica 
societăţii, tot mai mult condiţionată de schimbările economice şi sociale, la 
rândul său influenţând evoluţia societăţii în ansamblu. 

Fiind un subiect principal al proceselor demografice, familia joacă un 
rol important în dezvoltarea lor, reproducerea populaţiei fiind determina- 
tă de situaţia din sfera familiei şi a căsătoriei. Vârsta de încheiere a primei 
căsătorii, numărul de copii în familie şi stabilitatea ei, pe lângă alţi factori 
sociali, cum ar fi situaţia materială a familiei, sănătatea populaţiei, statutul 
femeii în societate şi gradul de ocupare economică, într-o măsură hotă- 
râtoare condiţionează regimul de reproducere a populaţiei. Pe parcursul 
multor decenii, în condiţiile natalităţii neregulate, dinamica numărului de 
căsătorii a marcat în mare măsură creşterea populaţiei. Actualmente, când 
în majoritatea ţărilor europene tipul dominant de familie a devenit fami- 
lia cu un număr mic de copii, nupţialitatea şi formarea familiei din nou au 
devenit factorii semnificativi ai reproducerii populaţiei în noile condiţii de 
natalitate scăzută. 

Evoluţia institutului căsătoriei şi al familiei reflectă caracterul social al 
proceselor demografice. Modificările istorico-evoluţioniste ale familiei au 
fost complicate de transformările radicale socioeconomice, politice şi cul- 
turale în perioada după anul 1990, ceea ce a provocat o reacţie de adap- 

tare a familiilor din Republica Moldova la condiţiile sociale noi. Agravarea 
situaţiei socioeconomice, scăderea bruscă a nivelului de trai, „explozia" 
sărăciei şi a şomajului, migraţia forţată a populaţiei au consolidat ipoteza 
despre influenţa negativă a factorilor socioeconomici asupra indicatorilor 
demografici, inclusiv asupra scăderii numărului de căsătorii, reducerii na- 
talităţii şi frecvenţei divorţurilor. Au cunoscut schimbări profunde şi func- 
ţiile familiei, care au fost sincronizate cu modificările din sfera socială şi 
economică, una din ele - reproductivă, este exercitată în mod redus şi nu 
asigură reproducerea populaţiei. Dat fiind că în fertilitatea totală ponderea 
cea mai înaltă o au femeile căsătorite, schimbările produse în comporta- 
mentul nupţial şi reproductiv au avut consecinţe importante în evoluţia 
proceselor demografice. Reducerea numărului populaţiei şi îmbătrânirea 
ei sunt două dintre problemele cele mai stringente cu care se va confrunta 
Republica Moldova în prima jumătate a acestui mileniu, ceea ce, la rândul 
lor, reprezintă esenţa modificărilor suportate de unul dintre cele mai im- 
portante elemente în structura familială - comportamentul reproductiv. 

Totodată, transformarea familiei în Republica Moldova nu este un caz 
izolat în spaţiul european. O bună parte din ţările europene se confruntă 
cu modificări esenţiale ale institutului familiei, am putea chiar afirma că 
gradul de deteriorare a familiei este mai înalt decât în ţara noastră. Mai 
mult decât atât, în statele europene economic dezvoltate sunt observa- 
te evoluţii structurale nefavorabile. Este evident că există factori cauzali şi 
mecanisme comune ale modificărilor vizate pentru spaţiul european, dat 
fiind faptul că la baza acestor schimbări stau condiţiile materiale de viaţă, 
de muncă şi de menaj care sunt asemănătoare pentru toate societăţile in- 
dustrial-urbane cu sistemul de valori respectiv. Totalitatea schimbărilor în 
sfera familiei şi căsătoriei au obţinut denumirea de„a doua tranziţie demo- 
grafică", care a cuprins spaţiul european, evident având unele particulari- 
tăţi proprii, diferenţa în ritmurile de desfăşurare fiind determinată de mul- 
te aspecte: situaţia socioeconomică, contextul sociocultural, politic etc. 

în Republica Moldova a doua tranziţie demografică s-a instalat ferm 
începând cu mijlocul anilor 1990, când s-a produs cotitură radicală în 
tendinţele natalităţii şi nupţialităţii, s-a instalat înclinarea de majorare a 
vârstei medii a bărbaţilor/femeilor la prima căsătorie şi a vârstei medii 
a mamei la prima naştere, indicatorii transversali ai nupţialităţii şi nata- 
lităţii au început să scadă, iar proporţia naşterilor în afara căsătoriei a 
început să crească. 

în condiţiile ritmului accelerat al schimbărilor tot mai mult se vorbeşte 
despre problema„crizei", a„declinului"sau„disoluţiei"familiei, care este pri- 
vită cu tot mai multă îngrijorare, în special, în contextul scăderii semnifica- 
tive a natalităţii. Dezinstituţionalizarea, individualizarea şi democratizarea 
vieţii de familie sunt procesele cele mai frecvent amintite în discursul de 
specialitate. Totodată, criza familiei ca instituţie socială ar însemna scăde- 
rea valorii acesteia în structura valorică a populaţiei, pe când numeroase 
cercetări demonstrează că pentru cetăţenii europeni, inclusiv pentru ce- 
tăţenii Republicii Moldova, printre valorile primordiale figurează familia, 
parteneriatul de incredere, intimitatea, iubirea, sprijinul necondiţionat, 
managementul de încredere şi eficient în viaţa cotidiană. 

Cu toate acestea, schimbările demografice observate şi tendinţele 
nefavorabile care se prefigurează înaintează necesitatea promovării unor 
politici demografice eficiente. Remarcăm că reculul natalităţii deja a dete- 
riorat structura demografică a populaţiei, a provocat instalarea procesului 
de depopulare. Situaţia creată este una deosebită şi prin faptul că genera- 
ţiile numeroase care s-au născut în anii postbelici sunt în pragul vârstei de 
pensionare, pe când la vârstă matură ajung generaţiile puţin numeroase, 
născute în perioada natalităţii extrem de scăzute după destrămarea URSS. 
Astfel, în comparaţie cu generaţiile precedente, efectivul părinţilor poten- 
ţiali va fi redus, dar dacă vom presupune că aceste generaţii, atingând vâr- 
sta reproductivă, vor avea, la rândul lor, un număr redus de copii (ceea ce 
în prezent a devenit o normă socială), atunci situaţia demografică se va 
înrăutăţi. Conform prognozelor existente, numărul populaţiei Republicii 
Moldova către mijlocul secolului actual poate să se micşoreze cu circa 25%. 

în aceste condiţii a devenit mult mai retorică întrebarea: cum poate 
statul, prin politici publice, să ofere sprijinul necesar familiilor în luarea de- 
ciziilor cu privire la naşterea copiilor, luând în considerare preferinţele ce- 
tăţenilor şi provocările demografice existente, precum şi ce raţionamente 
urmează să ghideze acest set de măsuri. 

Este de remarcat că în ultimii ani problema dezvoltării demografice 
a ţării a devenit una dintre direcţiile prioritare ale Guvernului Republicii 
Moldova. Recent a fost aprobat Programul naţional strategic în domeniul 
securităţii demografice al Republicii Moldova (2011-2025), în care sunt 
formulate obiectivele politicilor demografice orientate spre atenuarea 
tendinţelor nefavorabile în evoluţia populaţiei, promovarea politicilor fa- 
miliale şi celor de încurajare a natalităţii, fiind menţionate ca primordiale. 

în acest context, cercetarea sociodemografică a familiei are un rol impor- 
tant de a contribui la evidenţierea conexiunilor între condiţiile sociale şi 
reproducerea populaţiei, perceperea îmbinărilor complexe ale factorilor 
socioeconomici, culturali, sociopsihologici, etc., precum şi interdependen- 
ţei dintre procesul de reproducere a populaţiei şi organizarea instituţiilor 
sociale, astfel ca familia şi căsătoria, evoluţia relaţiilor gender etc. 

Nivelul actual de abordare metodologică în elaborarea politicilor de- 
mografice, inclusiv ale celor familiale, condiţionează faptul că în multe 
cazuri acestea se reduc la măsurile ce ţin de protecţia socială a familiei şi 
stimularea financiară a natalităţii. Prin urmare, asigurarea analitico-ştiinţi- 
fică a procesului de elaborare, implementare şi monitorizare a politicilor în 
domeniul familiei va contribui la creşterea eficienţei măsurilor întreprinse, 
consolidarea rolului familiei în dezvoltarea socioeconomică sustenabilă 
prin realizarea completă de către familie a funcţiilor sale, în primul rând 
ale celor ce ţin de naşterea şi educaţia copiilor, asigurarea sănătăţii fizice 
şi spirituale a lor. 

Deşi se recunoaşte importanţa cercetării problemelor sociodemogra- 
fice ale familiei din perspectiva înţelegerii profunde a determinismului 
social al procesului de reproducere a populaţiei, există încă multe lacune 
în acest aspect. Nu sunt elaborate modele adecvate pentru evaluarea im- 
pactului fenomenelor respective asupra proceselor demografice, necesi- 
tă explicare particularităţile calitative ale interdependenţei dintre factorii 
sociali şi cei „pur" demografici, nivelul actual de abordare a problemelor 
vizate nu corespunde obiectivelor care în prezent sunt înaintate faţă de 
ştiinţa demografică, în special în ceea ce ţine de prognozarea proceselor 
demografice. 

Scopul prezentei lucrări constă în reflecţia ştiinţifică asupra proceselor 
transformaţionale în sfera familiei şi căsătoriei, inclusiv asupra schimbărilor 
structurale ale natalităţii, evidenţierea factorilor determinanţi ai acestora, 
analiza experienţei ţărilor europene în domeniul politicilor familiale de în- 
curajare a natalităţii, formularea unor propuneri şi recomandări cu privire 
la elaborarea şi implementarea politicilor familiale în Republica Moldova. 

într-o mare măsură, lucrarea continuă o problemă tratată de autor 
în mai multe lucrări anterioare. Sperăm ca, de data aceasta, să oferim 
cititorului nu numai o informaţie demografică considerabil mai bogată, 
inedită în bună parte, ci şi o interpretare mai completă decât în studiile 
precedente. 

Capitolul I 

BAZELE TEORETICO-METODOLOGICE ALE STUDIERII FAMILIEI 
DIN PERSPECTIVA SOCIODEMOGRAFICĂ 


1 .1 . Gradul de investigare ştiinţifică 
a aspectelor sociodemografice ale familiei 


Familia, ca realitate sociala complexă şi subiect principal al proceselor 
demografice, a constituit obiectul cercetării a numeroase studii inter- şi 
multe-disciplinare, printre care cele demografice şi sociologice deţin po- 
ziţiile prioritare, iar psihologia, ştiinţele sociale, antropologia, istoria, et- 
nografia şi alte discipline au completat cunoştinţele în domeniu. 

Studiul familiei a început în a doua jumătate a secolului al XlX-lea. 
Unul dintre primii cercetători ai evoluţiei formelor istorice ale familiei a 
fost istoricul elveţian Bachofen 1, urmat de renumitul cercetător ameri- 
can Morgan J.. Se consideră că primele investigaţii sociologice ale familiei 
au fost realizate de către Le Play F., care a efectuat studii monografice des- 
pre familiile muncitoreşti, care au stat ulterior la baza multor cercetări. 

Pe la începutul secolului al XX-lea, sociologia familiei era orientată 
spre studierea unor astfel de probleme sociale, cum ar fi şomajul, criza 
economică, adaptarea culturală etc., probleme resimţite cu mare acuitate 
la nivelul familiei. Studiile pe aceste teme au fost încurajate de autorităţi, 
care doreau să ia deciziile în temeiul unor informaţii ştiinţifice. în această 
perioadă de dezvoltare a sociologiei familiei a fost adunat un bogat ma- 
terial faptic, s-au elaborat o serie de microteorii, care explicau, mai ales, 
tensiunile şi neînţelegerile din interiorul familiei. în acest context, trebu- 
ie menţionată lucrarea lui Thomas W. şi Znaniecky F. Ţăranul polonez în 
Europa şi America, care poate fi considerată un studiu clasic în ceea ce 
priveşte viziunea procesuală a experienţei familiale în vremuri de schim- 

bare. Păstrând viziunea istorică, autorii consideră familia o verigă de legă- 
tură între transformarea vieţii sociale şi experienţa individuală, susţinând 
că ea poate să se adapteze la situaţii de criză. Criza reprezintă pierderea 
controlului asupra realităţii, o discrepanţă între aşteptări şi posibilităţi. în 
această situaţie există riscul de a pierde echilibrul anterior. Orice schim- 
bare în vechiul mod de viaţă mobilizează familia să găsească soluţii efi- 
ciente pentru revizuirea metodelor convenţionale de control al realităţii, 
ceea ce reprezintă însăşi adaptarea. 

Transformarea familiei a fost studiată de renumitul sociolog ameri- 
can de origine rusă Sorokin P., care a plasat acest grup social organizat 
în fundamentul ierarhic al structurilor sociale. Pentru prima dată au fost 
divizate funcţiile familiei şi ale altor instituţii sociale, şi, în primul rând, 
moştenirea statutului social al părinţilor, învăţământul şi educaţia. El a 
menţionat că apartenenţa familială este cea mai importantă coordonată 
socială, care caracterizează poziţia socială a individului în spaţiul social, 
determinându-i linia de comportament. 

Creşterea vertiginoasă a numărului populaţiei Terrei în secolul XX, 
repartizarea ei neuniformă pe regiuni mari, intensificarea proceselor mi- 
graţionale au contribuit la intensificarea şi aprofundarea cercetărilor în 
domeniul populaţiei. Publicaţiile demografilor din diferite ţări au adus 
la cunoştinţa opiniei mondiale, precum şi a guvernelor şi oamenilor de 
ştiinţă, informaţii tot mai cuprinzătoare privind evoluţia populaţiei mon- 
diale şi a principalelor procese demografice - natalitatea şi mortalitatea, 
şi în special privind consecinţele„exploziei demografice". 

Analiza modificării natalităţii şi a reproducerii populaţiei în întregime, 
din perspectiva transformării condiţiilor socioeconomice, reprezintă o di- 
recţie importantă a cercetărilor demografice în ţările occidentale. Schim- 
bările intervenite în regimul de reproducere a populaţiei se propun a fi 
examinate în cadrul teoriei tranziţiei demografice (Tompson W., Noteste- 
in F.) sau revoluţiei demografice (Landry A.). Ultimul autor, în lucrarea sa 
„Trăite de demographie", a prezentat o adevărată enciclopedie a cunoş- 
tinţelor despre populaţie, acumulate către mijlocul secolului XX. 

în perioada de după cel de-al Doilea război mondial, cercetările de- 
mografice au luat o nouă amploare, creşterea cantitativă şi calitativă fi- 
ind înaintată ca unul din obiectivele principale în dezvoltarea populaţiei. 
Comunitatea ştiinţifică sesiza complexitatea provocărilor demografice, la 
care societatea urmează să reacţioneze într-un mod adecvat. în 1945, în 

Franţa, a fost creat Institutul Naţional de Cercetări Demografice (L'lnstitut 
naţional d'etudes demographiques), au cunoscut renaştere cercetările 
demografice şi statistice în fosta URSS. 

Un aport considerabil în studierea legităţilor reproducerii populaţiei 
în perioada menţionată au adus demografii din fosta URSS. Boiarskii A. 
a argumentat parametrii optimali ai populaţiei din punctul de vedere al 
dezvoltării economice („optimum demografic"), Urlanis B. a analizat evo- 
luţia proceselor demografice în URSS, Europa şi SUA, a elaborat metodo- 
logia prognozării demografice şi a pus în discuţie problemele globale ale 
creşterii populaţiei. 

în cercetarea evoluţiei numărului populaţiei, o atenţie deosebită a 
fost acordată studierii natalităţii. Savanţii au observat că în majoritatea 
ţărilor reducerea mortalităţii anticipează scăderea natalităţii, astfel cre- 
ând premise obiective pentru modernizarea normelor sociale în ceea ce 
priveşte numărul de copii în familie. în această perioadă, una dintre cele 
mai populare a fost concepţia cu privire la rolul determinant al ocupă- 
rii femeii în activitatea de producere, dezvoltarea institutului familiei şi 
evoluţia natalităţii. Este explicabil de ce anume această temă a devenit 
una centrală: deoarece şi până, şi după cel de-al Doilea război mondial 
nivelul de ocupare a femeilor în URSSafost cel maiînaltîn lume. Pe lângă 
această, în comparaţie cu ţările capitaliste dezvoltate, a fost nivelat gra- 
dul de ocupare a femeilor căsătorite şi necăsătorite. în plus, pentru toţi 
demografii a fost clar că însuşi faptul de implicare a femeilor în activitatea 
economică conduce la modificări semnificative ale conştiinţei acestora în 
legătură cu schimbarea statutului lor ocupaţional. Creşterea nivelului de 
educaţie şi calificării profesionale, precum şi independenţa materială au 
contribuit la activizarea necesităţilor de autoafirmare. Cercetările natali- 
tăţii realizate de Strumilin S., Vostrikova A., Tauber N. şi alţii au confirmat 
ipotezele autorilor şi au constatat un număr mediu mai mic de copii (re- 
spectiv, dezirabil, aşteptat şi ideal) la femeile încadrate în câmpul muncii, 
comparativ cu cele ocupate în gospodăriile casnice. Studierea influenţei 
ocupaţiei economice a femeii asupra natalităţii a fost bazată pe ideea că 
fiecărei familii, ca şi societăţii în întregime, sunt specifice trei funcţii: de 
producere, de consum şi de reproducere. Implicarea femeilor în activita- 
tea de producere creează contradicţie atât dintre funcţia economică (de 
producere) şi de reproducere, cât şi dintre funcţia de consum şi repro- 
ducere, ceea ce cauzează reducerea natalităţii şi diferenţierea ei socială 

(Râbakovskii L.). Impactul contradicţiilor menţionate a fost interpretat 
din două perspective: în primul rând, toţi cercetătorii au fost unanimi în 
punctul de vedere că condiţiile de trai şi de viaţă n-au atins acel nivel, 
care ar permite îmbinarea reuşită de către femei a rolurilor profesionale 
şi familiale (în special a celor de naşterea şi educarea copiilor). Problema 
„ocupării duble", în opinia multor cercetători, este cauza principală a limi- 
tării numărului de copii în familie, aceasta fiind, de asemenea, şi dorinţa 
mamei. în al doilea rând, ocuparea femeii este strâns legată de bunăsta- 
rea familiei, dat fiind faptul că salariul femeii constituie o parte importan- 
tă din venitul familiei (uneori egal cu cel al soţului). Naşterea copilului, în 
special celui de-al doilea sau al treilea, provoacă scăderea nivelului de trai 
al familiei, iar majorarea cheltuielilorfamiliei pentru creşterea şi educarea 
copiilor, precum şi a necesităţilor familiei în general, solicită creşterea şi a 
veniturilor familiei (Urlanis B., Sonin M.). 

Borisov V. a menţionat că implicarea femeilor în activitatea de pro- 
ducere a schimbat nu pur şi simplu structura persoanelor ocupate, ci a 
contribuit la reevaluarea radicală a sistemului de valori în societate şi fa- 
milie, inclusiv de femeile însele. în conştiinţa socială rolurile familiale ale 
femeii au început să fie tratate ca secundare, chiar conservative, care o 
împiedică să se manifeste pe deplin în viaţa socială. 

Evoluţia şi adaptarea concepţiilor macroeconomice în ceea ce pri- 
veşte dinamica reală a natalităţii în perioada postbelică a fost însoţită de 
introducerea în circuitul demografic a noţiunilor sociologice, cum ar fi 
necesităţi, valori, norme, etc., precum şi a noţiunii împrumutate din lite- 
ratura străină -„nevoia de a avea copii". 

Trebuie de menţionat că cercetările cu privire la factorii determinanţi 
ai natalităţii în alte ţări s-au dezvoltat în aceeaşi direcţie. în cadrul abor- 
dării macroeconomice au activat cercetătorii Beshlou H., Leibenstein H., 
Caldwell J., EspenshadeT. etc. 

Aproximativ în acelaşi timp Becker G., bazându-se pe cercetările proprii 
cu privire la numărul ideal de copii în familii cu statut social şi venit diferit, a 
formulat conceptul de „economie a natalităţii". în opinia lui, progresul eco- 
nomic contribuie la creşterea valorii timpului uman, care, pe lângă factorul 
material, devine un factor important al bunăstării familiei şi personalităţii. 
Ca urmare, naşterea fiecărui copil reduce„utilitatea extremă"a acestuia, ceea 
ce reprezintă cauza principală a scăderii natalităţii. Totodată, menţionează 
Becker G., dezvoltarea economică înaintează cerinţe tot mai avansate faţă 

de creşterea şi educarea copiilor, astfel provocând o majorare a cheltuielilor 
familiei. Astfel, societatea şi familia se află în situaţie de alegere alternativă 
dintre cantitatea şi calitatea capitalului uman. 

Teoria economică a natalităţii a fost perfectată de Easterlin R. care, 
susţinând ideea raţionalismului economic în comportamentul famili- 
ei, a introdus noţiunea cererii reale de a avea copii, ceea ce, în opinia 
cercetătorului, depinde de fluctuaţiile venitului real şi potenţial al fa- 
miliei, luând în considerare schimbările care pot interveni în salariza- 
rea mamei. 

Elaborările conceptuale menţionate în ceea ce priveşte contradicţiile 
dintre necesităţile de creştere a familiei şi posibilităţile de satisfacere au 
servit în calitate de bază conceptuală pentru un şir de cercetări cu privire 
la numărul optim de copii în familie (Belova V., Darskii L.). Indicatorii cu 
privire la numărul de copii dorit şi aşteptat au fost utilizaţi în URSS şi în 
alte ţări, în primul rând în SUA, pentru prognozarea nivelului de natalita- 
te. Ulterior, savanţii au conştientizat posibilităţile limitate ale concepţiilor 
sus-menţionate pentru prognozare. 

Totalurile discuţiilor cu privire la factorii determinanţi ai natalităţii au 
fost reflectate într-un şir de lucrări, care aparţin lui Vişnevskii A., Antonov 
A., Boiko V., Kvaşa A. etc. Astfel, Vişnevskii A. a elaborat conceptul univer- 
sal cu privire la reproducerea populaţiei - homeostaza demografică, în 
care putem urmări poziţia lui Landry A. cu privire la reglarea reciprocă a 
natalităţii şi mortalităţii în procesul de dezvoltare umană. Această regla- 
re, în opinia autorului, este relativ independentă, iar sistemul demografic 
este numit de el autoreglator, care tinde spre balanţă homeostatică în 
orice raporturi ale nivelului natalităţii şi mortalităţii. 

Ideile altor demografi teoreticieni (Becker G., Easterlin R., Caldwell J.) 
au fost reflectate în conceptul reducerii istorice a nevoii de a avea copii, 
iniţial formulat în lucrările lui Borisov V. şi dezvoltat de Antonov A., care 
atenţionează asupra schimbărilor instituţionale ale familiei pentru func- 
ţionarea societăţii contemporane în urma degradării normelor sociale în 
sfera familiei şi căsătoriei, diminuării atractive a modului de viaţă familial, 
în afara de aceasta, Antonov A. atrage atenţie deosebită studierii familiei 
ca fenomen sociocultural. 

Boico V. a analizat factorii determinanţi ai natalităţii în contextul so- 
cio-psihologic, precum şi posibilităţile de a influenţa nivelul natalităţii 
prin măsurile politicilor demografice. 

Un aport important în reflecţia ştiinţifică a particularităţilor evoluţiei 
institutului familiei şi funcţiilor lui au adus cercetările sociologice desfă- 
şurate de instituţiile sociologice din fosta URSS. Astfel, au fost cercetate 
unele probleme privind influenţa relaţiilor intrafamiliale asupra formării 
personalităţii (Bodalev A., 1981); familia ca factor de reproducere a for- 
ţei de muncă (Harcev A., 1982); stabilitatea relaţiilor conjugale (Golod 
S., 1984); familia şi reproducerea structurii sociale (Maţkovski M., 1987); 
potenţialul social al familiei (Antonov A., 1 988); educaţia familială şi pre- 
gătirea tinerilor pentru viaţa de familie (Petrov V., 1 989); familia ca obiect 
al politicii sociale (Pankratova M., 1986); problemele formării familiei ca 
microgrup social (Maţkovski M., Gurko T., 1 989) etc. 

O atenţie deosebită în studiul familiei a fost acordată funcţiilor sociale 
ale acesteia, îmbinării funcţiilor individuale şi sociale, funcţiei economice 
a familiei etc. Au fost examinate calitatea căsătoriei, problemele privind 
stabilitatea familiei şi căsătoriei, conflictele în sfera relaţiilor conjugale, 
interacţiunea familială şi rolurile familiale, motivele şi consecinţele divor- 
ţului etc. 

Maţkovski M. demonstrează corelaţia dintre condiţiile economice ale 
societăţii şi caracterul funcţiilor îndeplinite de familie, ierarhia lor, descrie 
funcţiile comune specifice familiei, societăţii şi individului, analizează re- 
laţia dintre necesităţile societăţii în familie şi nevoile individuale de apar- 
tenenţă la grupul familial. 

Miheeva A. a atras atenţia asupra legăturilor dintre transformarea fa- 
miliei şi tendinţele de lungă durată ale proceselor demografice specifice 
societăţilor industriale şi postindustriale. în opinia cercetătorului, tendin- 
ţele pe termen mediu şi scurt accelerează modificarea proceselor ce ţin 
de căsătorie şi de familie, ceea ce argumentează necesitatea intervenţii- 
lor din partea statului prin măsurile specifice politicilor familiale. 

Foarte mult au contribuit la studierea problemelor familiei, mai ales 
din punctul de vedere al specificului naţional, centrele ştiinţifice de nivel 
republican din fosta URSS. Cercetătorii lituanieni Gaidne V., Rapoport S., 
Soloviov N., Titarenko V. au atras atenţia asupra problemei divorţului, au 
studiat rolul tatălui în familia contemporană. în Belarus s-au elaborat as- 
pectele metodologice ale studiului familiei, s-au studiat problemele etice 
şi juridice ale familiilor tinere (lurkevici N.,1 970). Tiit Ă.,Tavit A. şi Cutsar D. 
au făcut tentative de a utiliza experienţa sociologilor occidentali în cerce- 
tarea particularităţilor specifice familiilor din Estonia. 

Un interes deosebit în politica familială de stat a apărut la sfârşitul anilor 
'80-începutul anilor '90 ai secolului trecut, provocat de transformările soci- 
ale semnificative în spaţiul ex-sovietic (Antonov A., GurkoT., Guslyakova L., 
ElizarovV., Zaslavskaia T., Klimantova G., Kuksa L., Rimashevskaya A. etc). Kli- 
mantova G. cercetează familia din perspectiva interesului şi valorii politice, 
concentrându-se pe problemele socioeconomice ale familiilor în procesul de 
transformare, având în vedere politica familială de stat ca o parte compo- 
nentă, relativ izolată de politică socială de stat, care influenţează în mod activ 
stabilitatea politică şi socială, securitatea naţională. 

Potrivit lui Kuksa L., în perioada actuală s-a schimbat natura priorităţi- 
lor sociale, acestea fiind reorientate de la producerea bunurilor materiale 
la reproducerea umană, ceea ce, prin urmare, trebuie să schimbe locul 
familiei în structura societăţii, anume ea urmând să fie baza de produce- 
re socială. Rolul central al politicilor familiale în condiţiile create ţine de 
„managementul institutului familiei" ca „management al contradicţiilor", 
având drept scop asigurarea dezvoltării durabile al acestuia. Astfel, poli- 
tica familială urmează să constituie nucleul politicii sociale şi punctul de 
reper pentru toate componentele ei. 

La sfârşitul secolului XX - începutul secolului XXI, odată cu scăderea 
drastică a natalităţii şi instalarea procesului de depopulare atât în spaţiul 
ţărilor ex-sovietice, cât şi în alte ţări europene, s-au intensificat cercetările 
natalităţii şi, respectiv, ale factorilor determinanţi ai procesului dat. Tran- 
ziţia demografică şi tendinţele de lungă durată ale natalităţii, nupţialităţii 
şi planificării familiale, transformarea modelelor de relaţii conjugal-parte- 
neriale şi impactul acestora asupra caracteristicilor structurale şi nivelului 
natalităţii au fost în atenţia multor cercetători din domeniul demografic, 
printre cele mai remarcabile pot fi numite lucrările savanţilor Vişnevskii 
A., Zaharov S., Andreev E., Harikova T., etc. 

Problemele ce ţin de determinarea principalelor caracteristici ale 
transformării institutului familiei şi căsătoriei, precum şi aspectele meto- 
dologice ale studierii acestor procese au fost reflectate pe larg în lucrările 
semnate de Volkov A., Avdeev A., Sinelinikov A., Borisov V., Antonov A., 
Zaharov S., Sorokin S., Bondarskaia G., Darskii L., Mina l„ Ivanov S., etc. 

Un interes deosebit din punct de vedere al cadrului conceptual, me- 
todelor de cercetare aplicate, varietăţii aspectelor abordate cu privire la 
evoluţia familiei, recomandărilor ce ţin de politicile demografice prezintă 
publicaţiile ştiinţifice ale specialiştilor din cele mai recunoscute centre de 

cercetare în domeniul populaţiei din Europa Occidentală: Institutul de 
Demografie din Viena (Austria), Institutul de Cercetări Demografice Max 
Planck (Rostoc, Germania), Institutul Naţional de Cercetări Demografice 
din Franţa (INED, Paris), Institutul Interdisciplinar de Demografie din Ţări- 
le de Jos (NIDI), etc. 

Au fost realizate un şir de cercetări cu privire la argumentarea teoretico- 
conceptuală a schimbărilor intervenite în procesul de reproducere a popula- 
ţiei. Dezbaterile cu privire la tendinţele recente ale natalităţii, transformarea 
familiei şi căsătoriei în cadrul teoriei celei de-a doua tranziţii demografice 
sunt cele mai aprinse în lumea ştiinţifică contemporană (van de Kaa D., Les- 
thaeghe R., Sobotca T., Fokkema T.& Liefbroer A., Zaharov S.). 

Urmărirea legăturii dintre o varietate de orientări valorice, alegerea 
cursului de viaţă şi formarea familiei prezintă un element crucial al teoriei 
celei de-a doua tranziţii demografice (Surkyn J., Lesthaeghe R.). Optzeci 
de variabile care acoperă o varietate de dimensiuni (religiozitatea, etica, 
moralitatea civilă, valorile familiei, coeziunea socială, valorile expresive, 
relaţiile şi rolurile gender, încrederea în instituţiile statale, înclinaţii spre 
protest şi post-materialism, toleranţa pentru minorităţi, etc.) au fost ana- 
lizate în raport cu poziţiile diferite ale tranziţiei gospodăriei casnice spre 
o viaţă independentă, coabitare şi căsătorie, parentalitate şi dizolvare 
a uniunii. Cercetările demonstrează profiluri valorice foarte similare în 
funcţie de poziţia gospodăriei casnice în cele trei grupe de ţări, în ciuda 
faptului că debutul celei de-a doua tranziţii demografice în ţările scandi- 
nave s-a produs cu aproximativ 20 de ani înaintea ţărilor Peninsulei Iberi- 
ce. în plus, profilul de similitudine rămâne intact în cazul în care compa- 
raţia este extinsă la un grup suplimentar de şapte foste ţări comuniste din 
Europa Centrală şi de Est. 

în ţările europene, de asemenea, au fost evidenţiate caracteristicile 
principale ale celei de-a doua tranziţii demografice (Lesthaeghe R. and 
Neels K., Lesthaeghe R., Neidert L. & Surkyn J.). 

Nu au fost trecute cu vederea particularităţile tranziţiei demografice 
nici în ţările în curs de tranziţie, astfel ca Lituania (Stankuniene V. & Jasili- 
oniene A.), Estonia (Katus K.), Ucraina (Perei li-Harris B.), România (Gheţău 
V., Rotariu T., Hoem J.M., Jasilioniene A., Kostova D. & Muresan C.,), Bul- 
garia (Hoem J.M. & Kostova D.), Ungaria (Olâh L., Fratczak E.), Republica 
Cehă (Kontorova V.), Polonia (Liefbroer A. Ş. & Fratczak E., Mishtal J.), Slo- 
venia (Potancokova M., Vano B., Pilinska V., Jurcova D.). 

Există deja studii complexe de specialitate privind schimbările recen- 
te în comportamentul marital şi premarital în Europa Centrală şi de Est, 
precum şi interpretarea lor (Lesthaeghe R. & Surkyn 1, Aassve A. et al., 
Speder Z. & Camaras F., Zaharov S., Fialaova L., Pavlik Z. & Veres P., Frej- 
ca T., Kotowska I. E., Jozwiak J., Matysiak, A., & Baranowska A. Koytcheva, 
Thornton & Philipov D., Kostova D., Mureşan C., Klesment M. & Puur A., 
Katus K. et al., etc). 

Un rol important în evidenţierea particularităţilor ce ţin de forma- 
rea familiei în spaţiul european îi revine studiilor comparative, care au 
unit eforturile demografilor din diferite ţări. Astfel, Hoem J.M., Gabrielli 
G., Jasilioniene A., Kostova D., Matysiak A., în baza studiului internaţional 
„Gender and Generation", precum şi a unor studii naţionale, au realizat 
o analiză comparativă a profilurilor de vârstă ale riscurilor de formare a 
uniunilor maritale şi non-maritale în Rusia, România, Polonia, Ungaria, 
Bulgaria şi Italia. Rezultatele obţinute au demonstrat că există o valabili- 
tate considerabilă în aceste populaţii privind nivelul, structura pe vârstă 
a riscurilor de intrare în aceste uniuni, având valori de la cele ridicate şi 
precoce în Rusia, până la cele mult mai lente şi târzii în Italia, cu un accent 
pe căsătorie în Rusia, Polonia, Italia şi, în special, în România, precum şi 
rolul dominant al coabitărilor raportate la Bulgaria. Unele dintre aceste 
caracteristici sunt cunoscute, însă fiind incluse în cadrul studiului compa- 
rativ, pun în evidenţă mecanismele comune şi cele specifice ale transfor- 
mărilor de vârstă în formarea uniunilor maritale şi nonmaritale. 

Procesele transformaţionale ale familiei în Europa au fost în vizorul 
unor astfel de cercetători, cum ar fi SobotkaT.,Toulemon L., Kuijsten A.C., 
Muşii J., Castiglioni M., Dalia Zuanna G., Kantorova V. & Stasova L. etc. In- 
fluenţa mediului familial asupra comportamentului marital şi reproductiv 
al tinerilor, nivelul de studii şi procesul de formare a familiilor sunt aspec- 
te studiate de Michael R.T. & Turna N.B., creşterea activităţii economice a 
femeilor şi viaţa familială - de Oppenheimer V.K.; legătura dintre coabi- 
tare, căsătorie şi prima naştere în ţările europene - de Baizan P., Aassve 
A. & Biliari F.C.; modificarea ciclului de viaţă, comportamentului marital şi 
reproductiv - de Marini M.M., Mayer K.U. & Schoepflin U.; alegerea între 
căsătorie şi parteneriat la tineri - de Liefbroer A., Manting D. 

Răspândirea coabitărilor nonmaritale, creşterea independenţei eco- 
nomice a femeii şi răspândirea parteneriatului au fost studiate de Bracher 
M. & Santow G., Regnier-Loilier A., Beaujouan E. şi Villeneuve-Gokalp C., 

Dominguez-Folgueras M., Castro-Martin T., Reneflot A., Le Goff J-M.; am- 
ploarea parteneriatului şi a naşterilor extraconjugale - Musick K., Hayforg 
S., Guzzo K., Perelli-Harris B., Sigle-Rushton W., Kreyenfeld M., Lappegard 
T„ Manlove J., Ryan S., Wildsmith E., Franzetta K., Zaharov S., Ivanova E. 
etc. 

în condiţiile când în toate ţările europene familia se caracterizează 
printr-un nivel înalt de instabilitate, tot mai des obiectul cercetării devine 
tema divorţului (Jalovaara M., Torkild FI., Flaskey J.C., Floem J.M., Lutz W., 
Wils A.B. & Nieminen M.) şi impactul coabitării înainte de căsătorie asupra 
stabilităţii familiei (Lillard L.A., Brien M.J. &Waite LJ. etc). 

Numeroase studii au abordat consecinţele acestor schimbări pentru 
aranjamentul de viaţă şi tipurile gospodăriilor casnice ale europenilor. 
Unele dintre aceste schimbări duc la modificarea aranjamentelor de viaţă 
pe întreaga durata a vieţii (FHall R., 1986, Keilman N., 1987, 2005, Kuijsten 
A., 1996), dar cele mai multe dintre ele se concentrează pe anumite pe- 
rioade ale cursului vieţii, cum ar fi maturizarea tinerilor (Fussel E. & Fur- 
stenberg F. 2005, Elzinga C. & Liefbroer 2007) sau după maturizare/intrare 
în viaţa de adult (Corijn M. & Klijzing, E., Biliari, F.C. &Wilson, C.). 

Dat fiind că cea mai mare schimbare în cadrul familiei ţine de redu- 
cerea numărului de copii, având consecinţe multiple asupra reproducerii 
populaţiei şi dezvoltării societăţilor, o atenţie deosebită a fost acordată 
studierii tendinţelor de lungă durată ale natalităţii (Frejka T., Kohler FH.-P., 
Biliari F.C. & Ortega J.A.), precizării aparatului metodologic cu privire la 
evaluarea obiectivă a nivelului natalităţii în condiţiile transformării struc- 
turale ale acesteia (Bongaarts 1, Feeney G., Kohler FH.-P., Biliari F., Ortega 
J.A., Philipov D., Sobotka T. & Lutz W.). 

în cercetarea natalităţii şi aprofundarea cunoştinţelor cu privire la ca- 
uzele de modificare ale acesteia, un rol important îl au studiile privind 
analiza impactului creşterii nivelului de educaţie a femeilor asupra com- 
portamentului reproductiv, factorilor determinaţi ai creşterii vârstei de 
căsătorie şi de naştere a primului copil (Blossfeld FH.-P., Jaenichen U., Mills 
M., Kreyenfeld M.); efectului finalizării studiilor asupra intrării în materni- 
tate (Buber I.); corelaţiei dintre nivelul de studii şi rangul naşterilor (Floem 
J., Prskawetz A. & Neyer G., Kreyenfeld M.,); valoarea copiilor (Friedman D., 
Flechter M. & Kanazawa S.). 

în ultimii ani o atenţie deosebită a fost acordată studierii problemati- 
cii gender, emanciparea femeii fiind recunoscută drept un factor impor- 

tant ce condiţionează evoluţia proceselor demografice. Totodată, trebuie 
să menţionăm ca această direcţie de cercetare este relativ nouă. Astfel, 
Udry R. în lista bibliografică a studiilor cu privire la familie şi căsătorie, din 
1 2 mii de denumiri pentru perioada anilor 1 964-1 990 cuvîntul gen (gen- 
der) apare doar o singură dată. în anul 1 972 Money J. a propus termenul 
"sex" să fie utilizat pentru divizarea distincţiilor biologice dintre bărbaţi şi 
femei, iar a noţiunii de "gen" - pentru accentuarea diferenţelor de com- 
portament dintre cele două sexe (Money J. & Ehrhardt A.). în general, 
atunci când vorbim despre gen, dorim să subliniem aspectul construcţiei 
sociale a relaţiilor dintre sexe, enunţând determinismul biologic implicat 
sugerat de cuvântul sex sau de expresiile de tipul „diferenţe de sex". De 
asemenea, cuvântul gen subliniază aspectul relaţional, bărbatul şi femeia 
fiind definiţi unul în funcţie de celălalt şi niciunul nu poate fi definit decât 
studiindu-i pe amândoi (Watkins S.). 

începând cu anii 1960, un grup mic de feministe (Blake J., Ridley J., 
Dixon R., Germain A.) au demonstrat în studiile lor că condiţiile şi statutul 
femeii au implicaţii demografice importante. însă, numai după anii 1980 
aspectele de gen au început să ocupe un loc tradiţional în cercetările 
demografice, deşi nici până acum genul nu devenit o variabilă centra- 
lă a teoriei tranziţiei demografice (Pinnelli A.). Treptat diferite studii au 
precizat şi au clarificat semnificaţia condiţiilor femeii ca un concept mul- 
tidimensional compus din autonomie, prestigiu, putere, posibilitate de 
a lua decizii, acces la resurse şi control asupra viitorului său etc. Cadrul 
conceptual elaborat de Oppong C. şi Abu C., numit„teoria a şapte roluri", 
a evidenţiat rolurile pe care le joacă femeia în societate: ca individ, soţie, 
mamă, casnică, muncitoare, membră a unei familii parentale şi membră a 
comunităţii, a contribuit la explicarea dimensiunilor care determină con- 
diţiile şi statutul femeii, precum şi la selectarea metodelor de colectare a 
informaţiilor şi indicatorilor care pot face acest concept operabil. 

în contextul problematicii gender, au fost studiate aspecte ce ţin de 
discriminarea de gen, poziţia femeii pe piaţa muncii în ţările în curs de 
tranziţie (Pailhe A.), dinamica relaţiilor de gen în familie (Kucerova O.); im- 
pactul modificărilor relaţiilor gender asupra natalităţii, familiei şi căsăto- 
riei (Prokofieva L., MalevaT., Sineavskaia O. etc.) 

în aria cercetării se află şi tema impactului factorilor economici asu- 
pra nivelului natalităţii. Astfel, Frejka T., Calot G., Gustafsson S., Happel 
S.K., Hill J.K. & Low S.A. au efectuat analiza economică a majorării vârstei 

la prima naştere. Ekert O., Joshi J., Lynch K., Mougin R. & Rendall M. au 
studiat fertilitatea şi timpul naşterii în funcţie de statutul socioeconomic 
al femeii. Concepţiile cu privire la impactul factorului economic asupra 
fertilităţii au fost completate de studiile ce ţin de femeia-şomer şi întâr- 
zierea apariţiei primului copil (Hoem B., Kohler H.-P. & Kohler I., Meron M. 
& Widmer I.); impactul capitalului social asupra intenţiilor reproductive 
în Rusia (Ovcearova L. şi alţii, în Bulgaria şi Ungaria (Philipov D., Speder 
Z. & Biliari R). Declinul fertilităţii şi factorii determinanţi în ţările în curs 
de tranziţie au fost studiate de Fialova L., Pavlik Z. & Veres P„ Frejka T., iar 
Billingsley S. a realizat un studiu comparativ al natalităţii în Armenia şi 
Moldova în baza cercetării „Demographic and Health Survey" (DHS). 

Transformarea familiei şi scăderea natalităţii până la nivelurile extrem 
de scăzute în spaţiul european a fortificat cercetările cu privire la evalua- 
rea eficienţei politicilor de statîn domeniul familiei şi stimulării natalităţii. 
Un şir de cercetări realizate în ţările Europei Occidentale au fost axate pe 
căutarea relaţiilor de cauzalitate dintre politicile implementate şi schim- 
barea nivelului natalităţii. întro listă care nu poate fi completă, printre 
cele mai valoroase putem menţiona lucrările unor astfel de autori, cum 
ar fi Adkins D., McDonald P., Esping-Andersen G., Gauthier A., Heitlinger 
A., Thevenon O., Weimer D.L., Vining A.R., Lutz W., Chesnais J.-C., Castles 
F., Ray R., Gornick J., Schmitt J., Baizan P., Michielin F., Biliari F., Del Boca D., 
Glass D., Hank K., Kreyenfeld M., Hoem B., Laroque G., Salanie B., Neyer G., 
Ronsen M., Sleebos J., Frejka T., Sobotka T., Hoem 1, Toulemon L. etc. 

Pe măsură ce realizarea politicii devine tot mai complexă şi cuprin- 
zătoare, tot mai fiabile devin şi dovezile cu privire la rezultatele acesteia. 
Astfel, Castles F. a identificat că politicile orientate spre favorizarea vieţii 
de familie au un impact pozitiv asupra nivelului de natalitate şi ponde- 
rii de participare a femeii în activitatea economică în 21 de ţări OCED 
(Organizaţia pentru Cooperare Economică şi Dezvoltare). Cercetătorul 
subliniază că există o corelaţie pozitivă puternică dintre natalitate şi nive- 
lul de organizare a serviciilor de îngrijire a copiilor şi una minoră - dintre 
natalitate şi măsurile ce ţin de crearea condiţiilor speciale pentru femeile 
cu copii pe piaţa muncii. 

Analiza comparativă a politicilor familiale în Franţa şi Italia a demon- 
strat că menţinerea unui nivel mai înalt de natalitate în Franţa se dato- 
rează factorilor instituţionali, care au uşurat femeilor franceze posibili- 
tatea de a îmbina serviciul şi educaţia copiilor (Giraldo A., Mazzuco S. & 

Michielin F.) în cercetarea cu privire la tendinţele natalităţii în Italia, Del 
Boca menţionează că accesibilitatea instituţiilor şi serviciilor de educaţie 
extrafamilială, precum şi posibilitatea de a avea ziua de muncă redusă, 
contribuie la creşterea probabilităţii că femeia va lucra şi, totodată, va 
educa copilul. 

Politicile de stimulare a natalităţii au fost examinate îndeaproape de 
contextul cultural al ţărilor europene. Astfel, ţările din Europa de Sud şi 
cele germanofone au o caracteristică comună, conform căreia familia 
şi statul sunt două subiecte diferite, ceea ce presupune că familia, fără 
implicarea statului, se preocupă de sine stătător de susţinerea membri- 
lor săi. Ţările din Europa de nord, cele anglofone, francofone, precum şi 
olandofone se deosebesc prin existenţa unor mecanisme instituţionale 
dezvoltate de susţinere a familiei, care se realizează pe parcursul ultimilor 
20 de ani, precum şi printr-un nivel relativ înalt al egalităţii dintre sexe în 
familie. Aceste diferenţe în mare măsură determină specificul politicilor 
statale în domeniul familiei, cât şi nivelul natalităţii (Bettio F. &Villa P.) 

Adkins D., în baza analizei multidimensionale a politicilor în 18 ţări 
europene, de asemenea, a depistat că diferenţele în nivelul natalităţii pot 
fi explicate, inclusiv, prin deosibirile instituţionale ale politicilor de stat. în 
afara de aceasta, el a menţionat efectul pozitiv al îndemnizaţiilor pentru 
copii (mărimea medie). 

Gans J.S., Leigh A. au demonstrat că implementarea măsurilor finan- 
ciare de stimulare a natalităţii au un efect de scurtă durată, provocând 
modificarea calendarului naşterilor. Explorarea relaţiei dintre politica so- 
cială şi schimbarea formelor de familie în cadrul Uniunii Europene au fost 
analizate de către Hoem J.M. & Neyer G. 

Majoritatea cercetătorilor sunt unanimi în părerea că numai aborda- 
rea complexă a problemei de stimulare a natalităţii (îndemnizaţii, dezvol- 
tarea serviciilor de îngrijire a copiilor, reduceri fiscale, condiţii favorabi- 
le pentru mamele angajate în câmpul muncii, etc.) poate da rezultatele 
scontate. 

Preocupările Guvernului Federaţiei Ruse de starea demografică au 
contribuit la adoptarea de către Parlament a unui întreg ansamblu de mă- 
suri economice. Conceptul politicii demografice a Federaţiei Ruse pentru 
perioada de până în anul 2025 a fost examinat, fiind totodată supus de 
comunitatea ştiinţifică unei critici susţinute. Problemele ce ţin de politica 
demografică şi dirijarea proceselor demografice şi-au găsit reflectare în 

lucrările lui Vişnevskii A., Zaharov S., Elizarov V., Arhangheliskii V., Borisov 
V., Volkov A., Golod S., Kvaşa A., Medkov V., Andreev E. etc. 

Un aport important în cunoaşterea particularităţilor evoluţiei familiei 
şi natalităţii au adus cercetările realizate şi generalizate sub egida orga- 
nizaţiilor internaţionale, începând cu mijlocul anilor 1960. în Europa au 
fost efectuate cercetări selective ce ţin de studierea factorilor determi- 
nanţi ai natalităţii, răspândirii diferitelor metode de planificare familială, 
dat fiind faptul că anume în această perioadă în ţările europene şi SUA pe 
piaţa farmaceutică au apărut mijloacele contraceptive efeciente, în spe- 
cial pastilele hormonale, ceea ce a provocat interesul cercetătorilor faţă 
de acest aspect al comportamentului reproductiv. Totodată, în realizarea 
cercetărilor se pune accentul pe universalizarea metodelor de determi- 
nare a eşantionului, precum şi instrumentarului (chestionarelor). Astfel, 
în perioada anilor 1965-1972, având la bază metodele comparabile de 
cercetare, au fost organizate cercetări selective în 12 ţări europene, SUA 
şi Turcia, care ulterior au obţinut denumirea oficială UNECE Comparative 
Fertility Surveys/CFS 1 . Rezultatele obţinute în urma acestor studii au fost 
atât de importante pentru analiza comparativă şi elaborarea politicilor 
demografice, că Divizia pentru populaţie a ONU a efectuat armonizarea 
bazelor de date, asigurând accesibilitatea acestora pentru un cerc larg de 
cercetători. 

Către finele anilor 1 960 Comitetul de cercetări comparative în dome- 
niul natalităţii şi planificării familiei al Uniunii Internaţionale a Cercetăto- 
rilorîn domeniul Populaţiei (IUSSP Commiteeon Comprarative Studiesof 
Fertility and Family Planning), cu susţinerea ONU, a finisat generalizarea 
cercetărilor selective cu privire la familie şi natalitate în ţările cu un ni- 
vel diferit de dezvoltare socio-economică. Rezultatul principal al acestei 
activităţi a fost elaborarea unui sistem de indicatori demografici şi reco- 
mandări pentru desfăşurarea cercetărilor selective în domeniul familiei şi 
natalităţii. 2 

în anul 1972 a luat start proiectul „World Fetility Survey" (WFS) sub 
egida ONU, fiind coordonat de Institutul Internaţional de Statistică. Pro- 
gramul WFS a devenit unul dintre cele mai importante proiecte de cerce- 


1 Fertility and Family Planning in Europe around 1 970: A comparative study of twelve naţional surveys// 
Population Studies. No.58. United Nations, N.Y., 1970. 

2 Variables and Questionnaire for Comparative Fertility Surveys // Population Studies. No.45. United Nations, 
N.Y.,1970. 

tare în domeniul ştiinţelor sociale. Către anul 1 982 cercetarea selectivă a 
cuprins circa 40% din populaţia lumii, desfăşurată în 42 de ţări în curs de 
dezvoltare şi 20 de ţări economic dezvoltate. 

Chestionarul WFS a inclus 7 compartimente cu privire la datele ce ţin 
de caracteristicile socio-demografice şi socio-economice a femeii şi soţu- 
lui ei, istoria de căsătorie, precum şi informaţii detaliate despre numărul 
de gravidităţi, naşteri, decese ale copiilor, avorturi, precum şi metode de 
planificare familială utilizate, numărul„ideal"şi„dorit"de copii. 

Rezultatele principale ale acestui studiu au fost publicate în seriile 
speciale ale Institutului Internaţional de Statistică. 3 în acea perioadă de 
timp Republica Moldova făcea parte din componenţa URSS, care nu a 
participat în studiul menţionat. 

După anul 1990, sub egida organizaţiilor internaţionale, în ţările din 
spaţiul ex-sovietic s-a desfăşurat un şir de cercetări, inclusiv în domeniul 
familiei şi natalităţii. Astfel, în anul 1997 a fost realizat Studiul Sănătăţii 
Reproducerii în Moldova (SSRM) cu suportul financiar al Fondului ONU 
pentru Populaţie (UNFPA, Moldova). Chestionarul a acoperit un spectru 
larg de subiecte referitoare la sănătatea reproducerii tuturor femeilor, in- 
dependent de starea civilă, şi a inclus întrebări suplimentare asupra edu- 
caţiei sexuale şi a comportamentului sexual al tinerelor în vârstă de 1 5-24 
ani. Un urma acestui studiu au fost obţinute informaţii detaliate privind 
nivelul de cunoştinţe, atitudini şi comportament caracteristic tinerilor de 
1 5-24 ani; modificările ratei fertilităţii şi ale utilizării contraceptivelor, fiind 
studiaţi factorii care provoacă aceste modificări; răspândirea avorturilor; 
nivelul de cunoaştere a problemelor de transmitere a HIV/SIDA şi preve- 
nirea ei; identificate grupurile de risc major ce ţine de comportamentul 
reproductiv. Rezultatele acestui studiu au fost utilizate de factorii de de- 
cizie pentru elaborarea programelor de educaţie sexuală şi promovarea 
sănătăţii reproductive. 

în anul 1 989 a fost lansat proiectul american„Demographic and Heal- 
th Survey" (DHS), având drept scop cercetarea proceselor demografice 
şi sănătăţii reproductive. 4 Acest proiect a derulat în mai multe ţări din 

3 World Fertility Survey Comparative Studies. Voorburg: International Statistical Institute; World Fertility Survey 
Scientific reports. Voorburg: International Statistical Institute; World Fertility Survey: Major Findings and 
Implications. Voorburg: International Statistical Institute, 1984. 

4 Questionnaire. Demographic and Health Survey. Phase II.DHS-II. Basic Documentation. No.1 Maryland: 
Institute for Resource development/Macro International. Inc. 1990. http://www.measuredhs.com 

spaţiul ex-sovietic, inclusiv Kazahstan, Uzbekistan, Kârgâzstan, Armenia, 
Azerbaidjan, Ucraina şi Republica Moldova. Astfel, în ţara noastră studiul 
a fost desfăşurat în anul 2005 sub denumirea „Studiul Demografic şi de 
Sănătate din Republica Moldova" (SDSM 2005), fiind realizat de Centrul 
Naţional Ştiinţifico-Practic de Medicină Preventivă al Ministerului Sănătă- 
ţii şi Protecţiei Sociale. 

Studiul conţine informaţii detaliate cu privire la nivelurile fertilităţii, 
avortului, statutul matrimonial, activitatea sexuală, preferinţele privind 
fertilitatea, cunoaşterea şi utilizarea metodelor de planificare a famili- 
ei, statutul nutriţional al femeilor şi al copiilor mici, mortalitatea infan- 
tilă, sănătatea mamei şi a copilului, sănătatea adultului, cunoaşterea şi 
comportamentul în ceea ce priveşte infecţia HIV/SIDA şi a altor maladii 
cu transmitere sexuală. Componentele suplimentare includ colectarea 
informaţiei privind emigrarea cetăţenilor, precum şi problema violenţei 
domestice. 5 Cu regret, rezultatele acestui studiu nu sunt utilizate plenar 
nici pentru analiza ştiinţifică multidimensională, nici pentru elaborarea 
unor programe speciale în domeniile vizate. 

Un aport important în mediatizarea ştiinţifică şi explicarea schimbă- 
rilor demografice şi sociale, precum şi factorilor care determină şi influ- 
enţează aceste schimbări, cu focalizare specială pe relaţiile dintre părinţi 
şi copii (generaţii) şi a celor dintre parteneri (gen) au adus studiile din 
cadrul programului internaţional Generaţii şi Gen (Gender and Generation 
Programme, http://www.ggp-i.org/data/data-access.html), lansat la mij- 
locul anilor 2000 sub coordonarea Comisiei Economice pentru Europa a 
Naţiunilor Unite (UNECE). Studiile au fost desfăşurate în mai mult de 30 
de ţări, inclusiv în România, Rusia, Bulgaria, Franţa, Germania, Georgia, 
Ungaria, Ţările Baltice şi altele, în trei valuri, realizate în intervale de trei 
ani. Prin caracteristicile sale tehnice şi funcţionale, acest studiu este unul 
multidisciplinar, care asigură comparabilitatea datelor la nivel interna- 
ţional, abordare aplicată pe relaţiile intergeneraţionale şi parteneriale, 
oferind informaţii ample pentru construirea unor indicatori cantitativi şi 
calitativi de analiză în dinamică a corelaţiei dintre procesele demografice 
şi dezvoltarea economică şi socială. 

Programul are două componente: cercetarea selectivă şi crearea unei 
baze de date contextuale (BDC) cu informaţii din Survey Gender and Ge- 

5 Studiul Demografic şi de Sănătate din Republica Moldova. Raportul Final/ Centrul Naţional Ştiinţifico-Practic 
de Medicină Preventivă. 2006, http://www.measuredhs.com/pubs/pdf/FR178/FR178-Romanian.pdf 

neration (SGG) şi alte surse statistice şi administrative. BDC include două 
mari compartimente: 1 ) informaţii cu privire la legislaţia în domeniul eco- 
nomiei, reglementării veniturilor, asigurării şi deservirii sociale, politicilor 
sociale şi altor componente cu impact asupra situaţiei familiei şi natali- 
tăţii; 2) datele statistice macro, care caracterizează tendinţele sociale şi 
economice generale. îmbinarea cercetării selective şi bazei de date con- 
textuale are drept scop pregătirea datelor pentru analiza cantitativă şi 
contextuală multidimensională. 

Un şir de publicaţii bazate pe rezultatele cercetărilor, precum şi con- 
ferinţele speciale organizate în cadrul GGP, oferă informaţii demografice 
cu privire la formarea şi dezvoltarea familiei, căsătoriei şi relaţiilor de par- 
teneriat, fertilitate, naşterea şi creşterea copiilor, situaţia socioeconomică 
populaţiei de referinţă (comportamentul pe piaţa muncii, transferurile in- 
ter-generaţionale, accesul şi necesităţile în diferite servicii sociale, nivelul 
de bunăstare a gospodăriilor etc.). O atenţie deosebită a fost acordată 
studierii schimbărilorîn sistemul de valori şi atitudini ale populaţiei, care 
au contribuit la modificarea comportamentelor ce ţin de familie şi naşte- 
rea copiilor. 

în Republica Moldova studierea problemelor privind formarea şi funcţi- 
onarea familiei îşi are începutul în anii '80 ai secolului trecut. în cadrul Secţiei 
de Filosofie şi Drept al Institutului de Filosofie şi Drept al Academiei de Ştiinţe 
a Moldovei, în anii 1983-1988 a fost realizat studiul sociologic „Problemele 
familiei contemporane" care a avut scopul de a cerceta viaţa de familie, influ- 
enţa factorilor sociodemografici asupra funcţiei de reproducere şi educaţie. 
Ulterior, tematica familială a fost reflectată în diferite studii consacrate modu- 
lui şi calităţii vieţii, timpului liber, cercetărilor gender (Timus A., Danii T., Roşea 
A., Bejan-Volc Iu. etc.). Au fost cercetate problemele privind rolul familiei în 
reproducerea populaţiei, socializarea tinerelor generaţii (Pahopol S., Blajco 
V., Găgăuz O. etc.), violenţa în familie (Bodrug-Lungu V.) etc. 

Cercetările sociodemografice în Republica Moldova s-au intensificat 
în ultimul deceniu al secolului trecut, având drept scop studierea pro- 
blemelor familiei în societatea de tranziţie, evidenţierea aspectelor pro- 
blematice în viaţa de familie, legăturilor dintre dinamica proceselor de- 
mografice şi transformarea familiei, consecinţelor economice şi sociale 
ale modificărilor care au intervenit, precum şi elaborarea recomandărilor 
practice privind optimizarea funcţionării familiei în societatea contem- 
porană şi a relaţiilor familie-societate. 

Odată cu crearea Comisiei Naţionale pentru Populaţie şi Dezvoltare, 
preocuparea Guvernului Republicii Moldova de situaţia socio-demografi- 
că şi tendinţele nefavorabile care se înregistrează, cercetările în domeniul 
populaţiei, inclusiv ale familiei, au devenit mai solicitate, ceea ce a servit 
un impuls pentru aprofundarea studiilor în domeniu. în vizorul mediului 
academic au fost astfel de probleme ca modificarea structurii familiei şi 
a funcţiei reproductive (Paladi Gh., Matei C., Găgăuz O., Sainsus V., Buciu- 
ceanu-Vrabie M.), prognoza numărului şi structurii populaţiei (Găgăuz O., 
Penina O.), fenomenul naşterilor extraconjugale (Găgăuz O.), sănătatea 
reproducerii (Paladi Gh., Stratulat P, Eţco L.), problemele de adaptare a 
familiilor tinere la condiţiile relaţiilor de piaţă (Sînchevici I.), impactul imi- 
graţiei de muncă asupra familiei şi copiilor (Găgăuz O., Buciuceanu-Vra- 
bie M., Poalelungi O., Cheianu D.) etc. 

Necesitatea monitorizării continue a dinamicii proceselor demo- 
grafice, aprofundarea transformărilor în sfera familiei şi căsătoriei cu un 
impact semnificativ asupra reproducerii populaţiei imprimă o nouă di- 
mensiune cercetărilor sociodemografice ale familiei, conturând în faţa 
cercetărilor noi sarcini. în acest sens, un loc important revine prognozelor 
demografice, elaborării recomandărilor practice ce ţin de politicile famili- 
ale în scopul ameliorării situaţiei în acest domeniu, încurajarea natalităţii 
şi asigurarea stabilizării efectivului populaţiei Republicii Moldova. 

1 .2. Fundamente teoretico-metodologice 
ale cercetării sociodemografice a familiei 


Fundamentele teoretico-metodologice pentru cercetarea probleme- 
lor sociodemografice ale familiei le constituie teoriile şi concepţiile elabo- 
rate în cadrul ştiinţelor demografice şi sociologice în Republica Moldova 
şi peste hotare. O serie de paradigme, fiecare cu propriile concepte şi me- 
tode de investigare, avantaje şi dezavantaje, încearcă să explice evoluţia, 
funcţionalitatea şi perspectivele de dezvoltare a familiei, relaţiile gender 
constituind un element indispensabil în cercetarea acesteia. 

în prezentarea cadrului teoretico-metodologic al lucrării am optat 
pentru următoarea divizare a teoriilor şi concepţiilor: teoriile demografi- 
ce generale, teoriile sociologice generale şi ramurale, teoriile şi concepţi- 
ile din domenii adiacente şi complementare. 

Trebuie de menţionat că teoria demografică întotdeauna a fost pro- 
iecţia unor idei sociologice. Astfel, teoria „clasică" a tranziţiei demogra- 
fice a fost influenţată de funcţionalismul şi concepţiile care identificau 
modernizarea cu vesternizarea, iar teoria celei de-a doua tranziţii demo- 
grafice este strâns legată cu ideile postmodernismului. Totodată, la în- 
ceputul secolului XXI, tendinţele de dezvoltare ale teoriilor sociologice 
şi demografice au devenit mai divergente. în sociologie o popularitate 
tot mai mare obţine conceptul de diversitate a contemporanităţii (mul- 
tiple modernities), dezvoltat de Eisenstadt S., Wittrock B., Muzelisa N. 6 , pe 
când concepţiile„occidental-centriste"şi cele unilineare trec pe planul se- 
cundar. în teoria demografică dezvoltarea în continuare este tratată ca o 
secvenţă de tranziţii. După teoria„clasică"a tranziţiei demografice, care a 
apărut în mijlocul secolului trecut, a fost elaborată teoria celei de-a doua 
tranziţii demografice şi, mai recent, celei de-a treia tranziţii. Evidenţierea 
procesului de bază, starea lui iniţială şi finală, precum şi tratarea dezvol- 
tării ca tranziţie de la o stare generală la alta, este modul de abordare 
în cadrul acestor concepte demografice. Unii cercetători însă pun la în- 
doială faptul că evoluţia demografică este ceva ce o diferenţiază de alte 
schimbări sociale, precum şi necesitatea reflecţiei teoretice în cadrul ide- 
ii tranziţiilor consecvente. Pentru o înţelegere mai bună a problemei, în 
cele ce urmează vom prezenta ideile principale ale teoriilor demografice. 

Baza generală a interpretării schimbărilor în evoluţia populaţiei, tre- 
cerea de la regimul de reproducere lărgită a populaţiei la cel îngust în 
ţările economic dezvoltate cele mai avansate pe traiectoria societăţii in- 
dustriale, constituie teoria tranziţiei demografice. 

Tranziţia demografică, sau revoluţia demografică 7 , este un proces is- 
toric de schimbare a tipului tradiţional de reproducere a populaţiei, ca- 
racteristică pentru civilizaţiile agrare rurale, cu tipul nou, "modern", care 


6 EisenstadtS. Multiplemodernities//Daedalus;Winter 2000. Voi. 129. N1;BirnpoK6.CoBpeMeHHonb:oflHa ; hm oflHoii lira 
MH0*eaB0? EBponehcKiie mctokm ii coBpeivieHHOCTb KaK BceoOipee coaofiHiie// riojiiic. 2002. N 1 . C. 141-159; Mouzelis 
N. Modernity: A non-European conceptualization // C. Keyder (ed.)Tradition in Modernity. Southern Europe in Question // 
Proceedings of the ISA Regional Conferencefor Southern Europe. Istanbul. June 20 - 21 1997. P. 25-44. 

7 Pentru prima dată schimbările observate în evoluţia populaţiei au fost explicate sub denumirea„revoluţiei 
demografice" (Landry A., 1934), expresia„tranziţia demografică”a fost împrumutată de la autori americani după cel 
de-al doilea război mondial (Davis K., Notestein F., 1944, F.W.Notestein etal.,The Future Population of Europe and 
the Soviet Union: Population Projections, 1940-1970, Geneva, 1944). în paralel au fost publicate lucrări de Princeton 
University Press: W.Moore, The Economic Demography of Eastern and Southern Europe (1945); D.Kirk, Europe's 
Population in the InterwarYears (1946); F.Lorimerr, The Population of the Soviet Union: History and Prospects (1946). 

corespunde condiţiilor de viaţă ale societăţilor urbane industriale şi post- 
industriale. Această teorie reprezintă un model explicativ al modificărilor 
care s-au produs în societate (emanciparea culturală, descoperirile ştiin- 
ţifice şi geografice, acumularea bunurilor materiale, progresul medical 
etc.) şi care au servit ca bază nu numai pentru revoluţia industrială, ci şi 
pentru revoluţia (tranziţia) demografică. 

Prin urmare, tranziţia demografică este tranziţia de la un echilibru al 
nivelului înalt al mortalităţii şi fertilităţii la un nou echilibru al nivelului 
scăzut al mortalităţii şi fertilităţii. în calitate de mecanism de declanşare 
pentru tranziţia demografică şi, în acelaşi timp, prima fază a acesteia, a 
servit scăderea sensibilă şi ireversibilă a mortalităţii - una dintre cele mai 
izbitoare manifestări din totalul schimbărilor economice şi sociale pro- 
gresive. Un număr mare de estimări istorice şi demografice, acumulate 
până în prezent, demonstrează că de-a lungul istoriei omenirii, morta- 
litatea se menţine la un nivel foarte ridicat, speranţa de viaţă la naştere 
variind de la 20 până la 30 de ani şi aproape niciodată mai mult de 35 de 
ani. Modificările se maturizau o perioadă lungă de timp şi foarte lent şi au 
devenit vizibile cu certitudine doar de la sfârşitul secolului al XVIII-lea, la 
etapa iniţială fiind specifice numai ţărilor culturii europene. 

Pe parcursul a mai multor milenii rata ridicată a mortalităţii a consti- 
tuit piatra de temelie pentru clădirea tuturor normelor culturale, religi- 
oase şi cerinţelor etice care reglementează comportamentul oamenilor 
în domeniul demografic. în special, rata ridicată a mortalităţii dicta dez- 
voltarea convergentă a principiilor de viaţă socială, care ţin de naşterea 
şi creşterea copiilor, asigurarea continuităţii generaţiilor. Indiferent cât de 
variate ar fi condiţiile specifice ale vieţii umane şi reflectarea lor în nor- 
mele culturale, toate acestea au avut întotdeauna un numitor comun - o 
rată ridicată a mortalităţii. Toate sistemele culturale şi de reglementare, în 
special cele care ţin în mod direct de procreare - relaţiile dintre sexe, că- 
sătorie, familie - erau subordonate necesităţii de supravieţuire, menţine- 
rii echilibrului demografic într-o mortalitate precoce mare, care prevede 
o rată înaltă a natalităţii (Bi/iiuHeBCKi/m A., 2009). Femeia a fost în primul 
rând, continuatorul neamului, un număr mare de copii a fost văzut ca o 
binecuvântare absolută, căsătoria trebuia să fie pe viaţă şi orice interven- 
ţie în procreare a fost condamnată. 

Scăderea bruscă a mortalităţii a condiţionat pierderea semnificaţiei 
pentru mai multe dintre aceste norme, ceea ce, la rândul său, a provo- 

cat erodarea acestora, căutarea unor forme de organizare a vieţii private 
a oamenilor şi ambalajului lor cultural, în conformitate cu noile condiţii, 
care includ nu numai nivelul mortalităţii, ci şi unificarea metodelor de 
luptă cu ea. 

Modernizarea mortalităţii, una dintre cele mai mari realizări ale civili- 
zaţiei moderne, a avut un rol excepţional datorită impactului său asupra 
întregii organizări a vieţii sociale, fiecărui individ în parte şi a societăţii 
în întregime. Unul dintre principalele motive pentru această organizare 
dintotdeauna a fost procesul fundamental al reproducerii umane. Nici o 
instituţie socială, nici normele sociale şi cultural-valorice nu puteau să 
ignore nevoia de reproducere continuă a speciei umane. Peste milenii 
de istorie umană, reglementarea socială a tuturor aspectelor care afec- 
tează reproducerea demografică, luând în considerare condiţiile locale 
ale diferitelor popoare din diferite zone geografice, a atins un grad înalt 
de perfecţiune. 

Declinul nivelului fertilităţii a constituit un răspuns la reducerea 
mortalităţii, deoarece în condiţiile scăderii substanţiale a mortalităţii, de- 
vine inevitabilă şi micşorarea fertilităţii legitime, nici o populaţie nefiind 
în stare să suporte la infinit un ritm de creştere cauzat de o mortalitate 
modernă (scăzută) şi o fertilitate premodernă (ridicată). Astfel, tranziţia 
fertilităţii a constituit nu numai cel de-al doilea element, în ordine logică, 
al tranziţiei demografice, ci un proces care se declanşează după începutul 
tranziţiei mortalităţii. Această succesiune în evoluţia mortalităţii şi natali- 
tăţii prezintă ideea centrală în teoria tranziţiei demografice. 

în forma sa originară, teoria tranziţiei conţine schiţa explicativă a 
tranziţiei fertilităţii, bazată pe invocarea influenţei factorilor macrosociali, 
printre care şi starea mortalităţii. Notestein F. şi alţi teoreticieni ai tranzi- 
ţiei din perioada de început construiesc modelul clasic al tranziţiei, care 
în calitate de variabile explicative include „seria de factori I", formată din 
indicatori care măsoară nivelul de mortalitate, urbanizare, alfabetizare, 
densitatea rurală şi productivitatea agricolă. 

După cum se vede, aceştia sunt factorii modernizării şi constituie ca- 
drul general în care este privită tranziţia. Acest model teoretic este com- 
pletat de către Coaie A. şi Hoover E., care la factorii menţionaţi au adău- 
gat o serie de alţi factori (seria de factori II), cum ar fi schimbările ce ţin 
de cultură şi religie, comunicare, structura pe vârste, oferta de forţă de 
muncă, politicile de populaţie. Necesită a fi menţionat că ultimul element 

este valabil pentru ţările, care au intrat în tranziţie în perioada postbelică, 
atunci când s-a manifestat intervenţia factorului politic în reglarea ritmu- 
lui de creştere a populaţiei. Prin urmare, revizuirea modelului explicativ 
a constat în acordarea rolului sporit al factorilor culturali în raport cu cei 
materiali, care dominau în modelul originar. 

Scăderea fertilităţii în cadrul căsătoriilor nu putea fi realizată decât 
prin acţiunea directă şi conştientă a indivizilor implicaţi, spre deosebire 
dereglările sociale"ale fertilităţii, produse prin intermediul unor institu- 
ţii sociale (căsătoria, în principal) sau al sistemului de cutume, norme şi 
valori sociale ce funcţionează în orice societate şi care influenţează indi- 
rect şi reproducerea. Prin urmare, decizia cuplului de a-şi regla fertilitatea 
este posibilă, dacă acest lucru este în interesul imediat al familiei, fără 
nici o legătură cu interesul general, adică cu dimensiunea demografică 
a societăţii. Desigur că o astfel de decizie a cuplului nu poate să apară 
decât dacă socialmente există anumite condiţii prielnice care s-o stimu- 
leze. Coaie A. a sintetizat foarte bine structura minimală a unui set de 
asemenea condiţii: 

1 . Fertilitatea trebuie să facă parte din rândul aspectelor ce pot fi su- 
puse unui calcul de alegere/decizie conştientă. Părinţii potenţiali trebuie 
să se poată gândi (iar societatea să le permită acest lucru) că pot decide 
dacă să aibă sau nu un copil, supunând această eventuală alegere unei 
evaluări în termeni de avantaje şi dezavantaje. 

2. Fertilitatea redusă trebuie să fie avantajoasă pentru cuplul care 
poate ajunge în situaţia să ia o astfel de decizie. 

3. Să existe mijloace eficace de reducere a fertilităţii şi acestea să fie 
disponibile. Mai exact, e nevoie ca aceste mijloace, dacă există, să fie cu- 
noscute de majoritatea oamenilor, iar costurile utilizării lor (psihologice 
şi monetare) să nu fie prea ridicate, sau în orice caz să nu fie mai ridicate 
decât costul creşterii unui copil (citat după RotariuT., 2009). 

Astfel, în opinia autorilor menţionaţi, „interesele cuplului" nu pot fi 
rupte de „interesele sociale", fiind este necesară realizarea anumitor con- 
diţii sociale în sensul că o distribuţie mai echitabilă şi mai echilibrată are 
rolul de a mobiliza întreaga societate, ceea ce ar conduce la scăderea 
mortalităţii şi fertilităţii, în vreme ce una inegalitară ar menţine straturi 
foarte sărace, în care mortalitatea, ca şi natalitatea, este ridicată. Reieşind 
din acestea, se introduce în plus„seria de factori III", compusă din indicele 
salariului real, distribuţia pământului, venitul mediu al celor fără pământ 

şi cheltuielile de punere în valoare a pământului (Kook S. & Repetto R., 
1982). 

Evocarea celor trei faimoase condiţii ale lui Coaie A., precum şi a mo- 
delului celor trei serii de factori menţionaţi (listă ce poate fi lărgită fără 
prea multe dificultăţi, prin introducerea altor elemente) s-a făcut pentru 
a sugera că actul de comportament procreativ se schimbă radical oda- 
tă cu trecerea la controlul naşterilor legitime, ceea ce impune adoptarea 
unei paradigme explicative„individualiste", adică bazată pe raţionalitatea 
comportamentului indivizilor. Pe de altă parte însă, individul şi cuplul nu 
acţionează într-un mediu vid, ci, de fapt, reacţionează la noile condiţii 
structurale ale societăţii moderne şi o face în contextul noilor sisteme de 
credinţe şi valori ataşate acestor condiţii (Rotariu T., 2009). 

Renumitul demograf rus Vişnievskii A. consideră că „tranziţia demo- 
grafică este o adevărată revoluţie, având un impact enorm asupra socie- 
tăţii". El insistă asupra faptului că această revoluţie nu este o consecinţă 
a altor procese (industrializare, urbanizare etc), ci o parte egală a moder- 
nizării globale. Revoluţia demografică este imposibilă fără de acestea şi 
vice-versa (BniuHeBCKi/m A., 2009). 

Unul dintre principalele rezultate ale tranziţiei demografice este mo- 
difcarea ciclului de viaţă al oamenilor, care prezintă plasarea consecventă 
tipică a evenimentelor biografice în viaţa omului de la naştere până la 
moarte, recurente în viaţa majorităţii oamenilor de la o generaţie la alta. 
Baza naturală a acestei recurenţe o constituie schimbările fiziologice de 
vârstă (pubertate, perioada de îmbătrânire etc), asupra cărora se impun 
o serie de etape din biografia socială a individului, caracteristice pentru 
unele sau altele societăţi (de exemplu, perioada de studii, perioada acti- 
vităţii profesionale etc). 

în cadrul tipului tradiţional de reproducere, ciclul de viaţă al oameni- 
lor, astfel ca şi a animalelor, practic coincidea cu ciclul demografic. Oame- 
nii se căsătoreau şi începeau naşterea copiilor foarte devreme, terminând 
procesul de procreare foarte târziu, iar după aceasta trăiau foarte puţin. 
Evenimentele demografice aveau un rol important în viaţa oamenilor, 
decesele şi naşterile fiind însoţitorii lor frecvenţi, strâns legate cu toate 
celelalte aspecte ale existenţei lor. 

Reproducerea populaţiei, precum şi producerea bunurolor materiale, 
face parte din câmpul obligatoriu în viaţa oamenilor şi în cazul în care 
acest proces ocupă foarte mult loc în viaţă, acesta este unul dintre prin- 

cipalele obstacole pentru extinderea libertăţii individuale. Anume aşa a 
fost când domina tipul tradiţional de reproducere a populaţiei. 

Reducerea semnificativă a mortalităţii a contribuit la schimbarea ra- 
dicală a situaţiei. Aceasta a permis extinderea duratei de viaţă a unui in- 
divid „mediu" (nu în exclusivitate) mai mult decât un minim al „limitei de 
siguranţă" necesar pentru ca omenirea să nu fie pe calea de dispariţie. 
Deci, oamenii au obţinut un volum mare de timp suplimentar, liber de 
grijile asociate cu procrearea. 

în acelaşi timp, reducerea mortalităţii a deschis calea pentru o revo- 
luţie în fertilitate, ceea ce a condus la o restructurare completă a ciclului 
demografic individual, reducerea locului acestuia în ciclul de viaţă, extin- 
derea spaţiului de libertate, care poate fi utilizat pentru altceva decât pro- 
creare, acestea fiind inaccesibil pentru oamenii care au trăit mai înainte. 

Odată ce inovaţiile tehnologiei medicale au permis reducerea semni- 
ficativă a mortalităţii infantile, numărul de copii în familie a devenit prea 
mare pentru existenţa ei la nivel acceptabil, ceea ce a contribuit la faptul 
că în conştiinţa indivizilor, familiilor, iar mai apoi şi în cultură, s-a înrădă- 
cinat ideea reducerii artificale a natalităţii. în paralel cu schimbările men- 
ţionate, se modifica sistemul tehnologic, s-a trecut de la un sistem agrar 
la cel de tipul industrial de producere, ceea ce a provocat urbanizarea şi 
apariţia pieţelor economice noi. Acest impuls, căuzat de evoluţia condi- 
ţiilor de viaţă, a condus la formarea modelelor diferenţiate ale căsătoriei 
şi parteneriatului, comportamentului reproductiv. La rândul lor, după ce 
au preluat un caracter de masă, noile modele au provocat schimbări în 
normele sociale. Iar schimbările valorico-normative cât priveşte maturi- 
tatea şi relaţia acestea cu unele funcţii socio-biologice şi statutul social 
au declanşat instalarea unui sistem normativ orientat spre un nou tip de 
reproducere. 

Deosebit de profund a fost impactul schimbărilor demografice 
asupra ciclului de viaţă al femeii. înainte vreme, femeia trebuia să de- 
dice timpul petrecut în căsătorie în mare parte naşterii, alimentării şi 
creşterii copiilor, practic până ce se încheia perioada sa reproducti- 
vă. Femeia care s-a căsătorit până la vârsta de 20 ani şi care a născut 
primul său copil până la împlinirea unui an şi jumătate după nuntă, 
continua să nască copii până la vârsta de 39 de ani. Cu alte cuvinte, 
activitatea ei de reproducere continua pe parcursul a circa 19-20 de 
ani. Practic, întreaga viaţă a femeilor căsătorite a fost consacrată adu- 

cerii pe lume a descendenţilor, moartea unora dintre copii anulând 
o parte din eforturile lor. Procrearea a fost datoria sacra a femeii, cea 
mai importantă funcţie socială, în acelaşi timp, însă, aceasta fiind un 
lucru greu şi nerecunoscător, pentru care o femeie jertfea cei mai buni 
ani din viaţa sa, chiar de multe ori şi viaţa proprie. Trecerea la un nou 
tip de reproducere a populaţiei a adus cu sine schimbări cardinale. în 
primul rând, acest nou tip i-a permis femeii să reducă esenţial timpul 
pe care trebuia să-l consacre în mod inevitabil îndeplinirii sarcinii de 
procreare. în acelaşi timp, femeile au obţinut posibiltatea să determi- 
ne timpul cel mai potrivit din viaţa familială pentru îndeplinirea înda- 
toririlor materne, într-o măsură mai mică confruntându-se cu presiuni 
ce ţin de realizarea sarcinilor numeroase, pe când oportunităţile în 
sfera educaţiei şi la locul de muncă au sporit considerabil. 

Modificările în ciclul de viaţă al oamenilor, cauzate de tranziţia demo- 
grafică, iniţial s-au manifestat în cultura europeană şi au devenit din ce 
în ce mai diverse, pătrunzând în viaţa fiecărei persoane şi fiecărei familii. 
Astfel, caracteristicile principale ale primei tranziţii demografice au con- 
stituit creşterea controlului asupra natalităţii, care s-a soldat cu reducerea 
natalităţii la femeile de vârstă matură şi micşorarea natalităţii generale. 
Nivelul controlului individual-familial asupra natalităţii, având o creşte- 
re lentă, s-a schimbat odată cu vârsta, majorarea duratei căsătoriei şi a 
rangului naşterilor. Reducerea natalităţii la femeile de vârstă matură, în 
special după 40 de ani, a dus la micşorarea vârstei medii a mamei la naş- 
tere/prima naştere şi, într-o măsură oarecare, a contribuit către anii '60 
la scăderea vârstei la prima căsătorie. Toate acestea s-au produs în con- 
textul economic şi social-cultural respectiv, fiind marcat de emanciparea 
femeilor şi participarea activă a acestora la activităţile economice în afara 
gospodăriei, creşterea duratei şi a nivelului de educaţie, mobilitatea soci- 
ală crescândă, reducerea funcţiei economice a familiei, slăbirea normelor 
tradiţionale morale etc. 

Treptat, aceste modificări au atins valori atât de mari şi s-au răspândit 
atât de mult, încât au schimbat imaginea multor societăţi moderne, ceea 
ce, la rândul lor, a demarat discuţii despre o nouă etapă a tranziţiei de- 
mografice -„cea de-a doua tranziţe demografică" (Lesthaeghe R., 1998, 
Van de Kaa D., 2002). Astfel, declinul fertilităţii a constituit o reacţie de 
răspuns la reducerea cantitativă a mortalităţii, dar aceasta a condus la o 
schimbare calitativă a normelor care afectează comportamentul repro- 

ductiv şi matrimonial, modelele de căsătorie şi familie, moralitatea sexu- 
ală etc. 

Una dintre principalele caracteristici ale acestor modificări ţine de 
creşterea rapidă a libertăţii alegerii demografice şi familiale a populaţiei, 
astfel diversitatea precedentă a normelor culturale de grup este înlocu- 
ită de varietatea mai bogată a normelor culturale sancţionate cu privire 
la organizarea individuală a vieţii de familie. Chiar dacă analizăm doar 
schimbările demografice şi consecinţele lor culturale (deşi există şi multe 
altele) aceasta ne sugerează ideea că se modifică însuşi tipul istoric al di- 
versităţii culturale, ceea ce are o importanţă fundamentală (Bi/iiuHeBCKi/m 
A., 2009). 

Teoria „celei de-a doua tranziţii demografice" poate fi privită atât ca 
teorie demografică venită să explice schimbările demografice apărute, în 
special în a doua jumătate a secolului XX, cât şi ca teorie sociologică, care 
abordează schimbările din viaţa familiei/cuplului în societatea occidenta- 
lă pe parcursul ultimelor decenii. Astfel, putem considera că fundamentul 
teoretic al primei tranziţii demografice a fost conceptul de modernizare, 
iar cel pe care se bazează noua teorie este conceptul de postmoderni- 
tate. însă există foarte multe întrebări şi incertitudini, în special în ceea 
ce priveşte teoria celei de-a doua tranziţii demografice. Mulţi cercetători 
împărtăşesc opinia că nu toate schimbările demografice se încadrează în 
modelul teoretic propus, în special, dacă se analizează dinamica procese- 
lor demografice la nivel regional (K/iym M., 2008). 

Este clar faptul că prin aceasta se recurge la un fundal asigurat de o 
paradigmă recunoscută, cum este cea a trecerii de la valorile moderne 
la cele postmoderne, ceea ce se numeşte "s/'/enf revolution" (Inglehart R., 
1977), schimbări care s-au declanşat în anii, 60 ai secolului trecut. 

Analiza procesului de schimbare în câmpul valoric a fost efectuată de 
Lesthaeghe R. şi Surkyn J. (2003), în baza rezultatelor cercetării internaţi- 
onale comparative European Values Surveys (trei valuri - în 1981, 1990 şi 
1999). Printre caracteristicile principale ale celei de-a doua tranziţii de- 
mografice au fost evidenţiate următoarele: 

a) Secularizarea: scăderea influenţei religiei, reducerea practicilor re- 
ligioase, declinul sentimentelor religioase tradiţionale (rugăciune, medi- 
taţi, etc). 

b) Orientarea spre „noua stângă": apropierea de spectrul politic de 
stânga liberală sau de verzi (indicatori care, în opinia autorilor, au legătu- 

ră cu postmaterialismul), înclinarea spre protest, exprimarea neîncrederii 
în instituţii şi autorităţi etc. 

c) Egalitarismul: sporirea disponibilităţii indivizilor de a accepta ega- 
litatea şi de a respinge diferenţierile de gen, clasă socială, etnie, rasă, reli- 
gie, cultură, zonă geografică etc. 

d) Neconvenţionalismul civic: creşterea toleranţei faţă de diferite 
formele de viaţă neconvenţionale şi chiar faţă de unele comportamen- 
te deviante: consum de droguri, homosexualitate, concubinaj, precum şi 
interferenţele ce ţin de viaţă şi moarte (eutanasia, avortul, sinuciderea). 

e) Neconvenţionalismul moral: relativismul normelor şi valorilor mo- 
rale, respingerea „metanaraţiunilor", cum ar fi cele privind valoarea mun- 
cii, credinţa în progres, respectarea bătrâneţii, statul naţional şi suverani- 
tatea lui, familia etc. (inclusiv religia, pe care aici am clasat-o separat, dată 
fiind poziţia ei deosebită). 

f) Individualismul: valorizarea importanţei aspectelor individului, şi 
nu ale grupului social mai mic sau mai mare din care acesta face parte; 
referirile vizează în principal ideea de autoîmplinire, preocuparea pentru 
propria persoană, satisfacerea plăcerilor personale, refuzul ideii de sacri- 
ficiu pentru ceilalţi etc. Preferinţa pentru un loc de muncă interesant, care 
permite contactul social şi iniţiativa, mai mare decât avantajele materiale 
ale acestuia (plata, promovarea etc.) 

g) Neconvenţionalismul în relaţiile maritale (de cuplu): importanţa 
mai mare acordată calităţii relaţiilor în cuplu (de comunicare, toleranţă, 
înţelegere, satisfacţie sexuală) decât aspectelor tradiţionale şi conven- 
ţionale ale căsătoriei, toleranţa faţă de abaterile de la comportamentul 
tradiţional cerut în cuplu (adulterul, sexul ocazional etc.) 

în perioada anilor 1990, această listă a fost completată cu aspectele 
privind coeziunea socială şi capitalul social. Conţinutul principal al celei 
de-a doua tranziţii demografice constă în trecerea de la practica de limi- 
tare a numărului descendenţilor la optimizarea intervalului de timp între 
evenimentele demografice şi a întregului ciclu de viaţă, ca răspuns la in- 
trarea societăţii în faza de dezvoltare post-industrială. Formarea familiei 
şi naşterea copiilor sunt mai puţin influenţate de modificările mediului 
macro-economic şi socia l-pol itic, care devin independente de individ. în 
comportamentul lor demografic oamenii vor fi ghidaţi, cel mai probabil, 
de valorile non-materialiste, adaptând calendarul evenimentelor demo- 
grafice la diverse modificări ale circumstanţelor de viaţă. 


38 



La nivelul indicatorilor demografici, a doua tranziţie demografică se 
manifestă prin creşterea vârstei medii la căsătorie şi naşterea copiilor, 
creşterea intervalelor de timp dintre naşterile succesive, creşterea rolului 
natalităţii extraconjugale, ponderii persoanelor care n-au fost niciodată 
căsătoriţi şi n-au avut nici un copil. Autonomizarea celor trei tipuri de 
comportament: sexual, reproductiv şi matrimonial este o caracteristică 
principală a celei de-a doua tranziţii demografice (3axapoB C., 2002). 

Instrumentul de baza al unei noi faze de control al fertilităţii constitu- 
ie utilizarea în masă a metodelor eficiente de planificare familială (mijloa- 
cele contraceptive), care oferă cuplului (femeii) posibilitatea de a distribui 
în timp evenimentul naşterii copiilor la propria decizie. Revoluţia contra- 
ceptivă s-a transformat treptat într-un proces sistematic de punere în 
aplicare a noilor realizări în domeniul tehnologiilor avansate. în prezent 
planificarea familială nu este limitată numai la protecţia contraceptivă, 
ci se asociază şi cu reglementarea fertilităţii individuale ca atare, inclusiv 
prin intermediul tehnologiilor genetice. 

Libertatea în alegerea partenerului conjugal şi a formelor de convie- 
ţuire devine tot mai largă, creşte responsabilitatea faţă de consecinţele 
relaţiilor sexuale, bazată pe dreptul la planificarea familială. Căutarea mo- 
delului optim al ciclului de viaţă individual (timpul când trebuie să aibă 
loc separarea de la familia părintească, finisarea studiilor şi intrarea pe 
piaţa muncii, formarea propriei familii sau a relaţiilor de parteneriat, naş- 
terea copiilor etc.) care ar fi conforme cerinţelor actuale faţă de nivelul de 
instruire şi de bunăstare materială, participarea egală a soţilor la activita- 
tea economică, formarea bugetului familial şi, respectiv, distribuţia pro- 
porţională a obligaţiunilor din cadrul gospodăriei casnice, contribuie la 
aranjarea vieţii omului contemporan în baza orientărilor şi posibilităţilor 
individuale, circumstanţelor concrete, situaţiei economice şi mai puţin 
ţinând cont de tradiţii şi de restricţii normative. 

A doua tranziţie demografică a devenit o "naraţiune de chintesenţa de 
schimbări valorice şi culturale". Principala deosebire de prima tranziţie de- 
mografică constă în preocuparea copleşitoare de auto-împlinire, libertatea 
propriei alegeri, dezvoltarea personală şi stilul de viaţă, emanciparea, toate 
acestea reflectându-se în formarea familiilor, atitudinea faţă de reglementa- 
rea fertilităţii şi motivaţia de a deveni părinte (Van de Kaa D., 1 996). 

Una dintre principalele lecţii ale tranziţiei demografice constă în 
capacitatea reală şi dorinţa persoanelor şi a întregilor comunităţi de a 

accepta, chiar dacă nu imediat, libertatea alegerii culturale în condiţiile 
noilor diversităţi culturale propuse de dezvoltarea istorică. Indiferent de 
dorinţa cuiva, schimbările demografice distrug „monoculturalismul mul- 
tiplu" (Amartya Sen), contribuind foarte mult la dezvoltarea unui multi- 
culturalism adevărat şi formarea identităţii multiculturale flexibile. Acest 
lucru este un rezultat al alegerilor libere făcute de reprezentanţii culturi- 
lor diferite în procesul de adaptare la condiţiile schimbate, care arată nu 
doar enorma capacitate de adaptare a culturilor diferite, ci şi posibilitatea 
lor de coexistenţă paşnică fără nici o„ciocnire" (Bi/iiuHeBCKi/m A., 2009). 

Conceptul celei de "a doua tranziţie demografică", dezvoltat de Les- 
thaeghe R. şi Van de Kaa D. este probabil cel mai popular, deşi există şi 
opinii contradictorii care în mod mai clar descriu schimbările demografi- 
ce, exemplu fiind discuţiile şi interpretările altor demografi (de exemplu, 
Cliquet R., 1 991 , Coleman D., 2004, Sobotka T., 1 989, 2003, 2008). Lestha- 
eghe R. şi Van de Kaa D. interpretează schimbările demografice (scăde- 
rea intensităţii căsătoriilor şi creşterea instabilităţii acestora, răspândirea 
uniunilor nonmaritale şi a natalităţii extraconjugale, celibatului definitiv 
etc.) ca semne de slăbire a instituţiei familiei. Conform altor opinii, acest 
proces rezultă din schimbările în structura economică care au consolidat 
independenţa economică a oamenilor (bărbaţilor şi femeilor), precum şi 
din tendinţele culturale, în special din procesul de secularizare şi din am- 
ploarea ideologiei de auto-dezvoltare (Inglehart R., 1977). 

Schimbările demografice în ţările post-socialiste, au provocat dezba- 
teri similare cu cele din ţările din Europa Occidentală în cadrul teoriei ce- 
lei de-a doua tranziţii demografice. Studiile demonstrează că adaptarea 
la acest model cultural are loc preponderent în partea occidentală a lumii 
(Inglehart R. şi Baker G, 2000), dar ar putea fi de aşteptat că schimbările 
în organizarea vieţii familiale în majoritatea ţărilor europene vor decurge 
într-o direcţie similară. Cu toate acestea, calendarul de debut al celei de-a 
doua tranziţii demografice şi viteza de derulare a acesteia s-ar putea să 
depindă de rata de preluare a acestui model cultural nou de către ţările 
europene. Pentru a explica unele contradicţii aparente la nivel regional 
se utilizează un model conceptual de "pregătire, dorinţă şi capacitate" 
(. reading , willing and able) susţinut de Lesthaeghe R. şi Vanderhoeft C. 
(2001). Pregătirea semnifică că comportamentul demografic nou oferă 
unele avantaje pentru indivizi şi familii în termeni de costuri şi beneficii; 
dorinţa se manifestă prin faptul că noul comportament demografic este 

acceptabil din punctul de vedere al valorilor etnice şi religioase; capacita- 
tea semnifică disponibilitatea surselor necesare pentru practicarea aces- 
tuia (materiale, juridico-organizaţionale, precum şi condiţiile de macro 
nivel). Toate acestea, de asemenea, explorează natura complexă a celei 
de-a doua tranziţii demografice între două grupuri diferite şi subliniază 
un paradox aparent: în timp ce persoanele cu nivelul de educaţie mai 
înalt împărtăşesc de multe ori valori care pot fi caracterizate ca fiind mai 
degrabă tradiţionale, ele manifestă frecvent un comportament familial 
asociat cu tranziţia, cum ar fi natalitatea nonmaritală, instabilitatea rela- 
ţiilor conjugale, prevalenţa ridicată de convieţuire pe termen lung. Acest 
lucru sugerează ideea că există două căi diferite în evoluţia celei de-a 
doua tranziţii demografice. Se susţine rolul constrângerilor structurale 
pentru difuzarea tranziţiei între straturile sociale defavorizate. Totodată, 
se subliniază faptul că a doua tranziţie demografică nu condiţionează ne- 
apărat scăderea fertilităţii sub nivelul de înlocuire a generaţiilor. 

Formularea schimbărilor demografice în termeni de „tranziţie", aşa 
cum se propune în cadrul teoriei celei de-a doua tranziţii demografice, 
sugerează o mişcare dintr-o stare stabilă la alta. Acest aspect înaintează 
ideea că„în final"este de aşteptat ca în Europa să apară o convergenţă în 
comportamentul demografic şi, ca rezultat, în cursul de viaţă (Kuijsten 
A., 1996). Dacă această ipoteză a teoriei celei de-a doua tranziţii demo- 
grafice este corectă, atunci rămâne doar de aşteptat ca convergenţa să 
fie atinsă în termen lung, divergenţa între timp fiind condiţionată de di- 
ferenţele în debutul şi viteza acestei tranziţii demografice în diferite ţări 
(Fokkema T., Liefbroer A., 2008). Lesthaeghe R. afirmă că această tranzi- 
ţie a modelelor culturale va fi determinată de caracteristicile economice, 
culturale şi instituţionale ale societăţilor. De exemplu, în ţările cu politici 
asistenţiale extinse efectele a celei de-a doua tranziţii demografice pot fi 
mai pronunţate decât în statele cu un succes modest în acest domeniu. 
Sau, în ţările cu o orientare familistă puternică impactul a celei de-a doua 
tranziţii demografice poate fi mai redus, decât în ţările în care rolul fami- 
liei istoric a fost mai puţin important. Astfel, în perioada de tranziţie, con- 
vergenţa în aranjamentele de viaţă în ţările europene poate fi una mai 
mică, iar pe când divergenţa va domina din cauza debutului şi vitezei 
diferite a celei de-a doua tranziţii demografice. 

Explozia populaţiei în ţările în curs de dezvoltare este o consecinţă 
directă a tranziţiei demografice, care a creat o asimetrie demografică 

imensă dintre ţările sărace, dar suprapopulate din sud şi ţările bogate, 
dar depopulate, din zona de nord a planetei, provocând astfel migraţia 
inevitabilă pe scară largă de la sud spre nord. Există o mare probabilita- 
te ca în a doua jumătate a secolului XXI în unele ţări nordice, ca urmare 
a imigraţiei şi a nivelului diferit de fertilitate a populaţiei autohtone şi a 
imigranţilor, mai mult de jumătate din populaţie vor constitui migranţii 
recenţi şi descendenţii lor. Această nouă fază de dezvoltare demografică 
mondială, care duce la schimbarea compoziţiei etnice a populaţiei, este 
denumită uneori ca„a treia tranziţie demografică" (Coleman D., 2004). 

în cadrul teoriei tranziţiei demografice transformarea familiei contem- 
porane este privită ca un proces firesc de modernizare a acesteia. Esenţa 
principală a modernizării demografice şi familiale constă în deplasarea 
controlului social asupra comportamentelor demografic şi familial de la 
nivelul instituţional la cel individual: controlul„extern"din partea statului, 
bisericii şi a comunităţii fiind înlocuit cu controlul „intern", sau cu auto- 
controlul. Totodată, libertatea alegerii individuale devine o dominantă 
care determină valorile şi comportamentul oamenilor în viaţa privată. în 
această situaţie vechiul sistem al relaţiilor, normele şi instituţiile adaptate 
la metodele de control „extern" se confruntă cu o criză profundă (Bi/iiu- 
HeBCKi/m A., 2006). 

Una din poziţiile centrale în tendinţele moderne de transformare a 
familiei şi căsătoriei şi a teoriei celei de-a doua tranziţii demografice revi- 
ne reevaluării statutului sociocultural al femeilor, care au obţinut o liber- 
tate deplină în toate sferele vieţii sociale (economică, politică, culturală), 
inclusiv libertatea în ceea ce priveşte formarea familiei (timpul potrivit, 
modelul respectiv - căsătoria legală sau parteneriat), precum şi naşterea 
copilului (timpul potrivit, numărul de copii dorit, născut în căsătorie lega- 
lă sau în parteneriat). Pe fundalul creşterii statutului femeii, bărbatul, în 
mare măsură, şi-a pierdut rolul de principalul întreţinător al familiei, fiind 
mai mult implicat în activităţi familiale, care anterior erau considerate ne- 
tradiţionale pentru el. Astfel, s-a trecut de la familia tradiţională (patriar- 
hală) la familia modernă (egalitară), cu relaţii de tip sincretic, cu un grad 
înalt de convergenţă a rolurilor conjugale şi familiale care se manifestă 
prin egalizarea nivelurilor de participare a soţilor în munca domestică, 
educarea copiilor şi repartizarea bugetului familial, în special în cadrul 
familiilor tinere sau al celor în care soţul are un nivel înalt de studii (supe- 
rioare sau cel puţin la nivel de colegiu). 

Alţi cercetători, deşi evidenţiază într-un mod analogic schimbările 
structurale şi funcţionale care s-au produs în cadrul institutului familiei 
(nivelul redus al natalităţii şi descreşterea lui continuă, micşorarea nu- 
mărului de căsătorii înregistrate şi răspândirea uniunilor libere şi a altor 
forme de convieţuire, instabilitatea căsătoriei şi creşterea numărului de 
divorţuri, transformarea solidarităţii familiale în solidaritate socială, a re- 
laţiilor între generaţii, liberalizarea moravurilor familiale), le consideră ca- 
racteristice fenomenului de „criză a familiei" (conceptul alarmist). Astfel, 
adepţii conceptului „crizei familiei" - Antonov A., Medkov V., Gasparean 
Iu. (Rusia), Popenoe D., Nisbet R. (SUA) şi alţii explică modificările sociale 
şi demografice ale familiei ca manifestare particulară a destrămării fami- 
liei ca instituţie socială, crizei sistemice a familiei. Criza familiei, în opi- 
nia lor, se manifestă prin „slăbirea normelor sociale de reglare a relaţiilor 
familiale, transformarea simbolurilor şi modelelor culturale, diminuarea 
valorilor căsătoriei, familiei cu copii, unitatea tuturor generaţii familiale 
(MeflKOB B. l/l flp., 2002). 

Antonov A. consideră că cea mai adecvată formă a organizării vieţii 
de familie este familia tradiţională: multigeneraţională, cu mulţi copii şi 
de lungă durată (căsătoria pe viaţă) şi numai acest tip de familie poate 
asigura reproducerea populaţiei. Familiile nucleare, incomplete, „familiile 
de facto" (concubinajul, parteneriatul etc.) şi alte forme de familii care au 
apărut în ultimul timp, sunt fragmente în urma dezintegrării întregului. 

Alt reprezentant al şcolii„crizei familiei"- Popenoe D., deşi recunoaşte 
„formele noi" ale familiei, atenţionează asupra instabilităţii acestora, pro- 
blema principală fiind destrămarea lor. 

Reprezentanţii conceptului „crizei familiei" consideră că odată cu slă- 
birea autorităţii şi valorii familiei, în societate începe să domine indivi- 
dualismul, care este tratat ca un fenomen negativ. Astăzi noi observăm 
aprofundarea aspiraţiilor ce ţin de interesele şi „drepturile" unei perso- 
nalităţi orientate individualist, egocentriste, care s-a format pe parcursul 
secolelor de existenţă a civilizaţiei occidentale (MeflKOB B. l/l flp., 2002). 

Unul dintre fondatorii abordării menţionate, sociologul american 
Nisbet R., subliniează că anume familia, şi nu individul, este molecula 
adevărată a societăţii (Nisbet R., 2000). 

Cauza principală a crizei familiei, în opinia cercetătorilor menţionaţi, 
este „capitalismul de piaţă", şi „civilizaţia industrială". Criza funcţională 
a familiei, în special a celei lărgite, este consecinţa transformărilor eco- 

nomice şi politice fundamentale, care au invadat societatea în ultimele 
două secole (XlX-lea şi al XX-lea). 

Capitalismul de piaţă nu este orientat spre familie, ci invers, este în 
contradicţie cu aceasta, din cauza că cuantumul salariului angajaţilor cu 
un număr diferit de copii este acelaşi. Astfel, în condiţiile capitalismului 
de piaţă familiile cu copii sunt cele mai neprotejate categorii ale populaţi- 
ei, în pofida faptului cât de reuşit se va dezvolta sectorul economic. Reie- 
şind din aceasta se optează pentru creşterea familiei şi a modului de viaţă 
familial. Familia cu copii urmează să beneficieze de credite preferenţiale 
şi scutiri fiscale. în condiţiile natalităţii scăzute copilul trebuie recunoscut 
ca un bun social, iar indemnizaţiile familiale (concediul de maternitate, 
concediul parental etc.), precum şi asigurarea îngrijirii calitative a copilu- 
lui la nivel instituţional avantajoase nu numai pentru familiile beneficiare, 
ci şi pentru societate în general. 

Analizând conceptul„crizei familiei", JurjenkoT. menţionează că în ca- 
drul acestei abordări tot ce provine din familie prin definiţie este pozitiv, 
pe când toate fenomenele negative sunt determinate de influenţa exter- 
nă asupra familiei din partea societăţii şi a statului (>Kyp>KeHKO T., 2003). 

Orice deviere de la etalonul familiei tradiţionale se consideră a fi ceva 
negativ. De exemplu, Carlson A. consideră că încălcarea procesului istoric 
de divizare a muncii dintre femei şi bărbaţi constituie una dintre cele mai 
principale probleme ale modificării familiei (Carlson A. 1 998). Antonov A. 
şi Medkov V. atenţionează că ocupaţia profesională a femeii reprezintă 
unul dintre factorii care au provocat instabilitatea relaţiilor conjugale. în 
opinia lor, activitatea economică a femeii, provocând scăderea salariză- 
rii bărbaţilor, contribuie la concurenţa soţilor şi soţiilor pe piaţa muncii, 
astfel, relaţiile de conflict din sfera economică pătrund în sfera relaţiilor 
conjugale. în cadrul familiei nucleare autoritatea familială comună a fost 
fragmentată în două autorităţi parentale, aflate în confruntare. în plus, s-a 
produs scăderea autorităţii tatălui, pe de o parte, şi creşterea autorităţii 
mamei, pe de altă parte (Ahtohob A., MeflKOB B., 1 996). 

Căutarea unei teorii generale menite să dea explicare transformărilor 
sociodemografice a generat elaborarea mai multor paradigme aplicabile 
unor circumstanţe sociale, economice şi instituţionale specifice. 

Abordarea alegerii raţionale stipulează că, în decizia de a se căsători 
sau de a avea copii, indivizii estimează costuri şi beneficii posibile. Din 
această perspectivă modificarea comportamentului reproductiv al fami- 

liei are următoarele explicaţii: costul copilului a crescut, pe când venitul 
familiei a diminuat, sau preferinţele cuplului s-au modificat în favoarea 
altor „bunuri" şi în detrimentul copilului (Becker G., 1981). „Calitatea co- 
pilului" a devenit mai importantă decât „cantitatea", investiţiile în copii 
(educaţie, pregătire profesională) fiind în creştere permanentă. Coleman 
J. susţine că în timp ce costul copilului poate fi estimat în termeni financi- 
ari, beneficiile copilului au mai degrabă caracter psihologic, pe care este 
greu de estimat (Coleman J., 1 998). Din punctul de vedere al politicilor de 
stimulare a natalităţii teoria alegerii raţionale constată că pentru a obţi- 
ne creşterea fertilităţii este necesar de a reduce costurile economice ale 
copilului, sau de a mări veniturile familiilor cu copii prin oferirea diferite- 
lor indemnizaţii, scutiri fiscale, servicii etc. în ceea ce priveşte schimba- 
rea preferinţelor pentru copil în detrimentul altor bunuri, acest deziderat 
este mai greu de realizat din cauza că valorile se schimbă mai lent şi în 
mare măsură depind de mediul social cultural. 

Abordarea „aversiunii de risc" adaugă o nouă dimensiune teoriei ale- 
gerii raţionale, fiind bazată pe ipoteza că indivizii analizează costurile şi 
beneficiile faptului de a avea copii în condiţii de certitudine cognitivă. 
Procesele de globalizare şi creşterea nivelului de studii al populaţiei au 
contribuit la majorarea cerinţelor, în special al tinerilor, faţă de bunăsta- 
rea materială. Beck U. (1999) a argumentat că societatea contemporană 
este o societate a riscurilor în creştere, astfel încât comportamentul in- 
divizilor este orientat mai degrabă pe investiţii în securitatea economi- 
că (educaţie continuă, munca suplimentară, economii etc.). Naşterea 
copilului imediat modifică statutul economic al familiei: veniturile scad, 
cresc cheltuielile, precum şi apar unele incertitudini şi dificultăţi ce ţin 
de revenirea femeii pe piaţa muncii. Astfel, prin decizia de a avea copii, 
indivizii fac o alegere care le va afecta cursul vieţii, planurile şi percepţiile 
cu privire la viitor (McDonald P., 2001). 

Dereglarea pieţei muncii a condus la diferenţieri semnificative în 
salarizare, stabilitatea locului de muncă, posibilităţile de creştere pro- 
fesională. în aceste condiţii tinerii tind să aleagă căi ce permit evitarea 
diferitelor riscuri. în afara de aceasta nivelul înalt al şomajului printre ti- 
neri contribuie la aprofundarea sentimentului de risc. Lipsa serviciului, 
pierderea veniturilor, dificultăţile de angajare în condiţiile concurenţei 
pe piaţa muncii sporeşte incertitudinea în ziua de mâine. Deşi obţinerea 
de către tineri a independenţei economice la vârstă timpurie facilitează 

întemeierea familiei la o vârstă mai tânără, pentru societatea contempo- 
rană este caracteristică obţinerea stabilităţii economice la o vârstă mai 
matură, stabilitatea fiind definită din punctul de vedere al cerinţelor eco- 
nomice crescute ale populaţiei. 

Ipoteza veniturilor relative lui Easterlin R. atenţionează asupra legă- 
turii dintre schimbările economice şi modificarea fertilităţii. Schimbarea 
esenţială a condiţiilor macro-economice şi-a lăsat amprenta asupra com- 
portamentului reproductiv în întreaga lume, contribuind la schimbarea 
structurii posibilităţilor sociale, ceea ce, la rândul său, a afectat calendarul 
individual al deciziilor cu privire la naşterea copiilor. Astfel, problemele 
ce ţin de posibilitatea de a avea copii şi gradul de certitudine cu privire 
la ziua de mâine se transformă în problema resurselor pentru a deveni 
părinte. 

După Easterlin R. deciziile cu privire la naşterea copiilor depind de 
veniturile relative ale indivizilor. Doi factori principali influenţează aceste 
decizii: venitul aşteptat pe piaţa muncii şi aspiraţiile economice ale indi- 
vidului. 

în timp ce venitul real de pe piaţa muncii este determinat direct de 
situaţia pe piaţa forţei de muncă (locuri de muncă şi salarizarea), aspira- 
ţiile economice se formează în procesul de socializare a individului, fi- 
ind condiţionate de situaţia economică a familiei de origine, precum şi 
de condiţiile economice sociale în anii copilăriei şi adolescenţei. în baza 
acestor ipoteze Easterlin R. susţine că acelaşi venit absolut poate arăta 
destul de diferit în două cupluri cu disparitate „economică" substanţială 
din punctul de vedere al experienţei de socializare. 

Fiecare generaţie de tineri doreşte să-şi realizeze cel puţin acelaşi ni- 
vel de prosperitate pe care l-au avut părinţii lor (sau chiar mai mare, în 
conformitate cu concluziile renumitului economist John Galbraith). în al 
doilea rând, salariul, de care dispun tinerii la începutul carierei profesio- 
nale, este dependent de efectivul populaţiei tinere cu care concurează 
pe piaţa forţei de muncă. Pentru generaţiile numeroase competitivitatea 
profesională este mai mare, având din start salarii mai mici, care, de ase- 
menea, cunosc o creştere mai lentă decât a generaţiilor mici. Generaţiile 
care la etapa de maturizare au perspective nefavorabile în ceea ce priveş- 
te venitul şi avansarea în carieră, nu se vor grăbi să-şi întemeieze familia 
şi să nască copii. Astfel, va creştere vârsta medie la prima căsătorie şi la 
naşterea primului copil, şi cel mai probabil numărul total de copii născuţi 

va fi mai mic decât la generaţia care a dispus de perspective economi- 
ce prospere. Argumentele expuse pot fi rezumate după cum urmează: 
atunci când venitul tinerilor este în declin sau relativ scăzut, iar condiţiile 
de pe piaţa forţei de muncă sunt nefavorabile şi/ sau economia este în 
recesiune sau criză, aceştia vor simţi mai mult stres economic, respectiv 
fiind mai puţin predispuşi de a deveni părinţi (Easterlin R., 1987). Astfel, 
tinerii vor încerca să-şi menţină un nivel de trai şi de consum constant 
(Lesthaeghe R.,1998), asemenea circumstanţe fiind definite de Easterlin 
R. drept deprivare relativă. Ca rezultat al acestui comportament social se 
formează ciclurile de creştere şi scădere a fertilităţii pe o durată a două 
generaţii (50 de ani). Argumentarea lui Easterlin R. este valabilă, în special 
pentru ţările în curs de tranziţie, în care transformările radicale politice şi 
economice au fost însoţite de criza economică de lungă durată, care a 
afectat considerabil nivelul de trai al populaţiei, provocând astfel scăde- 
rea natalităţii (amânarea naşterilor pentru timpurile mai bune). 

Teoriile şi concepţiile sociologice aduc un aport important în reflecţia 
ştiinţifică asupra schimbărilor în cadrul familiei contemporane. Existen- 
ţa multor teorii, uneori chiar contradictorii, dar care totodată au multe 
puncte de conexiune, demonstrează ambiguitatea, discontinuitatea, 
contradicţiile, paradoxurile şi conflictele care caracterizează procesul de 
dezvoltare a vieţii de familie. în lucrarea dată vom prezenta numai o par- 
te din teoriile sociologice, care în cea mai mare măsură au contribuit la 
formularea unui model explicativ în ceea ce priveşte transformarea fami- 
liei în Republica Moldova, constituind, împreună cu teoriile demografice 
analizate mai sus, cadrul demersului sociodemografic al familiei. 

Concepţiile sociologice sunt axate pe stabilirea determinismului so- 
cial în dezvoltarea proceselor demografice. în acest aspect baza mediati- 
zării problemelor vizate o constituie teoria realismului social a lui Durkhe- 
im E., care interpretează societatea ca unitate integră şi realitate socială 
dominantă. în cadrul societăţii, fiecare instituţie exercită un anumit rol 
funcţional; problema socială prezintă o situaţie indezirabilă care poate 
şi trebuie modificată; opinia publică este o stare a sufletului colectiv al 
societăţii, care influenţează comportamentul individual prin orientările 
valorice, determinând astfel motivaţia oamenilor de a se căsători sau de 
a avea un număr mai mare sau mai mic de copii; eficacitatea reglatori- 
lor sociali este determinată nu numai prin caracterul său forţat, ci şi prin 
oportunitatea sa pentru indivizi. 

Sociologul polonez Sztompka P. a elaborat teoria schimbărilor soci- 
ale, care prezintă activitatea socială ca un proces dinamic, în continuă 
schimbare, iar societatea ca un câmp social dinamic - câmpul „moale" 
al relaţiilor interpersonale, deci a realităţii sociale, în care există reţeaua 
relaţiilor, afecţiunilor, dependenţelor, schimburilor, relaţiilor de fidelitate 
personală, care unesc indivizii şi care se află în permanentă schimbare. 

Teoria instituţionalismului, elaborată în cadrul sociologiei econo- 
mice, contribuie la mediatizarea problemelor socio-demografice ale fa- 
miliei din punct de vedere instituţional. Adepţii teoriei vizate (Nort D., 
Bessonova O., Kirdina C.,Thevenot L., Boltanskii L., etc.) accentuează rolul 
instituţiilor sociale în procesul de reproducere a relaţiilor sociale, econo- 
mice, juridice, culturale, etc., structurând astfel viaţa socială prin definirea 
normelor de conduită a indivizilor şi organizaţiilor; pe când deformarea 
instituţiilor sociale este la baza dezorganizării sociale. 

Abordarea sociologică din perspectiva macrosocială tratează familia 
ca instituţie socială, dezvoltarea ei fiind examinată la nivelul familie-so- 
cietate în baza a două teorii principale: teoria structural-funcţionalistă şi 
teoria conflictului. 

Teoria structural-funcţionalistă (Parsons T., Merton R.), care stu- 
diază legăturile dintre familie şi societate, explică dezvoltarea siste- 
mului familial prin capacitatea familiei de a se adapta la influenţele 
distrugătoare externe şi de a constitui echilibrul sistemic nou. Această 
teorie pune accent pe stabilitatea familiei, a rolurilor şi funcţiilor ei, 
acordând o atenţie deosebită funcţiei de socializare, de transmitere a 
normelor şi valorilor sociale. Din perspectiva structural-funcţionalistă 
se admite nu numai influenţa macrosistemului asupra subsistemelor, 
ci şi autonomia relativă a reacţiilor subsistemelor şi influenţa lor asu- 
pra macrosistemului. Totodată, această teorie accentuează inerţia şi 
independenţa familiei de influenţele exterioare şi atenuează capaci- 
tatea ei de a iniţia unele schimbări sociale. 

Merton R. afirmă că în orice societate, pe lângă funcţii, există şi dis- 
funcţii determinate de procese şi fapte sociale, cel mai edificator exem- 
plu fiind sărăcia ca factor important în generarea tulburărilor sociale. Dis- 
funcţiile exprimă tendinţa unor activităţi sociale ce pot afecta coeziunea 
socială. înlăturarea sau diminuarea influenţei disfuncţionalităţilor sunt 
esenţiale pentru revenirea la stabilitate, consens social şi integrare soci- 
ală. O altă cerinţă dezvoltată de funcţionalişti este împărtăşirea de către 

toţi sau de către majoritatea membrilor unei societăţi a aceloraşi credinţe 
şi valori, pentru că numai astfel s-ar realiza consensul social. 

Din perspectiva structural-funcţionalistă tranziţia demografică de la 
tipul tradiţional de reproducere a populaţie către cel contemporan (mo- 
dernizare demografică) poate fi privită ca o dezvoltare treptată, ce se 
aprofundează de la o generaţie la alta, găsindu-şi reflectareîn sistemul de 
valori şi reguli normative. De regulă, în calitate de purtători ai comporta- 
mentului social nou evoluează tinerii, care îşi modifică comportamentul 
individual prin practicarea sau testarea modelelor noi de acţiune. Astfel, 
se creează situaţii de precedent pe care sistemul social în întregime, pre- 
cum şi diferite grupe sociale, dar mai mult generaţia respectivă (compor- 
tamentul semenilor este unul de referinţă) urmează să le preia, să le inte- 
greze în structura existentă, să creeze chiar spaţiul necesar pentru ele. în 
aşa mod se formează anumite tipare ( patterns ), norme culturale şi sociale 
ale generaţiei, care integrează tendinţele noi ale epocii. Totodată, în orice 
societate există grupuri sociale conservative, având ca orientări de refe- 
rinţă normele şi valorile generaţiei lor, iar ca urmare, în orice societate 
sistemul general de norme şi valori reprezintă o totalitate a normelor so- 
cio-culturale specifice diferitelor generaţii, ceea ce determină varietatea, 
ambiguitatea, sau caracterul vag al acestora. Astfel, generaţiile se adap- 
tează treptat la condiţiile lumii exterioare (tehnologiile moderne, progre- 
sul sanitar, mobilitatea teritorială sporită etc), pentru aceasta având la 
dispoziţie perioade lungi de timp. 

Pe lângă transformările înregistrate la nivelul social, teoria struc- 
tural-funcţionalistă pune în discuţie şi problema schimbărilor care 
intervin în interiorul familiei: tranziţia cuplului de la structura de tip 
tradiţional la cea de tip modern (democratic), fiind dezbătută, în spe- 
cial, problema rolurilor în cadrul cuplului conjugal. Tranziţia familiei 
de la structura de tip tradiţional la cea de tip modern a adus o serie 
de schimbări în ceea ce priveşte relaţiile afective, creşterea importan- 
ţei acestora atât în alegerea partenerului, cât şi ca factor care asigură 
stabilitatea relaţiilor familiale. O atenţie tot mai mare se atribuie pro- 
blemei divizării rolurilorîn familia contemporană, cercetătorii eviden- 
ţiind tendinţa de scădere a diviziunii rolurilor, stabilirea unui caracter 
universal al acestora datorită integrării femeii în viaţa profesională. 
S-a constat, de asemenea, că structura rolurilor conjugale este condi- 
ţionată şi de nivelul educaţional şi cultural al partenerilor, de catego- 

ria socio-profesională căreia îi aparţin, dar şi de relaţiile exterioare ale 
nucleului conjugal cu familia extinsă, prieteni, vecini etc. 

S-a pus în discţie şi problema în ce măsură cuplul cu dublă carieră, în 
care atât femeia, cât şi bărbatul ocupă poziţii profesionale care necesită o 
calificare înaltă, având un nivel de responsabilităţi comparabile, găseşte 
modalităţi de îmbinare reuşită a rolurilor profesionale şi familiale. Reflec- 
ţia ştiinţifică consecventă a tendinţelor menţionate a contribuit la faptul 
că tot mai mult acestea se regăsesc în politicile familiale, în special în ţări- 
le europene economic avansate. 

O altă teorie de nivel macro este teoria conflictului (Simmel J., Coser 
L., Vander Zanden J.W., Collins R.), care subliniază natura dinamică a vieţii 
de familie şi rolul factorilor externi (economia, politica, structura socială) 
asupra ei. Ideea centrală a acestei teorii este că schimbarea, deci şi dez- 
voltarea, se bazează pe conflictul de interese, indiferent de faptul dacă 
acestea sunt individuale sau de grup, soluţionarea căruia conduce la un 
nou echilibru social, generator însă şi de noi conflicte. Din această per- 
spectivă conflictele familiale interne oglindesc conflictele macrostructu- 
rii sociale: conflictele conjugale, de exemplu, reprezintă consecinţe ale 
modului de alocare a resurselor, ale diviziunii muncii şi puterii, ale inega- 
lităţii sexelor. Teoria conflictelor, utilizată în abordarea problemelor vieţii 
de familie, oferă un model pentru explicarea consecinţelor perioadei de 
tranziţie asupra dezvoltării acestui institut social. 

Versiunea modernă a teoriei conflictului cu privire la familie a fost 
propusă de Hartmann P., care a numit-o„marxist-feministă."în opinia ei, o 
înţelegere adecvată a naturii familiei nu are nici o legătură cu analiza rela- 
ţiilor emoţionale din cauza că„familia este un loc de luptă", în care se rea- 
lizează producerea economică şi redistribuirea bunurilor materiale, ceea 
ce provoacă conflictul de interese în cadrul grupului familial, precum şi 
la nivel de societate. Conflictele ţin de repartizarea obligaţiunilor casnice 
şi a bugetului familial, participarea la activitatea economică, în special, 
concilierea rolurilor profesionale şi familiale, poziţia femeii şi a bărbatului 
în familie, educaţia copiilor etc. 

Dezvoltarea sistemului capitalist patriarhal a condus la concentrarea 
bunurilor economice în mâinile capitaliştilor - bărbaţilor. Pentru a asi- 
gura supravieţuirea claselor inferioare (lucrători şi femei) trebuie să fie 
create mecanismele de redistribuire a resurselor materiale. Munca sala- 
rizată reprezintă o modalitate de redistribuire a unei părţi de bogăţie a 


50 



capitaliştilor în favoarea lucrătorilor, iar în cadrul familiei se redistribuie, 
în principal, bogăţia bărbaţilor, în urma căreia şi femeile obţin o parte din 
aceasta. Conform acestui punct de vedere, familia devine un câmp de 
luptă în cazul în care există conflicte de redistribuire a resurselor, inclusiv 
pentru activitatea de menaj şi creşterea copiilor, cu responsabilităţi mai 
mari pentru femei, ceea ce constituie o formă de exploatare dezvoltată în 
cadrul sistemului capitalist-patriarhal. 

Conflictele în cadrul familiei reprezintă un izvor pentru apariţia con- 
flictului între familie şi societate, ultima, fiind interesată în funcţionarea 
normală a familiei şi îndeplinirea de către aceasta a funcţiilor sociale im- 
portante, urmează să creeze prin politici familiale mecanisme eficiente 
pentru diminuarea conflictelor în interiorul familiei. 

Teoria dezvoltării (ciclurilor vieţii), care este utilizată atât în cadrul 
sociologiei, cât şi în psihologie, tratează ciclurile vieţii individuale şi fami- 
liale în termeni de etape specifice. Schema ciclurilor vieţii familiale, ela- 
borată de Hill R. (1970), precizează intervalele de timp în care se produc 
schimbări în dezvoltarea familiei. Această teorie se concentrează asupra 
modului în care familia trece prin diferite etape ale„ciclului de viaţă fami- 
lială". La fiecare etapă de dezvoltare a familiei ea urmează să exercite une- 
le funcţii (obligaţiuni) specifice, care sunt determinate atât de nevoile in- 
dividuale, cât şi de normele culturale. Cariera familială reprezintă o serie 
de etape prin care trece familia de la„naşterea ei" (căsătorie), până la sfâr- 
şitul relaţiilor ca urmare a decesului unuia sau al ambilor parteneri. Din 
punctul de vedere al analizei socio-demografice a formării şi dezvoltării 
familiei, această teorie constituie un suport metodologic semnificativ în 
descrierea schimbărilor înregistrate în ciclul de viaţă familială, în special 
din perspectiva realizării funcţiei reproductive a familiei. Totodată, evi- 
denţierea problemelor cu care se confruntă familia la fiecare etapă a ci- 
clului de viaţă permite să fie argumentată necesitatea măsurilor specifice 
din cadrul politicilor familiale pentru atenuarea acestora. 

De menţionat că această teorie este una combinată, dat fiind faptul 
că utilizează pe scară largă ideile funcţionalismului structural (familia - 
un sistem social care funcţionează în conformitate cu legile interne pro- 
prii şi în beneficiul societăţii, fiind o parte indispensabilă a acesteia), pre- 
cum şi ale interacţionismului (familia este o„uniune a personalităţilor ce 
interacţionează", accentul fiind pus pe rolul social în perceperea vieţii de 
familie). Adepţii acestei teorii au adăugat factorul de timp, care permite 

să fie explicat comportamentul familiei din punctul de vedere al etapei 
din ciclul de viaţă familială. 

în analiza schimbărilor din cadrul interior al familiei teoria interacţi- 
onismului simbolic a servit în calitate de suport metodologic (Mead G., 
Blumer N., Kuhn M., ShibutaniT., Denzin N.). Din perspectiva acestei teo- 
rii, deci la nivel microsocial, familia este considerată un grup uman care 
interrelaţionează cu mediul social, studiul ei concentrându-se asupra fe- 
nomenelor şi interacţiunilor din interiorul familiei şi asupra reacţiei gru- 
pului familial la anumite evenimente şi situaţii. Interacţiunea este anali- 
zată, mai ales, prin intermediul percepţiilor şi simbolurilor (Blumer G.). 

Conduita în funcţie de rolul jucat, sau mai exact crearea rolului (ro/e- 
making), este un proces dinamic, explorativ, creator, interacţiunea are un 
caracter formator, acţiunile modificându-se în funcţie de apreciere; nor- 
mele culturale, statuturile şi rolurile reprezintă cadrul în care se realizea- 
ză acţiunea socială, însă nu constituie factorul lor determinant. Adepţii 
acestei teorii examinează familia ca un sistem de roluri sociale. Formele 
simbolice ale interacţiunii de rol şi-au găsit reflectareîn etnometodologia 
lui Goffman E., Garfinkel G. etc. 

Această teorie prezintă interes pentru studiul actual din punctul 
de vedere al reflecţiei ştiinţifice asupra transformării rolurilor familiale 
în cadrul familiilor din Republica Moldova, care sunt atât ca rezultat al 
evoluţiei istorico-culturale, cât şi al perturbaţiilor mai generale şi mai di- 
verse provocate de migraţia forţată a populaţiei. Astfel, teza lui Kuhn M., 
conform căreia individul îşi formulează planurile de conduită în funcţie 
de rolurile exercitate, oferă unele explicaţii faţă de fenomenul inversării 
rolurilor familiale în familiile migranţilor. 

Teoria socială a postmodernismului elaborată de sociologul ameri- 
can de origine poloneză Bauman Z. nu este o teorie sociologică pură, dat 
fiind faptul că se bazează pe rezultatele cercetărilor din diferite domenii: 
lingvistică, antropologie, matematică, în special semiotică, care include 
nu numai limba, ci şi alte sisteme de semne. în comparaţie cu teoriile so- 
ciologice clasice şi alte teorii contemporane, postmodernismul social are 
un caracter relativist, deoarece nu este orientat spre căutarea adevărului, 
însă propune unele explicaţii referitor la modificarea comportamentului 
uman. Ideea principală a acestei teorii constă în lipsa tiparelor ( patterns ), 
codurilor şi regulilor stabile în realitatea contemporană care pot fi alese 
în calitate de orientări durabile de viaţă pentru ca indivizii să se conducă 

de ele şi să le supună; pluralismul tradiţiilor, ideologiilor, valorilor şi nor- 
melor de viaţă. Ambivalenţa moralei se exprimă inclusiv prin schimbul 
frecvent al partenerilor conjugali şi sexuali, răspândirea căsătoriilor neîn- 
registrate, uniunilor homosexuale şi altor comportamente deviante, faţă 
de care societatea postmodernă este cu mult mai tolerantă. Toate aces- 
tea provoacă amploarea şi diversificarea grupurilor cu risc social sporit, 
iar adaptarea la noile condiţii ale dinamicii socio-culturale devine tot mai 
dificilă. 

Contradicţiile perioadei de globalizare, crizele economice periodice, 
instalarea tendinţelor demografice nefavorabile în majoritatea ţărilor eu- 
ropene, precum şi perspectivele care se prefigurează implică o atenţie tot 
mai mare a savanţilor şi practicienilor faţă de experienţa internaţională în 
politicile sociale, standardele înaintate în domeniul pieţei muncii, condi- 
ţiilor de muncă şi de viaţă, respectarea drepturilor omului etc. Totodată, 
creşte importanţa practicilor locale, specificul de dezvoltare a proceselor 
economice, sociale şi demografice. în acest context, ideile neo-manage- 
rialismului, care s-au dezvoltat în Europa şi SUA după criza economică 
din anii 1970 şi pe parcursul anilor 1980, accentuează necesitatea raţio- 
nalizării şi optimizării resurselor limitate în sfera socială, utilizarea în sec- 
torul social a tehnologiilor manageriale din sfera comercială, evaluarea 
(măsurarea) eficienţei politicilor şi programelor implementate, formarea 
sistemului de dirijare a calităţii serviciilor sociale. Ideile neo-managerialis- 
mului în sfera socială au fost elaborate de Steinn H., Weimer D., Vining A., 
iar în ultimii ani acestea au devenit foarte populare şi în Rusia (Klepikov 
A., Rjaniţina A.), în care se implementează un şir de programe sociale noi, 
politici de stimulare a natalităţii şi protecţie socială a familiei. Conform 
principiilor neo-managerialismului, statul social este perceput ca un set 
de garanţii minime faţă de riscurile economiei de piaţă. în prezenta lucra- 
re ideile neo-managerialismului au fost utilizate, în special la elaborarea 
capitolului 4„Familia ca subiect şi obiect al politicilor sociale". 

1 .3. Transformarea familiei - parte 
componentă a tranziţiei sociale şi economice 


Emile Durkheim afirma că sociologia nu poate fi decât comparativă. 
Aceasta înseamnă că ipotezele de lucru de cele mai multe ori se nasc 
prin observarea anumitor asemănări şi deosebiri în evoluţia fenomene- 
lor sociale atât în cadrul unor populaţii, cât şi la nivel regional, global, 
în demografie se întâmplă acelaşi lucru, studierea problemelor începe 
doar de la presupuneri şi comparaţii. Compararea indicilor demografici 
la nivel european, precum şi raportarea lor la schimbările în sânul fami- 
liei, ne sugerează ideea că anume familiile sunt responsabile, în special, 
pentru scăderea fertilităţii şi, ca urmare, pentru îmbătrânirea populaţiei şi 
stabilirea unui regim îngust de reproducere a populaţiei care nu asigură 
înlocuirea generaţiilor. 

Familiile din societăţile contemporane au suferit transformări profun- 
de, atât de importante, încât chiar şi noţiunea de familie a devenit tot mai 
ambiguă, ea tinzând să acopere astăzi modele diferite, care se deosebesc 
semnificativ de cele caracteristice generaţiilor precedente. Pe parcursul 
multor secole familia, ca instituţie socială, a fost cel mai favorabil mediu 
ce asigura păstrarea tradiţiilor şi a valorilor naţionale, transmiterea lor de 
la o generaţie la alta, în acest sens fiind una dintre cele mai conservatoare 
segmente ale societăţii. Deşi familia este relativ independentă în raport 
cu societatea în interiorul căreia se formează, organizarea şi evoluţia ei, 
de asemenea, sunt determinate şi influenţate, în ultimă instanţă, de mo- 
dul de organizare a societăţii pe care o reprezintă. Spre deosebire de alte 
instituţii sociale, familia este un întreg destul de stabil, tradiţional, bine 
organizat, care, având raporturi şi interese interne puternice, sub influ- 
enţa dezvoltării sociale se destramă cu mult mai lent, decât alte grupuri. 

Totodată, observăm că în ultimele decenii familia a devenit tot mai sen- 
sibilă la toate transformările produse în societate. Familia devine din ce în 
ce mai mult un loc de refugiu afectiv pentru membrii ei, ca reacţie la con- 
diţiile stresante ale mediului exterior, pierzând foarte mult din caracterul ei 
de instituţie socială. Cuplul conjugal contemporan este mai mult interesat 
de satisfacerea propriilor interese, autorealizare în plan profesional (familiile 
cu dublă carieră) şi mai puţin de îndeplinirea sarcinilor pe care societatea le 
atribuie instituţiei familiale. Schimbarea statutului social al femeii, prin impli- 

carea ei mai largă în activitatea economică, a determinat noi configuraţii în 
raportul dintre cei doi parteneri şi a provocat redefinirea rolurilor conjugale. 
Orientarea femeii spre o carieră profesională şi, ca urmare, modificarea tra- 
iectoriei sociale feminine au complicat destul de mult atât relaţiile interper- 
sonale, cât şi realizarea de către femeie a funcţiei reproductive. Aceasta nouă 
perspectivă a indus schimbări majore la nivelul funcţiilor familiale, deoarece 
perturbările manifestate la nivelul uneia dintre ele au avut un impact direct 
şi asupra celorlalte funcţii. 

Schimbările prin care a trecut„celula de bază a societăţii"sunt deter- 
minate de trei grupuri de factori: sociobiologici, socioeconomici şi socio- 
culturali, care urmează să fie în strânsă legătură cu dezvoltarea ştiinţei 
moderne şi implementarea rezultatelor în practică. 

Factorii sociobiologici reprezintă o pre-condiţie a tranziţiei demogra- 
fice şi transformării familiei, care se manifestă prin reducerea mortalită- 
ţii. Fără controlul asupra mortalităţii, scăderea fertilităţii şi toate celelalte 
schimbări ale familiei nu ar putea să persiste în timp. Creşterea conside- 
rabilă a speranţei de viaţă în societăţile moderne a avut un impact impor- 
tant asupra familiei: acesta este un motiv semnificativ de a nu avea un 
număr mare de copii, ataşamentul psihologic al părinţilor faţă de copii 
devine mai pronunţat, căsătoria (parteneriatul) fiind o probabilitate de-a 
lungul vieţii, precum şi că tot mai mulţi oameni au experienţa convieţuirii 
simultane a trei, patru, chiar şi a cinci generaţii. 

Impactul factorilor socioeconomici se manifestă prin faptul că bunăs- 
tarea persoanelor fizice, mai ales în etate nu depinde de numărul de copii 
în familie sau de existenţa rudelor apropiate. Securitatea lor economică 
este condiţionată mai mult de abilităţile individuale şi sistemele de pro- 
tecţie socială, care în situaţii de criză le oferă suportul necesar. în general, 
multe funcţii tradiţionale ale familiei au fost preluate, total sau parţial, de 
către structurile sociale mai mari. Creşterea mobilităţii sociale şi geografi- 
ce a slăbit cu mult familia extinsă, familia nucleară (cuplul conjugal cu sau 
fără copii) ocupând poziţii dominante. 

în afară de aceasta, modificarea comportamentului indivizilorîn sfera 
familiei şi căsătoriei, care a determinat reculul natalităţii este legată cu 
două valuri ale schimbărilor socioeconomice care s-au produs în doua ju- 
mătate a secolului trecut şi îşi continuă acţiunea în secolul actual. Primul 
val, care a început în anii 1 960 şi s-a fortificat în anii 1 970, a fost creşterea 
rapidă a liberalismului social, acest fenomen fiind cunoscut şi sub denu- 

mirea de „modernizare reflexivă". Cel de-al doilea val, care a început în anii 
1980 şi s-a consolidat în anii 1990, are o strânsă legătură cu trecerea brus- 
că la economia nereglementată şi, ce este mai important, la piaţa muncii 
nereglementată, aceste schimbări fiind denumite „capitalismul cel nou" 
(McDonald P„ 2006). 

Primul val al schimbărilor sociale a constituit reevaluarea de către 
indivizi şi grupuri sociale a caracterului instituţiilor sociale existente în 
corespundere cu modul de viaţă contemporan, descrise ca reorientarea 
tinerilor de la valorile materialiste la cele post-materialiste în cadrul teo- 
riei celei de-a doua tranziţii demografice. Aceste schimbări, pe care unii 
sociologi (Beck U., Giddens A. & Lash S., 1994) le numesc „modernizarea 
reflexivă", au contribuit atât la modificări instituţionale şi legislative, cât şi 
la majorarea bruscă a potenţialului individului din perspectiva obţinerii 
independenţei personale şi a posibilităţilor de a-şi forma de sine stătător 
personalitatea contrar stereotipurilor, stabilite de normele şi instituţiile 
sociale. Reflecţia socială a proceselor de modernizare, în primul rând, s-a 
manifestat prin faptul că oamenii au devenit mai conştienţi cu privire la 
importanţa caracteristicilor calitative ale capitalului uman pentru a ob- 
ţine prosperitate şi libertate personală, valori care au scos de pe piedes- 
tal valorile tradiţionale. Conştientizarea de către populaţie a avantajelor 
investiţiilor în capitalul uman propriu (educaţie, aptitudini, experienţă), 
ca o strategie de comportament de succes economic şi social, a cauzat 
amânarea unor evenimente, cum ar fi crearea familiei şi naşterea copiilor. 

Relaţiile de piaţă pătrund şi în sfera relaţiilor familiale. în ştiinţa eco- 
nomică liberală apar noţiunile „piaţa căsătoriei", „pierderea veniturilor" 
(inclusiv pe contul timpului necesar pentru îngrijirea copilului şi îndepli- 
nirea diferitelor responsabilităţi familiale), „costurile şi beneficii"ce ţin de 
naşterea şi educaţia copilului, „investiţii în capitalul uman"etc. Compara- 
rea eficacităţii în două domenii - activitatea economică şi familia - din 
punctul de vedere al obţinerii veniturilor personale demonstrează că in- 
vestiţiile în capitalul uman propriu (educaţie, sănătate, creştere profesio- 
nală) aduce venituri băneşti mult mai mari, decât cele ce ţin de familie şi 
copii (timpul şi costurile). Părinţii-investitori sunt în pierdere din perspec- 
tiva de scurtă şi lungă durată, dat fiind faptul că îngrijirea copilului nece- 
sită o reducere semnificativă a timpului pentru activitatea profesională, 
chiar întreruperea completă a muncii de către unul dintre părinţi, de re- 
gulă mama, pentru câţiva ani şi oportunităţi limitate pentru mobilitatea 

profesională şi geografică. Acest fapt reduce veniturile băneşti curente, 
ceea ce, la rândul său, duce la diminuarea contribuţiilor în fondurile soci- 
ale şi a veniturilor în viitor. 

în acest context, dorinţa de libertate, independenţă, stabilitate finan- 
ciară au intrat în conflict cu intenţiile de a avea copii şi cu responsabili- 
tăţile de îngrijire a persoanelor în vârstă. Un alt rezultat social important 
al modernizării ţine de schimbarea relaţiilor familiale în urma procesului 
de urbanizare şi extinderii modului de viaţă urban, ceea ce provoacă slă- 
birea relaţiilor familiale, contribuind totodată la consolidarea libertăţii şi 
responsabilităţii individuale. 

Principalul efect al modernizării economice reflexive este asociat cu 
participarea femeilor pe piaţa forţei de muncă, care a ridicat problema de 
redistribuire a funcţiilor între familii, piaţa muncii şi statul privind creşte- 
rea şi educarea copiilor, îngrijirea persoanelor în vârstă. Sporirea nivelului 
de educaţie al femeilor a mers mâna cu mâna cu îmbunătăţirea condiţi- 
ilor pe piaţa muncii pentru femei. A devenit evident faptul că activitatea 
economică a femeilor poate fi efectiv combinată cu responsabilităţile fa- 
miliale numai în condiţiile dezvoltării diferitelor servicii sociale, care pot 
oferi copiilor şi bătrânilor un nivel acceptabil de îngrijire. Astfel, liberta- 
tea economică a femeilor, pe de o parte, şi dezvoltarea serviciilor sociale, 
pe de altă parte, au stimulat creşterea importanţei funcţiilor sociale ale 
statului. Cu alte cuvinte, modernizarea economică ca proces a generat 
o serie de probleme sociale. în cazul în care statul îşi asumă realizarea 
modernizării economice, acesta urmează să se implice în rezolvarea unui 
şir de probleme sociale asociate cu procesul dat, a căror ignorare poate 
diminua efectele economice. 

Schimbările sociale din ultimele decenii ale secolului trecut, şi care 
continuă să se deruleze în prezent, legate de neoliberalismul în economie 
şi etapa postindustrială de dezvoltare în ţările occidentale, au stimulat 
creşterea sectorului serviciilor, transformând în mod substanţial relaţiile 
pe piaţa forţei de muncă. Acest lucru a dus la schimbarea structurii cere- 
rii de muncă, prioritatea fiind acordată nivelurilor mai înalte de educaţie 
şi formare profesională, ca rezultat a crescut semnificativ mobilitatea pe 
verticală şi orizontală a forţei de muncă. Epoca în care persoana lucra în 
unul şi acelaşi loc de muncă, acest principiu fiind considerat a fi o carieră 
de succes, s-a încheiat. Creşterea mobilităţii forţei de muncă, flexibilitatea 
înaltă, numirea în funcţii de rang înalt şi disponibilizările au devenit sem- 

ne distinctive ale epocii contemporane. Persoanele cu mai multe cunoş- 
tinţe şi mai puţin împovărate de obligaţii sociale, respectiv, au şanse mai 
bune de a câştiga această competiţie. în general, modificările menţiona- 
te au contribuit, pe de o parte, la creşterea nivelului de trai al populaţiei, 
dar pe de altă parte, la majorarea inegalităţii financiare. Ultima urmează 
a fi atenuată prin sistemul de asigurări sociale şi diferite programe pentru 
grupurile sociale cu risc sporit, precum şi prin sprijinul guvernamental 
pentru familii în diferite etape ale ciclului de viaţă asociate cu pierderea 
veniturilor, în primul rând, reducerea acestora după naşterea copiilor. O 
atenţie deosebită se acordă, de asemenea, dezvoltării unor sisteme de 
pensii echitabile. 

Schimbările menţionate prezintă cadrul social al modernizării evolu- 
tive care, pe de o parte, a dus la creşterea activităţii economice, producti- 
vităţii, veniturilor, speranţei de viaţă şi înăsprirea cerinţelor faţă de nivelul 
de calificare profesională a angajaţilor, iar pe de altă parte, la o creştere 
a inegalităţii în veniturile obţinute. Pentru a răspunde acestor noi cerinţe 
şi standarde, familia a renunţat de la un număr mare de copii şi a delegat 
statului o parte din competenţele sale ce ţin de creşterea şi educaţia co- 
piilor şi îngrijirea persoanelor în vârstă. în acelaşi timp, tinerii amână că- 
sătoria şi formarea familiei pentru o perioadă mai târzie, ceea ce la rândul 
său a contribuit la liberalizarea comportamentului premarital. Graniţele 
tradiţionale de clasă dispar, însă sunt înlocuite cu inegalităţi economice, 
şansele de viaţă a persoanelor într-o măsură mai mare fiind determinate 
de cunoştinţele acumulate, de obţinerea unor studii superioare, precum 
şi de capacităţi de învăţare, comunicare şi de însuşirea unui volum mare 
de informaţii. Angajaţii au dobândit o libertate mai mare în ceea ce pri- 
veşte posibilităţile de„vânzare"a cunoştinţelor şi abilităţilor profesionale 
acelui angajator care îi va propune cel mai bun „preţ", iar utilizarea largă 
a tehnologiilor informaţionale a contribuit la creşterea esenţială a pro- 
ductivităţii muncii. Prin urmare, oamenii devin martori ai unor succese 
în activitatea profesională. O particularitate distinctă a vieţii în condiţiile 
modernizării reflexive este faptul că individul, nu societatea, este com- 
plet responsabil pentru consecinţele activităţii sale. 

în acest context, dacă vorbim despre formarea şi funcţionarea fa- 
miliei în condiţiile modernizării reflexive, piaţa muncii, dar mai exact, 
modificarea ei, a influenţat cel mai mult această structură socială. 
Dacă în ţările occidentale„statul bunăstării sociale", dominant până în 

anii 1970, se implica prin diferite măsuri în protecţia socială a angaja- 
ţilor, asigurarea salariilor decente, toate acestea au fost realizate din 
motivul că angajaţii trebuiau să-şi întreţine familia şi copiii. în ţările 
socialiste protecţia socială a angajaţilor a fost unul dintre obiectivele 
principale ale statului, precum şi susţinerea familiilor cu copii, ceea 
ce în mare măsură a contribuit la formarea mentalităţii paternaliste 
a populaţiei. La etapa actuală de dezvoltare economică, în condiţiile 
„capitalismului nou", astfel de mecanisme de protecţie socială a an- 
gajaţilor au fost destrămate, ceea ce presupune că angajatorul nu are 
responsabilitatea pentru viaţa familială a angajaţilor săi. Mai mult de 
atât, la fel ca şi modernizarea reflexivă, capitalismul nou a căpătat sus- 
ţinerea din partea organelor de resort prin introducerea modificărilor 
legislative şi instituţionale respective cu privire la relaţiile de produce- 
re, comerţ, finanţe şi sistemul fiscal, dreptul la asigurare socială. 

Totodată, nu putem nega faptul că în condiţiile capitalismului nou 
a fost obţinut un şir de rezultate pozitive în domeniul dezvoltării eco- 
nomiei şi creşterii nivelului de trai, în special în ţările occidentale. Tinerii 
aduc un aport esenţial în creşterea nivelului de consum şi, ca urmare, a 
cerinţelor şi năzuinţelor materiale. în asemenea condiţii, pentru menţi- 
nerea nivelului material respectiv, tinerii se orientează tot mai mult spre 
consolidarea capitalului uman propriu, ceea ce în multe cazuri înseamnă 
amânarea planurilor cu privire la căsătorie şi naşterea copilului. 

încă două schimbări importante în societatea contemporană au con- 
tribuit mult la modificarea comportamentului populaţiei în sfera familiei 
şi a căsătoriei: asigurarea egalităţii de gen prin oferirea pentru femei a 
posibilităţilor de autorealizare în afara gospodăriei casnice şi năzuinţa tot 
mai mare a tinerilor de ambele sexe de a evita riscurile, care apar în con- 
diţiile concurenţei sporite pe piaţa muncii. 

în majoritatea ţărilor europene în trecutul neîndepărtat a avut loc 
diferenţierea rolurilor familiale: asigurarea materială a familiei îi revenea 
preponderent bărbatului, pe când femeia se ocupa cu gospodăria cas- 
nică şi îngrijirea membrilor familiei. în ţările Europei Occidentale în anii 
1 960-1 970 astfel de divizare dură a rolurilor sociale a fost pusă la îndoială 
în contextul protestelor împotriva instituirii de către societate a stereo- 
tipurilor de comportament pentru femei şi bărbaţi şi întru oferirea mai 
multor libertăţi oamenilor. în rezultat, a crescut considerabil nivelul de 
studii al femeilor, care au obţinut oportunităţi multiple în sfera muncii sa- 

lariate, ceea ce la rândul său, a constituit o temelie pentru dobândirea de 
către femei a unui nivel semnificativ de egalitate în sfera învăţământului 
şi pe piaţa muncii. Dat fiind faptul că eforturile pentru asigurarea egalită- 
ţii de gen au fost concentrate preponderent pe instituţiile sociale orien- 
tate către fiecare individ în parte, pentru instituţiile cu referire la familie, 
dar cel mai mult pentru familia însăşi, este caracteristică inegalitatea de 
gen, fiind manifestată, în primul rând, prin distribuirea rolurilor familiale. 
Atunci când femeile tinere încep să se gândească la formarea familiei, ele 
deja au simţit gustul libertăţii şi avantajele egalităţii de gen, conştienti- 
zând că odată cu apariţia copilului acestea vor fi mult mai reduse. Acest 
lucru este într-o măsură mai mare caracteristic pentru pieţele muncii care 
nu au mecanisme speciale pentru crearea condiţiilor favorabile de recon- 
ciliere a vieţii profesionale şi familiale pentru femei. Astfel, aspectului 
economicîi revine un rol important în rezolvarea problemei asimetriei de 
gen (McDonald P., 2006). 

în asemenea situaţii femeia îşi controlează foarte riguros fertilitatea, 
amână crearea familiei pentru perioade mai târzii, preferă să aibă un nu- 
măr mai mic de copii, iar în unele cazuri, care devin tot mai frecvente, 
refuză în general la familie şi copii. Ca rezultat, observăm micşorarea ge- 
nerală a natalităţii până la niveluri foarte scăzute. în acest context, este 
elocvent să remarcăm că cele mai scăzute rate ale fertilităţii se observă în 
ţările din sudul Europei şi în alte societăţi în care domină sistemele tradi- 
ţionale de relaţii dintre sexe, inclusiv în familie. De subliniat că pentru fe- 
mei crearea familiei are mai multe riscuri, decât pentru bărbaţi. Reieşind 
din aceasta, ele sunt mai prudente în ceea ce priveşte formarea familiei şi 
naşterea copilului, mai ales, dacă nu sunt sigure că vor avea posibilitate să 
îmbine rolurile familiale cu alte posibilităţi apărute, în special în sfera acti- 
vităţii salariate. în acelaşi timp, în societatea contemporană se consideră 
că femeia însăşi este responsabilă pentru naşterea copilului la o vârstă 
tânără, ceea ce poate să-i reducă posibilităţile de realizare a potenţialului 
propriu în sfera învăţământului şi carierei profesionale şi viceversa. Dacă 
ea refuză de întemeierea familiei şi de maternitate - responsabilitatea, de 
asemenea, îi revine ei. 

în formarea familiei tinerii atrag o atenţie tot mai mare asupra veni- 
turilor partenerului, astfel, fiind în creştere năzuinţa de a evita riscurile. 
Femeile singure înţeleg că în primii ani după naşterea copilului venitul lor 
mai degrabă va scădea şi din aceste considerente vor avea tendinţa de a 

se căsători cu un bărbat care posedă un venit stabil. Bărbaţii, la rândul lor, 
tind sa obţină stabilitatea materială şi un statut profesional corespunză- 
tor înainte de căsătorie, conştientizând faptul că după formarea famili- 
ei, mai ales după naşterea copilului, posibilităţile de a investi în capitalul 
uman propriu vor diminua, la fel şi timpul liber, probabilitatea mobilităţii 
teritoriale etc. 

în timp ce formarea familiei şi naşterea copiilor în continuare rămâ- 
ne un scop important pentru majoritatea populaţiei, în condiţiile riscuri- 
lor posibile specifice societăţii contemporane, realizarea acestui scop se 
amână pentru perioade mai târzii, ceea ce ulterior poate determina fap- 
tul că numărul de copii în familie va fi unul mai mic, decât cel considerat 
de cupluri ca fiind ideal. 

încă un aspect important, care nu poate fi trecut cu vederea - majo- 
rarea timpului liber. Societatea contemporană oferă posibilităţi multiple 
de petrecere a timpului liber extins enorm şi care puternic concurează cu 
valorile familiei tradiţionale, în special, cu modelul familiei numeroase. 
Totodată, cererile şi exigenţele pentru dezvoltarea individuală au sporit 
considerabil nu numai în domeniul educaţiei şi formării profesionale, ci şi 
în domeniul relaţiilor de parteneriat şi de părinţi-copii. 

Inovaţiile ştiinţifice şi tehnologice au jucat un rol important în schim- 
bările demografice recente, afectând şi familia. Răspândirea masivă a ino- 
vaţiilor tehnice cum ar fi televiziunea, internetul, călătoriile mai rapide 
şi mai accesibile au crescut semnificativ orizonturile fizice şi mentale ale 
persoanelor şi au contribuit la schimbări în atitudinile şi aşteptările lor. 

0 atenţie deosebită trebuie să fie atrasă asupra tranziţiei contracepti- 
ve, care prezintă tranziţia de la metodele tradiţionale de prevenire a sarci- 
nii nedorite la cele moderne (sterilizare, pilule contraceptive, dispozitivul 
intrauterin), care asigură un nivel înalt al controlului fertilităţii. Această 
revoluţie contraceptivă este una dintre cauzele principale ale reducerii 
natalităţii începând cu anii 1960. Dacă comparăm indicatorii, cum ar fi 
numărul de copii în familie şi numărul dorit de copii, între acestea nu 
există diferenţe atât de mari în comparaţie cu cele observate înainte de 
răspândirea metodelor contraceptive moderne. Astfel, în principal s-a di- 
minuat numărul de copii nedoriţi, sau mai bine zis neplanificaţi. în plus, 
contraceptivele moderne au schimbat atitudinile şi comportamentul în 
ceea ce priveşte luarea deciziilor cu privire la naşterea copiilor, ca rezultat, 
numărul dorit de copii s-a micşorat. Dacă în perioada de până la răspân- 

direa în masă a contraceptivelor, ele erau un mijloc de evitare a sarcinii 
nedorite, în prezent, dimpotrivă, decizia de întrerupere a utilizării contra- 
ceptivelor se ia pentru a avea o sarcină dorită şi la timpul potrivit. 

Pierderea statutului căsătoriei şi al familiei tradiţionale, creşterea ro- 
lului femeilor în activitatea economică, schimbarea poziţiei lor în familie 
nu pot fi atribuite numai progresului tehnico-ştiinţific obţinut şi factorilor 
economici. Există motive mai profunde care stau în spatele civilizaţiei oc- 
cidentale, şi anume dezvoltarea unor astfel de trăsături, ca individualis- 
mul şi liberalizarea câmpului social-valoric. Creşterea veniturilor, securi- 
tatea economică şi politică oferită de societăţile democratice occidentale 
au contribuit la modificarea cadrului sociocultural, care se manifestă prin 
schimbarea relaţiilor dintre sexe, creşterea toleranţei şi permisivităţii faţă 
de diferite comportamente, precum şi a receptivităţii faţă de diferite va- 
lori şi modele de conduită. Cultura modernă oferă oamenilor posibilităţi 
sporite de autoîmplinire, totodată, pluralismul ideologic mai larg şi rela- 
tivismul pronunţat au condus nu numai la o libertate sporită şi alegere 
personală a modelelor comportamentale, dar şi la anomie, diminuarea 
controlului social-normativ. Răspândirea largă a uniunilor non-maritale a 
contribuit la creşterea ponderii naşterilor în afara căsătoriei şi a familiilor 
monoparentale, sporirea divorţurilor - la amploarea familiilor binucleare, 
formate din părinţii divorţaţi, care educă atât copiii de la căsătoria anteri- 
oară, cât şi copiii comuni. Creşterea celibatului definitiv şi refuzul benevol 
de la naşterea copiilor, de asemenea, sunt rezultatul înrădăcinării valori- 
lor individualiste în societatea contemporană. 

Parentalitatea, ca rol social, a cunoscut modificări esenţiale. Cuplurile 
îşi planifică naşterea copiilor reieşind din planurile individuale, orientân- 
du-se spre timpul cel mai convenabil pentru ei: după finisarea studiilor, 
obţinerea unui statut profesional şi material, precum şi maturizării psiho- 
logice pentru creşterea şi îngrijirea copilului. Parentalitatea, fiind o parte 
importantă a proiectului de viaţă a indivizilor, presupune existenţa unei 
orientări mai ridicate faţă de necesităţile emoţionale ale copilului şi îngri- 
jirea lui, ceea ce într-o măsură oarecare limitează posibilităţile cu privire 
la dezvoltarea profesională, în comparaţie cu oameni fără copii. Astfel, 
refuzul benevol al oamenilor de la parentalitate, care nu este determinat 
de sănătatea reproductivă sau statutul familial, a devenit posibil, ceea ce 
demonstrează că parentalitatea ca atare încetează să fie un rol prescris şi 
devine un rezultat al deciziei conştiente a individului. 


62 



Treptat schimbările survenite au condus la o situaţie în care nevoile 
individuale şi cele sociale cu privire la continuitatea generaţiilor nu mai 
coincid. Persoanele fizice şi cuplurile în condiţiile modului de viaţă mo- 
dern sunt orientate spre un copil, sau cel mult doi copii, pe când din per- 
spectiva de lungă durată, pentru asigurarea reproducerii populaţiei este 
necesar ca o proporţie substanţială a familiilor să aibă trei şi patru copii, 
pentru a compensa familiile fără copii şi cu un copil. Dacă în perioada ur- 
mătoare fertilitatea se va menţine la un nivel mai scăzut decât nivelul de 
înlocuire a generaţiilor, dimensiunea societăţilor se va micşora. 

Caracterul convergent al dezvoltării proceselor demografice în vestul 
şi estul Europei determină existenţa unor tendinţe demografice comune, 
deşi decalajul vădit în ceea ce priveşte avansarea acestora continuă să 
existe. Convergenţa tendinţelor se manifestă prin totalitatea schimbări- 
lor similare care în ţările occidentale s-au declanşat cu mult mai devreme, 
găsindu-şi explicare în cadrul teoriei celei de „a doua tranziţii demogra- 
fice". în ţările ex-sovietice acestea au devenit mai pronunţate după anii 
1 990, odată cu declanşarea reformelor socio-politice şi socio-economice, 
precum şi căderea cortinei de fier. în afara de scăderea bruscă a natalităţii, 
aceste tendinţe includ amânarea căsătoriei şi naşterii copiilor către vârste 
mai mature, răspândirea opţiunilor alternative pentru viaţa de familie, în 
special, a uniunilor non-maritale şi a naşterilor extraconjugale etc. 

în comparaţie cu ţările Europei Occidentale, fundamentul socio-eco- 
nomic al transformărilor demografice în ţările din Europa Centrală şi de 
Est a fost diferit: în multe ţări odată cu proclamarea independenţei şi tre- 
cerea la economie de piaţă, după o perioadă dificilă de restructurare a 
economiei, consolidării instituţiilor politice şi economice, a fost obţinută 
o creştere economică semnificativă, de exemplu, în Polonia, Ungaria, Re- 
publica Cehă. în Republica Moldova, ca şi în România, Bulgaria, Ucraina, 
aceste procese până în prezent nu s-au soldat cu rezultatele scontate, iar 
avantajul schimbărilor socioeconomice a simţit de o mică parte a popula- 
ţiei, pe când majoritatea se confruntă cu multiple probleme (lipsa locuri- 
lor de muncă, şomajul, veniturile scăzute, inaccesibilitatea locuinţei etc). 
în astfel de condiţii formarea familiei şi naşterea copiilor se amână pentru 
vremuri mai bune. Cu toate acestea, constrângerile materiale şi imposibi- 
litatea de a-şi asigura un nivel de trai decent au forţat mulţi tineri să plece 
peste hotare în căutarea unui loc de muncă. Evident că familiarizarea cu 
modul de viaţă al tinerilor din ţările europene economic dezvoltate, însu- 

şirea valorilor şi normelor respective contribuie substanţial la modifica- 
rea comportamentului demografic (familial) al acestora. 

Totodată, procesele de transformare a familiei, în special modificarea 
funcţiei ei reproductive, au avut un caracter similar în ţările central şi est 
europene, deşi contextul social şi economic nu a fost identic. Acest fapt 
constituie o confirmare solidă a tezei că transformările observate după 
anii 1 990 nu sunt determinate în mod exclusiv de factorii economici sur- 
veniţi (degradare economică), care au întreţinut în mod esenţial scăde- 
rea natalităţii, ci de alţi factori în bună măsură de natură ne-economică, 
proveniţi din schimbările profunde pe care le-au cunoscut societăţile 
post-socialiste şi care şi-au pus amprenta pe atitudinea tinerilor vizavi de 
căsătorie, familie, locul copilului în ierarhia valorilor, priorităţi şi opţiuni. 

Trebuie de remarcat că în rândul demografilor a evoluat o dezbatere 
intensă cu privire la întrebarea dacă consecinţele crizei economice, şo- 
majul şi alte constrângeri, au fost cauzele principale ale declinului natali- 
tăţii sau noi oportunităţi şi schimbarea valorilor au fost mai mult respon- 
sabili pentru modificarea modelelor de fertilitate (de exemplu, BaxapoB 
C., 2000). Alţi cercetători recunosc faptul că ambii factori au avut un rol 
important, subliniind că „restructurarea generală a societăţii" a accelerat 
schimbările valorice şi demografice (Lesthaeghe R., Surkyn 1, 2002). 

Transformarea familiei şi modelului de natalitate în ţările Europei 
Centrale şi de Est numai la prima vedere are un caracter uniform, evident 
că există un şir de factori complexe care au influenţat pocesul de formare 
a familiei şi comportamentul reproductiv. De exemplu, în Polonia şi Ro- 
mânia, a avut loc consolidarea religiozităţii, biserica promovând activ va- 
lorile familiei tradiţionale, în timp ce alte state, cum ar fi Republica Cehă 
şi Germania de Est, sunt printre cele mai secularizate. în unele ţări, odată 
cu tranziţia la economia de piaţă, discriminarea femeilor la locul de mun- 
că a devenit mai pronunţată, a crescut şi inegalitatea între sexe. Europa 
Centrală şi Ţările Baltice au cunoscut o schimbare a structurii forţei de 
muncă, fiind dezvoltată sfera serviciilor, pe când în unele ţări ex-socialis- 
te, inclusiv în Republica Moldova a crescut proporţia populaţiei ocupate 
în agricultură, a luat amploare migraţia de muncă. Acestea şi mulţi alţi 
factori au afectat evoluţia familiei şi natalităţii. Cu toate acestea, mai mul- 
te oportunităţi, o libertate sporită de alegere şi un control general mai 
mare al oamenilor asupra vieţii lor, inclusiv controlul asupra reproducerii 
sale datorită disponibilităţii şi accesibilităţii contraceptivelor moderne au 

contribuit în mare parte la „vesternizarea" comportamentului familial şi 
reproductiv al populaţiei. 

Transformarea familiei în Republica Moldova, ca şi în alte ţări ex-soci- 
aliste, este o parte componentă a unei tranziţii sociale şi economice mai 
largi, care a progresat cu o viteză uluitoare din cauza constrângerilor eco- 
nomice emergente, conectarea la valorile occidentale, formarea familiei 
şi natalitatea fiind influenţate de întregul cadru al transformărilor sociale 
şi economice. 

Capitolul II 

EVOLUŢIA FAMILIEI SI CĂSĂTORIEI 

# » 


2.1 . Nudearizarea familiei, 
evoluţia dimensiunilor si structurii ei 

9 9 


Tranziţia politică şi socială în ţările din Europa Centrală şi de Est de la 
începutul anilor 1 990 a provocat transformări esenţiale în viaţa de fami- 
lie. Datele statistice denotă schimbări semnificative în formarea şi func- 
ţionarea familiilor, cum ar fi amânarea căsătoriei spre vârste mai mature 
şi, respectiv, naşterea primului copil, declinul nupţialităţii şi răspândirea 
coabitărilor non-maritale; scăderea bruscă a natalităţii şi creşterea naşte- 
rilor extraconjugale, în special în cadrul uniunilor non-maritale. în aceas- 
tă perioadă de timp a crescut numărul gospodăriilor casnice constituite 
dintr-o singură persoană, s-a micşorat mărimea medie a unei familii şi a 
gospodăriei casnice. 

îmbătrânirea populaţiei a determinat o creştere a cotei familiilor 
vârstnicilor şi persoanelor văduve. Migraţia internaţională masivă, de 
asemenea, a provocat un şir de probleme ce ţin de stabilitatea familiei, 
potenţialul ei educativ şi sănătatea membrilor săi. Amploarea cu care se 
răspândeşte HIV/SIDA solicită noi abordări în cultura de planificare fami- 
lială, în special în ţările unde avorturile au constituit o metodă accesibilă 
pentru prevenirea sarcinii nedorite. Răspândirea rapidă a maladiilor cu 
transmitere sexuală şi a altor boli contagioase, cum ar fi tuberculoza, nu 
a fost anticipată. 

Nimeni nu contestă esenţa revoluţionară a schimbărilor politice şi 
economice care s-au produs în ultimii 20 de ani, însă în caracterul for- 
mării familiei contemporane aceste schimbări sunt subapreciate până în 
prezent. Chiar dacă sunt observate, se percep ca anomalii sau mutaţii in- 

dezirabile, care urmează să fie corectate prin metodele ingineriei sociale 
(3axapoB C., 2007). 

Schimbările care au afectat familia în mare măsură constituie conse- 
cinţa tranziţiei rapide de la un regim totalitar la o societate democratică, 
care a afectat toate domeniile societăţii: politic, economic, social şi cultu- 
ral. Această transformare radicală este puternic cauzată de schimbările 
în normele sociale, în special, valorile şi normele de ţin de căsătorie şi 
familie. Anomia socială şi incertitudinea în ziua de mâine au afectat func- 
ţionalitatea familiei. Situaţia socială ambiguă a condus la diversificarea 
strategiilor de adaptare în formarea şi dezvoltarea familiei. O modalitate 
de adaptare la condiţiile sociale în schimbare a devenit amânarea eveni- 
mentelor cruciale din viaţa persoanelor (căsătoria şi naşterea copilului), 
inversarea ordinii acestora: naşterea copilului în multe cazuri este prece- 
dată de înregistrarea căsătoriei, iar coabitările non-maritale tind să sub- 
stituie căsătoria legală (Philipov D., 2003). 

Eforturile pentru asigurarea bunăstării familiei au crescut datorită ce- 
rinţelor exigente în domeniul activităţii economice şi educaţiei, reprodu- 
cerea forţei de muncă, respectiv, a surselor (timpului şi finanţelor) pentru 
menţinerea nivelului profesional cuvenit; amploarea migraţiei, etc. în ca- 
zul Republicii Moldova, ca şi a altor ţări în tranziţie, situaţia familiilor a fost 
agravată de scăderea bruscă a nivelului de trai, şomaj, migraţia de muncă 
forţată, creşterea inaccesibilităţii locuinţelor, în special pentru familiile ti- 
nere, diminuarea garanţiilor sociale, timpul prelungit de lucru (ocupaţia 
dublă) în scopul asigurării necesităţilor materiale ale familiei, răspândirea 
comportamentului deviant (alcoolism, narcomanie, violenţa în familie), 
în timp ce unele persoane şi familii reuşesc să facă faţă problemelor, al- 
tele sunt nevoite să se bazeze pe societate. Acest lucru este deosebit de 
vădit pentru persoanele solitare, părinţii singuri, familiile cu mulţi copii, 
persoanele în vârstă, etc. în aceste condiţii guvernele, în special cele ale 
ţărilor în tranziţie, urmează să elaboreze şi să perfecţioneze politicile soci- 
ale, astfel ca ele să corespundă noilor necesităţi ale persoanelor. 

înainte de începerea celei de a doua tranziţii demografice, adică până 
la mijlocul anilor 1990, comportamentul populaţiei Republicii Moldova 
în sfera familiei şi căsătoriei se definea prin următoarele caracteristici: că- 
sătoria era precoce şi practic universală, vârsta medie a femeilor la prima 
căsătorie constituia aproximativ 22 de ani, fiind cu 3-4 ani mai scăzută 
decât în ţările Europei Occidentale. Totodată, ponderea femeilor care nu 

au fost căsătorite niciodată era una foarte mică. Naşterea primului copil 
în familie, de regulă, avea loc în primul an de căsătorie. Circa 90% din 
numărul total de naşteri anuale revenea femeilor în vârstă de până la 30 
ani. Ponderea femeilor care n-au născut nici un copil pe parcursul vieţii, 
de asemenea, a fost nesemnificativă. S-a observat prevalenţa modelului 
familial cu doi copii, proporţia naşterilor extraconjugale era relativ mică, 
constituind circa 13%. 

Aceste caracteristici au fost specifice pentru majoritatea ţărilor ex-so- 
cialiste, cu excepţia Estoniei, Ungariei, Iugoslaviei şi Republicii Democra- 
te Germane. în ultimele două pierderea universalităţii căsătoriei şi amâ- 
narea formării familiei s-au înregistrat încă din timpul socialist, la sfârşitul 
anilor 1980. 

După anii 1990 comportamentul populaţiei în sfera familiei şi că- 
sătoriei a cunoscut schimbări profunde în toate ţările ex-socialiste, 
se părea că acestea tind să ajungă din urmă Europa Occidentală nu 
numai din punctul de vedere economic, ci şi în ceea ce priveşte mo- 
dificarea comportamentului demografic. Pe parcursul multor secole 
Europa occidentală a avut un rol istoric deosebit, fiind un promotor 
al transformărilor socio-economice, politice, tehnologice şi culturale. 
Oare şi în aspectul demografic comportamentul populaţiei din Euro- 
pa Occidentală şi de Nord reprezintă un prototip pentru comporta- 
mentul viitor al populaţiei din Europa Centrală şi de Vest? Răspunsul 
la această întrebare provoacă discuţii aprinse în mediul ştiinţific. De- 
mografii sunt unanim de acord doar în ceea ce priveşte necesitatea 
stringentă de a promova politici sociale şi demografice eficiente în 
scopul diminuării efectelor negative ale schimbărilor intervenite în 
funcţionarea institutului familiei. 

Căsătoria este actul prin care să întemeiază familia, marcând pri- 
ma etapă a ciclului de viaţă familială, în cadrul căreia au loc diferite 
evenimente demografice, cum ar fi naşterile succesive ale copiilor, 
căsătoriile lor şi formarea familiilor proprii, precum şi disoluţia fami- 
liei prin divorţ sau prin decesul unuia dintre soţi. Comportamentul 
nupţial ce să manifestă prin atitudinea faţă de familie şi propensiunea 
pentru căsătorie, care, împreună cu comportamentul reproductiv, se 
formează pe parcursul dezvoltării istorice a societăţii, fiind o expresie 
a unui model cultural, ceea ce determină inerţia acestor fenomene şi 
modificarea lor treptată. 

în a doua jumătate a secolului XX - începutul secolului XXI în toată 
lumea au avut loc schimbări profunde şi multilaterale în domeniul dez- 
voltării populaţiei. Faza actuală a tranziţiei demografice - a doua tranziţie 
demografică - se exprimă, în primul rând, prin modificarea comporta- 
mentului nupţial. Dacă la prima etapă a tranziţiei demografice s-a con- 
statat reducerea natalităţii în cadrul căsătoriilor, atunci la etapa actuală 
scăderea ei este determinată de schimbările intervenite în comporta- 
mentul nupţial (amânarea căsătoriilor spre vârste mai mature, răspândi- 
rea căsătoriilor neînregistrate şi a celibatului definitiv). în orice caz, toate 
deosebirile înregistrate în nivelul natalităţii în ţările industrial dezvoltate 
sunt condiţionate de tipurile comportamentului nupţial şi reproductiv 
(1/lBaHOB C., 2002). La nivelul indicatorilor demografici a doua tranziţie 
demografică se caracterizează prin creşterea vârstei medii la încheierea 
căsătoriei şi naşterea copilului, majorarea intervalelor dintre naşteri şi a 
numărului de copii extraconjugali, creşterea ponderii persoanelor care 
nu au fost căsătorite niciodată şi nu au avut copii. Unitatea tradiţională 
a celor trei tipuri de comportament: sexual, matrimonial şi reproductiv 
rămâne definitiv în trecut (BniuHeBCKi/m A. 2006, 3axapoB C., 2002). 

Structura populaţiei după statutul matrimonial (persoane căsătorite, 
necăsătorite, văduve şi divorţate) reprezintă pentru fiecare grup de vâr- 
stă totalurile mişcării nupţiale a populaţiei în vârstele anterioare, altfel 
spus, totalurile încheierii primelor căsătorii, divorţurilor, văduviilor şi că- 
sătoriilor repetate. La rândul său, repartiţia femeilor din fiecare grup de 
vârstă după numărul de copii născuţi, condiţional reprezintă situaţia lor 
reproductivă, precum şi totalul activităţii reproductive la vârstele anteri- 
oare. Astfel, intensitatea nupţialităţii, repartizarea după vârstă a căsăto- 
riilor, precum şi stabilitatea lor sunt factori care influenţează natalitatea 
într-o măsură hotărâtoare. 

Reducerea intensităţii căsătoriilor, ratele mici ale fertilităţii şi îmbătrâ- 
nirea populaţiei au provocat schimbarea structurii gospodăriilor casnice, 
precum şi compoziţia populaţiei conform stării civile. Analiza tipurilor 
gospodăriilor casnice în Republica Moldova şi unele ţări europene atât 
economic dezvoltate, cât şi cele în tranziţie, demonstrează că la începutul 
secolului XXI mărimea medie a unei gospodării casnice în Europa a cobo- 
rât sub nivelul de 3 persoane per gospodărie, iar în unele ţări se apropie 
chiar de 2 persoane (Germania, Finlanda, Franţa etc.) Acest fenomen se 
datorează ponderii înalte a gospodăriilor alcătuite dintr-o singură per- 
soană, care în ţările menţionate constituie mai mult de o treime (tab.1 ). 

Tabelul 1. 


Structura şi mărimea medie a gospodăriilor casnice 


(în baza datelor ultimelor recensăminte ale populaţiei în ţările respective) 



Cupluri fami- 
liale 

cu şi fără copii 

Gospodării 
casnice 
alcătuite 
dintr-o per- 
soană 

Familii mono- 
parentale 

Alte 

tipuri de 
gospodării 

Mărimea 
medie a unei 
gospodării 
casnice* 

Germania 

55,4 

35,8 

5,9 

2,9 

2,1 

Finlanda 

49,8 

37,3 

7,6 

5,3 

2,2 

Franţa 

58,3 

31 

8 

2,7 

2,3 

Norvegia 

52,2 

37,7 

8,6 

1,5 

2,3 

Estonia 

46,8 

33,5 

14,7 

5 

2,3 

Austria 

52,9 

33,5 

9,7 

3,9 

2,3 

R. Cehă 

53,6 

30,3 

12,9 

3,2 

2,4 

Lituania 

40,9 

28,7 

7,2 

23,2 

2,4 

Belarus (2009) 

43,5 

29,7 

11,3 

15,5 

2,4 

Suedia 

63,9 

- 

- 

36,1 

2,5 

Ungaria 

57 

26,2 

10,7 

6,1 

2,5 

Bulgaria 

52,1 

22,7 

6,5 

18,7 

2,5 

Italia 

62,3 

24,9 

8,9 

3,9 

2,6 

Grecia 

64,9 

19,7 

8,7 

6,7 

2,8 

Polonia 

56,4 

24,8 

12,6 

6,2 

2,8 

Portugalia 

69,1 

17,3 

8,6 

5 

2,8 

Slovenia 

59 

21,9 

12,5 

6,6 

2,8 

Federaţia Rusă 

- 

- 

- 

- 

2,8 

România 

62,8 

18,9 

9,3 

9 

2,8 

Spania 

62,9 

20,3 

9,9 

6,9 

2,8 

Republica Slovacă 

50,6 

19,4 

9,2 

20,8 

3,0 

Republica Moldova 
(2004) ** 

64,4 

20,2 

12,4 

3 

3,0 


Sursa: OECD Family database:http://www.oecd.org/document/4/0,3746, 
en_2649_34637_37836996_ 1_ 1_ l_ I00.html; www.demoscope.ru/weekly, www.statistica.md 
* Mărimea medie a unei gospodării casnice în ţările europene, cu excepţia Republicii Moldova, Belarus şi Federaţiei 
Ruse este determinată pentru membrii, care trăiesc in aceeaşi locuinţă şi include copiii de toate vârstele aflaţi în 
întreţinere. Pentru Republica Moldova, Belarus şi Federaţia Rusă este prezentată mărimea medie a unei gospodării 
pentru toate tipurile acestora. 

** Fără raioanele de Est şi mu n. Bender. 

Este bine cunoscut faptul că în ţările din Europa Occidentală tinerii 
părăsesc casa părintească la o vârstă fragedă, închirierea unei locuinţe se- 
parate nu constituie o problemă dificilă pentru ei. Totodată, îmbătrânirea 
populaţiei europene lasă o amprentă specifică prin creşterea gospodării- 
lor casnice formate din persoane solitare în vârstă înaintată. Numai două 
republici - Moldova şi Slovacia - se evidenţiază prin mărimea medie a 
gospodăriei casnice de 3 persoane, ceea ce în mare măsură se explică 
prin accesibilitatea redusă a locuinţelor, în special pentru tineri, şi separa- 
rea lor mai târzie de familia părintească. 

După ponderea gospodăriilor casnice alcătuite dintr-o singură per- 
soană, Republica Moldova ocupă unul din ultimele locuri, cea mai mică 
pondere a acestora fiind înregistrată în Republica Slovacă, România şi 
Portugalia. Altă caracteristică specifică a structurii gospodăriilor casni- 
ce în ţările europene constituie gospodăriile casnice formate din familii 
monoparentale, în majoritatea cazurilor din mame solitare cu copii. în 
acest aspect Republica Moldova se aliniază la ţările cu ponderea înaltă 
ale acestora în structura gospodăriilor casnice (Slovenia, Polonia, Repu- 
blica Cehă, Estonia). 

Numărul de familii şi de gospodării casnice se înregistrează la 
recensămintele populaţiei. în majoritatea cazurilor, gospodăria este 
identică cu familia, deşi există unele deosebiri. Astfel, gospodăria 
casnică este o unitate sociodemografică complexă, având mai multe 
funcţii: economică (de producţie şi consum al bunurilor materiale), de 
reproducere şi educare a tinerei generaţii etc. Din perspectiva dez- 
voltării sociodemografice a ţării, cea mai mare importanţă reprezintă 
familia ca unitate biologic-socială, principala caracteristică a ei fiind 
raporturile de rudenie dintre persoanele care o alcătuiesc, precum şi 
alte caracteristici, de exemplu, locuinţa comună şi bugetul comun. 
Totodată, trebuie menţionat faptul că această analiză în demografie 
şi sociologie poate fi efectuată la două niveluri: macro, înţelegându- 
se populaţia totală, şi micro - la nivelul familiei. în ultimul timp ma- 
joritatea cercetătorilor din domeniul demografiei şi sociologiei atrag 
atenţia asupra familiei şi funcţiei sale de reproducere, dat fiind faptul 
că numai la nivelul acestei unităţi microsociale şi microdemografice 
pot fi urmărite, înţelese şi determinate astfel de procese importante 
ca scăderea nupţialităţii şi natalităţii, motivaţiile unui anumit compor- 
tament demografic, valorile familiale etc. 

La Recensământul populaţiei Republicii Moldova din 2004, conform 
standardelor internaţionale, în calitate de unitate de observare pentru 
prima dată a fost utilizat termenul „gospodăria casnică", dar nu „familia", 
după cum era la recensămintele anterioare. 

Prin urmare, în corespundere cu recomandările ONU pentru efectu- 
area recensămintelor, baza pentru evidenţierea gospodăriei casnice o 
constituie menajul comun al persoanelor înrudite sau neînrudite, ea pu- 
tând fi alcătuită şi dintr-o singură persoană. în calitate de caracteristică 
principală se evidenţiază gospodăria casnică comună sau traiul în comun 
într-o unitate de locuinţă (casă sau apartament) ori combinarea lor. în 
afara gospodăriilor casnice ale populaţiei a fost recenzată şi populaţia in- 
stituţională, care este întreţinută total sau parţial de către stat, organizaţii 
de caritate sau de biserică, precum şi persoanele aflate în instituţii peni- 
tenciare, cazarme etc. 

în cadrul gospodăriilor casnice au fost studiate, de asemenea, nucle- 
ele familiale din componenţa lor. „Nucleu familial" se consideră cuplul 
fără copii sau cu copii necăsătoriţi, ori un părinte cu copii necăsătoriţi. 

Informaţiile statistice obţinute oferă posibilitatea de a urmări nu- 
mărul gospodăriilor casnice şi al nucleelor familiale. Analizând aceste 
informaţii aflăm repartiţia lor în cadrul diferitelor subpopulaţii, numărul 
mediu de persoane care revin la o gospodărie şi la un nucleu familial etc. 

Numărul gospodăriilor casnice înregistrate la Recensământul popu- 
laţiei din 2004 (cu excepţia raioanelor de Est şi a mun. Bender) a fost de 
11 3 1,8 mii, în care locuiau 99,2% din populaţia ţării. Restul de 0,8% sunt 
copiii din casele internat şi persoanele de vârstă înaintată din azilurile 
pentru bătrâni. Mărimea medie a unei gospodării casnice a constituit 3,0 
persoane, fiind mai înaltă decât în Rusia (2,84) şi media pentru Uniunea 
Europeană (2,6). 

în mediul rural mărimea medie a unei gospodării casnice constituie 
3,1 persoane, iar în cel urban - 2,8. în profil teritorial numărul mediu de 
persoane pe o gospodărie variază între 2,5 şi 3,5 persoane, submedia pe 
ţară la acest indicator fiind înregistrată în nordul şi în centrul republicii 
(raioanele Donduşeni, Briceni, Edineţ, Ocniţa, Soroca, Călăraşi, Rezina şi 
mun.Chişinău). Cele mai mari dimensiuni ale gospodăriilor casnice s-au 
constatat în U.T.A. Găgăuzia (3,5). Mărimea medie a unei gospodării cas- 
nice este mai înaltă decât media pe ţară în raioanele Cantemir, Taraclia, 
Cahul, Criuleni, Leova etc. 

La Recensământul populaţiei din 1989 toate familiile au fost gru- 
pate după tipurile demografice, urmărindu-se evidenţierea nucleului 
familial - a cuplului conjugal cu copii. Acest nucleu poate fi complet 
sau incomplet (unul din părinţi cu copii), iar într-o familie putea fi înre- 
gistrate unul sau mai multe nuclee familiale. Totodată, nu a fost menţio- 
nată existenţa în familie a altor persoane în afara relaţiilor de rudenie sau 
de căsătorie, deoarece aceasta nu se încadra în definiţia familiei utilizată 
în cadrul recensământului. însă grupul „alte tipuri de familii" putea să in- 
cludă şi familiile cu o componenţă diferită, fapt menţionat de specialiştii 
în domeniu. Conform totalurilor Recensământului populaţiei Republicii 
Moldova din 2004, gospodăriile familiale alcătuite din două şi din mai 
multe persoane au fost grupate în mod similar, luând în considerare fap- 
tul că într-o gospodărie pot locui şi persoane neînrudite. Pornind de la 
acestea, s-a încercat de a compara unitatea de observare „familia" din 
datele recensămintelor populaţiei precedente cu unitatea de observare 
„gospodăria casnică" din recensământul din 2004. Comparând tipurile 
familiilor observate la recensământul din 1989 cu tipurile gospodăriilor 
casnice din 2004, cu unele aproximaţii putem trage concluzia că unităţii 
de observare "familia"din 1 989 îi corespunde unitatea de observare "gos- 
podăria f a m i I i a I ă" d i n 2004. 


Tabelul 2. 

Gospodăriile casnice după numărul de cupluri conjugale 



Număr absolut (mii) 

în% 

Gospodării casnice, în total 

1131,8 

100,0 

Gospodării familiale în total, 

870,0 

77,0 

inclusiv: 



cu un cuplu conjugal 

687,0 

79,0 

cu 2 cupluri conjugale 

41,5 

4,8 

cu 3 cupluri conjugale şi peste 

0,8 

0,2 

gospodării monoparentale 

140,7 

16,0 

Gospodării nefamiliale 

262,0 

23,0 


Sursa: Recensământul populaţiei RM, 2004 

Din repartizarea gospodăriilor casnice pe tipuri (tab.2) rezultă că în 
Republica Moldova predomină gospodăriile familiale, care la data recen- 
sământului constituiau 870 mii (77% din total), urmate de cele nefamilia- 
le, în număr de 262 mii (23%). 

Printre gospodăriile familiale ponderea cea mai mare o deţin gospo- 
dăriile alcătuite dintr-un cuplu conjugal cu sau fără copii (79%), urmate 

de gospodăriile constituite din două cupluri conjugale (4,8%), din trei şi 
mai multe cupluri conjugale (0,2%). Peste 1 6% (1 40,7 mii) din gospodări- 
ile familiale sunt familii incomplete (monoparentale), alcătuite din mamă 
sau din tată cu copii, cu alte rude ori persoane neînrudite sau fără ele. 
Ponderea gospodăriilor din mediul rural formate dintr-un cuplu conjugal 
cu sau fără copii depăşeşte cu 7,1 puncte procentuale ponderea acestui 
tip de gospodării din mediul urban. Ponderea gospodăriilor monoparen- 
tale din mediul urban este cu 9,2 puncte procentuale mai înaltă decât în 
mediul rural. Majoritatea gospodăriilor casnice nefamiliale (87,4%) sunt 
alcătuite dintr-o singură persoană sau din persoane neînrudite, care tră- 
iau şi făceau menajul în comun. 

Comparând rezultatele distribuirii gospodăriilor casnice alcătuite din 
două şi din mai multe persoane după tipuri, cu totalurile recensămintelor 
precedente, putem trage următoarele concluzii: 

- în perioada intercensitară s-a constatat o reducere semnificativă, cu 
14%, a familiilor nucleare complete, având în componenţa lor un cuplu 
conjugal cu sau fără copii. Acest tip de familie a constituit 83% la recen- 
sământul populaţiei din 1 989, în Republica Moldova fiind înregistrată cea 
mai mare pondere a familiilor nucleare din toate republicile fostei URSS; 

- ponderea familiilor lărgite (cu două sau mai multe nuclee famili- 
ale) constituie 5%, ceea ce reprezintă o creştere cu 1,4% în comparaţie 
cu anul 1989. în Republica Moldova separarea copiilor de familia părin- 
tească după căsătorie este o tradiţie. Până în anul 1989 se înregistra o 
reducere treptată a numărului de familii alcătuite din două sau mai multe 
cupluri conjugale, creşterea actuală a acestui tip de familie în structura 
gospodăriilor casnice familiale (sau a familiilor) fiind evident legată de 
dificultatea obţinerii unei locuinţe proprii de către familiile tinere, care 
continuă să trăiască cu părinţii unuia dintre soţi; 

- s-a constatat o creştere semnificativă a ponderii gospodăriilor mo- 
noparentale, cu 6 puncte procentuale. Una dintre cauzele principale ale 
acestei schimbări frapante în coraportul familiilor complete şi incomple- 
te poate fi considerată creşterea numărului de căsătorii neînregistrate. 
Nu este exclus, însă, că aceasta poate fi o particularitate a realizării recen- 
sământului şi prelucrării datelor statistice. La recensămintele precedente 
a fost fixată starea civilă reală a populaţiei (după informaţia prezentată 
de către respondenţi), dar nu a fost pusă întrebarea despre înregistrarea 
căsătoriei. De aceea nu este exclus faptul că evidenţierea la ultimul recen- 

sământ a două categorii de căsătorii - înregistrată şi neînregistrată - în 
unele cazuri putea condiţiona pentru unele persoane confundarea sta- 
tutului familial real cu tipurile gospodăriilor familiale, fapt care necesită o 
studiere suplimentară. 

0 caracteristică importantă pentru analiza evoluţiei familiei o repre- 
zintă mărimea medie a acesteia. Datele prezentate în tabelul de mai jos 
demonstrează reducerea continuă a acestui indicator, îndeosebi în peri- 
oada de după anul 1 989 (tab.3). 

Tabelul 3. 

Dinamica numărului de familii şi a dimensiunilor lor în Republica Moldova, 


conform recensămintelor populaţiei din 1959-2004 (în %) 


Anul recensă- 
mântului 

Numărul 
de familii, (mii) 

Inclusiv cu numărul de membri 

Mărimea 
medie a unei 
familii 

2 

3 

4 

5 

6 şi mai 
mult 

Total populat 

:ie 

1959 

704373 

25,7 

25,4 

20,5 

13,1 

15,3 

3,8 

1970 

863799 

26,6 

24,5 

22,2 

12,5 

14,2 

3,8 

1979 

1024397 

30,7 

28,2 

23,2 

9,8 

8,1 

3,4 

1989 

1143423 

30,7 

25,6 

26,7 

11,0 

6,0 

3,4 

2004* 

870000 

- 

- 

- 

- 

- 

3,15 


*Fără raioanele de Fstşimun.Bender. 

Prezintă interes repartizarea gospodăriilor casnice după numărul 
de copii. în 2004 au fost înregistrate 51 8 mii de gospodării casnice care 
aveau copii în vârsta sub 1 8 ani, dintre care 274,0 mii de gospodării aveau 
câte un copil în vârsta sub 1 8 ani, alte 1 83,2 mii de gospodării - câte doi 
copii, 44,2 mii de gospodării - câte trei copii, 10,7 mii gospodării - câte 
patru copii şi 4,5 mii gospodării aveau câte cinci şi mai mulţi copii în vâr- 
sta sub 18 ani. Mărimea medie a unei gospodării cu copii în vârsta sub 
18 ani era de 4,1 persoane, numărul mediu al copiilor de această vârstă 
într-o gospodărie alcătuia 1,6 (în mediul urban - 1,4 şi în mediul rural - 
1,7). Analizând aceste date, constatăm schimbări esenţiale în structura 
gospodăriilor familiale după tipuri în funcţie de numărul de copii în vâr- 
sta sub 1 8 ani. între anii 1 989-2004 ponderea familiilor fără copii a crescut 
cu 4,7 puncte procentuale. Printre familii cu copii s-a majorat ponderea 
familiilor cu un singur copil (cu 3,6%), s-a micşorat ponderea familiilor 
cu 2 copii (cu 5%) şi a familiilor numeroase cu 3 şi mai mulţi copii (cu 
3%). Comparând datele recensămintelor populaţiei din 1970, constatăm 
în această perioadă o creştere continuă a numărului de familii fără copii şi 

reducerea numărului de familii numeroase cu 3 şi mai mulţi copii. Totoda- 
tă, observăm că până în anul 1989 numărul de familii cu un singur copil 
s-a micşorat, iar numărul de familii cu doi copii a crescut. Situaţia a deve- 
nit contrară la ultimul recensământ al populaţiei, când numărul de familii 
cu un singur copil a crescut, iar cel al familiilor cu doi copii s-a micşorat. 
Este evident faptul că în condiţiile crizei socioeconomice, când pentru a 
supravieţui majoritatea familiilor sunt nevoite să reducă toate cheltuieli- 
le, inclusiv cele pentru creşterea şi educaţia copiilor, multe dintre acestea 
se limitează doar la un singur copil. 

După cum s-a menţionat deja, în rezultatul recensământului s-au ob- 
ţinut şi informaţii referitor la nucleele familiale, în toate gospodăriile fiind 
înregistrate 949,6 mii de nuclee familiale. Aproximativ un sfert dintre ele 
erau alcătuite din cupluri conjugale fără copii (234,2 mii), 56,8% (539,2 
mii) - din cupluri cu copii şi 18,6% (176,2 mii) - din mamă sau tată cu 
copii. Ponderea nucleelorfamiliale constituite dintr-un părinte cu copii în 
mediul urban depăşea cu 9,1 puncte procentuale ponderea acestora în 
mediul rural. Din numărul nucleelor familiale alcătuite din cupluri conju- 
gale cu sau fără copii, 1 1,2% aveau vârsta sub 30 de ani. 

în concluzie, putem sublinia faptul că în a doua jumătate a secolului 
XX -începutul secolului XXI cele mai răspândite tipuri de familie în Repu- 
blica Moldova sunt: 

- cuplul conjugal cu sau fără copii (familia nucleară); 

- unul din părinţi cu copii (familia nucleară incompletă); 

- cuplul conjugal cu sau fără copii cu unul din părinţi ai soţilor sau cu 
alte rude (familia extinsă cu nucleul familial). 

Este evident faptul că procesul de nuclearizare a familiei încă nu a 
ajuns la etapa finală, în mare măsură din cauza problemelor ce ţin de 
obţinerea locuinţei, ceea ce nu permite separarea completă a cuplului 
conjugal. 

Reducerea nupţialităţii a condus la schimbări importante în structu- 
ra populaţiei după starea civilă. Aceasta este o caracteristică de moment 
care oferă posibilitatea de a pătrunde în esenţa proceselor de formare şi 
disoluţie a familiilor, tendinţelor de schimbare a natalităţii, mortalităţii şi 
a reproducerii populaţiei în întregime. Ca şi alte caracteristici demografi- 
ce, structura nupţială a populaţiei reflectă dinamica proceselor demogra- 
fice în perioada intercensitară şi permite de a prognoza tendinţele lor de 
dezvoltare (fig. 1). 

Fig. 1 . Structura populaţiei Republicii Moldova după starea civilă, anii 1 979-2004 (în %) 

Sursa: Recensămintele populaţiei. 


Observăm că dacă la recensămintele populaţiei din anii 1979 şi 
1989 ponderea persoanelor căsătorite se menţinea la nivelul de 68- 
68,5%, atunci pe parcursul a 15 ani numărul acestora s-a micşorat cu 
10%. Totodată, ponderea celibatarilor a constituit mai mult de 25%. 
în perioada anilor 1979-2004 s-a înregistrat o creştere lentă şi a nu- 
mărului persoanelor divorţate. Conform datelor Recensământului 
populaţiei din 2004, cea mai mare pondere a bărbaţilor necăsătoriţi 
şi divorţaţi s-a constatat în mediul urban, constituind 5,6%, de 2 ori 
mai mare decât cel constatat în mediul rural (2,5%). Este mai mare, de 
asemenea, ponderea femeilor necăsătorite şi a celor divorţate, consti- 
tuind 9,3% şi, respectiv, 6,2%. Ponderea persoanelor văduve între anii 
1989-2004 a rămas la acelaşi nivel, de 10,1%. De menţionat faptul că 
în mediul rural persoanele căsătorite şi cele văduve deţineau o pon- 
dere mai mare decât în cel urban. 

Cercetarea structurii populaţiei după starea civilă în funcţie de vârstă şi 
sex permite să analizăm mai profund acest fenomen. în primul rând atrage 
atenţia diferenţa mare a numărului de femei şi bărbaţi căsătoriţi în vârsta de 
până la 25 ani. Ponderea femeilor căsătorite este cu 58% mai mare decât cea 
a bărbaţilor, ceea ce vorbeşte despre faptul că femeile de vârste tinere se că- 

sătoresc mai des decât bărbaţii, care amână căsătoria după finisarea studiilor, 
serviciului militar sau după asigurarea unui nivel material, care, după părerea 
lor, le va permite să se căsătorească. Numărul de femei şi de bărbaţi căsătoriţi 
la 1 000 locuitori de vârsta respectivă se egalează numai după 30 de ani, deci 
majoritatea populaţiei îşi formează familiile până la 30 de ani (fig. 2 şi 3). 


Totodată, se observă 
o prevalenţă a numărului 
de femei în vârste înain- 
tate care nu au fost nici- 
odată căsătorite, precum 
şi prevalenţa bărbaţilor 
căsătoriţi la aceste vârste. 
Aceasta este un rezultat al 
supramortalităţii bărbaţi- 
lor în vârsta aptă de mun- 
că şi în vârsta înaintată, de 
asemenea şi al faptului că 
frecvenţa recăsătoriilor la 
bărbaţi este mai înaltă de- 
cât la femei. 

Datele obţinute de- 
monstrează că majorita- 
tea femeilor şi bărbaţilor 
din Republica Moldova 
la începutul secolului al 
XXI-lea aveau tendinţa 
de a se căsători şi o reali- 
zau. Acest fapt confirmă 
numărul redus al persoa- 
nelor în vârstă de până 
la 50 ani care nu au fost 
niciodată căsătorite. Nu- 
mai 3,9% dintre bărbaţi 
şi 3,5% dintre femei de 
această vârstă au rămas 
în afara căsătoriei, indi- 
catorul fiind cu mult mai 



— ♦— 1 959 1 970 — 1 979 1 989 2004 

Fig. 2. Numărul de bărbaţi căsătoriţi 
la 1000, populaţia totală 



-*-1959 -H- 1970 -*-1979 — —1989 -—2004 

Fig. 3. Numărul de femei căsătorite 
la 1000, populaţia totală 

Sursa: calculele autorului tn baza recensămintelor populaţiei. 

scăzut decât în ţările occidentale pentru care este caracteristic „tipul eu- 
ropean al căsătoriei", iar valoarea indicatorului celibatului definitiv ajun- 
ge la 1 0%. Totodată, trebuie să menţionăm că în perioada de după recen- 
sământul populaţiei din 1989 ponderea celibatului definitiv a crescut la 
bărbaţi de trei ori (de la 13%o până la 39%o), iar la femei - cu 34% (de la 
26%o până la 35%o). 

în comparaţie cu femeile, la bărbaţi se observă nu numai o pondere 
mai mare a celor căsătoriţi, dar şi şanse mai multe şanse de a se recăsăto- 
ri, dat fiind faptul că numărul de femei văduve şi divorţate în continuare 
rămâne a fi mai mare, decât cel al bărbaţilor. 

Dacă la recensămintele populaţiei din anii 1 959, 1 970 şi 1 979 constatăm 
că majoritatea bărbaţilor în vârstă de 30 ani şi mai mult erau căsătoriţi (circa 
950 la 1 000), atunci la ultimele două recensăminte valoarea acestui indicator 
a scăzut semnificativ: în vârstă de 30-34 ani au fost căsătoriţi 850 şi, respectiv, 
762 bărbaţi (la 1000). La femei observăm altă tendinţă: în grupele de vârstă 
tinere (până la 30 ani) observăm scăderea numărului de femei căsătorite, pe 
când în vârstele mai mature proporţia acestora este în creştere, ceea ce se 
explică prin atenuarea disproporţiilor semnificative în structura populaţiei în 
funcţie de sexe care au apărut după cel de-al Doilea război mondial. Totoda- 
tă, la grupa de vârstă de 45-49 ani numărul de bărbaţi căsătoriţi a fost cu 1 3% 
mai mare decât la femeilor căsătorite. 

La Recensământul populaţiei din 2004 s-a înregistrat o micşorare 
semnificativă a ratei specifice de nupţialitate, îndeosebi printre persoa- 
nele tinere. Numărul de persoane căsătorite în grupele de vârstă de 15-19 
ani la bărbaţi s-a micşorat mai mult de 2 ori, iar la femei - cu 45%. Reduce- 
rea ratei specifice de nupţialitate fiind mai semnificativă în mediul urban: 
la bărbaţi acest indicator s-a micşorat cu 68%, iar la femei - cu 60,4%. 
Aceste schimbări mărturisesc despre faptul că în cadrul generaţiilor tine- 
re are loc amânarea căsătoriei la vârste mai mature. Totodată, în grupul 
de vârstă de 20-24 ani rata specifică de nupţialitate la bărbaţi s-a micşorat 
cu 55%, iar la femei - cu 40%. în grupul de vârstă de 25-29 ani rata speci- 
fică de nupţialitate la bărbaţi s-a redus cu 32% şi la femei - cu 18%, ceea 
ce semnifică reducerea esenţială a intensităţii căsătoriilor şi modificarea 
comportamentului nupţial. 

Analiza pe medii sociale demonstrează o evoluţie similară a fenome- 
nului la bărbaţi: scăderea numărului de persoane căsătorite de toate vâr- 
stele, în special în vârstele tinere (fig. 4 şi 5). 

Fig. 4. Numărul de bărbaţi căsătoriţi 
la 1000, populaţia urbană 



Fig. 5. Numărul de bărbaţi căsătoriţi 
la 1000, populaţia rurală 

Sursa: calculele autorului în baza recensămintelor populaţiei. 

1000 



-•-1959 — 1970 -0—1979 

Fig. 6. Numărul de femei căsătorite 
la 1000, populaţia urbană 



—•—1959 -♦-1970 -0-1979 —1989 — 2004 

Fig. 7. Numărul de femei căsătorite 
la 1000, populaţia rurală 

Sursa: calculele autorului in baza recensămintelor populaţiei. 

Situaţia femeilor, însă, este diferită: în oraşe constatăm o reducere 
semnificativă a numărului de femei căsătorite de toate vârstele, în gru- 
pele de vârstă până la 30 ani - de două ori, iar în cele mai mature - cu 
10- 15% (fig. 6 şi 7). 

Deşi la femeile din 
mediul rural se observă 
o tendinţă de reducere 
treptată a proporţiei fe- 
meilor tinere căsătorite, 
la cele în vârsta de 30 ani 
şi mai mult valoarea in- 
dicatorului se menţine la 
nivelul recensămintelor 
precedente, cu excepţia 
celui din anul 1959. Este 
evident că în sate proce- 
sele de restructurare a 
nupţialităţii se derulează 
cu un ritm mai lent. 

Se constată unele 
schimbări şi în repartiza- 
rea pe grupe de vârstă a 
persoanelor divorţate. în- 
tre ultimele două recen- 
săminte ponderea băr- 
baţilor divorţaţi a scăzut, 
în special în grupele de 
vârstă de la 35 până la 54 
ani, precum şi a femeilor 
divorţate în vârstă de 39 
ani şi mai mult. Această 
modificare nu semnifică 
reducerea divorţurilor, ci 
mai degrabă este rezulta- 
tul scăderii căsătoriilor şi 
răspândirii uniunilor non- 
maritale (fig. 8 şi 9). 



—•—1989 —••—2004 
Fig. 8. Numărul de bărbaţi divorţaţi 
la 1000, populaţia totală 



Fig. 9. Numărul de femei divorţate 
la 1000, populaţia totală 

Sursa: calculele autorului in baza recensămintelor populaţiei. 

2.2. Dinamica nupţialităţii 


Importanţa cercetării nupţialităţii din perspectivă sociodemografi- 
că este condiţionată de faptul că aceasta, având o strânsă legătură cu 
procesul de reproducere a populaţiei, împreună cu astfel de fenomene 
ca văduvia şi divorţialitatea, determină structura nupţială a populaţiei, 
evoluând în calitate de factor important al natalităţii, mortalităţii, formării 
familiei şi transformării structurii familiale a populaţiei. Totodată, nupţia- 
litatea, fiind un fenomen social, se află sub influenţa condiţiilor socioeco- 
nomice ale etapei istorice concrete, precum şi a normelor socioculturale, 
sociopsihologice, juridice, religioase, reacţionează la schimbarea lor. La 
rândul său, acţiunea factorilor menţionaţi asupra nupţialităţii este deter- 
minată de procesele demografice (formarea structurii populaţiei după 
vârstă şi sex, nivelul de natalitate, mortalitate etc.). 

Ca fenomen social, nupţialitatea este condiţionată de diferiţi factori 
interdependenţi, ceea ce necesită studierea complexă a nivelului, struc- 
turii, dinamicii şi geografiei ei pentru aprofundarea cunoştinţelor privind 
mecanismul de interacţiune a sistemului socioeconomic cu situaţia soci- 
odemografică. în studierea acestui fenomen, însă, există multe dificultăţi 
rezultate din complexitatea conexiunilor dintre factorii respectivi. 

Evident că nupţialitatea se dezvoltă în conformitate cu anumite legi- 
tăţi, deşi fiind strâns legată de alte procese sociale şi demografice, poate 
fi examinată ca un fenomen demografic relativ independent. Cercetarea 
nupţialităţii este dictată de necesitatea proiectării nivelului de reprodu- 
cere a populaţiei, elaborării politicilorde stat în acest domeniu, precum şi 
a măsurilor concrete pentru ameliorarea situaţiei demografice şi asigura- 
rea dezvoltării durabile a ţării. Ţinând cont de aceasta, este foarte actuală 
analiza particularităţilor contemporane ale nupţialităţii, tendinţelor şi le- 
gităţilor de schimbare, având o importanţă teoretică şi practică. 

în lucrarea sa celebră„European Marriage Patterns", Hajnal J. a descris 
două modele de căsătorie: vest european şi est european. Tradiţional în 
ţările Europei occidentale căsătoriile erau mai târzii şi mai rare, cu o pon- 
dere relativ înaltă a celibatului definitiv, pe când în ţările din Europa de 
est (Bosnia, Bulgaria, România, Rusia şi Serbia) căsătoria era timpurie şi 
aproape universală. La ţările sus menţionate, ca prototip al modelului de 
est, Hajnal J. adaugă Grecia şi Ungaria în calitate de intermediari între 

cele două grupuri. Dat fiind faptul că analiza efectuată de Hajnal J. a aco- 
perit perioada înainte de cel de-al Doilea război mondial, el a menţionat, 
de asemenea, că în anii postbelici majoritatea ţărilor europene s-au con- 
fruntat cu o revoluţie a căsătoriei, fiind caracterizată prin creşterea inten- 
sităţii căsătoriilor timpurii, ceea ce părea să marcheze dispariţia modelu- 
lui european occidental de căsătorie. Oare acesta a fost un epizod ciclic, 
ca mai apoi căsătoria evoluând în mod tradiţional, iar diferenţa observa- 
tă de Hajnal J. dintre ţările din Europa de Vest şi cea de Est continuă să 
se menţină sau noi observăm un decalaj în timp al evoluţiilor similare? 
Este evident că în ţările din Europa de Est căsătoria aproape universală 
a eşuat: frecvenţa căsătoriilor scade, creşte vârsta medie a tinerilor la în- 
cheierea primei căsătorii, precum şi numărul persoanelor care nu au fost 
niciodată căsătorite. Aceste schimbări au început să fie observate în peri- 
oada de tranziţie, după anii 1 990. în acest context mai apare o întrebare: 
schimbările survenite sunt o parte componentă a modernizării societăţii 
sau sunt temporare, fiind provocate de dificultăţile socioeconomice ale 
perioadei de tranziţie? La aceste întrebări vom încerca să răspundem 
analizând dinamica nupţialităţii în Republica Moldova în contextul ten- 
dinţelor europene. 

De la început trebuie menţionat faptul că insuficienţa materialelor 
statistice necesare, inaccesibilitatea unora dintre ele şi incomparabilita- 
tea datelor au creat unele dificultăţi în procesul de analiză a fenomenului 
nupţialităţii în Republica Moldova, de aceea au fost folosite diferite surse: 
statistica anuală, recensămintele populaţiei, datele statistice publicate în 
literatura de specialitate, precum şi surse din internet. 

Analizând dinamica ratei nupţialităţii în Republica Moldova şi în une- 
le ţări europene, observăm schimbările curbelor nupţialităţii: creşterea 
ratei brute de nupţialitate în perioada anilor 1952-1960 în majoritatea 
ţărilor europene şi perioada de stabilizare a situaţiei după anii de război 
(fig.10). 


84 



14,0 



^ 0,0 


ou^o^nocnounotnomo 
ur»cnvovor^-.r^>.oooocr>cyNC50i — 
o\ cr* o-i on o> on on o> o> o o o 

• — > — » — ' — > — * — « — i — « — < — r-sj rsi r-s| 


— Austria 

— Belarus 

— Belgia 

— Bulgaria 

— Germania 

— Grecia 

— Spania 
Italia 
Moldova 

— Polonia 

— Rusia 

— România 
Franţa 

Suedia 

Estonia 

— Ucraina 


Fig. 10. Dinamica ratei de nupţialitate în Republica Moldova 
şi în unele ţări europene, anii 1950-2010 

Sursa: www.demoscope.ru/weekly 


Către anii 1964-1965 se observă o tendinţă de reducere a va- 
lorilor nupţialităţii, acest proces având o derulare similară în ţările 
ex-sovietice: Federaţia Rusă, Ucraina, Belarus, inclusiv Republica 
Moldova, precum şi în România, Bulgaria, Polonia. Această des- 
creştere a ratei brute de nupţialitate se datorează modificărilor în 
structura populaţiei după vârstă şi sex, dat fiind faptul că în vârsta 
nupţiabilă au intrat generaţiile mai puţin numeroase din perioada 
celui de-al Doilea război mondial şi în anii postbelici. Următoarea 
perioadă, până la sfârşitul anilor '80, este marcată de creşterea ra- 
tei brute de nupţialitate în Federaţia Rusă, Ucraina, Belarus, Româ- 
nia, Bulgaria, Polonia, în Republica Moldova fiind atinsă cea mai 
mare valoare, de 12,1 %o, în anul 1979. După anii '80 în aceste ţări 
se observă o evoluţie descendentă a ratei brute de nupţialitate, cea 
mai mare scădere fiind înregistrată în perioada anilor 1994-2000. 
Astfel, menţionăm particularităţi comune în evoluţia nupţialităţii 
în Republica Moldova şi alte ţări ex-sovietice în a doua jumătate a 
secolului XX - începutul secolului XXI. Un loc aparte printre aces- 
te ţări ocupă Estonia, unde rata brută de nupţialitate în diferite 
perioade istorice a înregistrat valori cu mult mai modeste decât 
în restul ţărilor ex-sovietice, iar începând cu anul 1989 curba nup- 


85 



ţialităţii a evoluat pe linia descendentă, atingând către anul 2005 
valori similare celor din Suedia. 

Cu totul altă situaţie se constată în ţările europene nordice (Suedia, 
Danemarca, Irlanda). Chiar şi în anii '50 valorile ratei brute de nupţialitate 
în aceste ţări nu se ridicau mai sus de 8%o, iar în a doua jumătate a se- 
colului al XX-lea curba nupţialităţii treptat s-a deplasat spre valori şi mai 
reduse. 

în a doua jumătate a secolului XX - începutul secolului XXI numă- 
rul de căsătorii şi rata de nupţialitate în Republica Moldova au evaluat în 
mod diferit, după cum a fost menţionat mai sus, fiind marcate de struc- 
tura populaţiei pe vârste şi sexe, care s-a format sub influenţa diferiţilor 
factori exogeni şi endogeni. Creşterea din anii 1950-1960 a fost urmată 
de eşecul de la mijlocul anilor 1960 (ecoul războiului), apoi observăm o 
creştere impunătoare, cel mai mare număr de căsătorii fiind înregistrat în 
anii 1980, când statul sovietic a stimulat formarea familiilor prin diferite 
înlesniri şi măsuri de susţinere a familiilor cu copii. 

Ultimele două decenii ale secolului trecut au fost marcate de scăde- 
rea continuă a numărului de căsătorii încheiate pe parcursul anului, cei 
mai scăzuţi indicatori ai nupţialităţii s-au înregistrat în anul 2000 când 
au fost încheiate 21,7 mii de căsătorii, rata nupţialităţii constituind 5,1 
la 1000 locuitori - cea mai mică valoare în perioada de după anii 1950. 
în anii 2001-2010 indicatorii nupţialităţii au crescut semnificativ. Cel mai 
mare număr de căsătorii a fost înregistrat în anul 2009 (29,2 mii), rata de 
nupţialitate constituind 8,1%o - cea mai înaltă valoare din ultimii 15 ani. 
în anii 2008-201 0 atât numărul absolut, cât şi rata de nupţialitate se men- 
ţin la un nivel aproximativ egal: 26,5-26,8 mii de căsătorii şi, respectiv, 
7,4-7,5%o (fig.11). 

Fig. 11. Dinamica numărului de căsătorii 
şi a ratei de nupţialitate, populaţia totală, anii 1950-2010 

Sursa: Biroul Naţional de Statistică. începând cu anul 1 997 fără populaţia raioanelor de Est şi mun. Bender. 

Pe parcursul mai multor ani atât numărul absolut, cât şi rata de 
nupţialitate au fost mai mari în localităţile rurale datorită faptului că în 
structura generală a populaţiei predomina populaţia rurală. Ritmurile 
înalte ale urbanizării, migraţia populaţiei de la sate în oraşe au intensi- 
ficat creşterea numărului anual de căsătorii încheiate în mediul urban, 
valoarea maximă fiind obţinută în anul 1990 (21,3 mii). Dezintegrarea 
teritorială a republicii şi prezentarea datelor statistice fără populaţia 
raioanelor de Est şi mun. Bender (cu o pondere înaltă a populaţiei ur- 
bane) a determinat reflectarea în statistica oficială a unui număr mai 
mic de căsătorii înregistrate pe parcursul anului. Totodată, după anul 
2000 observăm o majorare atât a numărului de căsătorii, cât şi a ratei 
de nupţialitate (fig. 1 2). 

Fig. 12. Dinamica numărului de căsătorii 
şi a ratei de nupţialitate, mediul urban, anii 1950-2010 

Sursa: Biroul Naţional de Statistică. începând cu anul 1 997 fără populaţia raioanelor de Est şi mun. Bender. 

în mediu rural evoluţia numărului de căsătorii şi a ratei de nupţi- 
alitate are acelaşi vector. Evoluţia neuniformă a indicatorilor, de ase- 
menea, este condiţionată semnificativ de structura populaţiei. Ca şi 
în mediul urban punctul culminant al numărului de căsătorii înche- 
iate revine anului 1979, apoi se instalează o dinamică descendentă, 
cu unele oscilaţii nesemnificative. După anul 2002 numărul anual de 
căsătorii pe medii sociale înregistrează valori aproximativ egale (13,2- 
13,4 mii), pe când rata de nupţialitate, datorită componentei structu- 
rale a populaţiei mai tinere, este mai înaltă în mediul urban: în anul 
2010, respectiv 8,9%o şi 6,4%o. (fig. 13). 

Numărul de căsătorii — Rata de nupţialitate 

Fig. 13. Dinamica numărului de căsătorii 
şi a ratei de nupţialitate, mediul rural, anii 1950-2010 
Sursa: Biroul Naţional de Statistică. începând cu anul 1 997 fără populaţia raioanelor de Est şi mun. Bender. 

Cu toate că rata de nupţialitate este un indicator general care include 
mai mulţi factori: structura populaţiei, structura populaţiei în vârstă de 
căsătorie etc. şi este folosit pe larg la scară naţională şi internaţională, 
există anumite dificultăţi de interpretare. în primul rând, deşi este evident 
faptul că o căsătorie implică doi indivizi, rata de nupţialitate se raportea- 
ză la evenimentul demografic (căsătorie) şi la numărul de persoane. în al 
doilea rând, mai important este faptul că numitorul cuprinde toată po- 
pulaţia şi nu doar persoanele în vârstă de nupţialitate. O altă problemă 
constă în intensitatea nupţialităţii extrem de diferită pe vârste, ceea ce 
face ca structura pe vârste să-şi impună efectul în valoarea indicatorului, 
atât datorită variaţiei ponderii diferitelor grupe de vârstă în care popula- 
ţia este nupţiabilă, cât şi a ponderii vârstelor ce nu participă la acest feno- 
men. Totodată, asupra valorilor indicatorului respectiv o influenţă sem- 
nificativă o exercită şi frecvenţa nupţialităţii în diferite grupe de vârstă, 
repartizarea populaţiei pe aceste grupe, precum şi pe sexe. Un teritoriu 
cu nivelul înalt al nupţialităţii şi ponderea mare a copiilor în structura po- 
pulaţiei poate avea aceeaşi rată a nupţialităţii ca şi în cazul unui teritoriu 
cu nivelul scăzut al nupţialităţii şi ponderea redusă a copiilor. Astfel, ratele 

generale ale nupţialităţii, precum şi cele speciale, nu permit descrierea 
relevantă a fenomenul nupţialităţii. De aceea, rata de nupţialitate oferă 
posibilitatea de a cerceta intensitatea fenomenului pentru o primă apro- 
ximaţie, însă nu permite analiza mai substanţială a lui. 

După cum s-a menţionat, majorarea numărului de căsătorii se dato- 
rează structurii favorabile a populaţiei în vârstă nupţiabilă. Numărul de 
bărbaţi şi femei în vârstă de 20-35 ani a crescut semnificativ din contul 
generaţiilor numeroase născute în anii 1980. Astfel, numărul populaţiei 
în vârsta nupţialităţii maxime (20-30 ani) în anul 2010 a crescut cu 106,1 
mii, sau cu 18,6%, în comparaţie cu anul 2000 (fig.1 4). 



15-1 9 ani — 20-24 ani —*—25-29 ani -^30-34ani 

Fig. 14. Numărul mediu anual al populaţiei de ambele 
sexe pe grupe de vârstă nupţiabilă, anii 1 980-201 0 

Sursa: Biroul Naţional de Statistică. începând cu anul 1 997 fără populaţia raioanelor de Est şi mun. Bender. 

în această perioadă de timp, de asemenea, este favorabil raportul 
dintre numărul potenţialilor miri şi mirese în vârstele cele mai potrivite 
pentru încheierea căsătoriei. Reieşind din norma răspândită că mirele 
este mai în vârstă cu 2-3 ani decât mireasa, atunci putem concluziona că 
în ultimii ani raportul dintre miri şi mirese s-a ameliorat: fiecărei potenţi- 
ale mirese în vârstă de 20-24 de ani îi revine aproximativ un mire (fig.1 5). 

Bărbaţi în vîrstă de 22-26 de ani / femei în vîrstă 20-24 de ani 
-o- Bărbaţi în vîrstă de 27-31 de ani / femei în vîrstă 25-29 de ani 

Fig. 1 5. Raportul dintre miri şi mirese potenţiale în vârstele 
de nupţialitate maximă. Numărul de bărbaţi în vârstă de 22-26 ani şi 27-31 ani 
la o femeie în vârstă de 20-24 şi 25-29 ani, anii 1 980-2009 

Sursa: calcule autorului in baza datelor Biroului Naţional de Statistică. începând cu anul 1 997 fără populaţia raioane- 
lor de Est şi mun. Bender. 

Creşterea absolută şi relativă a indicatorilor nupţialităţii în ultimii 
ani, după cum a fost deja menţionat, este rezultatul structurii favorabile 
pe vârste a populaţiei, pe când tendinţa principală în ultimele decenii a 
constituit scăderea intensităţii de încheiere a căsătoriilor, despre ce ne 
vorbeşte dinamica ratei totale de nupţialitate pentru primele căsătorii 
(numărul mediu de căsătorii care revine unei femei sau unui bărbat în 
vârstă de la 1 6 până la 50 ani, cu condiţia menţinerii intensităţii căsătorii- 
lor pentru anul calendaristic respectiv). 

în toate ţările europene se observă o scădere semnificativă a indica- 
torului rata totală de primo-nupţialitate. în comparaţie cu anul 1990, va- 
loarea acestuia pentru Republica Moldova a scăzut de două ori. Aceeaşi 
situaţie este caracteristică şi pentru alte ţări în tranziţie. Inaccesibilitatea 
datelor statistice pentru calcularea acestui indicator nu permite analiza 
lui şi în alte ţări europene. Este, însă, cunoscut faptul că în Europa occi- 
dentală scăderea intensităţii căsătoriilor s-a înregistrat cu cel puţin două 
decenii mai devreme, decât în spaţiul ex-socialist (tab.4). 

Tabelul 4. 


Dinamica ratei totale de primo-nupţialitate, anii 1990-2009 



1990 

1995 

2000 

2009 

Belarus 



0,65 

- 

Bulqaria 

0,9 

0,55 

0,52 

0,43 

Estonia 

0,79 

0,45 

0,39 

0,4 

Letonia 

0,92 

0,47 

0,4 

- 

Lituania 

1,06 

0,68 

0,51 

- 

Polonia 

0,91 

0,67 

0,63 

- 

R. Moldova 

1,19 

0,89 

0,58 

0,68 

România 

0,92 

0,73 

0,64 

- 

Rusia 

1 

0,75 

0,6 

- 

Slovenia 

0,51 

0,51 

0,45 

- 

Unqaria 

0,77 

0,56 

0,49 

- 

R.SIovacă 

0,96 

0,58 

0,52 

- 


Sursa: anii 1990, 1995, 2000 D.Filipov. http://www.un.org/esa/socdev/family/Publkations/mtphilipov.pdfPentru 
Republica Moldova calculele autorului; Anul 2009 Bulgaria - calculele autorului; Estonia - oficiul statistic al Estoniei. 

în Republica Moldova numărul mediu al căsătoriilor pentru femei 
şi bărbaţi a coborât mai jos de "1"de la mijlocul anilor 1980. O creşte- 
re relativă a nupţialităţii s-a înregistrat în a doua jumătate a anilor 1980, 
ca rezultat al politicilor familiale promovate în această perioadă. Aceas- 
tă creştere a schimbat scăderea semnificativă a indicatorului rata totală 
de nupţialitate, care pe parcursul a câţiva ani a coborât până la un nivel 
extrem de scăzut (0,56 pentru femei şi 0,58 pentru bărbaţi în anii 2001- 
2002). în ultimii ani, însă, se observă o creştere relativă a ratei totale de 
nupţialitate (fig.16). 

Fig. 1 6. Dinamica ratei totale de nupţialitate pe sexe, anii 1 980-2010 

Sursa: calculele autorului in baza datelor Biroului Naţional de Statistică. Începând cu anul 1 997 fără populaţia raioa- 
nelor de Est şi mun. Bender. 

Diferenţieri semnificative în dinamica ratei totale de fertilitate se în- 
registrează pe medii sociale. în mediul urban acest indicator încă în anul 
1 980 a fost mai jos de "1 ", mai mult de atât, la femei înregistra valori mai 
scăzute, decât la bărbaţi. Acest decalaj se explică prin situaţia mai avan- 
tajoasă a bărbaţilor pe piaţa nupţială în localităţile urbane ca urmare a 
migraţiei masive a femeilor de la sate la oraşe. în mediul rural, până la 
mijlocul anilor 1990, numărul mediu al primei căsătorii care revine unui 
bărbat şi unei femei a fost mai mare de "1 "8. După anul 1 990 intensitatea 
de încheiere a căsătoriilor a scăzut semnificativ atât în oraşe, cât şi în sate. 
Astfel, în anii 2001-2002 rata totală de fertilitate a înregistrat cele mai scă- 
zute valori (0,5-0, 6), în anii următori, însă, observăm o creştere a acestui 
indicator, în special în mediul urban (fig. 1 7 şi 1 8). 

Analizând datele existente, observăm că dinamica ratei totale de 
nupţialitate a avut acelaşi caracter ca şi rata de nupţialitate. Cu toate că 
acest indicator este influenţat mai puţin de structura pe vârste a popula- 
ţiei, nici el nu constituie un instrument ideal pentru măsurarea intensită- 
ţii fenomenului dat, din cauza că depinde foarte mult de calendarul nup- 
ţialităţii. Amânarea timpului de formare a familiei şi încheierii căsătoriei 

8 în cazul în care primele căsătorii se concentrează în vârstele tinere, indicatorul rata totală de nupţialitate poate 
avea valori mai mari de "1 

spre vârste mai mature, 
ceea ce observăm în 
comportamentul matri- 
monial al tinerilor în ulti- 
mele decenii, contribuie 
la diminuarea valorilor 
ratei totale de fertilita- 
te. în afară de aceasta, 
evaluarea obiectivă a 
nivelului de nupţialita- 
te este dificilă din cauza 
răspândirii fenomenului 
căsătoriilor neînregistra- 
te, sau a parteneriatelor 
consensuale. 

O influenţă cu mult 
mai semnificativă asu- 
pra dinamicii nupţiali- 
tăţii l-a avut amânarea 
căsătoriei la persoanele 
în vârste tinere, proces 
cauzat, în primul rând, 
de situaţia socioecono- 
mică din ţară: scăderea 
nivelului de trai, şomajul, 
lipsa garanţiilor sociale, 
dificultatea în obţinerea 
unei locuinţe etc. Un im- 
pact important asupra 
procesului de formare a 
familiilor a fost exercitat 
şi de migraţia de muncă 
în masă, care are un ca- 
racter de lungă durată şi 
a cuprins toate păturile 
sociale, în special tinerii. 

Fig. 17. Rata totală de nupţialitate pe sexe, populaţia 
urbană, anii 1980-2010 



Fig. 18. Rata totală de nupţialitate pe sexe, 
populaţia rurală, anii 1980-2010 

Sursaxalculele autorului in baza datelor Biroului Naţional de Statistică. în- 
cepând cu anul i 997 fără populaţia raioanelor de Est şi mu n. Bender. 

Analiza ratelor de nupţialitate pe vârste pentru trei decenii demonstrea- 
ză scăderea constantă a valorilor acestui indicator la bărbaţi şi la femei, în 
special în vârste tinere, cu o izbucnire temporară la începutul anilor 1 990 ca 
o reacţie a populaţiei la schimbările sociopolitice şi culturale ale acestei peri- 
oade: democratizarea vieţii sociale şi proclamarea independenţei Republicii 
Moldova. Este evident că aşteptările sociale ale populaţiei au fost foarte mari, 
iar speranţa de a avea o viaţă mai bună a constituit un stimulent pentru mulţi 
tineri să formeze familii. Odată cu aprofundarea crizei socioeconomice de la 
mijlocul anilor 1 990, mulţi oameni s-au confruntat cu situaţii materiale foarte 
dificile şi pentru a face faţă problemelor apărute, inclusiv de adaptare la noile 
condiţii de viaţă, au fost nevoiţi să amâne astfel de evenimente din biografia 
personală, ca căsătoria şi naşterea copiilor. După anul 2000, însă, ratele de 
nupţialitate s-au stabilizat şi se înregistrează deplasarea nupţialităţii spre vâr- 
ste mai mature. La bărbaţi se observă o reducere a nupţialităţii în grupul de 
vârstă de 20-24 ani şi o creştere în grupul de 25-29 ani şi 30-34 ani. La femei 
valorile ratelor de nupţialitate au scăzut semnificativ în cel mai tânăr grup de 
vârstă - sub 20 de ani şi au crescut în grupul de vârstă de 20-24 ani. O creştere 
lentă a nupţialităţii se observă şi în grupul de vârstă de 25-29 ani (fig. 1 9 şi 20). 



Fig. 19. Dinamica ratei de nupţialitate pe grupe de vârstă la bărbaţi, 
total pe republică, anii 1 980-201 0 

♦ Sub 20 ani ■ 20-24 ani A 25-29 ani 
» 30-34 ani ) i c 35-39 ani — © — 40-49 ani 

I 

Fig. 20. Dinamica ratei de nupţialitate pe grupe 
de vârstă la femei, total pe republică, anii 1980-2010 

Sursa: calculele autorului in baza datelor Biroului Naţional de Statistică. Începând cu anul i 997 fără populaţia raioa- 
nelor de Est şi mun. Bender. 

Ca să pătrundem în particularităţile evoluţiei nupţialităţii este nece- 
sară analiza dinamicii ratelor de nupţialitate pe vârste şi medii sociale, 
în mediul urban transformarea modelului de nupţialitate s-a desfăşurat 
treptat, deşi observăm o creştere temporară a indicatorilor în perioada 
respectivă. La bărbaţi constatăm instalarea unui model al nupţialităţii târ- 
zii, după anul 1 995 ratele de nupţialitate în grupele de vârstă mature (25- 
29 ani, 30-35 ani şi 35-39 ani) cresc continuu, iar începând cu anul 2005 
valorile ratei de nupţialitate la grupul de vârstă de 25-29 ani le depăşesc 
pe cele pentru grupul de vârstă de 20-24 ani. La femei au scăzut semni- 
ficativ, în primul rând, indicatorii nupţialităţii la cele mai tinere grupe de 
vârstă (sub 20 de ani). După scăderea compensatorie a ratelor de ferti- 
litate la femeile de 20-24 ani de la mijlocul anilor 1990, la acest grup de 
vârstă s-a instalat o tendinţă de creştere a nupţialităţii. Totodată, cresc 
continuu ratele de nupţialitate la femeile în vârstă de 25-29 ani, tot mai 
mult apropiindu-se de nivelul caracteristic celor din grupul de vârstă de 
20-24 ani (fig. 21 şi 22). 

Fig. 21 . Dinamica ratei de nupţialitate pe grupe de vârstă la bărbaţi, mediul urban, anii 1980-2010 



Fig. 22. Dinamica ratei de nupţialitate pe grupe de vârstă la femei, mediul urban, anii 1 980-201 0 

Sursa: calculele autorului in baza datelor Biroului Naţional de Statistică. începând cu anul 1 997 fără populaţia 
raioanelor de Est şi mun. Bender. 

Spre deosebire de mediul urban, evoluţia nupţialităţii în mediul rural 
pe grupe de vârstă a avut un caracter neuniform, o adevărată explozie a fe- 
nomenului se atestă la sfârşitul anilor 1980 -începutul anilor 1990. O mare 
parte dintre tinerii în vârstă de 20-24 ani şi tinerele în vârsta sub 20 de ani şi 
de 20-24 ani au reacţionat la schimbările interveniteîn viaţa socială prin căsă- 
torie. Altfel spus, căsătoriile planificate au fost realizate mai devreme, ceea ce 
s-a manifestat prin scăderea compensatorie bruscă a ratelor de nupţialitate 
la categoriile respective de vârstă în perioada imediat următoare. După anii 
1995 rata de nupţialitate la bărbaţi se menţine la un nivel scăzut, cea mai 
mare reducere a indicatorilor a avut loc în grupul de vârstă de 20-24 ani. Tot- 
odată, creşterea ratelor de nupţialitate se observă numai la bărbaţii în vârstă 
de 30-34 ani, având un caracter foarte lent, pe când nupţialitatea în grupul 
de vârstă de 25-29 ani, după scăderea de la începutul anilor 2000, se menţine 
la nivelul anilor 1980. Prin urmare, constatăm nu numai deplasarea calenda- 
rul nupţialităţii, ci şi scăderea drastică a nivelului acesteia. La femeile de la 
sate, după izbucnirea natalităţii la începutul anilor 1990, tendinţa principală 
în evoluţia fenomenului constă în reducerea căsătoriilor la cel mai tânăr grup 
de vârstă (sub 20 de ani) şi creşterea ratelor de nupţialitate în grupul de vâr- 
stă de 20-24 ani şi 25-29 ani, astfel, constatăm îmbătrânirea modelului de 
nupţialitate la populaţia rurală (fig. 23 şi 24). 

Fig. 23. Dinamica ratei de nupţialitate pe grupe de vârstă la bărbaţi, mediul rural, anii 1980-2010 

Fig. 24. Dinamica ratei de nupţialitate pe grupe de vârstă la femei, mediul rural, anii 1980-2010 

Sursa: calculele autorului in baza datelor Biroului Naţional de Statistică. începând cu anul 1 997 fără populaţia raioa- 
nelor de Est şi mun. Bender 

Frecvenţa căsătoriilor a scăzut în special la populaţia tânără, fiind 
amânat evenimentul primei căsătorii. Astfel, intensitatea de încheiere a 
primelor căsătorii s-a redus la toate grupele de vârstă atât la bărbaţi, cât 
şi la femei, însă cea mai mare scădere observăm la cele mai tinere grupe 
de vârstă: la bărbaţi de 21-25 ani şi la femeile de 18-23 ani (fig. 25 şi 26). 

Tendinţa constantă de reducere a numărului de căsătorii la cele mai 
tinere grupe de vârstă, care s-a manifestat elocvent în ultimele decenii, a 
condus la o creştere treptată a vârstei medii de încheiere a căsătoriei la 
ambele sexe. în comparaţie cu valorile minime înregistrate în anul 1 993, 
conform calculelor noastre, vârsta medie de încheiere a căsătoriei pentru 
bărbaţi a crescut cu 3,4 ani, constituind 28,7 ani în anul 2010, inclusiv 
pentru primele căsătorii - cu 3,3 de ani (de la 23,7 ani până la 27 ani). Pen- 
tru femei creşterea vârstei medii de încheiere a căsătoriei, de asemenea, 
a fost considerabilă: cu 2,9 ani, înregistrând 25,6 ani în anul 201 0. Pentru 
primele căsătorii creşterea indicatorului a constituit 2,8 ani, de la 21,3 ani 
până la 24,1 ani (fig. 27 şi 28). 

Fig. 26. Numărul primelor căsătorii la 1000 de femei de vârsta respectivă, anii 1980-2010 

Sursa: calculele autorului în baza datelor BNS. Anii 2000 şi 2010 fără populaţia raioanelor de Est şi mun. Bender 

Fig. 27. Dinamica vârstei medii la căsătorie, ambele sexe, anii 1 980-2010 

Fig. 28. Dinamica vârstei medii la prima căsătorie, ambele sexe, anii 1980-2010 

Sursa: calculele autorului in baza datelor statistice ale BNS. începând cu anul 1 997 fără populaţia raioanelor de Estşimun. Bender. 

Vîrsta medie la căsătorie a fost calculată în baza ratelor de nupţiali- 
tate pe vârste după grupe cincinale, iar vârsta medie la prima căsătorie 
- după intervalul de un an, pentru miri şi mirese, care şi-au încheiat căsă- 
toria până la 50 de ani. 

La bărbaţi se observă o „îmbătrânire" rapidă a nupţialităţii, ceea ce 
a contribuit la majorarea diferenţei medii dintre vârsta mirelui şi a mire- 
sei. Dacă la începutul anilor 1 980 această diferenţă constituia circa 2 ani, 
atunci către anul 1990 era deja de 2,5 ani, iar către anul 2010 - până la 
3,1 ani. Pentru primele căsătorii diferenţa în vârsta mirelui şi a miresei, de 
asemenea, a crescut semnificativ, ajungând aproape la trei ani (2,8 ani). 

Analiza schimbărilor în vârsta medie la încheierea primei căsătorii pe 
medii sociale demonstrează că la orăşeni creşterea acestui indicator se 
derulează cu ritmuri mai rapide, decât la săteni. Dacă până la mijlocul 
anilor 1995 diferenţa în vârsta de încheiere a primei căsătorii la bărbaţii 
de la oraşe şi de la sate a fost minimă (0,1 ani), atunci către anul 2010 
ea a ajuns la 1,7 ani. La femei diferenţa în vârsta de încheiere a primei 
căsătorii a fost mai mare chiar în anii 1980 (în medie cu un an) şi această 
caracteristică s-a menţinut pe parcursul mai multor ani, după anul 2005 
fiind înregistrată o creştere până la 1,5 ani. în prezent locuitorii oraşelorîşi 
formează prima căsătorie puţin mai târziu decât sătenii: bărbaţii la vârsta 
de 27,5 ani, iarfemeile - la 25 ani; locuitorii satelor la 26,2 ani şi, respectiv, 
23,4 ani (fig. 29 şi 30). 

Schimbărileîn vârsta medie la căsătorie ne mărturisesc despre schim- 
barea comportamentului social al ambilor parteneri. Tinerii nu să grăbesc 
să-şi încheie căsătoria, orientându-se mai mult spre obţinerea, în primul 
rând, a independenţei materiale, mai ales că rolul căsătoriilor timpurii sti- 
mulate de sarcina extraconjugală se reduce (în vârstele tinere în paralel 
are loc scăderea natalităţii şi creşterea componentei ei extraconjugale). 
La încheierea căsătoriei fetele tot mai mult se orientează spre parteneri 
cu un statut material şi social stabil. 

Tendinţele menţionate nu constituie o excepţie pe fundalul altor 
ţări europene. Astfel, în ţările occidentale economic dezvoltate primele 
semne ale transformării comportamentului matrimonial au fost obser- 
vateîn a doua jumătate a anilor 1970, iarîn anii 1980 această tendinţă a 
devenit predominantă, practic, în toate ţările europene şi neeuropene, 
cu excepţia ţărilor din Europa Centrală şi de Est. Vârsta medie la pri- 
ma căsătorie s-a modificat nu doar în ţările economic dezvoltate, ci şi 
în ţările din Asia de sud-est, America Latină, care în ultimele decenii 
demonstrează o dinamică socioeconomică pozitivă. în prezent tinerii 
din Republica Moldova se căsătoresc aproximativ la aceeaşi vârstă ca şi 
tinerii din Ucraina, Federaţia Rusă şi Belarus. Pe de altă parte, românii 

Fig. 29. Dinamica vârstei medii la prima căsătorie la bărbaţi, 
pe medii sociale, anii 1980-2010 



Fig. 30. Dinamica vârstei medii la prima căsătorie la femei, 
pe medii sociale, anii 1980-2010 

Sursa: calculele autorului în baza datelor statistice ale Biroului Naţional de Statistică. începând cu anul 1 997 fără populaţia 
raioanelor de Est şi mun. Bender. 

îşi formează familiile cu doi ani mai târziu, nemţii - cu cinci ani, iar sue- 
dezii - cu circa cu opt ani mai târziu, căsătoriile fiind formate abia după 
30 de ani (fig. 31). 

Fig. 31 . Vârsta medie a femeilor şi bărbaţilor la încheierea primei căsătorii, anul 2008 
Pentru Republica Moldova, Ucraina, Federaţia Rusă şi Belarus - anul 2010. 

Sursa: 0ECD Family database; http://www.oecd.Org/document/4/0, 3746, en_2649_34637_37836996_ 1_ 1_ 1_ 1,0 
O.html; www.demoscope.ru/weekly; www.statistica.md 

Ca şi în alte ţări europene, principalele cauze ale majorării vârstei me- 
dii la căsătorie în Republica Moldova sunt creşterea nivelului de educaţie 
al tinerilor şi prelungirea duratei învăţământului, fie că e vorba de învă- 
ţământul obligatoriu, fie de cel superior. Acesta din urmă a cunoscut o 
adevărată explozie în ţările occidentale în a doua jumătate a secolului al 
XX-lea, iar dat fiind faptul că influenţează comportamentul matrimonial 
prezintă interes şi din punctul de vedere statistic. Cât priveşte Republi- 
ca Moldova, numai în ultimele două decenii durata învăţământului obli- 
gatoriu s-a majorat cu un an, a studiilor liceale - cu doi ani şi, respectiv, 
pentru obţinerea diplomei de studii superioare este nevoie de mai mult 
timp. Posibilitatea de a face studii în bază de contract a condus la mărirea 
considerabilă a numărului de studenţi în instituţiile universitare din ţară. 
Toate acestea au condiţionat prelungirea perioadei de maturizare socială 
a tinerilor şi obţinerea independenţei materiale. în paralel, mai sunt in- 

vocate schimbările importante intervenite în statutul femeii, antrenarea 
activă a acesteia în activităţile economice şi orientarea spre o carieră pro- 
fesională, ceea ce, de asemenea, influenţează comportamentul matrimo- 
nial. Un rol important în creşterea vârstei medii la prima căsătorie îl are şi 
fenomenul uniunilor consensuale. Mulţi tineri duc o viaţă conjugală până 
la înregistrarea căsătoriei, ceea ce este specific pentru majoritatea ţărilor 
europene economic dezvoltate şi, ca rezultat, diferenţa dintre vârsta me- 
die a mamei la naşterea primului copil şi vârsta medie a femeii la prima 
căsătorie este una minimă, iarîn unele perioade ultima având chiar valori 
mai scăzute (fig. 32). 



— *— YMPN — VFPC 

Fig. 32. Dinamica vârstei femeii la prima căsătorie (VFPC) şi vârsta mamei la prima naştere 
(VMPN), total pe republică, anii 1 990-201 0 

Sursa: calculele autorului în baza datelor statistice ale Biroului Naţional de Statistică. începând cu anul 1 997 fără popu- 
laţia raioanelor de Est şi mun. Bender. 

Aceeaşi dinamică se înregistrează şi pe medii sociale, în special în 
mediul rural, unde după anul 2003 vârsta medie a mamei la naşterea pri- 
mului copil a fost mai mică decât vârsta medie a femeii la prima căsăto- 
rie, ceea ce constituie rezultatul răspândirii relaţiilor sexuale premaritale, 
concubinajului şi a căsătoriilor stimulate de sarcini. în mediul urban, deşi 
valorile acestor doi indicatori s-au apropiat, totuşi se menţine un decalaj 
de 0,4-0, 5 ani (fig. 33 şi 34). 

Fig. 33. Dinamica vârstei femeii la prima căsătorie (VFPC) şi vârsta mamei la prima naştere 
(VMPN), mediul urban, anii 1998-2010 

Fig. 34. Dinamica vârstei femeii la prima căsătorie (VFPC) şi vârsta mamei la prima naştere 
(VMPN), mediul rural, anii 1998-2010 

Sursa: calculele autorului in baza datelor statistice ale Biroului Naţional de Statistică. Fără populaţia raioanelor de Est 
şimun. Bender. 

Este evident că în mare măsură transformarea modelului de vârstă a 
căsătoriei se datorează deteriorării statutului socioeconomic al populaţi- 
ei Republicii Moldova: creşterea şomajului în rândul tinerilor, inaccesibili- 
tatea locuinţelor pentru familiile tinere, migraţia forţei de muncă etc. Prin 
urmare, din aceste cauze tinerii amână formarea familiei spre vârste mai 
mature. Totodată, trebuie să menţionăm că în Republica Moldova există 
o tradiţie de separare a tinerilor însurăţei de familia părintească. în condi- 
ţiile actuale intenţiile tinerilor de a se separa de familia părintească după 
încheierea căsătoriei, pe de o parte, şi existenţa unor circumstanţe de or- 
din socioeconomic în asigurarea independenţei materiale şi procurarea 
locuinţei, pe de altă parte, reprezintă factori esenţiali care contribuie la 
creşterea vârstei medii la prima căsătorie. 


2.3. Analiza comportamentului matrimonial 
în baza tabelelor de nupţialitate 


Instrumentul cel mai veridic de măsurare a comportamentului matri- 
monial sunt tabelele de nupţialitate, care caracterizează în timp procesul 
deîncheiere a căsătoriilor în rândul populaţiei care aparţine unei anumite 
totalităţi. Tabelele de nupţialitate oferă posibilitatea de a descrie procesul 
nupţialităţii independent de influenţa structurii pe vârste a populaţiei, de 
a-l compara pe medii sociale, de a-i analiza legităţile interne, precum şi 
caracteristicile structurale. 

Fenomenul nupţialităţii a fost cel mai mult analizat de demografii 
ruşi, metodologia elaborării şi analizei tabelelor de nupţialitate fiind de- 
taliat descrisă de Darskii L. şi lliina I. în literatura rusă de specialitate sunt 
cunoscute tabelele primo-nupţialităţii pentru generaţiile reale, elaborate 
în baza studiilor cu privire la natalitate (lliina I.) şi în baza datelor statisticii 
curente (Volkov A.). Tabelele de nupţialitate ale generaţiilor ipotetice au 
fost elaborate pentru populaţia URSS (Darskii L., Toliţ M.), Ucraina (Korci- 
ak-Cepurkovski Iu., Toliţ M., Ciuiko L.). Dintre cele mai noi realizări menţio- 
năm tabelele complete de primo-nupţialitate pentru cohortele feminine 
cu anul naşterii 1900-1974, elaborate de Scherbov S. şi van Vianen H. în 
baza datelor microrecensământului populaţiei Federaţiei Ruse din 1994. 
Menţionăm însă că utilizarea unor metode diferite în elaborarea tabelelor 
de nupţialitate în multe cazuri nu permite compararea lor. 

în pofida faptului că demografia românească are multe cercetări 
aprofundate cu privire la evoluţia fenomenelor demografice, în ceea ce 
priveşte nupţialitatea, însă, există un număr relativ mic de studii, pentru 
perioada contemporană fiind cunoscute tabelele de nupţialitate elabora- 
te de Gândac I., Gheţău V. şi Şerban Gh. 

în Republica Moldova până în prezent nu au fost elaborate tabele de 
nupţialitate, unele informaţii despre particularităţile acestui fenomen în 
ţara noastră le găsim în lucrarea savanţilor ruşi Darskii L. şi lliina I., care au 
studiat aspectele etnice ale nupţialităţii în baza tabelelor primo-nupţiali- 
tăţii elaborate pentru etniile titulare din fostele republici ale URSS pentru 
perioada anilor 1980-1984. Conform acestui studiu, la moldoveni s-a în- 
registrat unul din cele mai înalte nivele ale nupţialităţii atât la femei, cât şi 
la bărbaţi, precum şi cel mai scăzut nivel al celibatului definitiv (ponderea 
persoanelor care nu s-au căsătorit până la 50 de ani) - sub 1%. Fig.35 şi 
36 demonstrează că la moldoveni, în comparaţie cu unele etnii ale URSS, 
în perioada menţionată s-a constatat cea mai înaltă intensitate a primo- 
nupţialităţii în cele mai potrivite vârste pentru căsătorie. 



Fig. 35. Probabilitatea primo-nupţialităţii b(x) la unele etnii 
ale fostei URSS, anii 1980-1984, bărbaţi 

Fig. 36. Probabilitatea primo-nupţialităţii b(x) la unele etnii 
ale fostei URSS, anii 1980-1 984, femei 

Sursa: elaborat în baza datelor prezentate de JJapcnuu fl.E., IdnbUHa ltl.fl. EpauHocmb e Poccuu. Ananu3 ma6nun 
6pauHocmu - Moma, 2000. 

La bărbaţi valorile maxime ale probabilităţilor revin vârstelor de 23- 
25 ani, respectiv: 0,3053, 03182 şi 0,3077, ceea ce semnifică că la aceste 
vârste se căsătoresc 30-31% dintre bărbaţii celibatari care nu au fost că- 
sătoriţi până atunci. Vârsta nupţialităţii maxime şi vârsta medie la prima 
căsătorie coincid, constituind 24 de ani. Către 25 de ani au fost căsătoriţi 
75% dintre bărbaţii generaţiei ipotetice. 

La femei valorile probabilităţilor de primo-nupţialitate la patru etnii 
din cele şase prezentate în fig.36 (cu excepţia lituanienelor şi azerbaidje- 
nelor) sunt apropiate. Pentru moldovence aceste valori fiind mai înalte la 
vârstele de 1 9-24 ani, în vârstele mai mature obţinând un nivel asemănă- 
tor cu al ucrainencelor, rusoaicelor, beloruselor şi lituanienelor. La moldo- 
vence vârsta nupţialităţii maxime a constituit 21 de ani, la această vârstă 
se căsătoreau 27,5% dintre femeile care nu au încheiat prima căsătorie 
până la vârsta dată. Vârsta medie a primo-nupţialităţi la moldovence a 
constituit 22,1 ani, iar către vârsta de 23,2 ani 75% dintre femeile genera- 
ţiei ipotetice au fost căsătorite. 

Astfel, la mijlocul anilor '80 ai secolului trecut la moldoveni nupţia- 
litatea a avut un caracter universal, iar către anul 1989 rata specifică de 
nupţialitate a înregistrat valori înalte în toate grupele de vârstă. în această 

perioadă căsătoria şi familia erau foarte populare, statul stimulând creş- 
terea numărului de familii prin măsurile luate (înlesniri pentru familii şi 
copii, servicii fără plată, impozit lunar pentru persoane celibatare etc.) 
Astfel, în anii 1 979-1 989 numărul de familii a crescut cu 1 1 9 mii (1 2%). 
în această perioadă formarea familiilor şi naşterea copiilor au avut loc în 
vârste mai tinere, nivelul înalt al nupţialităţii şi creşterea numărului de 
familii noi în ţară fiind condiţionate şi de unii factori cu caracter obiectiv, 
astfel ca densitatea înaltă a populaţiei şi fluxurile migraţionale pozitive. 

Recensământul populaţiei din 2004 a înregistrat o micşorare semnifi- 
cativă a ratei specifice de nupţialitate, îndeosebi printre persoanele tine- 
re. Numărul de persoane căsătorite la vârstele de 1 5-1 9 ani s-a micşorat la 
bărbaţi mai mult de 2 ori, iar la femei - cu 45%. Reducerea ratei specifice 
de nupţialitate fiind mai semnificativă în mediul urban: la bărbaţi acest 
indicator s-a micşorat cu 68%, iar la femei - cu 60,4%. Aceste schimbări 
mărturisesc despre faptul că în cadrul generaţiilor tinere are loc amâna- 
rea căsătoriei pentru vârste mai mature. Totodată, în grupul de vârstă de 
20-24 ani rata specifică de nupţialitate s-a micşorat la bărbaţi cu 55%, iar 
la femei - cu 40%. în grupul de vârstă de 25-29 ani rata specifică de nup- 
ţialitate s-a redus la bărbaţi cu 32% şi la femei - cu 1 8%, ceea ce semnifică 
reducerea esenţială a intensităţii căsătoriilor şi modificarea comporta- 
mentului nupţial. De menţionat că deplasarea calendarului căsătoriei a 
avut loc preponderent în grupele de vârstă de la 16 până la 25 ani, pe 
când numărul absolut şi relativ al nupţialităţii târzii (după 25 de ani) şi 
foarte târzii (după 30 de ani) nu a înregistrat nici o majorare. 

în scopul analizei profunde şi detaliate a fenomenului nupţialităţii 
în Republica Moldova, pentru anii 2003-2004 au fost elaborate tabele- 
le complete de primo-nupţialitate pentru femeile şi bărbaţii generaţiilor 
ipotetice în baza datelor recensământului populaţiei şi statisticii curente 
din anii apropiaţi ai acestuia. Tabelele de nupţialitate pentru generaţia 
ipotetică caracterizează intensitatea nupţialităţii în perioada dată calen- 
daristică, demonstrând succesiunea de încheiere a căsătoriei pe vârste a 
persoanelor unei generaţii ipotetice, a cărei nupţialitate în fiecare vârstă 
ar corespunde perioadei examinate. Principiul major în elaborarea tabe- 
lelor de nupţialitate constă în raportul, pentru fiecare grup de vârstă şi 
sex, dintre numărul de persoane care şi-au înregistrat căsătoria într-un 
anumit an şi numărul de persoane necăsătorite anterior, conform datelor 
recensământului. 


110 



Merită de subliniat că examinarea probabilităţilor de primo-nupţia- 
litate reprezintă un interes deosebit, dat fiind faptul că primele căsătorii 
constituie o bună parte din numărul total al căsătoriilor încheiate pe par- 
cursul unui an, în cadrul cărora se înregistrează cel mai mare număr de 
naşteri anuale, respectiv, vârsta şi intensitatea încheierii primei căsătorii 
au implicaţii importante asupra nivelului natalităţii. 

înainte de a trece la analiza tabelelor elaborate, este necesar să 
menţionăm că numărul potenţial de parteneri pentru căsătorie dis- 
ponibili pentru bărbaţi şi femei afectează semnificativ principalele 
structuri ale societăţii, inclusiv asupra elementelor sociale, culturale, 
economice şi psihologice. Existenţa disproporţiilor dintre efectivul 
numeric al bărbaţilor şi femeilor influenţează statutul lor şi puterea, 
normele comportamentului sexual, stabilitatea familiei şi natalitatea. 
Astfel, în ansamblu pe Republica Moldova, patru evaluări a coraportu- 
lui dintre sexe pentru femeile în vârstă de 20-24 ani, bazată pe numă- 
rul total al femeilor şi bărbaţilor de această vârstă, numărul femeilor şi 
bărbaţilor solitari (necăsătoriţi, văduvi şi divorţaţi) cu diferenţa fixată 
de 0 ani, 2 şi 3 ani demonstrează crearea unei situaţii favorabile pe 
piaţa nupţială. Pe medii sociale se înregistrează un tablou mai favora- 
bil în mediul rural, în special, pentru femei: toate raporturile prezen- 
tate constată un număr mai mare de bărbaţi solitari la 100 de femei 
solitare, având implicaţii importante asupra intensităţii căsătoriilor în 
comparaţie cu mediul urban, unde acest raport este mai puţin avan- 
tajos pentru crearea familiilor noi (tab. 5). 

Tabelul 5. Raportul dintre femei şi bărbaţi de vârstă nupţială 


în anul 2004 (numărul de bărbaţi la 100 de femei de vârsta respectivă) 




Total 

Urban 

Rural 

1 . 

Numărul total al populaţiei masculine în vârstă de 20-24 ani 

104 

91 

114 

Numărul total al populaţiei feminine în vârstă de 20-24 ani 

2. 

Bărbaţi solitari în vârstă de 20-24 ani 

143 

111 

182 

Femei solitare în vârstă de 20-24 ani 

3. 

Bărbaţi solitari în vârstă de 22-26 ani 

106 

80 

138 

Femei solitare în vârstă de 20-24 ani 

4. 

Bărbaţi solitari în vârstă de 23-27 ani 

90 

68 

117 

Femei solitare în vârstă de 20-24 ani 


Sursa: Recensământul populaţiei din 2004. 

De menţionat că liberalizarea normelor morale în sfera familiei şi că- 
sătoriei, răspândirea divorţialităţii şi căsătoriilor repetate contribuie la 
lărgirea totalităţii de parteneri potenţiali pentru căsătorie, dat fiind faptul 
că ea va include atât persoane necăsătorite, cât şi cele căsătorite. Prin 
urmare, orice persoană, femeie sau bărbat, este permanent accesibilă 
pentru căsătorie, cel puţin teoretic, indiferent de faptul dacă este căsă- 
torit sau necăsătorit. Această regulă tot mai mult pătrunde în societatea 
contemporană, provocând modificări importante în structura familiilor şi 
gospodăriilor casnice. 

Datele din tabelele de nupţialitate demonstrează scăderea esenţială 
a ratei totale de primo-nupţilitate în pofida faptului că structura populaţi- 
ei pe vârste şi sexe este relativ favorabilă pentru formarea pieţei nupţiale. 
Astfel, dacă în anii 1 988-1 989 acest indicator a fost la nivelul de 1 ,0 pentru 
ambele sexe (numărul de căsătorii, care revine unui bărbat sau unei fe- 
mei în vârstă de 16-50 de ani), atunci către anii 2003-2004 el a coborât la 
0,73 pentru bărbaţi şi 0,71 pentru femei. 

Tabelele de primo-nupţialitate pentru anii 2003-2004 demonstrează 
caracterul neted al repartizării probabilităţilor independente deîncheiere 
a primei căsătorii la ambele sexe, curba probabilităţilor având o asimetrie 
de stânga cu valori maxime la femei în intervalul de vârstă de 22-25 ani şi 
la bărbaţi - 23-27 ani, deci la vârstele cu cel mai înalt nivel al intensităţii 
de încheiere a primei căsătorii. Vârful curbei probabilităţilor de încheiere 
a primei căsătorii la femei revine vârstei de 24 ani, iar la bărbaţi - 26 ani. 
După aceasta curbele probabilităţilor independente ale primo-nupţiali- 
tăţii sunt în descreştere continuă, iar la vârstele de 34 ani la bărbaţi şi 33 
ani la femei se reduc la valorile observate la ambele sexe pentru vârsta de 
1 8 ani. Nupţialitatea maximă la femei se înregistrează la vârstele de 22-23 
ani, valorile probabilităţilor independente pentru aceste vârste consti- 
tuind 0,1466 şi 0,1488, respectiv, la aceste vârste se căsătoresc 14,6% şi 
1 4,9% dintre femeile care nu s-au căsătorit până atunci. La bărbaţi proba- 
bilitatea maximă a primo-nupţialităţii se înregistrează la vârsta de 25-27 
ani, valorile acesteia pentru toate trei grupe de vârstă fiind asemănătoare 
- 0,1300, respectiv, la aceste vârste se căsătoresc câte 13% din numărul 
bărbaţilor generaţiei ipotetice care nu au intratîn căsătorie până la vârsta 
respectivă (fig.37). 

Rezultatele obţinute denotă menţinerea tradiţiilor de încheiere a că- 
sătoriilor timpurii, în special la femei. Dacă la bărbaţii în vârsta de până 

la 20 ani ponderea persoanelor căsătorite are valori minime (sub 1% din 
numărul total al bărbaţilor din generaţia ipotetică), atunci la femei către 
această vârstă 1 0,2% deja erau căsătorite. 



Fig. 37. Probabilitatea primo-nupţialităţii b(x), ambele sexe, anii 2003-2004 
Compararea valorilor probabilităţilor independente de primo-nupţi- 
alitate în funcţie de sex arăta că la femei intensitatea de încheiere a pri- 
mei căsătorii este relativ mai înaltă, decât la bărbaţi, la care se observă 
deplasarea curbei probabilităţilor spre vârste mai mature. Către 45 de ani 
probabilitatea primo-nupţialităţii la ambele sexe se reduce înregistrând 
valori la fel de scăzute. 

Analiza comparativă a duratei de încheiere a primelor căsătorii la am- 
bele sexe demonstrează că bărbaţii, de regulă, se căsătoresc cu câţiva ani 
mai târziu decât femeile, însă„viteza"de primo-nupţialitate a generaţiilor 
ipotetice ale femeilor şi bărbaţilor nu diferă semnificativ (tab. 6). 


Tabelul 6. Repartizarea după vârstă a primo-nupţialităţii 
la femeile şi bărbaţii generaţiilor ipotetice, anii 2003-2004 



prima 

quartilă* 

mediana** 

a treia 
quartilă*** 

Vârsta medie de încheiere 
a primei căsătorii 

vârsta 

modală**** 

bărbaţi 

23,2 

25,7 

29,4 

27,1 

23 

femei 

20,6 

23,0 

26,5 

24,5 

22 


*vârsta la care prima căsătorie au încheiat 25% din numărul total de persoane ce s-au căsătorit prima dată; ** vârsta 
la care prima căsătorie au încheiat 50% din numărul total de persoane ce s-au căsătorit prima dată; *** vârsta la care 
prima căsătorie au încheiat 75% din numărul total de persoane ce s-au căsătorit prima dată; ****vărsta la care se 
înregistrează cel mai mare număr al primelor căsătorii. 

Astfel, diferenţa dintre vârsta medie de încheiere a primei căsătorii 
constituie 2,6 ani, între primele quartiie - 2,5 ani, între mediane - 2,6 ani 
şi între a treia quartilă - 3 ani. Se menţine tradiţia de căsătorie universală, 
75% dintre femeile şi bărbaţii ce s-au căsătorit prima dată şi-au încheiat 
căsătoria până la 24,5 ani şi, respectiv, 27,1 ani. 

Calculele realizate în profil„urban-rural"au permis evaluarea diferen- 
ţierii nupţialităţii în funcţie de medii sociale. Astfel, în mediul urban re- 
partizarea probabilităţilor primo-nupţialităţii este uniformă, în special la 
vârstele cu cel mai înalt nivel de intensitate a căsătoriilor, prin linia şerpu- 
ită evidenţiindu-se intervalul de la 33 până la 50 de ani la bărbaţi. Curba 
probabilităţilor la sexul masculin este deplasată mai spre dreapta (spre 
vârstele mai mature), vârful acesteia revenind vârstei de 27 ani (0,1405). 
Cele mai înalte valori ale probabilităţilor de prima căsătorie s-au consta- 
tat la vârstele de 25-25 ani, probabilitatea căsătoriilor timpurii (până la 20 
de ani) fiind foarte scăzută (fig. 38). 



Fig. 38. Probabilitatea independentă a primo-nupţialităţii b(x), 
ambele sexe, populaţia urbană, anii 2003-2004 
în comparaţie cu bărbaţii, la femeile din mediul urban intensitatea 
nupţialităţii este mai scăzută, atât în vârstele cu cea mai înaltă intensitate 
a căsătoriilor, cât şi în perioadele de scădere a acesteia, ceea ce demon- 
strează repartizarea probabilităţilor independente. Astfel, în vârsta de 35 
de ani şi peste la bărbaţi valorile probabilităţilor ale primo-nupţialităţii 
sunt de două ori mai mari, decât la femei. Prin urmare, ponderea persoa- 
nelor care nu s-au căsătorit până la 50 de ani din generaţia ipotetică a 

femeilor este mai semnificativă, constituind, respectiv, 18,8% şi 1 0,1 %. Tn- 
tr-o măsură relativ scăzută sunt răspândite căsătoriile timpurii: 5,4% din 
numărul total de femeile generaţiei ipotetice şi-au înregistrat căsătoria 
până la 20 de ani. 

în mediul rural (fig. 39) intensitatea de încheiere a primelor căsătorii 
este relativ mai înaltă, decât în oraşe, cele mai înalte valori ale probabi- 
lităţilor independente fiind înregistrate la femeile în vârstă de 21-22 ani 
(0,1647-0,1633). în rândul femeilor de la sate sunt răspândite căsătoriile 
timpurii (15% din numărul total al femeilor generaţiei ipotetice s-au căsă- 
torit până la 20 de ani). 



Fig. 39. Probabilitatea independentă a primo-nupţialităţii b(x), 
ambele sexe, populaţia rurală, anii 2003-2004 
în comparaţie cu femeile, la bărbaţii săteni curba probabilităţilor este 
deplasată spre vârstele mai mature, vârful acesteia revenind vârstei de 
26 ani (0,1278). în intervalul după 30 de ani valorile probabilităţilor inde- 
pendente la ambele sexe din mediul rural se apropie, iar după 47 de ani 
ajung la nivelul valorilor specifice vârstelor timpurii: la bărbaţi - vârstei de 
18 ani şi la femei - 16 ani. 

După cum se vede, tabelele primo-nupţialităţii populaţiei pe medii 
sociale pentru anii 2003-2004 au înregistrat consecinţele dereglării ra- 
portului dintre numărul de bărbaţi şi femei ca rezultat al migraţiei deze- 
chilibrate pe sexe. Păstrarea nivelului înalt al migraţiei femeilor din sate în 
oraşe a provocat dereglări în raportul dintre sexe în vârstele tinere, astfel, 
poziţia bărbaţilor pe piaţa nupţială în sate s-a înrăutăţit, în acelaşi timp, 
s-a ameliorat poziţia femeilor rămase în sate. 

Fig. 40, Probabilitatea independentă a primo-nupţialităţii b(x) 
pe medii sociale, bărbaţi, anii 2003-2004 



Fig. 41 . Probabilitatea independentă a primo-nupţialităţii b(x) 
pe medii sociale, femei, anii 2003-2004 

în perioada examinată nupţialitatea bărbaţilor din sate şi oraşe 
(fig. 40), în special în grupele de vârstă până la 25 de ani, diferă nesem- 
nificativ. Vârfurile curbelor revin vârstei de 26 ani, atât în oraşe, cît şi în 
sate ponderea căsătoriilor timpurii la bărbaţi este minimă, respectiv, 
1,2% şi 0,5%. însă în perioada următoare probabilităţile primo-nup- 
ţilaităţii la bărbaţii săteni sunt mai scăzute, decât la orăşeni, ceea ce, 
probabil, este determinat de deficitul femeilor pe piaţa nupţială de la 

sate. în special, decalajul dintre valorile probabilităţilor creşte pentru 
vârsta de 33 ani şi peste. 

Pentru nupţialitatea feminină (fig. 41) situaţia corespunde normelor 
tradiţionale: în mediul rural femeile se căsătoresc la vârste mai tinere, 
având probabilităţile primo-nupţialităţii mai înalte la toate vârstele, decât 
cele din mediul urban, îndeosebi în intervalul de la 16 până la 24 de ani. 
Femeile de la sate se căsătoresc în medie cu doi ani mai devreme, decât 
cele de la oraşe, ponderea persoanelor necăsătorite către vârsta de 50 de 
ani fiind de peste două ori mai scăzută, ceea ce reprezintă un rezultat cu- 
mulativ al tradiţiilor de căsătorie timpurie la sătence, precum şi al situaţiei 
create pe piaţa nupţială. 

în oraşe situaţia este contrară: fluxurile migraţionale ale femeilor tine- 
re de la sate înrăutăţesc condiţiile pe piaţa nupţială, încetinind procesul 
de formare a familiei. Acest fapt este confirmat de indicatorii mai înalţi 
de repartizare după vârstă a primo-nupţialităţii la femei: decalajul dintre 
ponderea persoanelor ce nu au încheiat prima căsătorie la 20 de ani con- 
stituie 1 6%, la 25 de ani - 1 8,9%, la 30 de ani - 1 2,4%, la 50 de ani - 1 0,5% 
(tab.7). 


Tabelul 7. Repartizarea după vârstă a persoanelor necăsătorite, 
pe sexe şi medii sociale, anii 2003-2004 


Sexul 

mediul 

Ponderea (în %) persoanelor ce nu au încheiat 
prima căsătorie până la vârsta de: 

18 ani 

20 ani 

25 ani 

30 ani 

50 ani 

Bărbaţi 

urban 

99,9 

98,2 

65,2 

32,8 

10,1 

rural 

99,9 

96,8 

60,5 

32,7 

15,5 

Femei 

urban 

98,2 

91,3 

51,4 

31,4 

18,8 

rural 

94,7 

75,3 

32,5 

18,7 

8,3 


Una din caracteristicile importante ale comportamentului matri- 
monial reprezintă răspândirea celibatului definitiv (ponderea persoa- 
nelor rămase necăsătorite la vârsta de 50 ani). Conform tabelelor de 
nupţialitate, dacă intensitatea primo-nupţialităţii se va menţine la ni- 
velul anilor 2003-2004, atunci nivelul celibatului definitiv la generaţia 
ipotetică va înregistra valori impresionante. Datele din tabelul de mai 
sus demonstrează ponderea înaltă a persoanelor necăsătorite în vâr- 
sta de 50 ani, în special, la femeile din mediul urban şi la bărbaţii din 
mediul rural. 

Astfel, migraţia femeilor de la sate spre oraşe în anii precedenţi, pro- 
vocând formarea disproporţiilor între bărbaţi şi femei pe piaţa nupţială, 
a accentuat diferenţele tradiţionale existente cu privire la nupţialitatea 
femeilor şi bărbaţilor. Dacă la populaţia din mediul urban diferenţa dintre 
indicatorii de repartizare după vârsta primo-nupţialităţii între bărbaţi şi 
femei constituie circa 2 ani, atunci la populaţia din mediul rural aceasta 
se majorează până la 3 ani (tab.8). 


Tabelul 8. Repartizarea după vârsta primo-nupţialităţii la femeile şi bărbaţii 
generaţiilor ipotetice pe medii sociale, anii 2003-2004 



prima quar- 
tilă 

mediana 

a treia quar- 
tilă 

vârsta medie 
la prima căsătorie 

vârsta modală 

Urban 

bărbaţi 

23,6 

26,2 

30,1 

27,7 

24 

femei 

21,7 

23,9 

27,3 

25,3 

22 

Rural 

bărbaţi 

22,8 

25,3 

28,8 

26,6 

23 

femei 

19,8 

21,9 

25,3 

23,5 

20 


Vârsta mediană de primo-nupţialitate a femeilor din mediul rural a 
constituit 21,9 ani, iar la bărbaţi 25,3 ani; 25% din numărul total al per- 
soanelor ce şi-au încheiat căsătoria la femei revine vârstei de 19,8 ani, 
iar la bărbaţi - 22,8 ani. Cea mai des întâlnită vârsta de căsătorie la băr- 
baţi este de 23 ani şi la femei - 20 ani. Remarcăm că 75% dintre femei îşi 
înregistrează prima căsătorie (din numărul total al celor ce au încheiat 
căsătoria) către vârsta de 27,3 ani în oraşe şi 25,3 ani în sate, iar bărbaţii 
către vârsta de 30,1 ani în oraşe şi 28,8 ani în sate. Astfel, constatăm că 
ritmul de primo-nupţialitate pe medii sociale nu înregistrează diferenţieri 
semnificative. 

Analiza tabelelor de nupţialitate demonstrează modificarea mode- 
lului de vârstă a comportamentului matrimonial, deplasarea nupţialită- 
ţii spre vârste mai mature, amânarea sau chiar refuzul de la înregistrarea 
căsătoriei, ceea ce contribuie la creşterea ponderii persoanelor necăsă- 
torite în structura populaţiei după starea civilă. Schimbările intervenite 
în comportamentul matrimonial al populaţiei în ultimele decenii ai seco- 
lului XX - începutul secolului XXI se manifestă prin scăderea esenţială a 
intensităţii căsătoriilor la ambele sexe, în primul rând, din contul vârste- 
lor tinere şi, respectiv, deplasării calendarului nupţialităţii. Astfel, dacă la 
recensământul populaţiei din anul 1989, ponderea persoanelor necăsă- 
torite în grupul de vârstă de 25-29 ani a constituit 8,7% la femei şi 14% 

la bărbaţi, atunci către recensământul din 2004 acest indicator a crescut 
până la 21% şi, respectiv, 40%. 

Rezultatele obţinute demonstrează că procesul de încheiere a pri- 
melor căsătorii la generaţia ipotetică se caracterizează prin următoa- 
rele aspecte: intensitatea redusă a primo-nupţialităţii la ambele sexe şi 
concentrarea ei la grupele de vârstă tinere; nivelul scăzut al căsătoriilor 
pretimpurii şi timpurii, cu excepţia femeilor din mediul rural; intensitatea 
redusă a căsătoriilor târzii; ponderea scăzută a persoanelor căsătorite la o 
anumită vârstă, fiind mai accentuată la bărbaţi; existenţa unor diferenţe 
pronunţate pe medii sociale; ponderea înaltă a celibatului definitiv la am- 
bele sexe, în special la femeile din mediul urban şi bărbaţii din mediul ru- 
ral; durata şi „viteza" relativ egală a primo-nupţialităţii la femei şi bărbaţi. 

Modelarea statistică şi analiza nupţialităţii demonstrează răspândirea 
standardelor noi în comportamentul social şi demografic al populaţiei 
Republicii Moldova sub influenţa factorilor sociali, economici şi culturali. 
Totodată, diferenţierea intensităţii nupţialităţii, în special pe medii socia- 
le, reprezintă o reflectare a structurii sociodemografice a populaţiei care 
s-a format în perioada anterioară. 

2.4. Modele alternative: 
uniuni non-maritale 


Până nu demult căsătoria legală constituia singura formă acceptată de 
organizare a relaţiilor personale intime şi sexuale, care în mod ideal presu- 
punea „unicitatea şi originalitatea" soţilor unuia pentru celălalt, fidelitatea 
„în necazuri şi bucurii". Desigur că viaţa reală a fost foarte departe de acest 
ideal, dar modelul în care o relaţie personală apropiată ar trebui să evolueze 
şi să fie perfectată într-o căsătorie, ultima fiind o instituţie cu singură „intra- 
re", a fost dominant. La sfârşitul secolului XX situaţia a început sa se schimbe 
dramatic: relaţiile sexuale înainte de căsătorie au devenit o normă socială şi 
culturală, divorţurile şi recăsătoririle au devenit şi ele mai frecvente, iar uni- 
unile non-maritale (uniuni consensuale, parteneriate) au început treptat „să 
constrângă" căsătoria. Astfel, au apărut formele alternative de organizare a 
relaţiilor, iar căsătoria s-a transformat într-un institut cu mai multe „intrări" şi 
„ieşiri". Treptat, linia de demarcaţie dintre căsătorie şi uniune non-maritală a 
devenit tot mai instabilă, iar conceptele de descriere a fenomenelor - mai 

puţin distincte. Este greu de spus cu certitudine prin ce diferă un cuplu în 
care partenerii au trăit toată viaţa împreună şi au crescut copiii, dar care nu 
şi-au înregistrat relaţiile, de un cuplu care, de asemenea, a trăit toată viaţa în 
comun şi au crescut copiii într-o căsătorie. Sau dintre persoana care s-a căsă- 
torit de trei ori şi a divorţat, de persoana care„s-a întorlocat"şi s-a despărţit de 
trei ori, însă fără înregistrarea relaţiilor. 

Răspândirea acestui fenomen a motivat efectuarea unor analize mul- 
tilaterale, cercetătorii observând că uniunile non-maritale constituie de 
fapt un simbol al relaţiei de dragoste în societatea postmodernă. Astfel, 
interpretările sunt valabile şi pentru cuplurile căsătorite legal care în 
acest context dezvoltă un nou tip de relaţie, numită „relaţie pură", relaţia 
de„dragoste confluentă". în acest context, relaţia pură reprezintă o„situa- 
ţie în care relaţia socială a fost iniţiată numai pentru ea însăşi şi continuă 
numai în măsura în care amândoi partenerii consideră că aceasta le adu- 
ce suficiente satisfacţii" (Giddens A., 1992). 

Despre transformările sociale şi culturale ale căsătoriei şi a relaţiilor 
sexuale ne vorbesc elocvent schimbările în sistemul de noţiuni din ul- 
timele două decenii, în special în publicaţiile autorilor de peste hotare 
în problemele căsătoriei şi familiei: tot mai puţin se vorbeşte despre „că- 
sătorie" ( marriage ) ca unicul model de organizare a relaţiilor personale 
apropiate şi tot mai mult despre„parteneriatele intime" (intimate relation- 
ships), nu despre„soţi"(spoi/ses), ci despre„parteneri" (partners) şi„cupluri 
consensuale" ( couples ). 

Pentru Republica Moldova procesele de revizuire culturală şi schim- 
bare a relaţiilor conjugale nu sunt mai puţin importante decât pentru ţă- 
rile europene. Acest fenomen nu este totalmente nou, trebuie să consta- 
tăm, însă, apariţia unei noi configuraţii în relaţiile conjugale, unele uniuni 
cultural acceptate ca alternativă pentru căsătoria înregistrată. 

în pofida faptului că uniunile non-maritale devin tot mai frecvente, 
semnificaţia culturală şi statutul lor social au un caracter ambiguu. Ori- 
cum ar fi, în prezent cele mai multe cupluri încep viaţa în comun în cadrul 
uniunilor non-maritale şi în cele mai multe cazuri nu le consideră foarte 
diferite de cuplurile conjugale înregistrate, sau nici nu se aşteaptă la vreo 
schimbare în calitatea relaţiilor după înregistrarea lor. Cu toate acestea, 
pentru majoritatea oamenilor o căsătorie oficială este foarte importantă, 
iar reticenţa partenerilor de a încheia căsătoria poate fi un obstacol serios 
în calea continuării relaţiilor. Cu toate acestea, există cupluri pentru care 

căsătoria a condus la destrămarea relaţiilor. Cu alte cuvinte, pe de o parte, 
convieţuirea este aceeaşi ca şi căsătoria, numai fără certificate oficiale şi 
ceremonii de căsătorie, iar hotarul dintre căsătorie şi uniune non-mari- 
tală pare sa fie instabil şi „transparent". Pe de altă parte, convieţuirea se 
manifestă ca auto-valoare, o alternativă a instituţiei căsătoriei (în unele 
cazuri se transformă într-o căsătorie, iar în altele nu), iar hotarul dintre 
căsătorie şi convieţuire pare destul de clar şi „închis". 

înainte de a trece la analiza sociodemografică a uniunilor non-mari- 
tale, este necesar de făcut o delimitare în ceea ce priveşte noţiunile utili- 
zate. Spre deosebire de conceptele utilizate în literatura anglofonă pen- 
tru definirea relaţiilor în afara căsătoriei, în cultura noastră este dificil de 
găsit o noţiune relevantă. Cuvântul„concubinaj"poartă un clişeu negativ, 
dezaprobat social şi cultural. Noţiunea „căsătoria neînregistrată", pe care 
şi autorul a utilizat-o foarte larg în lucrările sale precedente, pare a fi nu 
chiar corectă, dat fiind faptul că căsătoria de la sine presupune înregistra- 
rea legală. De asemenea, nu considerăm relevantă operarea cu noţiunea 
„căsătorie civilă" răspândită în uz, fiind o traducere mot-a-mot din limba 
rusă, care nici ea nu reflectă acest fenomen, din cauza că căsătoria civilă 
după sensul ei presupune înregistrarea în organele civile. Reieşind din 
aceste considerente, în descrierea ulterioară a fenomenului vom opera 
cu noţiunile „uniune non-maritală" şi „parteneriat", ambele accentuând 
acordul reciproc al partenerilor cu privire la viaţa în comun fără înregis- 
trarea oficială a relaţiilor. 

în scopuri sociodemografice, analiza nupţialităţii, indiferent de forma 
sa juridică, prezintă un interes deosebit, deoarece face posibilă cerceta- 
rea unui astfel de fenomen important cum este natalitatea extraconju- 
gală, precum şi particularităţile comportamentului reproductiv în cadrul 
căsătoriilor şi uniunilor non-maritale. 

Din perspectiva sociologică, lipsa sau existenţa înregistrării juridice a 
relaţiilor conjugale reprezintă o caracteristică importantă a stării institutului 
familiei. Unii cercetători consideră că dezicerea de la înregistrarea căsătoriei 
şi amploarea concubinajului mărturisesc despre criza familiei, degradarea 
valorilor familiale, ceea ce se reflectă asupra bunăstării sociale şi favorizează 
formele deviante ale comportamentului social (Medkov V., 2005). Atitudinea 
tolerantă faţă de relaţiile conjugale neînregistrate provoacă coroziunea în 
conştiinţa persoanelor, mai ales a celor tinere, a valorii căsătoriei legitime şi a 
familiei ca formă normativă unică a vieţii în comun. 

Indicele ratei brute de nupţialitate calculat în baza statisticii oficiale 
reflectă desigur doar intensitatea căsătoriilor înregistrate. Deoarece acest 
indicator scade brusc chiar şi în condiţii obişnuite, presupunem că un nu- 
măr semnificativ de cupluri nu sunt înregistrate oficial, ceea ce, de fapt, 
creează dificultăţi la evaluarea numărului căsătoriilor reale. 

în perioada sovietică, când uniunile non-maritale erau dezaprobate 
oficial, numărul lor se micşora, iar stabilitatea căsătoriilor înregistrate, 
conform datelor accesibile pentru observare, era în creştere. însă este 
destul de dificil să tragem unele concluzii privind situaţia reală în sfera 
relaţiilor conjugale în această perioadă. Tendinţa de scădere a ratei totale 
de nupţialitate şi de majorare a vârstei medii de încheiere a primei căsă- 
torii tangenţial demonstrează practicarea traiului în comun fără înregis- 
trarea oficială a relaţiilor. Prima încercare de a înregistra numărul uniuni- 
lor non-maritale a fost întreprinsă în fosta URSS în anul 1 967, în procesul 
de pregătire pentru recensământul din 1970. Recensământul de probă a 
fost realizat pe un contingent de populaţie de 229 mii de persoane, iar 
rezultatele obţinute au constatat că în uniunile non-maritale se aflau de 
la 9% până la 13% din numărul total de respondenţi care se considerau 
căsătoriţi. 

Răspândirea uniunilor non-maritale a avut o amploare semnificativă, 
ele fiind foarte populare, în special în rândul tinerilor, şi pot fi privite ca un 
fenomen concurent pentru căsătoriile legale. Cea mai scăzută pondere 
a uniunilor non-maritale din datele disponibile pentru ţările europene 
s-a înregistrat în Polonia, acest fenomen fiind explicabil prin importanţa 
majoră a valorilor religioase în această ţară. Grecia şi Italia, de asemenea, 
se caracterizează prin dimensiuni scăzute ale fenomenului vizat, datorită 
menţinerii normelor şi valorilor tradiţionale. în Republica Moldova, ca şi 
în Ucraina, Belarus, Federaţia Rusă, ponderea uniunilor non-maritale este 
relativ mai mare, decât în ţările din Europa de Sud şi aproape de două ori 
mai mică decât în Norvegia, Estonia şi Franţa (fig. 42). 


122 




Fig. 42. Ponderea uniunilor non-maritale în numărul total de cupluri 

Sursa: OECD Family database; http://www.oecd.Org/document/4/0, 3746, 
en_2649_34637_37836996_ 1_ 1_ 1_ i,00.html; www.demoscope.ru/weekly; www.statistica.md 

Conform datelor recensământului populaţiei Republicii Moldova din 
2004, uniunile non-maritale 9 au constituit 58 de mii (7,2%) din numărul 
total al cuplurilor conjugale recenzate (801 mii), care au declarat că tră- 
iesc în comun fără înregistrarea căsătoriei. Cel mai mare număr de cupluri 
neînregistrate s-a înregistrat în mediul rural (68,7%), fiind specifice mai 
mult persoanelor tinere în vârstă de până la 25 ani. în vârstele mai mature 
frecvenţa acestor uniuni scade până la 6-7% şi mai mult se referă la căsă- 
toriile repetate, pe care oamenii maturi şi mai în vârstă nu consideră ne- 
cesar să le înregistreze. Mai mult decât atât, o mare parte a acestor uniuni 
revine celor mai tinere grupe de vârstă, în special de 1 5-1 9 ani, pe când 
în grupele de vârstă mai mature ponderea căsătoriilor neînregistrate are 
valori reduse. Dacă la femeile în vârstă de 15-16 ani se constată cea mai 
înaltă pondere a uniunilor non-maritale (50-59%), iar la bărbaţii în vârstă 
de 17 ani (55%), atunci în grupul de vârstă de 20-24 ani acest indicator 
la ambele sexe este mai mic de două ori, iar către vârsta de 30 ani şi mai 
mult oscilează în limitele de 5-7% (fig. 43). 

Este evident că tinerii în vârstă de până la 20 de ani încă nu au reuşit 
să-şi asigure independenţa materială şi statutul social necesar, din aceste 
considerente nici nu se grăbesc să încheie căsătoria. Totodată, discordan- 
ţa în timp dintre atingerea de către tineri a maturităţii fiziologice şi soci- 


9 La Recensământul populaţiei RM din anul 2004 a fost utilizată noţiunea „căsătorii neînregistrate" 

ale, precum şi liberalizarea moravurilor referitor la practicarea relaţiilor 
sexuale înainte de căsătorie, duce la răspândirea convieţuirii înainte de 
căsătorie. 



Fig. 43. Repartizarea uniunilor non-maritale pe grupuri de vârstă şi sexe, anul 2004. Proporţia 
din numărul total de persoane, care au declarat că sunt căsătorite 

Sursa: Recensământul populaţiei din 2004. 



Fig. 44. Uniuni non-maritale pe grupe de vârstă şi sexe, total pe republică 

Sursa: Recensământul populaţiei din 2004. 

Răspândirea uniunilor non-maritale în cadrul populaţiei totale de- 
monstrează (fig. 44 ) că în cea mai mare măsură acestea sunt specifice fe- 
meilor din grupele de vârstă de 20-24, 25-29 şi 30-34 ani şi bărbaţilor din 
grupele de vârstă de 25-29, 30-34 şi 35-39 ani, la femei valorile maxime 
fiind înregistrate în grupul de vârstă de 25-29 ani (71 cazuri la 1000 de fe- 
mei) şi la bărbaţi - în grupul de 30-34 ani (68 cazuri la 1000 de bărbaţi). în 
grupele de vârstă mai mature proporţia populaţiei care trăiesc în uniuni 
non-maritale scade, menţinându-se la un nivel aproximativ egal pentru 
ambele sexe, 40 cazuri la 1000 de bărbaţi/femei. 

Este paradoxal faptul, dar cel mai mare număr de uniuni non-maritale s-a 
înregistrat în mediul rural, cele mai mari valori fiind semnalate la femeile din 
grupul de vârstă de 25-29 ani (82 cazuri la 1 000 de femei), iar la bărbaţi - de 
30-34 ani (72,9 cazuri la 1000 de bărbaţi). Valori similare aparţin femeilor în 
vârstă de 20-24 ani şi bărbaţilor în vârstă de 25-29 şi 35-39 ani. La vârstele 
mature proporţia persoanelor care preferă traiul în comun fără înregistrarea 
căsătoriei se menţine la nivelul de 50 cazuri la 1 000 bărbaţi/femei. în mediul 
urban proporţia persoanelor care trăiesc în uniuni non-maritale este cu mult 
mai scăzută în toate grupele de vârstă cu circa 25%. Necesită o atenţie de- 
osebită cazurile de răspândire a acestor parteneriate în cel mai tânăr grup 
de vârstă (15-19 ani), în special în mediul rural, care în multe situaţii duc la 
naşteri extraconjugale (fig. 45 şi 46). 

Fig. 45. Uniuni non-maritale pe grupe de vârstă şi sexe, populaţia urbană 

Fig. 46. Uniuni non-maritale pe grupe de vârstă şi sexe, populaţia rurală 

Sursa: Recensământul populaţiei din 2004. 

Informaţia statistică obţinută din rezultatele recensământului popu- 
laţiei permite analiza uniunilor non-maritale în linii generale, unele pre- 
cizări, în special cu privire la atitudinea populaţiei faţă de acest fenomen, 
pot fi obţinute din cercetările sociologice. 


Tabelul 9. Atitudinea respondenţilor faţă de traiul 
în comun fără înregistrarea căsătoriei (în %) 


Variante de răspuns 

urban 

rural 

femei 

bărbaţi 

pozitivă, daca este dragoste ştampila nu contează 

30,4 

32,3 

34,0 

28,0 

negativă, aşa nu este corect 

31,9 

36,2 

33,3 

34,5 

negativă, există multe probleme 

7,6 

5,9 

7,2 

6,0 

trăiesc aşa deoarece el/ea nu vrea să oficializăm relaţiile 

2,6 

1,7 

2,5 

2,0 

mi-i tot una, principalul sa fie totul bine 

27,5 

23,9 

22,8 

29,5 

Total 

100 

100 

100 

100 


Astfel, rezultatele cercetării din anul 2008 10 demonstrează o atitudi- 
ne foarte tolerantă a populaţiei faţă de traiul în comun fără înregistrarea 


10 „Probleme socio-demografice ale funcţionării familiei la etapa contemporană" (eşantionul reprezentativ la 
nivel naţional de 1280 respondenţi), 2008. Coordonator O.Gagauz. 

căsătoriei. Doar a treia parte din populaţia intervievată are opinie negati- 
vă faţă de acest fenomen, considerând că aşa „nu este corect", proporţia 
acestora în mediul rural fiind nesemnificativ mai mare decât în cel urban, 
respectiv, 36,2% contra 31,9% (tab. 9). 

Remarcăm că la momentul intervievării o pondere însemnată a res- 
pondenţilor au indicat că„trăiesc cu cineva în calitate de soţ/soţie fără în- 
registrarea căsătoriei: 37% dintre cei necăsătoriţi, 22,2% - văduvi/văduve, 
27% - divorţaţi. 

Analizând motivele traiului în comun fără înregistrarea căsătoriei în 
baza opiniilor respondenţilor, în linii mari nu există diferenţe semnifica- 
tive în funcţie de vârstă, sex şi mediul de trai. Este important să remar- 
căm semnificaţia înaltă a căsătoriei oficiale pentru tineri: numai fiecare 
al zecelea respondent în vârstă de 18-25 ani este de acord cu opinia că 
„căsătoria oficială şi-a pierdut însemnătatea", proporţia acestora este mai 
mare în grupul de vârstă de 25-30 ani - 17,5% şi de 31-40 ani - 25,3%. 
Respondenţii din cele mai tinere grupe de vârstă (1 8-25 ani şi 26-30 ani) 
în mai multe cazuri consideră că omenii trăiesc în comun fără înregistra- 
rea căsătoriei, dat fiind faptul că „îşi probează sentimentele şi compatibi- 
litatea" (36,6% şi, respectiv, 34,9%), că„aceasta este o etapă premergătoa- 
re căsătoriei" (32,4% şi, respectiv, 38,1%). Totodată, este destul de mare 
proporţia respondenţilor care consideră că „aşa este mai comod, nu tre- 
buie să-ţi asumi angajamentele", această atitudine fiind împărtăşită mai 
mult de persoanele mature (41-50 ani şi 51-60 ani), probabil din cauza că 
în această vârstă, de regulă, la uniunea non-maritală persoanele recurg 
după divorţ sau decesul soţului/soţiei, ceea ce le face mai reticente faţă 
de înregistrarea oficială a relaţiilor (tab.1 0). 

Este remarcabil faptul că cea mai mare diferenţă în opiniile respon- 
denţilor după medii de reşedinţă s-a înregistrat în răspunsul la afirmaţia 
că a trăi în comun fără înregistrarea căsătoriei „este mai comod, nu tre- 
buie să-ţi asumi angajamente", orăşenii fiind mai mult de acord în com- 
paraţie cu sătenii (35,2% şi respectiv 24,8%). Totodată, mai mulţi orăşeni 
consideră că „aceasta este o etapă premergătoare căsătoriei" (28,4% con- 
tra 24,2%). în restul situaţiilor părerile, practic, sunt unanime: fiecare al 
cincilea orăşean şi sătean este de acord cu opinia că „căsătoria oficială 
şi-a pierdut însemnătatea", circa o treime (28% şi, respectiv, 29,6%) consi- 
deră că persoanele care trăiesc în comun fără înregistrarea căsătoriei „îşi 
probează sentimentele şi compatibilitatea". Circa fiecare al zecelea res- 

pondent a indicat că acest fenomen se produce din cauza că tinerii„nu au 
bani pentru înregistrarea căsătoriei... şi pentru nuntă". 


Tabelul 10. în ultima vreme au apărut multe cazuri când oamenii trăiesc 
în comun fără înregistrarea căsătoriei. Cum credeţi, de ce? (în %, răspuns multiplu) 



Total pe 
eşantion 

Vârsta respondenţilor 

Sexul 

Locul de trai 

18-25 

ani 

26-30 

ani 

31-40 

ani 

41-50 

ani 

51-60 

ani 

bărbaţi 

femei 

urban 

rural 

căsătoria ofici- 
ală şi-a pierdut 
însemnătatea 

21,4 

9,9 

17,5 

25,3 

21,7 

19,4 

20,6 

22 

21,5 

21,3 

ei îşi probează 
sentimentele şi 
compatibilitatea 

28,9 

36,6 

34,9 

29,6 

26,2 

27 

26 

31,1 

28 

29,6 

aşa este mai 
comod, nu tre- 
buie să-ţi asumi 
anqajamente 

29,6 

28,2 

27 

27,9 

30,1 

33,25 

29,2 

29,8 

35,2 

24,8 

aceasta este o 
etapă premergă- 
toare căsătoriei 

26,1 

32,4 

38,1 

23,3 

25,6 

23,65 

26,2 

26,1 

28,4 

24,2 

nu au bani 
pentru înregis- 
trarea căsătoriei 

3,4 

8,5 

3,2 

3,2 

2,5 

4 

3,8 

3,1 

2,6 

4,1 

nu au bani 
pentru nuntă 

7,5 

12,7 

7,9 

6 

7,2 

8,65 

8,1 

7 

6,7 

8,2 


în concluzie menţionăm că, spre deosebire de ţările occidentale 
unde ponderea acestora uneori depăşeşte 20% şi reprezintă nu numai 
un factor de amânare a căsătoriei, ci şi unul de înlocuire a acesteia, în Re- 
publica Moldova practica uniunilor non-maritale în majoritatea cazurilor 
poate fi tratată ca o perioadă de convieţuire a tinerilor înainte de căsăto- 
rie. Durata vieţii în comun fără înregistrarea căsătoriei în rândul tinerilor 
este cu mult mai scurtă şi, de regulă, dacă se planifică naşterea unui copil 
sau după naşterea lui, aceste relaţii se legalizează. 

Datele generale destul de bine conturează structura parteneriatelor 
intime libere, însă este evident faptul că existenţa soţului sau a partene- 
rului, precum şi răspândirea relativă a căsătoriei şi a alternativelor ei sunt 
nemijlocit legate de caracteristicile de vârstă. Bazându-ne pe ipoteza pri- 
vind diferenţele de conţinut ale „situaţiilor de viaţă" şi, respectiv, pe dife- 

renţele în „comportamentul conjugal" al persoanelor de vârste diferite, 
am ajuns la concluzia că la tineri traiul în comun fără oficializarea relaţiilor 
de parteneriat este premergător căsătoriei, iar la vârstele măture nu se 
înregistrează o căsătorie repetată. Persoanele care au suferit vreodată un 
eşec în căsătorie nu se grăbesc să legalizeze alte relaţii. Odată cu înainta- 
rea în vârstă, creşte numărul persoanelor care au rămas văduvi/văduve în 
urma decesului unuia dintre soţi. Formând un cuplu la bătrâneţe, adese- 
ori nu se consideră necesară înregistrarea acestor relaţii. 

De aici rezultă că răspândirea preponderentă a uniunilor non-marita- 
le în cele mai tinere grupe de vârstă este provocată de liberalizarea nor- 
melor comportamentale şi constituie o etapă premergătoare a căsători- 
ei, totodată, dimensiunile de scădere a nupţialităţii prevalează cu mult 
nivelul de răspândire a uniunilor non-maritale. O situaţie asemănătoare 
se înregistrează şi în alte ţări CSI, ceea ce ne permite să concluzionăm că 
în perioada de după anul 1990 a avut loc o reducere reală a nupţialită- 
ţii, nu trecerea ei de la înregistrată la cea neînregistrată (BopncoB B.A., 
Ci/me/ibHi/iKOB A. 5., 1996). 


2.5. Stabilitatea căsătoriei 


Pe parcursul multor ani, în condiţiile natalităţii neregulate, schimba- 
rea numărului de căsătorii avea un impact considerabil asupra creşterii 
populaţiei. în prezent, când în majoritatea ţărilor europene tipul domi- 
nant al familiei este cel cu un număr redus de copii, nupţialitatea şi for- 
marea familiei devin din nou un factor important în reproducerea popu- 
laţiei, acum în condiţiile nivelului scăzut al natalităţii. însă în dezvoltarea 
familiei au apărut particularităţi noi, printre care cea mai remarcabilă - 
desfacerea benevolă a căsătoriei. 

Pe când majoritatea naşterilor au loc în cadrul căsătoriei, este foarte 
important să cunoaştem influenţa divorţialităţii asupra natalităţii. în ulti- 
mii ani în cadrul populaţiilor europene divorţul devine tot mai frecvent, 
deşi acest fenomen nicidecum nu mărturiseşte despre insatisfacţia faţă 
de institutul familiei ca atare şi nici despre criza familiei, dat fiind faptul 
că majoritatea cercetărilor demonstrează că familia ocupă primele locuri 
în structura valorilor şi este o componentă importantă a calităţii vieţii 
(MuTpi/iKac A, 2004; Ci/me/ibHi/iKOB A., 2009; Găgăuz O., 2009 etc). Ce fel 

de modificări în formarea şi funcţionarea familiei duc la disoluţia ei şi cum 
poate statul prin politicile familiale să contribuie la consolidarea institu- 
tului familiei? Aceste întrebări au o importanţă nu numai ştiinţifică, dar şi 
practiciă. Ca să obţinem un răspuns adecvat este necesar să cunoaştem 
dimensiunile reale ale fenomenului, precum şi cauzele acestei tendinţe 
de creştere a frecvenţei divorţurilor. 

Totodată studierea divorţialităţii, în comparaţie cu alte evenimente 
demografice, este complicată din cauza insuficienţei datelor statistice 
primare, precum şi dificultăţilor metodologice de măsurare şi analiză a 
fenomenului, de aceea numărul publicaţiilor ştiinţifice, bazate pe abor- 
dări metodologice relevante de studiere a fenomenului este foarte re- 
strâns. Evident că analiza divorţialităţii se bazează pe datele statistice cu 
privire la desfacerea căsătoriei, deci se studiază cazurile când disoluţia 
familiei a fost constatată juridic, pe când „disoluţiile interne"nu nimeresc 
în atenţia cercetătorilor. Diferenţa dintre numărul real al divorţurilor de 
numărul statistic depinde foarte mult de legislaţia cu privire la divorţ. Cu 
cât aceasta este mai dură, cu cât mai complicată este procedura divorţu- 
lui, evident, cu atât mai mare va fi această diferenţă. 

Un alt factor important care nu poate fi trecut cu vederea în studierea 
divorţialităţii ţine de răspândirea diferitelor forme de căsătorie, care în 
ultimele decenii au obţinut o amploare în statele europene. Este vorba 
de uniunile non-maritale, pe care le-am analizat în paragraful precedent. 
Dat fiind că acestea nu se înregistrează, respectiv, şi desfacerea lor nu 
este în vizorul statistic 

în afara de aceasta, numărul de divorţuri nu permite să facem con- 
cluzii cu privire la intensitatea fenomenului. Pentru a stabili intensita- 
tea divorţialităţii deseori se compară numărul divorţurilor cu numărul 
de căsătorii încheiate în acelaşi an sau cu un an înainte, deşi această 
abordare nu permite evaluarea obiectivă, dat fiind faptul că căsăto- 
riile desfăcute într-un an calendaristic, au fost formate mai înainte, 
deci numărul de cupluri conjugale supuşi riscului de a divorţa este 
cu mult mai mare, decât numărul de căsătorii încheiate în acelaşi an. 
De aceea este mai corect de a compara numărul de divorţuri înregis- 
trate pe parcursul unui an cu numărul total al cuplurilor existente, ci 
nu numai cu cele încheiate în anul respectiv. însă datele cu privire la 
numărul total de cupluri conjugale poate fi obţinut numai în urma re- 
censământului populaţiei, deci o dată în zece ani. Evaluări curente ale 

numărului de cupluri sunt foarte dificile şi se fac într-un număr redus 
de ţări, fiind considerate aproximative. 

Ca să înţelegem mai bine evoluţia fenomenului dat vom prezenta 
un scurt istoric cu privire la legislaţia în domeniu. Dreptul canonic a 
stabilit indisolubilitatea principială a căsătoriei. După recunoaşterea 
divorţului, mai întâi în ţările protestante, iar mai apoi catolice, des- 
facerea căsătoriei a fost prezentată ca un eveniment exclusiv, care ar 
putea să aibă loc numai în cazul constatării culpei unuia din soţi, ast- 
fel, divorţul a fost în acelaşi timp o sancţiune pentru unul din soţi, 
iar pentru celălalt - o compensare. Anume această noţiune, divorţul- 
sancţiune, (divorce-sansction) figurează în legislaţia mai multor ţări 
europene pe parcursul secolelor XIX şi XX. 

în unele cazuri divorţul se acceptă în baza acordului comun al soţilor 
(Codul lui Napoleon din anul 1 804, pe care, de exemplu s-a bazat legisla- 
ţia României în perioada anilor 1 864-1 948). începând cu anii 1 920, ţările 
scandinave, paralel cu divorţul-sancţiune, aprobă noţiunea de divorţ-fa- 
liment, când nu mai este necasară probarea vinovăţiei unuia dintre soţi, 
ci era de ajuns constatarea că relaţiile dintre soţi sunt puternic afectate, 
încât cei doi soţi sunt conştienţi (deşi nu în egală măsură) că uniunea lor 
nu mai poate continua. Anume la divorţ-faliment face referire legislaţia 
engleză şi olandeză, astfel divorţul în baza unui acord comun al soţilor 
este acceptat mai uşor, deşi deseori ca condiţie obligatorie pentru desfa- 
cerea căsătoriei se adaugă durata traiului separat al soţilor. 

Divorţul-remediu (divorce-remede), fiind ca un tip intermediar dintre 
divorţul-sancţiune şi divorţul-faliment, eliberează pe soţul„nevinovat"de 
la viaţa conjugală nefericită (în cazul nebuniei, maladii etc.) 

Noţiunea divorţ-confirmare (divorce-constat) a fost introdusă prin 
legislaţia suedeză, conform căreia divorţul se acceptă automat în baza 
acordului comun al ambilor soţi; dacă numai unul dintre soţi înaintează 
cerere cu privire la divorţ, se oferă 6 luni pentru a se gândi bine asupra 
problemei, dacă şi după acest termen persoana se adresează la judecată, 
căsătoria se desface, dar nici în primul, nici în cel de-al doilea caz nu se 
investighează motivele disoluţiei familiei. 

Cel mai mult interdicţia cu privire la divorţ s-a menţinut în ţările eu- 
ropene catolice Spania şi Italia, în care divorţul a fost legiferat abia în anii 
1970, precum şi în Irlanda, unde divorţul a fost recunoscut la nivel legis- 
lativ în anul 1997. 

în spaţiul ex-sovietic, reieşind din principiul libertăţii la divorţ, de ase- 
menea, s-a utilizat noţiunea de divorţ-confirmare, ca mai apoi să revină la 
tipul de divorţ-faliment, păstrând ca condiţie obligatorie acordul ambilor 
soţi. 

Bazându-ne pe cercetările relevante în domeniu, precum şi pe cer- 
cetările proprii, vom încerca să conturăm unele caracteristici ale divorţi- 
alităţii în Republica Moldova în contextul tendinţelor europene. Studiile 
demografice existente demonstrează că în majoritatea ţărilor europene, 
sau în ţările cu tipul civilizaţiei european, în a doua jumătate a secolului 
XX se observă creşterea frecvenţei divorţurilor, care se desfăşoară în pa- 
ralel cu schimbarea fără precedent a atitudinii faţă de divorţ, găsindu-şi 
reflectare în modificarea legislaţiei. 

Studiul realizat la Institutul Naţional de Cercetări Demografice din 
Franţa (INED) de către Festy P. şi Prioux F. a permis de a descrie şi a com- 
para frecvenţa divorţurilor în corelare cu modificarea legislaţiei în ţările 
europene după ani 1950. Punctul de pornire pentru cercetare au servit 
datele cu privire la numărul de divorţuri pe ani şi repartizarea acestora 
după durata căsătoriei. Astfel, demografii au calculat suma raporturilor 
căsătoriilor desfăcute de fiecare durată la numărul de căsătorii încheia- 
te în anii calendaristici respectivi. Ca rezultat, numărul de divorţuri în- 
registrate pe parcursul anului nu se raportează la numărul de căsătorii 
încheiate în acelaşi an, ci la numărul total de căsătorii care au fost supuşi 
riscului de divorţ în acest an. Datele obţinute au demonstrat că după 
anii 1 950 frecvenţa divorţurilor în ţările Europei Occidentale a fost relativ 
stabilă, însă au fost observate diferenţieri semnificative de la o ţară la altă 
(6,5 divorţuri la 1 00 de căsătorii în Belgia şi 1 8,5 în Danemarca). De regulă, 
divorţurile au fost concentrate în primii ani de căsătorie. După anii 1 960 
schimbările au cuprins toate ţările europene. 

în Europa de Est creşterea indicatorilor divorţialităţii se constată în- 
cepând cu anii 1950. Nivelul mediu al frecvenţei divorţurilor pentru anii 
1956-1960 a constituit 18-1 9% în România, Ungaria 17-19%, Cehoslova- 
cia -13%, Bulgaria -10%. în fosta URSS în baza unor date incomplete frec- 
venţa divorţurilor în aceasta perioadă a fost evaluată la nivelul de 10% 
(Festy P., Prioux F., 1975). 

Analizând dinamica ratelor de divorţialitate pentru perioada anilor 
1960-2010, observăm existenţa a câteva situaţii la nivel european. Un 
grup aparte îl formează republicile ex-sovietice, inclusiv Republica Mol- 

dova, unde, încă la mijlocul anilor 1960 divorţialitatea era în creştere 
continuă şi atingea niveluri destul de înalte. Creşterea esenţială a divor- 
ţialităţii se observă după anul 1965, după ce a fost adoptată o Hotărâre 
a Sovietului Suprem al URSS care a simplificat esenţial procedura divor- 
ţului, iar în anii 1 968-1 969 a fost revizuit Codul cu privire la familie şi că- 
sătorie. în comparaţie cu anul precedent ratele divorţialităţii în anul 1 966 
în Republica Moldova, Ucraina, Rusia s-au dublat, în Belarus şi Estonia la 
fel s-a constat o creştere, dar valoarea acesteia a fost una mai mică. Mii 
de oameni care demult nu trăiau în comun şi, posibil, aveau alte familii 
neînregistrate şi-au perfectat divorţul, ceea ce s-a reflectat asupra statis- 
ticii oficiale ( fig. 47). 



Fig. 47. Dinamica ratei divorţialităţii în Republica Moldova 
şi în unele ţări europene în anii 1960-2010 (la 1000 de locuitori) 

Sursa: Demoscope Weekly 

Cazul României la fel ne demonstrează elocvent sensibilitatea di- 
vorţialităţii la modificări legislative. Decretul din octombrie 1966, care a 
introdus restricţii foarte dure în ceea ce priveşte dreptul cuplurilor con- 
jugale de a divorţa, a dus la dispariţia quasitotală a divorţurilor în ultimul 
trimestru al anului respectiv şi în anul 1 967 (47 de divorţuri pronunţate în 
anul 1967 comparativ cu 37 de mii în anul 1965). România, care până la 
decretul din anul 1966 avea o dinamică de divorţialitate similară cu ţara 

vecină Ungaria în perioadă, nu putea să-şi restabilească nivelul firesc al 
divorţialităţii decât după simplificarea procedurii în anul 1 974. 

Tendinţă de creştere a divorţialităţii se menţine şi după destrămarea 
U.R.S.S., având unele variaţii, uneori înregistrându-se chiar şi o tendinţă des- 
cendentă. Printre ţările ex-sovietice cel mai înalt indice al divorţialităţii a fost 
înregistrat în Rusia (5,95%o) în anul 2002. în Republica Moldova, Ucraina şi 
Belarus rata brută a divorţialităţii oscilează în limitele de 3,8-3,5%o. 

La polul opus se află ţările cu divorţialitatea redusă, în primul rând, 
cele catolice din sudul Europei, în care, cum a fost menţionat mai sus, 
practic până la sfârşitul secolului al XX-lea divorţul era interzis de biseri- 
ca oficială. La acest grup se aliniază unele ţări ortodoxe, precum Grecia, 
unde indicele divorţialităţii se află la cel mai scăzut nivel de 1 ,2%o). Foarte 
aproape de acestea sunt România, Bulgaria, Polonia, în care în anul 201 0 
indicele respectiv a constituit 1 ,7-1,9 %o. 

în sfârşit, o categorie aparte de state o formează cele nordice (în diagra- 
ma acest grup este prezentat de Suedia), care se caracterizează prin indicii 
medii de divorţialitate, aproximativ 2%o, dar acest fapt nicidecum nu vor- 
beşte despre stabilitatea căsătoriilor în regiunea dată. Aceasta se datorează 
răspândirii largi a uniunilor non-maritale, care în unele cazuri chiar substituie 
definitiv căsătoria oficială, ratele de nupţialitate având valori reduse (fig. 48). 


c 1990 □ creştere scădere 2009 



Fig. 48. Creşterea ratei brute de divorţialitate, anul 2009 comparativ cu 1990 

Sursa: Demoscope Weekly ; OECD Family Database 

Dinamica negativă a ratelor brute de divorţialitate nu ne permite să 
facem concluzii pesimiste cu privire la dezintegrarea familiilor şi dispariţia 
căsătoriei ca un contract pe viaţa. Comparaţiile nefavorabile dintre pre- 
zent şi trecut pot fi înşelătoare. Paradoxal, dar unul din motivele pentru 
care ratele divorţialităţii au crescut este că un număr mai mare de oameni 
se căsătoresc. A fost stabilită o corelaţie dintre nivelul înalt al ratelor bru- 
te de nupţialitate şi nivelul înalt al ratelor brute de divorţialitate (Krieger 
H„ 2005). ’ 

Analiza fenomenului în baza indicatorului rata totală de divorţialitate 
demonstrează că după anii 1990 nu sunt înregistrate schimbări semni- 
ficative, fluctuaţiile în urma unor modificări legislative având un carac- 
ter temporar şi scurt. Nivelul înalt al ratei totale de divorţialitate (0,4-0, 5 
divorţuri per bărbat/femeie) se constată în Estonia, Lituania şi Letonia, 
niveluri similare în aceste ţări fiind observate până la începutul perioa- 
dei de tranziţie. Rata totală de divorţialitate la nivelul de 0,5 semnifică că 
dacă pe parcursul a mai multor ani se va menţine acelaşi regim de desfa- 
cere a căsătoriilor, atunci se vor destrăma circa 50% dintre acestea. Valuri 
înalte temporare au fost observate în anii 1992-1993 după destrămarea 
URSS. în Republica Cehă şi Slovacă, precum şi în Ungaria o creştere uşoa- 
ră a divorţialităţii a fost observată în anul 1 989, până la iniţierea perioadei 
de tranziţie şi a atins nivelul aproximativ de 0,35 în Republica Cehă şi Un- 
garia, precum şi 0,25 în Republica Slovacă. Acelaşi nivel a for caracteristic 
pentru ţările din Europa Occidentală. După anii 1 990 rata totală de divor- 
ţialitate în aceste trei ţări a crescut uşor. 

Rata totală de divorţialitate la nivelul de sub 0,2 a fost înregistrată în 
Bulgaria, Croaţia, Polonia şi România. După anii 1990 au fost observate 
unele fluctuaţii în valoarea indicatorului însă nivelul de 0,2 rareori a fost 
depăşit. 

Astfel, după anii 1990 în ţările Europei Centrale şi de Est se obser- 
vă o creştere lentă a nivelului de divorţialitate. Totodată, luând în vedere 
scăderea drastică a intensităţii căsătoriilor în perioada vizată şi existen- 
ţa corelaţiei dintre căsătorii şi divorţuri, probabil că divorţurile în raport 
cu căsătoriile au crescut. Remarcăm că modelele de divorţ în ţările din 
Europa centrală şi de est sunt diferite, spre deosebire de alte fenomene 
demografice. 

în Republica Moldova în a doua jumătate a secolului XX atât numă- 
rul de divorţuri, cât şi rata totală de divorţialitate au cunoscut o creştere 

continuă, în evoluţia acestor indicatori fiind observate unele „valuri" şi 
„eşecuri", provocate de schimbarea legislaţiei, condiţiilor socio-economi- 
ce, precum şi modificarea normelor în sfera familiei şi căsătoriei. Primul 
val al divorţurilor se observă la mijlocul anilor 1960, după liberalizarea 
legislaţiei cu privire la divorţ. în anul 1 966 numărul de divorţuri a crescut 
de două ori în comparaţie cu anul precedent. A fost înregistrat un val de 
procese de încetare a căsătoriei, în special a celor care demult existau 
numai pe hârtie. După o stabilizare relativă, care a durat până la mijlocul 
anilor 1970, din nou constatăm o creştere a divorţialităţii pe parcursul 
unui deceniu (1975-1985), după care urmează o perioadă de stagnare 
(până în anul 1 990). După anii 1 990 a avut loc creşterea atât a indicatori- 
lor absoluţi, cât şi relativi ai divorţialităţii. Scăderea bruscă a numărului de 
divorţuri în anul 1 997 şi diminuarea uşoară a ratei totale de divorţialitate 
este determinată de neprezentarea datelor statistice din partea stângă a 
Nistrului, unde ponderea populaţiei urbane este mai mare, respectiv şi 
nivelul divorţialităţii fiind mai mare. După anul 2000 observăm reluarea 
creşterii indicatorilor divorţialităţii, obţinând în anul 2004 valori maxime: 
14,9 mii de divorţuri şi 4,1%o. începând cu anul 2005 numărul de divor- 
ţuri a scăzut, în anul 2010 rata de divorţialitate stabilindu-se la nivelul 
anului 1991 -3,2%o, (fig. 49). 



Numărul de divorţuri —«—Rata de divorţialitate 


Fig. 49. Dinamica numărului de divorţuri şi ratei 
de divorţialitate, populaţia totală, anii 1950-2010 

Sursa: Biroul Naţional de Statistică. Începând cu anul 1 997 fără populaţia raioanelor de Est şi mun. Bender 

Analiza disoluţiei familiilor pe medii sociale demonstrează că divor- 
ţul este specific mai mult pentru populaţia din mediul urban. Deşi la în- 
ceputul anilor 1 950 numărul de divorţuri înregistrate în oraşe, precum şi 
rata de divorţialitate aveau valori nesemnificative, către sfârşitul deceniu- 
lui observăm o creştere impunătoare, iar liberalizarea legislaţiei din anii 
1 960 a provocat o adevărată explozie a divorţurilor, rata de divorţialitate 
în anii 1 966-1967 constituind 6,3-6,5%o. Al doilea val al divorţialităţii este 
înregistrat la mijlocul anilor 1 990, în anul 1 995 fiind înregistrate 1 4,6 mii 
de divorţuri, rata totală de divorţialitate fiind 6,9%o. După scăderea indi- 
catorilor din cauza neînregistrării datelor statistice cu privire la populaţia 
raioanelor de Est şi mun. Bender, după anii 2000 se constată creşterea 
numărului de divorţuri: în anul 2007 s-a înregistrat cea mai înaltă valoare 
a ratei de divorţialitate - 7,5 %o (fig. 50). 



Fig. 50. Dinamica numărului de divorţuri şi ratei 
de divorţialitate, populaţia urbană, anii 1 950-2010 

Sursa: Biroul Naţional de Statistică. începând cu anul 1 997 fără populaţia raioanelor de Est şi mun. Bender 

în mediul rural pe parcursul mai multor decenii nivelul de divorţia- 
litate a fost scăzut, un mic val revine anilor 1960, după care observăm 
o evoluţie uniformă a fenomenului. Schimbările au survenit la sfârşitul 
ultimului deceniu al secolului trecut, cele mai mari valori ale divorţialităţii 
fiind înregistrate în anii 2002-2005 (1 ,8-1 ,9%o), apoi observăm scăderea 
indicatorilor, în anul 2010 rata de divorţialitate a constituit 0,6%o (fig. 51). 

Fig. 51 . Dinamica numărului de divorţuri şi ratei 
de divorţialitate, populaţia rurală, anii 1950-2010 

Sursa: Biroul Naţional de Statistică. începând cu anul 1 997 fără populaţia raioanelor de Est şi mun. Bender 

Cercetările realizate în domeniul familiei ne sugerează ideea că 
instabilitatea familiilor din mediul rural a fost provocată de migraţia 
de muncă în masă. Este cunosc faptul că la prima etapă de amploare a 
fenomenului mulţi cetăţeni ai Republicii Moldova plecau peste hotare 
în căutarea unui loc de muncă ilegal, mult timp nu aveau posibilitate 
să-şi contacteze familia o perioadă mare de timp (3-5 ani), ceea ce a 
condus la destabilizarea relaţiilor familiale şi dizolvarea multor familii 
formal sau informai. 

în plus la aceasta urmează de remarcat că transformările socio-eco- 
nomice ce au condus la reconfigurarea ruralului, în ultimele două dece- 
nii, au avut mai mult efecte negative asupra nivelului de trai al populaţiei 
rurale, pe cât rezultatele scontate n-au fost obţinute. Procesul de schim- 
bare socială în rural a fost destul de oscilant, neunitar şi, adesea, contra- 
dictoriu. Comparativ cu rezidenţii din mediul urban populaţia rurală a 
fost mai mult afectată de sărăcie, de şomaj sau de lipsa accesului la ser- 
vicii publice de calitate, factori ce au determinat precaritatea condiţiilor 
de viaţă pentru o parte însemnată a locuitorilor de la sate. Transformarea 
a atins şi componenta valorică, care multe decenii la rând constituia acel 
fundament al vieţii de familie, care asigura stabilitatea, educaţia cuvenită 
a tinerilor, transmiterea valorilor naţionale de la o generaţie la alta. în pe- 

rioada de tranziţie satul moldovenesc s-a pomenit la răscruce spirituală: 
valorile tradiţionale vechi au erodat, iar cele noi încă nu s-au format, ceea 
ce a provocat răspândirea comportamentului deviant (alcoolismul, nar- 
comania), cazuri de violenţă în familie etc. 

Revenind la analiza datelor cu privire la divorţialitatea menţionăm că 
despre creşterea intensităţii divorţurilor ne vorbesc astfel de indicatori 
ca rata totală de divorţialitate şi indicele divorţialităţii, a căror dinamică 
ne aminteşte modificarea efectivului numeric al divorţurilor şi ratei de di- 
vorţialitate: creşterea semnificativă în anii 1990-1994, apoi o scădere ob- 
servată până în anul 2000, după ce survine o nouă creştere (fig. 52 şi 53 ). 


— biiibaţi femei 



Fig. 52. Rata totală de divorţialitate (numărul de divorţuri per bărbat/femeie). 

Populaţia totală, anii 1980-2010 

Remarcăm, că scăderea intensităţii de încheiere a căsătoriilor oficiale 
se desfăşoară cu ritmuri mai rapide, decât creşterea intensităţii divorţu- 
rilor. Astfel, valoarea ratei totale de nupţialitate în anul 2010 a scăzut în 
comparaţie cu anul 1 990 cu 36%, iar în comparaţie cu anul 2000 cu 20%, 
pe când rata totală de divorţialitate a crescut, respectiv, cu 3,6% şi 1 3,5% 
(cea mai mare creştere a fost înregistrată în anul 2004 - cu 33% în raport 
cu anul 1990). 

-•—bărbaţi Urmei 



Fig. 53. Indicele divorţialităţii (raportul ratei totale de divorţialitate la rata totală de 
nupţialitate). Populaţia totală, anii 1980-2009 

Sursa: Recensământul populaţiei din 2004. 

în a doua jumătate a secolului XX - începutul secolului XXI s-a înre- 
gistrat creşterea ratei speciale de divorţialitate - raportul dintre numărul 
de divorţuri şi numărul de cupluri conjugale, care poate fi calculat numai 
în baza datelor recensământului populaţiei şi datelor statisticii curente 
pentru anii apropiaţi de recensământ. în comparaţie cu anii 1958-1959 
rata specifică de divorţialitate a crescut de cinci ori şi aproape de două ori 
comparativ cu anii 1 978-1979 (tab. 1 1 ) 


Tabelul 1 1 . Rata specială de divorţialitate 



1958-1959 

1969-1970 

1978-1979 

1988-1989 

2003-2004 

Numărul de divorţuri 
la 1000 de cupluri conjugale 

3,6 

9 

11,5 

12,3 

19,9 


Sursa: calculat in baza datelor recensămintelor populaţiei şi statisticii curente 

în paralel cu creşterea intensităţii divorţurilor se observă modificarea 
structurii lor. Tot mai des se desfac căsătoriile cu o durată vieţii în comun 
mai mare de 15 ani, pe când proporţia divorţurilor cuplurilor conjugale 
tinere este în scădere. Astfel, în comparaţie cu anul 1 980 ponderea divor- 

ţurilor printre căsătoriile cu durata mai mare de 20 de ani a crescut de la 
14,4% până 20% îl ultimul deceniu. De asemenea, se observă creşterea 
divorţialităţii printre căsătoriile cu durata de 15-19 ani (aproape de două 
ori). Divorţul tot mai puţin reprezintă rezultatul unor decizii nechibzui- 
te ale persoanelor tinere cu privire la căsătorie şi tot mai des se răsfrân- 
ge asupra cuplurilor conjugale cu o experienţă mare de viaţă în comun 
(tab.1 2). 


Tabelul 1 2. Repartizarea divorţurilor în funcţie 
de durata căsătoriei (% din numărul total) 



Până la un an 

1-4 ani 

5-9 ani 

10-14 ani 

15-19 ani 

20 ani şi peste 

1980 

4,2 

32,2 

27,8 

13,9 

7,5 

14,4 

1985 

3,8 

33,9 

28,4 

15,3 

7,3 

11,0 

1990 

4,8 

31,4 

25,5 

15,3 

10,2 

12,1 

1995 

3,3 

32,5 

26,1 

15,4 

10,2 

12,1 

2000 

4,3 

21,7 

30,4 

17,6 

11,8 

14,2 

2005 

4,6 

21,3 

21,0 

19,4 

13,5 

20,1 

2006 

4,7 

24,0 

20,4 

18,3 

13,0 

19,7 

2007 

5,3 

24,6 

19,9 

17,2 

13,4 

19,6 

2008 

4,7 

26,5 

22,8 

15,6 

13,5 

20,1 

2009 

3,6 

27,4 

20,9 

14,9 

13,8 

19,5 

2010 

3,0 

28,6 

21,6 

13,7 

13,3 

19,8 


Sursa: calculat in baza datelor Biroului Naţional de Statistică 

în urma restructurării divorţialităţii a crescut valoarea duratei medii a 
căsătoriei la momentul desfacerii. în anul 1 995 aceasta pentru prima dată 
a depăşit pragul de 10 ani, iarîn anul 2003 a obţinut nivelul maxim - 1 1,5 
ani. Valoarea acestui indicator este similară cu cea înregistrată în Româ- 
nia, Rusia, Ucraina, Belarus, fiind mai scăzută în comparaţie cu ţările din 
Europa Occidentală în care aceasta a atins nivelul de 1 4-1 7 ani. 

Deplasarea calendarului căsătoriilor duce la creşterea vârstei medii 
a bărbaţilor şi femeilor care divorţează. în anul 201 0 vârsta medie la mo- 
mentul divorţului la bărbaţi a constituit - 36 de ani, iar la femei aproape 
34, fiind în creştere cu circa doi ani comparativ cu anul 1 980 (fig. 54 şi 55). 

Fig. 54. Durata medie a căsătoriei la momentul divorţului. Populaţia totală, anii 1985-2010 



Fig. 55. Vârsta medie la desfacerea căsătoriei. Populaţia totală, anii, 1980-2010 

Sursa: calcule autorului in baza datelor Biroului Naţional de Statistică al RM. Vârsta medie la momentul divorţului a fost 
calculată in baza coeficienţilor de divorţialitate pentru grupuri cincinale ale femeilor şi bărbaţilor, care şi-au desfăcut 
căsătoria in vârstă până la 50 de ani. începând cu anul i 997 fără populaţia raioanelor de Est şi mun. Bender 

Stabilitatea căsătoriei foarte puţin depinde de numărul de copii în fa- 
milie. în primul rând, numărul de cupluri conjugale care rămân fără copii 
pe parcursul vieţii în comun este nesemnificativ. în al doilea rând, căsă- 
toriile cu copii se desfac destul de intens, faptul care se confirmă prin nu- 
mărul mediu de copii care revine la un divorţ, conform datelor statisticii 
oficiale. Deşi proporţia divorţurilor cu copii comuni a scăzut considerabil 
(mai mult de două ori în comparaţie cu anul 1998), numărul mediu de 
copii per divorţ în anul 2010 s-a coborât la nivelul de 0,41 .Totodată riscul 
divorţului în familiile care au mai mult de un copil este destul de înalt, 
numărul mediu de copii per divorţ în familiile cu copii se menţine la un 
nivel relativ de stabil fiind mai mare de„unu"(tab.13). 


Tabelul 13. Divorţuri după numărul de copii comuni. 
Populaţia totală, anii 1998-2010 



Numărul 
de divorţuri 

Numărul 
de divorţuri cu 
copii comuni 

Divorţuri cu 
copii comuni, 

% 

Numărul 

copiilor 

comuni 

Numărul 

mediu 

de copii. Total 

Numărul 
de copii la 
un divorţ (în 
familii 
cu copii) 

1998 

10156 

6600 

65,0 

9427 

0,93 

1,43 

1999 

8913 

5891 

66,1 

8209 


1,39 

2000 

9707 

5998 

61,8 

8248 


1,38 

2001 

10808 

6252 

57,8 

8565 

0,79 

1,37 

2002 

12698 

5472 

43,1 

7518 

0,59 

1,37 

2003 

14672 

5451 

37,2 

7768 

0,53 

1,43 

2004 

14918 

4749 

31,8 

6574 

0,44 

1,38 

2005 

14521 

4443 

30,6 

6251 

0,43 

1,41 

2006 

12594 

3633 

28,8 

5019 

0,40 

1,38 

2007 

13923 

4665 

33,5 

6345 

0,46 

1,36 

2008 

12601 

3746 

29,7 

5119 

0,41 

1,37 

2009 

11884 

3376 

28,4 

4666 

0,39 

1,38 

2010 

11504 

3452 

30,0 

4697 

0,41 

1,36 


Sursa: calculele autorului in baza datelor Biroului Naţional de Statistică al RM 

în contextul reculului drastic al natalităţii prezintă interes depistarea 
impactului divorţurilor asupra acesteia. Statistica existentă nu permite 
obţinerea unor astfel de informaţii, evident că un studiul sociologic spe- 
cial ar putea să facă lumina în acest domeniu. Totodată experţii menţio- 
nează că diferite restricţii religioase, tradiţionale sau legislative cu privire 
la divorţîn prezentau o influenţă mai degrabă negativă asupra natalităţii, 

din cauza că diminuează şansele oamenilor de a deveni părinţi în cupluri 
conjugale noi. în acest aspect cel mai elocvent exemplu este cel al Italiei 
în care stabilitatea cuplurilor este foarte înaltă, în acelaşi timp nivelul na- 
talităţii este cel mai scăzut în Europa (BaxapoB C., 2010) 

Divorţul nu este cauza principală a încetării căsătoriei. Acest fapt are 
loc şi în urma decesului unuia din soţi şi văduviei altuia. în rezultatul 
văduviei apare o familie incompletă, de regulă, în frunte cu femeie. La 
momentul Recensământului populaţiei RM din anul 2004 în ţară au fost 
înregistraţi 53,1 mii bărbaţi văduvi şi 224,4 mii femei văduve, pe când nu- 
mărul persoanelor divorţate/despărţite a fost de 49 mii printre bărbaţi şi 
circa 1 00 de mii printre femei. Atrage atenţia prevalenţa femeilor văduve 
şi divorţate. într-o anumită măsură acest fenomen are legătură cu conse- 
cinţele îndepărtate ale războiului, cu frecvenţa mai înaltă a recăsătoririlor 
la bărbaţi, precum şi cu diferenţele mortalităţii pe sexe. Conform cercetă- 
rilor demografice 22,6% de căsătorii încetează din cauza decesului soţiei, 
23,9 - din cauza divorţului şi 53,5% din cauza decesului soţului (Bo/ikob 
A., CaBHeHKO H., 1985). Deja către vârsta de 40 de ani văduvia femeilor 
este un pericol real, iar în medie această soartă revine femeilor către vâr- 
sta de 60 de ani (Fig. 56 ). 

■ BArbaţi ■ Femei 

Fig. 56. Persoane văduve la 1000 de populaţie de vârsta respectivă 

Sursa: Recensământul populaţiei RM din 2004 

Nivelul înalt al mortalităţii bărbaţilor în vârstă aptă de muncă contri- 
buie la menţinerea unui nivel înalt al riscului văduviei. Amploarea văduvi- 
ei provoacă diminuarea dimensiunii medii a gospodăriei casnice, duce la 
creşterea numărului de familii incomplete. Astfel, în problema stabilităţii 
căsătoriei nu trebuie să trecem cu vederea problema încetării căsătoriei 
ca urmare a decesului unuia din soţi, mai ales din cauza că începând cu 
vârsta de 30 de ani mortalitatea bărbaţilor este cu mult mai înaltă decât 
cea a femeilor. îndeosebi problema dată este actuală pentru mediul ru- 
ral, unde în grupul de vârstă de 45-49 de ani fiecare a zecea femeie este 
văduvă, în vârstă de 55-59 - fiecare a patra. în acest context învigorarea 
sănătăţii soţilor nu este mai puţin importantă, decât preîntâmpinarea în- 
cetării căsătoriilor din cauza divorţului. 

O parte însemnată a persoanelor divorţate şi văduve se recăsătoresc, 
mai ales bărbaţi, deşi căsătoriile repetate nu compensează complet diso- 
luţia primelor căsătorii. Probabilitatea căsătoriei în mare parte depinde 
de vârsta persoanelor divorţate, durată perioadei postdivorţ, iar pentru 
femei la acestea se adaugă existenţa copiilor şi numărul lor. 

în general pentru persoanele divorţate şi văduve s-a lărgit cu mult 
posibilitatea alegerii viitorului lor, dat fiind faptul că recunoscând di- 
vorţul ca un atribut indispensabil al căsătoriei, societatea a devenit mai 
tolerantă în ceea ce priveşte răspândirea diferitelor modele de viaţă în 
comun. La etapa actuală observăm creşterea rolului compensatoriu al 
căsătoriilor repetate, ponderea cărora în anii 1 980-1996 a fost în creştere 
continuă: la bărbaţi fiecare a cincea căsătorie este repetată, practic acelaşi 
nivel înregistrează recăsătoririle la femei (18 %). Ca rezultat al unui nivel 
mai înalt al divorţialităţii în mediul urban, proporţia recăsătoririlor la fel 
este mai mare: în anul 1 996 la bărbaţi acestea au depăşit pragul de 30%, 
iar la femei - 27%, pe când la populaţia rurală nivelul recăsătoririlor la 
bărbaţi şi femei oscilează în limitele de 1 5%. în anii 1 996-2010 ponderea 
căsătoriilor repetate în oraşe scădea continuu, faptul care îşi găseşte ex- 
plicaţie în reducerea mai mare a intensităţii de încheiere a căsătoriilor. La 
săteni acest indicator pe parcursul perioadei examinate a crescut treptat, 
cu unele fluctuaţii de scădere observate în anii 1 992-1993 şi 2008-201 0. 
în comparaţie cu anul 1 980 proporţia căsătoriilor repetate la bărbaţi de la 
sate a crescut cu circa 5%, iar la femei cu 7% (fig. 57 şi 58). 

Fig. 57. Căsătoriile repetate. Populaţia totală, anii 1980-2010 



■ ■ ■Total • ■ Jft>on — *— Rjral 


Fig. 58. Căsătoriile repetate. Populaţia totală, anii 1980-2010 

Sursa: calcule autorului in baza datelor Biroului Naţional de Statistică al RM. începând cu anul 1997 fără populaţia 
raioanelor de Est şi mun. Bender 

Creşterea divorţialităţii însoţită de majorarea numărului de căsătorii 
repetate a condus la situaţia că în prezent căsătoria contemporană este 
privită ca o alianţă instabilă, care în orice moment poate fi desfăcută la 
dorinţa soţilor sau a unuia dintre soţi. Unii cercetători folosesc termenul 
„monogamia în serii" pentru analiza problemelor contemporane ale că- 
sătoriei (MeflKOB B., 2005). 

în ultimele decenii stabilitatea căsătoriei în Republica Moldova a su- 
ferit din cauza migraţiei de muncă în masă. Datele cercetărilor sociolo- 
gice demonstrează că o mare parte a migranţilor (65,9%) sunt persoane 
tinere căsătorite: 38% de 20-29 ani, 23,1% de 30-39 ani. Anume la aceste 
vârste majoritatea oamenilor îşi formează familia, nasc şi educă copiii. în 
familie se ia decizia privind plecarea la muncă peste hotare, motivaţia 
fiind legată de schimbarea structurii familiale sau dictată de anumite eta- 
pe ale vieţii familiale. Costul migraţiei de muncă a populaţiei Republicii 
Moldova are o dimensiune socială care tinde să fie foarte mare, în special 
pentru familiile migranţilor. 

Cercetările realizate în cadrul Sectorului Demografie 11 pe problema 
migraţiei demonstrează că acest fenomen evoluează ca un factor di- 
structiv puternic pentru stabilitatea familiilor. în opinia populaţiei munca 
peste hotare reprezintă o sursă pentru înrăutăţirea relaţiilor conjugale şi 
destrămarea familiei. Mai mult de jumătate din respondenţi (58,2%) cu- 
nosc cazuri (între prieteni, rude, cunoscuţi) când familia s-a destrămat în 
rezultatul muncii peste hotare a unuia dintre soţi. 

în prezent putem constata apariţia unui model familial nou, pe care 
l-am numit„familia la distanţă" (Găgăuz O., 2006), specific pentru migranţi 
permanenţi care lucrează peste hotare mai mult de un an. Conform re- 
zultatelor cercetării fiecare a treia persoană implicată în muncă peste 
hotare este migrant permanent. Circa 28% sunt migranţi permanenţi 
sezonieri care lucrează în Rusia şi petrec cu familia în medie 2-3 luni pe 
an. în prezent putem menţiona că traiul separat al soţilor, întâlnirile rare 
la sărbători au devenit o normă pentru multe familii din Republica Mol- 
dova. Rezultatele studiului demonstrează că acest tip de familii este cel 

11 Studiul sociologicjmpactul migraţiei de muncă asupra stabilităţii familiei", 2005. Eşantionul a cuprins 310 
de familii, inclusiv 210 de familii ai căror membri în ultimii 4 ani au lucrat peste hotare şi 100 de familii fără 
migranţi de muncă; focus-grup (40 de persoane) şi studii de caz (30). Coordonator Găgăuz 0. Studiul sociologic 
„Probleme socio-demografice ale funcţionării familiei la etapa contemporană", 2008. Eşantionul reprezentativ 
la nivel naţional, 1280 de respondenţi. Coordonator Găgăuz 0. 

mai vulnerabil din punctul de vedere al stabilităţii relaţiilor familiale, din 
cauza că are loc dereglarea ciclului familial. Iar în condiţiile lipsei unuia 
din membri, familia, fiind un sistem social, începe să funcţioneze în regim 
independent de compensare, ceea ce duce la „înstrăinarea" membrului 
plecat peste hotare de la grupul familial, contribuind la destabilizarea re- 
laţiilor conjugale. 

Un grup de risc din punctul de vedere al stabilităţii relaţiilor conjuga- 
le reprezintă familiile tinere. Traiul separat al soţilor, lipsa experienţei ne- 
cesare de viaţă în comun duce la dereglarea vieţii conjugale şi a relaţiilor 
părinţi-copii. în multe cazuri după naşterea copilului soţul este nevoit să 
plece peste hotare în căutarea unui loc de muncă. în acest aspect trebuie 
de menţionat că rolul tatălui având natura socială se deformează mai re- 
pede decât rolul mamei care are natură biologică. 

Alt fenomen cu implicaţii importante asupra familiei reprezintă am- 
ploarea migraţiei feminine, care în prezent constituie mai mult de 35%. 
Implicarea largă a femeilor în procesele migraţionale la a afectat semnifi- 
cativ funcţiile familiei, în special cea educativă şi reproductivă. După cum 
ne demonstrează studiile sociologice în comparaţie cu bărbaţii, femeile 
în majoritatea cazurilor pleacă la muncă ilegală în ţară străină fiind forţa- 
te de situaţia materială critică (llo/ieTaeB fl., 2005). 

Migraţia femeilor căsătorite a provocat transformarea rolurilor în fa- 
milie. Rata înaltă a şomajului în rândurile bărbaţilor a pus sub semnul în- 
trebării modelul familial tradiţional. Mii de femei din Republica Moldova 
şi-au părăsit căminele familiale, luând asupra lor povara asigurării materi- 
ale a familiei. Femeia-mamă principalul educator al copiilor şi organizator 
al grupului familial se îndepărtează de problemele obişnuite ale familiei, 
fiind implicată în câştigarea banilor pentru asigurarea traiului familial, ea 
devenind capul familiei. 

Familia incompletă este o structură cu un deficit în funcţionare. Stu- 
diile numeroase demonstrează că numai familia completă poate asigura 
dezvoltarea normală a copilului. Iar dereglarea completă a condiţiilor de 
creştere şi educaţie, lipsa contactelor de lungă durată cu mama pot avea 
consecinţe grave pentru dezvoltarea copilului, împiedicând adaptarea în 
mediul social sau provocând unele modele de comportament asocial. 

în ultimul timp în structura fluxurilor migraţionale creşte numărul 
persoanelor tinere, inclusiv a femeilor necăsătorite. Analiza comporta- 
mentului premarital al acestui contingent de migranţi arată că femeile 

tinere mai mult sunt orientate spre crearea familiei în străinătate. Spre 
deosebire de femei, pentru bărbaţii tineri acumularea surselor materiale 
în urma migraţiei de muncă în multe cazuri serveşte în calitate de capital 
de star pentru crearea propriei familii la baştină. 

Reieşind din rezultatele obţinute putem concluziona că în cadrul pro- 
cesului de migraţie a forţei de muncă există multe riscuri care ar putea 
avea consecinţe grave pentru familie. în primul rând, migraţia de muncă 
favorizează destabilizarea relaţiilor conjugale, ceea ce sporeşte numărul 
de divorţuri. Dereglarea ciclului de viaţă al familiei, inversarea rolurilor 
familiale, inclusiv, modificarea rolurilor feminine, contribuie la transfor- 
marea esenţială a valorilor familiale, degradarea autorităţii familiei tra- 
diţionale cu implicaţii negative în funcţionarea şi dezvoltarea familiei la 
nivel de instituţie socială. 

Perturbarea funcţiei educative, relaţiilor părinţi-copii, legăturilor 
dintre generaţii, precum şi transmiterea experienţei sociale a tinerilor în 
mod fragmentar, provoacă destrămarea procesului de educaţie familială, 
împiedică socializarea pozitivă a tinerilor. 

Este evident faptul că atenuarea consecinţelor negative ale migraţiei 
de muncă poate fi rezolvată numai în complexul unor măsuri ce ţin de in- 
tensificarea dezvoltării socio-economice a ţării, creşterea nivelului de trai 
şi protejarea lucrătorilor migranţi prin încheierea acordurilor bilaterale, 
precum şi contracararea migraţiei ilegale. 

*** 


Fiecare din fenomenele descrise mai sus ne explică particularităţile 
evoluţiei familiei şi căsătoriei în a doua jumătate a secolului XX - începu- 
tul secolului XXI, în special modificările ce ţin de nupţialitatea populaţiei: 
intensitatea căsătoriilor este în scădere, creşte vârsta medie la căsătorie, 
proporţia celibatului definitiv, uniunile non-maritale devin cu mult mai 
frecvente, în special în rândul tinerilor. 

Fiind un fenomen social, nupţialitatea este foarte sensibilă la toate 
schimbările care se produc în societate. Astfel, transformările socioeco- 
nomice din ultimele decenii şi efectele care le însoţesc: înrăutăţirea ca- 
lităţii vieţii, nivelul scăzut al veniturilor şi salarizării, şomajul şi migraţia 
de muncă în masă, dificultăţile în obţinerea unei locuinţe, lipsa garan- 

ţiilor sociale şi insuficienţa măsurilor de protecţie socială a familiei, am- 
ploarea comportamentului deviant (alcoolismul, narcomania, violenţa), 
precum şi modificarea priorităţilor valorice, preluarea modelului de viaţă 
occidental în paralel cu depopularea ţării, unele disproporţii în structura 
populaţiei pe grupe de vârstă şi sexe au provocat modificarea comporta- 
mentului matrimonial al populaţiei. 

Deşi în mare parte căsătoria în Republica Moldova şi-a păstrat trăsă- 
turile descrise de Hajnal J. şi specifice ţărilor vest europene, s-a conturat o 
tendinţă clară spre formarea unui tip modern al căsătoriei specific pentru 
majoritatea ţărilor europene. Căsătoria se dovedeşte a fi un fenomen mai 
contrastant, relaţiile sexuale premaritale şi uniunile non-maritale au de- 
venit o parte componentă a peisajului moral actual. 

Capitolul III 

TRANZIŢIA DEMOGRAFICĂ Şl TENDINŢELE 

DE LUNGĂ DURATĂ ALE NATALITĂŢII 

» 


3.1 . Dinamica natalităţii: viziunea transversală 

9 


în a doua jumătate a secolului XX -începutul secolului XXI natalitatea 
în Republica Moldova a avut o dinamică care, prin amplitudinea sa, i-a 
conferit particularităţi importante în raport cu celelalte populaţii euro- 
pene, chiar dacă evoluţia dominantă a fenomenului în aceste populaţii 
- cea de scădere - este definitorie şi pentru ţara noastră. Aceste particula- 
rităţi se datorează atât nivelului de dezvoltare economică şi socială, struc- 
turii populaţiei, în special repartizarea pe medii sociale (urban/rural), cât 
şi politicilor demografice promovate în perioada socialistă. 

în acest capitol propunem, în primul rând, o analiză a evoluţiei na- 
talităţii în Republica Moldova după anul 1950, fiind utilizate datele din 
recensămintelor populaţiei, datele statisticii curente cu privire la numărul 
de naşteri şi ratele natalităţii. Perioada de după anul 1 970 este prezenta- 
tă mai detaliat şi include structura natalităţii pe grupe de vârstă. în baza 
informaţiilor statistice disponibile, am încercat să analizăm natalitatea la 
nivel longitudinal, prin prezentarea fertilităţii complete a unor generaţii 
feminine. Astfel, avem posibilitatea să urmărim evoluţia natalităţii în Re- 
publica Moldova dintr-o perspectivă dublă - transversală şi longitudina- 
lă, inclusiv unele manifestări specifice pe fundalul european. 

Datele statistice oficiale permit studiul fertilităţii pe vârste sau grupe 
de vârstă doar începând cu anul 1 970, cu unele dificultăţi în ceea ce pri- 
veşte analiza structurii fertilităţii pe medii sociale pentru anii 1970-1980. 
Totuşi, perioada de 40 de ani nu este mică, dar nici suficientă, pentru a 
pătrunde în caracteristicile mişcărilor de lungă durată şi, mai ales, pentru 

a scoate în evidenţă schimbările fertilităţii în cadrul unui număr mare de 
generaţii feminine, acolo unde se defineşte şi se adoptă modelul repro- 
ductiv constituit din cei doi indicatori fundamentali - intensitatea (preva- 
lenţa) şi calendarul naşterilor. 

Indiferent dacă facem referinţă la nevoile stricte ale studierii şi cu- 
noaşterii propriei istorii demografice, ori la studii comparative cu alte 
ţări, datele disponibile cu privire la natalitate din ţara noastră pot fi ca- 
lificate drept modeste, atât în ceea ce priveşte perioada acoperită, cât şi 
caracteristicile fenomenului respectiv. Dacă după anul 1980 informaţiile 
existente, ca volum şi număr de caracteristici, satisfac necesităţile anali- 
zei demografice, atunci pentru perioada anterioară, lipsesc datele deta- 
liate atât privind structura natalităţii, cât şi numărul populaţiei, în special 
privind repartizarea pe grupe de vârstă şi medii sociale, ceea ce în mare 
măsură împiedică realizarea descrierii complexe a istoriei demografice şi 
cunoaşterea particularităţilor tranziţiei demografice în Republica Moldo- 
va, proces care reprezintă de fapt o componentă a evoluţiei generale a 
societăţii. 

O abordare şi o viziune generală, la nivelul întregii ţări, precum şi 
analiza comparativă a unor indicatori ai natalităţii la nivel european, ne 
permite să sesizăm specificul evoluţiei fenomenului natalităţii în ţara 
noastră, comparativ cu alte ţări europene. Totuşi, prioritate vom acorda 
analizei evoluţiei natalităţii pe medii sociale, dat fiind faptul că schimbă- 
rile de mare amploare care intervin în evoluţia fenomenelor demografice 
în general, şi a natalităţii în special, la nivelul unei populaţii naţionale, în 
aproape toate cazurile încep la nivelul unor subpopulaţii. 

Evoluţia indicatorului ratei totale a fertilităţii (RTF) în Republica Moldova 
şi ţările europene ne oferă un prim set de informaţii foarte valoroase (fig. 1). 

Ca şi alte ţări europene, Republica Moldova se confruntă cu un de- 
clin al fertilităţii de lungă durată, care a provocat nu numai reducerea 
sporului natural al populaţiei, ci şi instalarea sporului negativ. Evoluţia 
descendentă este rezultatul aceluiaşi complex de factori, de natură ex- 
trem de variată, care a determinat scăderea fenomenului în ansamblul 
populaţiilor europene, în pofida particularităţilor naţionale de intensitate 
şi plasare în timp a acestei scăderi. în mare parte, motivele sunt asociate 
cu transformările socio-economice şi socio-culturale profunde care au 
afectat majoritatea ţărilor europene în a doua jumătate a secolului trecut. 

Fig. 1 . Rata totală de fertilitate în Moldova şi unele ţări europene, anii 1 950-2010 

Sursa: http://demoscope.ru/weekly/app/app4007.php 

Universalitatea problemei şi un spectru larg de factori care influen- 
ţează comportamentul reproductiv, contribuie la extinderea şi aprofun- 
darea cercetărilor asupra natalităţii, dezvoltarea concepţiilor teoretice 
care tind să dea anumite explicaţii declinului natalităţii. Conform teoriei 
de modernizare a familiei şi natalităţii, scăderea natalităţii este determi- 
nată de transformarea modelului istoric socio-cultural de reglementare a 
acesteia. în urma dezvoltării istorice a societăţii a avut loc trecerea de la 
controlul preponderent social, specific societăţii tradiţionale, la controlul 
individual-familial, în cadrul căruia decizia cu privire la naşterea copilului 
se ia în funcţie de percepţia individuală cu privire la obţinerea bunăstă- 
rii familiale în condiţiile schimbărilor rapide în societatea contempora- 
nă. Criteriile calitative ale transformărilor moderne vizează, mai întâi de 
toate, divizarea celor trei tipuri de comportament: sexual, matrimonial, 
reproductiv, precum şi eficienţa controlului individual asupra fertilităţii 
pentru a avea copilul dorit şi la timpul dorit (Bi/iLUHeBCKi/m A., 2006, 3axa- 
poB C., 2002). 

în Republica Moldova declinul natalităţii s-a instalat ferm pe toată 
durata perioadei examinate, însă comparativ cu alte ţări, scăderea s-a 
produs de la valori mai mari ale RTF. Dacă în Rusia în 1 950 RTF era de 2,89, 

Belarus- 2,61, Ucraina -2,8, România -3,14, Bulgaria -2,94, atunci în ţara 
noastră valoarea era de 3,5. Până în anul 1 990, RTF în Republica Moldova 
era la nivelul care asigura reproducerea simplă a populaţiei (2,39). Este 
remarcabil faptul că deşi declinul natalităţii s-a declanşat de la niveluri 
diferite, deja în anii 2000-2001 RTF a ajuns la cele mai scăzute valori (1,1- 
1,2), ca şi în ţările ex-socialiste. Deşi în ţările europene economic dezvol- 
tate, astfel ca Suedia, Franţa, Belgia, RTF a coborât sub nivelul de înlocuire 
a generaţiilor (2,1), promovarea politicilor familiale eficiente şi de lungă 
durată a contribuit la menţinerea unui nivel de fertilitate mai ridicat. 

Dacă în ţările din Europa Occidentală declinul fertilităţii au avut un ca- 
racter lent, în ţările ex-socialiste evoluţia acestui fenomen s-a desfăşurat ne- 
uniform, fiind înregistrate unele „valuri" de creştere a fertilităţii, urmate de 
„căderi" adânci, ca urmare a unor politici promovate de guvernele socialiste 
şi dinamica compensatorie a natalităţii în perioadă următoare. De exemplu, 
în dinamica fertilităţii în România se evidenţiază anii 1 967-1968, când indica- 
torii fertilităţii au crescut semnificativ, avorturile fiind interzise prin reglemen- 
tări normative. Cât priveşte evoluţia fertilităţii în ţările din fosta URSS, „valul" 
de creştere revine anilor 1981-1990, când au fost introduse unele măsuri de 
ameliorare a situaţiei familiilor cu copii, inclusiv campania antialcool din anii 
1985-1986. De asemenea, aşteptările sociale ale populaţiei la sfârşitul anilor 
1 980 - începutul anilor 1 990 au influenţat pozitiv dinamica natalităţii. Ca re- 
zultat, în această perioadă Republica Moldova se înscrie printre ţările cu cele 
mai înalte valori ale ratei totale a fertilităţii. 

Către anul 201 0 majoritatea ţărilor europene au depăşit pragul mini- 
mului istoric al RTF. în Republica Moldova acest nivel a fost înregistrat în 
anul 2002 (1,21 născuţi per femeie de vârstă fertilă), la fel ca şi în Româ- 
nia (1,26), Lituania (1,24), Slovenia (1,2) şi alte ţări. în Ucraina cel mai mic 
nivel (1,1) a fost atins în 201 1, iar în Rusia (1,1 7) în 1999. După scăderea 
bruscă a RTF, în prezent se înregistrează o creştere lentă a acesteia, chiar 
şi în ţările care aveau indicatori mai înalţi ai natalităţii (de exemplu Fran- 
ţa, Ţările de Jos). în afară de aceasta, cu cât mai scăzută a fost valoarea 
RTF, cu atât mai mare este ritmul de creştere a ei. Cum se explică acest 
fenomen? Mulţi demografi consideră că în majoritatea ţărilor - în unele 
mai repede, în altele mai lent - potenţialul de creştere a vârstei medii a 
mamei la naştere s-a epuizat. Este cunoscut faptul că transformarea mo- 
delului de maternitate prin creşterea vârstei medii a mamei la naştere 
a fost o tendinţă generală, caracteristică majorităţii ţărilor europene pe 


154 



parcursul aproximativ a trei decenii. De asemenea, se ştie că dacă fiecare 
generaţie următoare devine părinte la o vârstă mai matură, aceasta con- 
duce la distorsiunea caracteristicilor conjuncturale ale natalităţii pentru 
anii calendaristici, micşorând astfel valoarea indicatorului RTF, chiar dacă 
numărul mediu de copii, dorit şi planificat, rămâne neschimbat. încetarea 
ritmurilor de "îmbătrânire" a maternităţii, ceea ce se observă în multe ţări 
europene, conduce la creşterea inevitabilă a RTF, apropierea ei de nivelul 
natalităţii aşteptate a generaţiilor reale. Prin urmare, indicatorul respectiv 
pentru generaţiile ipotetice (ani calendaristici) reflectă mai adecvat in- 
tensitatea natalităţii (BaxapoB C., 201 0). 

Declinul fertilităţii în majoritatea ţărilor europene a devenit cauza princi- 
pală a stabilirii regimului îngust de reproducere a populaţiei, rata netă de re- 
producere 12 având valori mai mici de "1 ". în ultimii ani în Republica Moldova 
valoarea acestui indicator oscilează în limitele de 0,6-0,63, ceea ce semnifică 
că reproducerea populaţiei, luând în considerare nivelul actual de mortalita- 
te, se asigură în proporţie de 63%. Dacă în continuare indicatorii natalităţii şi 
mortalităţii nu se vor modifica, atunci fiecare următoare generaţie-fiică va fi 
mai mică decât cea anterioară cu 37% (fig. 2). 

Fig. 2. Rata netă de reproducere în Moldova şi unele ţări europene, anii 1 950-201 0 

Sursa: http://demoscope.ru/weekly/app/app4007.php 


12 Numărul de fete născute în medie de o femeie care au supravieţuit până la vârsta medie în care a născut-o mama sa. 

Menţinerea unui astfel de regim de reproducere a populaţiei (populaţia 
închisă, fără migraţie) determină sporul natural negativ, ceea ce înseamnă că 
numărul populaţiei se va reduce constant. Scăderea natalităţii de lungă durată 
deja a contribuit la acumularea inerţiei negative a structurii populaţiei şi instala- 
rea procesului de depopulare. Sporul natural negativ la începutul anilor 1 990 s-a 
instalat în Rusia, Ucraina, România, Belarus (în anii 1991-1993), pe când în Repu- 
blica Moldova, datorită unui nivel mai înalt al natalităţii în perioada precedentă, 
descreşterea populaţiei pentru prima dată s-a înregistrat în anul 1 999 (fig. 3). 

Fig. 3. Rata sporului natural în Moldova şi unele ţări europene, anii 1 950-201 0 

Sursa: http://demoscope.ru/weekly/app/app4007.php 

Atât numărul de naşteri, cât şi rata natalităţii, evoluează neuniform, 
fiind determinate de structura populaţiei, precum şi de politicile demo- 
grafice promovate în diferite perioade (fig. 4). 

Prevalarea populaţiei rurale în structura generală a populaţiei şi-a gă- 
sit reflectare în raportul naşterilor pe medii sociale. Astfel, în anii 1950 
circa 87% din numărul total de naşteri revenea sătenilor. Pe măsura inten- 
sificării procesului de urbanizare, raportul dintre numărul de naşteri pe 
medii sociale devenea mai echilibrat. După anii 1990, procesul de urba- 
nizare s-a stopat, mai mult chiar, în urma destrămării sectorului industrial 
s-a produs procesul invers - cel de dezurbanizare. în ultimii ani contri- 

buţia populaţiei rurale în numărul anual de naşteri este una superioară, 
menţinându-se la nivelul de 62-63% (fig. 5). 



Numărul dc naşteri —•—Ruta oalalitAţii 


Fig. 4. Dinamica numărului de naşteri şi a ratei natalităţii, 
populaţia totală, anii 1950-2010 

Sursa: Biroul Naţional de Statistică. începând cu anul 1 997 fără populaţia raioanelor de Est şi mun. Bender. 



■ urtan = rural 

Fig. 5. Raportul dintre efectivul naşterilor pe medii sociale 

Sursa: Biroul Naţional de Statistică. începând cu anul 1 997 fără populaţia raioanelor de Est şi mun. Bender. 

După declinul fertilităţii din anii 1960, odată cu introducerea în anul 
1981 a măsurilor de stimulare a natalităţii şi susţinerii familiilor cu copii 
(majorarea duratei concediului pentru îngrijirea copilului şi cuantumu- 
lui îndemnizaţiilor la naşterea copilului şi pentru îngrijirea lui) indicatorii 
natalităţii au crescut. Astfel, în anii 1985-1987 au fost înregistrate valori 
absolute şi relative maxime: numărul de naşteri a constituit 90,5-94,7 mii, 
iar RTF a înregistrat valoarea de 2, 7-2, 8. Această creştere a natalităţii a 
avut, însă, un caracter temporar şi deja în anul 1 988 natalitatea a început 
să scadă, numărul de naşteri, ca şi valoarea RTF, scădea continuu. în anul 
1993 a fost depăşit pragul reproducerii simple a populaţiei (2,1), iar în anii 
următori observăm deja o scădere catastrofală a natalităţii (fig. 6). 


• i 



Fig. 6. Rata totală de fertilitate pe medii sociale, anii 1978-2010 

Sursa: Biroul Naţional de Statistică. Începând cu anul 1 997 fără populaţia raioanelor de Est şi mun. Bender. 

Reducerea natalităţii în perioada de după anii 1990 deseori se explică 
prin impactul negativ al factorilor socio economici specifici perioadei de 
tranziţie la economia de piaţă: scăderea dramatică a nivelului de trai al po- 
pulaţiei, şomajul, destrămarea sistemului de protecţie socială, colapsul sis- 
temului de sănătate, anomia socială, incertitudinea în ziua de mâine, stresul 
şi aşteptările, care, fără îndoială, nu pot fi negaţi. Originile acestei crize rezidă 
nu numai în dificultăţile inerente ale tranziţiei de la un stat socialist la cel de- 
mocratic, de la economia planificată la relaţiile de piaţă, ci şi în erorile din 
politicile socio demografice promovate în perioada sovietică. 

Conform opiniei unor savanţi, scăderea bruscă a natalităţii în această 
perioadă este determinată nu numai de degradarea situaţiei socio-eco- 
nomice în ţară, cât şi reprezintă efectele compensatorii ale politicii fami- 
liale, măsurilor economice de stimulare a natalităţii promovate în fosta 
URSS în anii 1980. Cercetările demonstrează că măsurile implementate 
au provocat destabilizarea profundă a calendarului naşterilor, fiind mar- 
cată prin scăderea vârstei medii a mamei la naştere şi reducerea interva- 
lelor dintre naşterile succesive (BaxapoB C., 2007). 

Principalul efect negativ al restructurării natalităţii este scăderea 
bruscă a sporului natural la sfârşitul anilor '80 - începutul anilor '90 ai 
secolului trecut în rezultatul declanşării declinului natalităţii şi scăderii 
compensatorii inevitabile a indicatorilor anuali ai fertilităţii. Astfel, tre- 
cerea la dinamica negativă a mişcării naturale a populaţiei în mare mă- 
sură a fost condiţionată de evoluţia precedentă a natalităţii, nu doar de 
schimbările socio economice şi politice conjuncturale. Totodată, criza 
socio economică de lungă durată şi deteriorarea standardelor de viaţă a 
populaţiei după anii 1990 au condus la înrăutăţirea sănătăţii populaţiei 
şi creşterea mortalităţii, ceea ce a agravat situaţia şi a provocat scăderea 
numărului populaţiei. 

în anii 1990-2010 rata totală de fertilitate a scăzut cu ritmuri rapide 
atâtîn mediul rural, cât şi în mediul urban. în sate valoarea acestui indica- 
tor s-a redus de la 3,07 până la 1,53, pe când în oraşe scăderea nu a fost 
atât de dramatică, de la 1,91 până la 1,05. Total pe Republica Moldova în 
perioada menţionată rata totală de fertilitate s-a redus cu 1,09 puncte (de 
la 2,39 în anul 1990 până la 1,3 în anul 2010), fiind diminuată şi diferenţa 
natalităţii pe medii sociale. Astfel, dacă în anul 1990 la sate rata totală de 
fertilitate a fost mai înaltă cu 1 ,2 puncte, atunci către anul 201 0 decalajul 
a constituit doar 0,5 puncte. 

Analizând procesul de reducere a natalităţii, inevitabil apar următoa- 
rele întrebări - oare aceasta reprezintă micşorarea numărului de copii per 
femeie de vârstă fertilă sau este motivată de amânarea naşterilor la vârste 
mai mature din diferite considerente (ameliorarea situaţiei economice, 
obţinerea locuinţei, continuarea studiilor etc.). în general, valoarea ratei 
totale de fertilitate poate fi condiţionată de două mecanisme principale: 
1 ) reducerea ireversibilă a numărului de copii pe care îi are o femeie, care 
la rândul său, constituie impactul unui şir de factori economici, sociali, 
culturali, medicali şi de altă natură, specifici procesului de modernizare a 

societăţii; 2) instalarea tendinţei de amânare a naşterii copiilor, începând 
cu primul, care în mod automat amână naşterile ulterioare, având în re- 
zultat creşterea vârstei medii a mamei la naştere sau renunţarea de a mai 
avea copii (primului sau următorului). 

Scăderea bruscă a natalităţii în Republica Moldova după anii 1990 
ne sugerează ideea că amânarea naşterilor a influenţat considerabil in- 
dicatorii anuali ai natalităţii. Schimbările structurale ale natalităţii sunt 
în plină desfăşurare şi după cum ne demonstrează experienţa altor ţări 
europene, în special a celor economic dezvoltate, în care modificarea 
natalităţii s-a produs cu mult mai devreme, arată că acest proces poate 
dura multe decenii. Amânarea naşterilor provoacă distorsiunea valorii 
ratei totale a fertilităţii, ceea ce subestimează, de fapt, nivelul fertilităţii 
generaţiilor feminine. Fiind un indicator transversal, de moment, RTF se 
obţine ca sumă a ratelor de fertilitate pe vârste dintr-un an calendaristic, 
având, însă, o semnificaţie ipotetică longitudinală, pe cohorte: numărul 
mediu de copii pe care efectiv i-ar naşte o femeie în decursul perioadei 
sale fertile dacă la toate vârstele s-ar menţine nivelul fertilităţii din anul 
respectiv. Astfel, modelul comportamentului reproductiv al perioadei 
concrete se transpune pe toată perioada fertilă a unei cohorte feminine. 
Prin urmare, efectul tempo ( tempo effect) poate să aibă valori destul de 
semnificative. De exemplu, pentru a doua jumătate a anilor 1 990 se men- 
ţionează valori ale efectului tempo de 0,3-0, 4 copii per femeie în Cehia, 
Grecia, Italia, Slovenia şi Spania (Bongaarts J., 2002). Pentru anul 2005 Ro- 
mânia indică o valoare a efectului tempo de 0,6 copii per femeie (Gheţău 
V., 2007). în acest context, unii cercetători pledează pentru excluderea in- 
dicatorului RTF din circuitul ştiinţific şi utilizarea altor indicatori relevanţi 
pentru evaluarea nivelului curent al natalităţii (Philipov D., Sobotka T., 
2006). Astfel, s-a trecut la calcularea RTF ajustate ( adjusted TFR, Philipov 
D., Sobotka T., 2006), care permite de a evita distorsiunea în aprecierea 
nivelului natalităţii în condiţiile schimbării structurale rapide a acesteia. 
Calculele noastre indică pentru perioada de după anii 1990 o valoare a 
afectului tempo de 0,2-0, 3 copii per femeie, ceea ce de fapt ar însemna 
că în anul 2010 componenta quantum a fertilităţii, egală cu valoarea RTF 
ajustate cu efectul tempo, ar fi de 1,5 copii per femeie, ci nu de 1,3 cum 
arată statistica oficială (fig. 7). 

Fig. 7. Dinamica RTF, RTF corectate (adjusted total fertility rate) şi a vârstei medii a mamei la 
prima naştere, anii 1980-2010 

Sursa: calculele autorului in baza datelor Biroului Naţional de Statistică al Republicii Moldova (BNS). 

RTF - rata totală a fertilităţii 

RMN - rangul mediu al naşterii 

VMM - vârsta medie a mamei la prima naştere 

în ultimii ani se constată o creştere relativă a numărului de naşteri. 
Comparativ cu anul 2002, când a fost înregistrat cel mai mic număr al naş- 
terilor -35,7 mii, în anul 2009 numărul nou-născuţilor a crescut cu 5,1 mii, 
sau cu 14,3%, în anul 2010 numărul de naşteri fiind puţin mai mic, decât 
în anul precedent. După cum a fost menţionat, creşterea numărului de 
naşteri şi a căsătoriilor se datorează componenţei favorabile a structurii 
pe vârste, numărul de femei în cea mai activă vârstă reproductivă fiind în 
creştere. De exemplu, în anul 2010 proporţia femeilor în vârstă de 20-29 
ani în numărul total al femeilor de vârstă reproductivă (1 5-49 ani) a cres- 
cut cu 3%, comparativ cu anul 2004. 

în paralel cu influenţa pozitivă a factorului structural, se înregistrează 
o creştere lentă a intensităţii natalităţii, în special, în grupele de vârstă a 
femeilor de 26-34 ani. Dacă în anul 2008 creşterea numărului de naşteri 
în măsură egală a fost determinată de ambii factori, atunci în anul 2009 
rolul principal în sporirea efectivului naşterilor l-a avut creşterea intensi- 

taţii activităţii de reproducere (aproape de trei ori mai important, decât 
rolul factorului structural). Totodată, în anul 2010 observăm o reducere 
a numărului de naşteri, care s-a produs din contul scăderii intensităţii de 
natalitate, în ciuda faptului că efectivul femeilor din grupurile de vârstă 
de 20-30 ani (pentru care, de regulă, este caracteristic un nivel mai ridicat 
al natalităţii) a fost în creştere. Numărul de naşteri s-a diminuat din cauza 
scăderii natalităţii în cele mai tinere grupuri de vârstă (18-21 ani) şi cele 
mai mature (27-30 ani). Astfel, datele prezentate încă o dată demonstrea- 
ză dinamica neuniformă a natalităţii, chiar imprevizibilitatea acesteia, 
care evoluează sub influenţa mai multor factori, un rol important având 
deciziile cuplurilor conjugale cu privire la realizarea intenţiilor reproduc- 
tive şi deplasarea lorîn timp (tab. 1). 


Tabelul 1. Numărul de naşteri şi componentele schimbării acesteia, anii 2000-2010 



Numărul de 
naşteri 

Schimbare 

anuală 

Inclusiv din contul 

Structurii pe vârste a 
populaţiei 

Intensităţii natalităţii 

2000 

36939 

- 

- 

- 

2001 

36448 

-491 

787 

-1278 

2002 

35705 

-743 

778 

-1521 

2003 

36471 

766 

780 

-14 

2004 

38272 

1801 

791 

1010 

2005 

37695 

-577 

757 

-1334 

2006 

37587 

-108 

-260 

152 

2007 

37973 

386 

-304 

690 

2008 

39018 

1045 

590 

455 

2009 

40803 

1785 

471 

1314 

2010 

40474 

-329 

441 

-770 


Sursa: calculele autorului în baza datelor BNS. 

în ultimele decenii schimbări importante în evoluţia natalităţii sunt 
determinate de refluxul migraţional al populaţiei, în special de migraţia 
de muncă în masă. Migraţia definitivă (emigranţi şi imigranţi legali) este 
cea mai cunoscută componentă din punct de vedere statistic. După ani 
1990 în Republica Moldova se înregistrează un spor migraţional nega- 
tiv, iar având în vedere situaţia socio-economică nestabilă şi decalajul 
în standardele de viaţă dintre ţara noastră şi ţările europene economic 
dezvoltate, este de aşteptat că şi în viitor migraţia externă netă va înre- 
gistra valori negative. Propensiunea pentru emigrare în ultimii ani este 

în creştere, în special printre tineri, iar în contextul politicilor de imigrare 
relativ permisive ale statelor occidentale dezvoltate din UE, SUA şi alte 
ţări, va fi probabil, chiar mai mare. Este bine cunoscut faptul că în anii 
următori multe ţări occidentale, fiind afectate de scăderea numărului 
populaţiei şi îmbătrânirea acesteia, vor avea nevoie de forţă de muncă 
străină pentru menţinerea creşterii economice, ceea ce este demonstrat 
prin diferite studii (Mc Donald P., Kippen R„ 2001). însă o problemă cu 
mult mai complicată o reprezintă migraţia de muncă în masă, care având 
iniţial un caracter temporar, în multe cazuri se transformă în una defini- 
tivă. Cu toată responsabilitatea afirmăm că în urma migraţiei de muncă 
Republica Moldova a pierdut o pondere semnificativă a populaţiei tinere 
bine instruite în vârsta aptă de muncă, care şi-a legiferat şederea în ţările 
în care lucrează, aceasta constituind o pierdere directă. Pierderile indirec- 
te sunt copiii acestor migranţi, care s-au născut sau vor apărea pe lume 
în alte ţări. Din păcate, nu avem o statistică veridică cu privire la numărul 
migranţilor aflaţi la muncă în străinătate, precum şi cu privire la efectivul 
real al populaţiei Republicii Moldova, care în prezent este supraestimat 
din cauza migraţiei. în conformitate cu recomandările ONU şi ale Comisi- 
ei Economice pentru Europa a ONU, din numărul stabil al populaţiei ţării 
trebuie exclusă populaţia, care nu locuieşte pe teritoriul ţării mai mult 
de 1 2 luni. în pofida existenţei unor astfel de practici, în baza datelor Re- 
censământului populaţiei Republicii Moldova din anul 2004, populaţia 
care lipseşte din ţară mai mult de 12 luni este inclusă în numărul total al 
populaţiei, respectiv, în calculul statistic curent se respectă acelaşi prin- 
cipiu. Ca rezultat, mulţi indicatori statistici sunt distorsionaţi, în special 
valorile RTF şi ale speranţei de viaţă la naştere. Astfel, cei care se află în 
circuitul cotidian al specialiştilor din diferite domenii, inclusiv ziariştii şi 
politicienii, bazându-se pe aceste date, de multe ori trag concluzii greşite. 

în ceea ce priveşte migraţia de muncă, până în prezent s-au consoli- 
dat câteva surse de informaţii ce ţin de evidenţa acesteia. Recensământul 
populaţiei din anul 2004 a identificat că numărul de persoane care se află 
peste hotare la muncă sau în căutarea unui loc de muncă constituie 273 
mii. (8,3% din numărul total al populaţiei). începând cu anul 1999, Biroul 
Naţional de Statistică realizează cercetările trimestriale„Cercetarea buge- 
telor gospodăriilor casnice"şi„Ancheta forţei de muncă", care conţine, pe 
lângă altele, date statistice cu privire la efectivul şi caracteristicile socio- 
demografice ale migraţiei de muncă. Din anul 2008 Serviciul Grăniceri 

transmite Ministerului Tehnologiei Informaţiei şi Comunicaţiilor date 
statistice cu privire la fluxurile migraţionale pe grupe de vârstă, sexe şi 
durata aflării peste hotare. 

Astfel, conform datelor Serviciului Grăniceri la 1 ianuarie 201 1 în Re- 
publica Moldova au lipsit mai mult de un an 284,3 mii persoane, dintre 
care 1 10,8 mii de femei în vârstă reproductivă, ceea ce constituie 1 1,2% 
din numărul total al contingentului dat. Circa 40 de mii de femei sunt în 
vârstă de 20-29 ani, care, de regulă, demonstrează cel mai înalt nivel al ac- 
tivităţii reproductive. Totodată, pe parcursul ultimilor trei ani constatăm 
o creştere lentă a numărului şi ponderii femeilor în vârstă reproductivă, 
care au lipsit din ţară pe întreaga perioadă a unui an (tab. 2). 


Tabelul 2. Repartizarea femeilor de vârstă reproductivă după grupe 
de vârstă şi perioada aflării peste hotare, la 1 ianuarie 2009-2011, mii persoane 


Ani 

De la 1 până 
la 2 ani 

De la 2 până 
la 3 ani 

Mai mult de 3 ani 

Total lipsesc mai mult de 
1 an 

2009 

2010 

2011 

2009 

2010 

2011 

2009 

2010 

2011 

2009 

2010 

2011 

15-19 

3,0 

3,2 

2,8 

1,3 

1,5 

1,6 

0,3 

0,8 

1,4 

4,6 

5,5 

5,8 

20-24 

7,2 

7,6 

6,1 

4,4 

4,2 

4,1 

3,8 

4,6 

4,8 

15,4 

16,4 

15,1 

25-29 

8,8 

9,6 

8,2 

5,7 

5,6 

5,7 

6,8 

8,8 

10,0 

21,3 

23,9 

23,8 

30-34 

7,7 

8,4 

7,4 

4,9 

4,9 

5,1 

6,2 

8,4 

9,9 

18,8 

21,7 

22,4 

35-39 

5,7 

6,2 

5,9 

3,7 

3,7 

3,9 

4,7 

6,5 

8,3 

14,2 

16,4 

18,1 

40-44 

4,7 

5,1 

4,4 

3,2 

2,9 

2,9 

3,9 

5,3 

6,2 

11,8 

13,3 

13,5 

45-49 

5,1 

5,0 

4,2 

3,1 

2,8 

2,6 

4,1 

5,2 

5,5 

12,3 

13,0 

12,2 

Total 

42,2 

45,2 

39,0 

26,4 

25,5 

25,8 

29,8 

39,6 

46,1 

98,4 

110,2 

110,8 

Numărul total de femei în vârsta reproductivă (15-49) ani 

1001,5 

997,2 

990,6 

% din numărul total de femei în vârsta reproductivă (15-49) ani 

9,8 

11,1 

11,2 


Sursa: calculele autorului in baza datelor Serviciului Grăniceri. 

în afară de aceasta, dat fiind faptul că RTF se calculează în raport 
cu populaţia stabilă, deci fără a lua în calcul migraţia de muncă de lun- 
gă durată, nivelul natalităţii este subestimat. Recalcularea ratei totale a 
fertilităţii (numărul de naşteri raportat la populaţia feminină prezentă) 
demonstrează că valoarea RTF în ultimii ani a constituit 1,4-1, 5 copii per 
femeie de vârstă fertilă (tab. 3). 

Tabelul 3. Rata totală de fertilitate recalculată, anii 2008-2010 


2008 

2009 

2010 

BNS 

RTF recalculată 

BNS 

RTF recalculată 

BNS 

RTF recalculată 

1,27 

1,44 

1,32 

1,51 

1,3 

1,48 


Sursa: calculele autorului. 

Curba fertilităţii demonstrează că cea mai mare diferenţă în ratele to- 
tale ale fertilităţii se înregistrează în grupele de vârstă de 20-24 şi 25-29 
ani, deci cele mai active vârste reproductive (fig. 8). 



Fig. 8. Rata totală de fertilitate corectată, luând în considerare migraţia, anul 2010 

Sursa: calculele autorului. 

Fenomenul migraţiei de muncă în Republica Moldova are un caracter 
durabil, o bună parte din cetăţeni având deja o experienţă în acest dome- 
niu, formându-şi reţelele informale de atragere la muncă peste hotare a 
rudelor, prietenilor şi cunoscuţilor. Este cunoscut faptul că migranţii mol- 
doveni se integrează foarte bine în societăţile europene, având nivelul de 
studii destul de ridicat, normele şi tradiţiile fiind asemănătoare populaţii- 
lor europene. Un exemplu în acest aspect reprezintă moldovenii în Italia, 
numărul cărora constituie 131 mii, dintre care 67% sunt femei. Cercetările 
în domeniul migraţiei în Italia demonstrează nivelul înalt de integrare a 
moldovenilor în societate, inclusiv reîntregirea familiilor şi, ca rezultat, un 

număr mare de copii (22 1 58) înscrişi în instituţiile deînvăţământ de toate 
nivelurile. 13 Totodată, se observă şi creşterea numărului de copii născuţi 
în afara Republicii Moldova. Datele integrate pentru cinci ani (2006-201 0) 
constată că în această perioadă peste hotare s-au născut 1 9073 de copii - 
cetăţeni ai Republicii Moldova, pe primele locuri fiind Rusia şi Italia, unse 
se înregistrează cel mai mare număr de migranţi moldoveni (fig. 9). 



Fig. 9. Numărul copiilor - cetăţeni ai Republicii Moldova 
născuţi în alte ţări, în perioada anilor 2006-201 0 

Sursa: Serviciul Stare Civilă al Republicii Moldova 

Astfel, în urma migraţiei de muncă ţara noastră suportă pierderi du- 
ble: este evident că o parte din migranţii de muncă care şi-au legalizat 
aflarea în ţările europene nu se vor întoarce acasă, în afară de aceasta 
copiii lor vor fi născuţi în altă ţară, nu în Republica Moldova. 


3.2. Schimbările structurale ale natalităţii 

9 


Reducerea natalităţii este însoţită de modificări importante survenite 
în calendarul fertilităţii, reflectând transformarea modelului comporta- 
mentului reproductiv al populaţiei şi schimbarea fundamentală a ciclului 
de viaţă care s-au produs în ultimele decenii: creşterea duratei studiilor, 

13 Dossier Statistico Immigrazione // ID0S -Centra Studi e Ricerche. Caritas Migrantes. www.dossierimmigrazio- 
ne.it 

iniţierea mai tardivă în activitatea profesională şi, respectiv, obţinerea mai 
târzie a independenţei economice. Este vorba de schimbări care au mo- 
dificat însuşi tipul de fertilitate al unor generaţii feminine. Modelul spe- 
cific al fertilităţii în Republica Moldova - "precoce" (cu valoarea maximă 
înainte de 25 de ani) a fost înlocuit cu cel "etalat" (valori aproximativ egale 
în grupele de vârstă de 20-24 şi 25-29 ani), sau chiar "tardiv" în perspec- 
tivă apropiată (cu valoare maximă în grupa de vârstă de 25-29 ani), ceea 
ce este o manifestare a celei de a doua tranziţii demografice (BaxapoB 
C„ 2002). Primele semne ale tranziţiei în Republica Moldova au apărut 
la mijlocul anilor 1990 şi după cum ne arată experienţa ţărilor europene 
economic dezvoltate, schimbările structurale ale natalităţii pot continua 
pe parcursul mai multor decenii. 

Profilul de vârstă al natalităţii s-a modificat pe fundalul reducerii ge- 
nerale a natalităţii, după anul 1 990 căderea fiind înregistrată în toate gru- 
pele de vârstă (fig. 10). 



—•—15-19 —■—20-24 -*-25-29 -><-30-34 
-*-35-39 40-44 —1—45-49 


Fig. 10. Fertilitatea feminină pe grupe de vârstă. Populaţia totală, anii 1980-2010 
Cea mai semnificativă scădere s-a înregistrat la cele mai tinere gru- 
puri de vârstă ale femeilor (până la 24 de ani), care a durat până în anul 
2002, apoi stabilizându-se aproximativ la acelaşi nivel. La femeile în vâr- 
sta de 25-29 ani scăderea natalităţii a continuat până în anul 2004, după 
care a început să crească. în anii 2009-2010 valorile ratelor fertilităţii în 
grupele de vârstă de 20-24 şi 25-29 ani s-au apropiat. De asemenea, după 

un declin de lungă durată, în ultimii trei ani se constată o creştere uşoară 
la femeile în vârstă de 30-34 ani. Cu toate acestea, nu putem afirma că 
s-a instalat o tendinţă constantă în nivelul ratelor fertilităţii pe grupe de 
vârstă, precum şi nici de contribuţia diferitelor grupe de vârstă a femeilor 
în rata totală a fertilităţii. Se poate presupune doar că contribuţia viitoare 
a tinerelor mame nu va fi la fel de importantă ca înainte. 



-*- 15-19 -«- 20-24 -±- 25-29 ->«- 30-34 -*- 35-39 -*- 40-44 - 1 - 45-49 


Fig.11. Fertilitatea feminină pe grupe de vârstă. Populaţia urbană, anii 1980-2010 
Deplasarea naşterilor spre vârstele mai mature este caracteristică în 
special pentru populaţia urbană (fig. 1 1). Se constată reducerea natalită- 
ţii în grupele de vârstă tinere, de 15-19 şi 20-24 ani, şi creşterea acesteia 
în vârstele mai mature, de 25-29, 30-34 şi 35-39 ani. în mod constant se 
apropie ratele fertilităţii în rândul femeilor în vârstă de 20-24 şi 25-29 ani. 
începând cu anul 2005, rata fertilităţii la femeile în vârstă de 25-29 de ani 
este mai mare decât cea a femeilor în vârstă de 20-24 ani. 

Tendinţe similare se observă şi în mediul rural. însă în sate acest pro- 
ces se desfăşoară cu ritmuri mai lente, cea mai mare reducere a natalităţii 
fiind atestată în cel mai tânăr grup de vârstă (15-19 ani) şi majorarea ei în 
grupele de vârstă de 20-24 şi 25-29 ani (fig.1 2). Deşi tendinţele natalităţii 

în aşezările urbane şi cele rurale au acelaşi vector, intensitatea activităţii 
de reproducere la femeile de la sate se menţine la un nivel cu mult mai 
înalt decât la cele din oraşe, în special în grupele de vârstă tinere (1 5-1 9, 
20-24 şi 25-29 ani), la care valorile ratelor fertilităţii sunt de două ori mai 
mari. în grupele de vârstă mature ratele fertilităţii scad brusc, decalajul se 
atenuează, valorile respective ajungând la un nivel asemănător. 



—•— 15-19 -■- 20-24 -±- 25-29 -*- 30-34 -*- 35-39 -*- 40-44 - 1 - 45-49 


Fig.12. Fertilitatea feminină pe grupe de vârstă. Populaţia rurală, anii 1980-2010 

Sursa: datele Biroului Naţional de Statistică. 

Analizând structura natalităţii pe medii sociale, nu putem să trecem 
cu vederea distorsiunea enormă a ratelor fertilităţii pe grupe de vârstă 
la femeile din mediul rural în perioada anilor 1 980-1 995 (fig.6), în speci- 
al în grupele tinere de 20-24 şi 25-29 ani, fiind determinate de politicile 
familiale din anii 1980. Primul „val" al creşterii natalităţii (anii 1983-1989) 
s-a înregistrat ca urmare a deplasării calendarului naşterilor şi micşoră- 
rii intervalului dintre naşterile succesive după introducerea concediului 
parţial plătit pentru îngrijirea copilului până la împlinirea vârstei de un an 
şi concediului suplimentar până la împlinirea vârstei de 1,5 ani fără men- 

ţinerea salariului 14 . în această perioadă valorile ratei fertilităţii la femeile 
în vârstă de 20-24 ani s-au majorat cu 32%, iar la cele în vârstă de 25-29 
ani - cu 66%. Măsurile implementate au întrerupt tendinţa evolutivă de 
reducere a natalităţii în cel mai tânăr grup de vârstă, 15-19 ani, provo- 
când o creştere uşoară a acesteia, ca apoi după anul 1988 din nou să fie 
în scădere. 

Un impact pozitiv asupra natalităţii a exercitat campania anti alcool 
din anii 1985-1986 şi schimbarea situaţiei politice din ţară, care a avut un 
efect suplimentar, ambele contribuind la creşterea ratelor fertilităţii pe 
grupe de vârstă. 

Al doilea „val" (anii 1990-1992) s-a produs, de asemenea, ca urmare a 
politicilor adresate familiei şi anume oferirea femeilor a concediului par- 
ţial plătit pentru îngrijirea copiilor până la împlinirea vârstei de 1,5 ani şi 
a concediului suplimentar pentru îngrijirea copilului până la împlinirea 
vârstei de 3 ani fără menţinerea salariului 15 . în această perioadă ratele fer- 
tilităţii au crescut în cea mai mare măsură la femeile în grupa de vârstă de 
20-24 de ani. 

Politicile familiale din anii 1980 au influenţat şi comportamentul re- 
productiv al femeilor din oraşe, însă dimensiunile acesteia au fost cu mult 
mai modeste. Familiile orăşenilor, având constrângeri în ceea ce priveşte 
spaţiul locativ sau chiar deficitul locuinţelor, au reacţionat mai modest la 
politicile menţionate. Familiile sătenilor nu se confruntau cu probleme 
locative acute, de aceea pentru ele măsurile introduse erau foarte atrăgă- 
toare. Femeile de la sate, a căror majoritate lucrau în colhoz, au obţinut 
posibilitatea de a se ocupa de îngrijirea copiilor şi de gospodăria casnică 
pe o perioadă de lungă durată parţial plătită. 

Experienţa din perioada anilor 1980 ne demonstrează cât de sensi- 
bil reacţionează natalitatea la măsurile economice stimulative, având un 
impact diferit asupra comportamentului reproductiv al diferitelor cate- 
gorii sociale. Totodată, analizând fenomenul, se remarcă caracterul tem- 
porar al creşterii natalităţii, dereglarea calendarului naşterilor a provocat 
un declin adevărat al natalităţii în perioada următoare. Deşi deseori se 

14 noaaHOBJieHMe CoBeTa Mmhmctpob CCCP N g 235 ot 1981 r. «0 Mepax no ycnneHHio rocyflapcTBeHHoiî 
noiwoipn ceMMM, mvieioipnM fleTeii», «OcHOBHbie HanpaBneHnn aKOHOMmecKoro n copnajibHoro pa3Bmna 
CCCP Ha 1981-1985 rr. h Ha nepnoflflo 1990 r.» 

15 noaaHOBJieHMe CoBeTa Mmhmctpob CCCP m BLţCriC ot 22.08.1989 r. «0 npefloaaBJieHMM wempHHaM HacTMH- 
ho onjiaHMBaeMoro omycKa no yxoay 3a peâeHKOM flo 1,5 neî m flononHmenbHoro omycKa 6e3 coxpaHeHnn 
3apa6oTHoii nna™ no yxofly 3a peâeHKOM flo floanweHMfi hm B03paaa 3 neT». 

vorbeşte despre impactul crizei socio-economice, este evident că modifi- 
carea contextului socio-cultural, democratizarea şi liberalizarea valorilor, 
accesul neîngrădit la mijloacele contraceptive, de asemenea, au avut un 
impact. Deciziile cuplurilor familiale de a avea sau de a nu avea copii, ori 
de avea doar unul, au motivaţii diferite şi bine fundamentate. O parte 
din aceste decizii au fost luate indiferent de contextul socio-economic al 
Republicii Moldova după anul 1991, o parte, probabil, reprezintă o reac- 
ţie la condiţiile socio-economice noi, incertitudinile şi dezavantajele ale 
perioadei de tranziţie. 

Tendinţa de reducere a natalităţii la cele mai tinere vârste ale femeilor 
şi deplasarea calendarului naşterilor spre vârstele mature au contribuit la 
creşterea vârstei medii a mamei la naştere (fig.1 3). 


VMM la naştere VMM la prima naştere 



Fig. 13. Vârsta medie a mamei (VMM) la naştere/prima naştere, 
total pe republică, anii 1970-2010 

Aceste modificări se derulează în conformitate cu tendinţele gene- 
rale caracteristice pentru majoritatea ţărilor europene în a doua jumă- 
tate a secolului XX. Restructurarea curbei de vârstă a fertilităţii a avut loc 
pretutindeni, în plus nu putem trece cu vederea asemănarea izbitoare 
a modificărilor observate în diferite ţări. Până în anii 1970 natalitatea se 

deplasa către vârstele tinere, astfel, s-a produs întinerirea maternităţii, iar 
apoi observăm mişcarea în direcţia opusă. Aceste schimbări universale 
ne vorbesc despre faptul că modificarea condiţiilor de viaţă a indivizilor, 
de obţinere a educaţiei (profesiei), de muncă, menaj, de sănătate etc. au 
motivat oamenii din diferite ţări să găsească cel mai convenabil interval 
de timp pentru naşterea şi educaţia copiilor, în condiţiile noi de viaţă. La 
etapa iniţială refuzul de la naşterea copiilor de ranguri superioare duce 
în mod firesc la întinerirea maternităţii, după afirmarea normelor cu pri- 
vire la numărul redus de copii în familie. Părinţii, însă, probabil încep să 
conştientizeze faptul că pentru creşterea a unu, doi sau trei copii nu este 
necesar să înceapă activitatea reproductivă la o vârstă tânără, aşa cum a 
fost mai înainte. 

Analiza schimbărilor pe medii sociale demonstrează că în aşezările 
urbane majorarea vârstei medii a mamei la prima naştere se derulează 
mai rapid decât în sate, contribuind la creşterea decalajului în valorile 
acestui indicator. Dacă în anul 1980 femeile din oraşe deveneau mame 
cu un an mai târziu decât cele de la sate, atunci către anul 2010 această 
diferenţă a crescut până la doi ani. în prezent vârsta medie a mamei la 
prima naştere în oraşe constituie 25,4 ani, în sate - 23,5 ani (fig. 1 4). 


total urban rural 



Fig. 14. Vârsta medie a mamei la prima naştere pe medii sociale, anii 1980-2010 

Sursa: calculele autorului în baza ratelor fertilităţii femeilor pe intervalul de vârstă de un an. începând cu anul 1 997 fără 
populaţia raioanelor de Est şi mun. Bender. 

Schimbările recente în vârsta medie a mamelor indică epuizarea 
tendinţei de lungă durată de întinerire a acesteia, caracteristică pentru 
a doua jumătate a secolului XX. în anul 1970 vârsta medie a mamei la 
naştere constituia 27 ani, apoi către anul 1994 aceasta a coborât până 
la 24,9 ani. în anul 1995 s-a înregistrat cea mai scăzută valoare a vârstei 
medii a mamei la naştere - 22,1 ani. în a doua jumătate a anilor 1 990 se 
constată o creştere a vârstei medii a mamei la naştere, inclusiv la prima 
naştere. Către anul 2010 vârsta medie a mamei la prima naştere a crescut 
până la 24,1 5 ani, iar vârsta medie a mamei la naştere - până la 26,75 ani. 
Ritmul de creştere a acestui indicatori nu este mare, deşi în anul 2003 
vârsta medie a mamei la naşterea primului copil a depăşit pragul anului 
1980, iar în anul 2009 şi vârsta medie a mamei la naştere, deşi creşterea 
este nesemnificativă. 

în pofida faptului că natalitatea în Republica Moldova a cunoscut 
schimbări structurale semnificative, în comparaţie cu alte ţări europene 
cu un nivel similar al natalităţii, profilul acesteia rămâne a fi unul mai tâ- 
năr, cele mai înalte valori ale ratelor fertilităţii fiind înregistrate la femeile 
în vârstă de 20-24 ani (fig. 1 5). 



Fig. 15. Ratele fertilităţii pe grupe de vârstă în Republica Moldova şi unele ţări europene cu 
nivelul similar al natalităţii, anul 201 0 


Sursa: httpiepp.eurostat 

Tabelul 4. Vârsta medie a mamei la naştere 
de fiecare secvenţă, pe medii sociale, anii 1980-2010 


Anul 

Total naşteri 

Inclusiv, după rangul naşterii 

prima 

a doua 

a treia 

a patra şi următoarea 

I Total 

1980 

26,6 

23,1 

26,9 


34,1 

1985 

26,6 

22,9 

26,7 

30,1 

33,6 

1990 

25 

22,3 

26,0 

29,6 

33,1 

1995 

25,1 

22,1 

25,8 

29,0 

32,2 

2000* 

25,5 

22,7 

26,5 

29,7 

32,9 

2005 

26,2 

23,3 

27,6 

30,8 

33,5 

2006 

26,3 

23,4 

27,7 

31,0 

33,5 

2007 

26,5 

23,7 

27,9 

31,2 

33,8 

2008 

26,6 

23,9 

28,1 

31,2 

33,8 

2009 

26,7 

24,0 

28,2 

31,4 

34,1 

2010 

26,7 

24,1 

28,4 

31,5 

33,8 

! Mediul urban 

1980 

26,1 

23,6 

27,8 

31,1 

34,0 

1985 

26,3 

23,5 

27,7 

30,9 

33,4 

1990 

25,5 

23,0 

27,0 

30,6 

33,2 

1995 

25,1 

22,8 

27,4 

30,2 

32,9 

2000* 

25,5 

23,6 

28,0 

31,5 

33,8 

2005 

26,6 

24,3 

28,9 

31,9 

33,7 

2006 

27,2 

24,7 

29,4 

32,1 

34,1 

2007 

27,7 

25,1 

29,7 

32,7 

34,3 

2008 

28 

25,4 

30,0 

33,0 

34,4 

2009 

28 

25,4 

30,1 

33,1 

34,5 

2010 

28,1 

25,4 

30,3 

33,1 

34,6 

Mediul rural 

! 1980 

26,3 

22,6 

26,1 

29,7 

33,9 


26,3 

22,4 

25,9 

29,7 

33,5 


25 

21,5 

24,9 

29,2 

33,1 


24,7 

21,5 

24,9 

28,5 

31,9 


25,4 

22,0 

26,0 

29,4 

32,7 


26,0 

22,5 

26,7 

30,7 

33,7 


25,7 

22,6 

26,6 

30,7 

33,4 


25,6 

22,8 

26,5 

30,5 

33,7 

2008 

25,7 

23,0 

26,8 

30,5 

33,6 

2009 

25,9 

23,3 

26,8 

30,6 

33,8 

2010 

26,0 

23,5 

27,0 

30,7 

33,5 


Sursa: calculele autorului în baza ratelor fertilităţii femeilor pentru intervalul de vârstă de un an. 
* începând cu anul 1 997 fără populaţia raioanelor de Est şi mun. Bender. 


174 




Aceeaşi situaţie este caracteristică pentru Belarus şi Ucraina, pe când 
în Rusia se observă o deplasare a natalităţii spre vârstele de 25-29 ani, deşi 
diferenţa dintre ratele fertilităţii femeilor în vârstă de 20-24 şi 25-29 ani nu 
sunt semnificative. în România deja s-a format modelul unei maternităţi 
mai tardive, rata fertilităţii la femeile în vârstă de 25-29 ani fiind cu 22% 
mai mare decât la femeile în vârstă de 20-24 ani. Totodată, observăm că 
profilul natalităţii în Republica Moldova încă este departe de modelul ţă- 
rilor europene economic dezvoltate, cum ar fi Austria sau Germania. 

Vârsta medie a mamei a crescut pentru toate rangurile naşterilor: înce- 
pând cu mijlocul anilor 1990, vârsta medie a mamei la prima naştere a cres- 
cut cu doi ani, la a doua şi a treia - cu 2,4 ani, la a patra şi următoarelor naşteri 
- cu 2 ani (tab. 4). Comparând natalitatea pe medii sociale, vedem că deca- 
lajul de vârstă a femeilor la naşterile de rangul doi din oraşe şi de la sate con- 
stituie 3,3 ani, de rangul trei - 2,5 ani, de rangul patru şi următorul - 0,7 ani. 
Astfel, cel mai mare decalaj s-a instalat dintre naşterile de rangul doi şi trei, 
deşi intensitatea maximă a naşterilor are loc în vârsta de până la 35 de ani. 

Răspândirea uniunilor consensuale a contribuit la creşterea contri- 
buţiei naşterilor în afara căsătoriei în natalitatea generală, precum şi a 
avut un impact important în dinamica vârstei medii a mamei la naştere. 
Analizând vârsta medie a mamei la naştere în funcţie de statutul juridic al 
acesteia (căsătorite şi necăsătorite) pentru ultimii zece ani (date accesibi- 
le), observăm că schimbările survenite în evoluţia acestui indicator au un 
vector comun (fig.1 6 şi 1 7). 

Vârsta medie a mamei la naştere în căsătorie este cu 0, 8-1,0 an mai 
mare, decât a mamelor în afara căsătoriei. în perioada anilor 1998-2010 
vârsta medie a mamei la naştere la femeile căsătorite s-a majorat cu 1,6 
ani (de la 25,5 ani până la 27,1 ani), pentru femeile necăsătorite - cu 1,2 
ani (de la 24,7 ani până la 25,9 ani). 

Totodată, se remarcă că vârsta medie a mamei la naşterea primului 
copil în căsătorie şi în afara căsătoriei au valori foarte apropiate, acest 
fapt fiind explicat prin practica pe scară largă a convieţuirii soţilor fără 
înregistrarea căsătoriei. Numai în ultimii câţiva ani se observă o creştere 
a decalajului dintre vârsta medie a mamei la prima naştere în căsătorie şi 
în afara căsătoriei, ca rezultat al creşterii naşterilor extraconjugale în cel 
mai tânăr grup de vârstă (până la 20 ani). Dacă în anii 1 998-2005 decala- 
jul respectiv a fost minimal (0,1-0, 3 ani), atunci către anul 2010 acesta a 
crescut până la un an. 

Fig. 1 6. Dinamica vârstei medii a mamei la naştere/prima naştere (VMM) in căsătorie. 
Populaţia totală, anii 1998-2010 



Fig. 1 7. Dinamica vârstei medii a mamei 

la naştere/prima naştere (VMM) în afara căsătoriei, Populaţia totală, anii 1 998-201 0 

Sursa: calculele autorului in baza ratelor fertilităţii femeilor pentru intervalul de vârstă de un an. Fără populaţia 
raioanelor de Est şi mun. Bender. 

Fig. 18. Dinamica vârstei medii a mamei la naştere/prima naştere (VMM) 
în căsătorie, mediul urban, anii 1998-2010 



Fig. 1 9. Dinamica vârstei medii a mamei la naştere/prima naştere (VMM) 
în afara căsătoriei, mediul urban, anii 1 998-201 0 

Sursa: calculele autorului în baza ratelor fertilităţii femeilor pentru intervalul de vârstă de un an. Fără populaţia 
raioanelor de Est şi mun. Bender. 

Analiza în dinamică a vârstei medii a mamei la naştere/prima naşte- 
re în funcţie de statutul juridic al mamei pe medii sociale demonstrează 
că pentru femeile din oraşe natalitatea conjugală şi cea extraconjugală 
practic are un caracter identic. Astfel, femeile căsătorite nasc primul copil 
la vârstă de 25,6 ani, iar cele necăsătorite la 25 ani, diferenţa fiind de 0,6 
ani. Vârsta medie a mamei căsătorite la naştere este de 28,4 ani, a celei 
necăsătorite - 27,5 ani, această diferenţă se datorează prevalenţei naşte- 
rilor de rangul întâi la femeile necăsătorite (fig. 1 8 şi 1 9). 

Evident că în mediul rural vârsta medie la naştere/prima naştere a 
femeilor căsătorite/necăsătorite are valori mai scăzute, decât în mediul 
urban. Astfel, la sate femeile căsătorite nasc primul copil la vârsta de 23,7 
ani, cele necăsătorite - la 22,7 ani (fig.20 şi 21). Cea mai mare schimbare 
pe parcursul perioadei analizate înregistrează vârsta medie a mamei la 
prima naştere în căsătorie, care a crescut cu 1 ,8 ani, pe când vârsta mamei 
la prima naştere în afara căsătoriei - cu un an. Vârsta medie a mamei la 
naştere la ambele categorii de femei a crescut, respectiv cu 0,9-1 ,0 ani. De 
asemenea, se observă un decalaj mai mare dintre vârsta medie a mamei 
la naştere în căsătorie şi în afara căsătoriei (1,0-1, 5 ani). 



Fig. 20. Dinamica vârstei medii a mamei la naştere/prima naştere (VMM) 
în căsătorie, mediul rural, anii 1998-2010 

Fig. 21. Dinamica vârstei medii a mamei la naştere/prima naştere (VMM) 
în afara căsătoriei, mediul rural, anii 1998-2010 


Sursa: calculele autorului in baza ratelor de fertilitate a femeilor pentru intervalul de vârstă de un an. Fără populaţia 
raioanelor de Est şi mun. Bender. 

Cum a fost menţionat mai sus, răspândirea uniunilor consensuale 
contribuie la apropierea valorilor indicatorului vârstei medii a mamei 
la naştere/prima naştere în căsătorie şi în afara căsătoriei. în societatea 
contemporană debutul relaţiilor conjugale, chiar şi naşterea copilului, în 
multe cazuri precede înregistrarea oficială a căsătoriei. 

Analiza naşterilor de rangul întâi în cadrul căsătoriei din punctul 
de vedere al intervalului protogenetic 16 , demonstrează că circa jumă- 
tate dintre sarcini au fost concepute până la căsătorie, ceea ce rezultă 
din răspândirea relaţiilor sexuale premaritale. Spre exemplu, pentru 
anii 2008-2009 dacă raportăm numărul de naşteri cu intervalul proto- 
genetic până la 9 luni (8349) la numărul mediu al primelor căsătorii la 
femei (22362), obţinem că circa 37% dintre căsătoriile de rangul întâi 
au fost încheiate după apariţia sarcinii, sau chiar după venirea copilu- 
lui pe lume (tabelul 5). 


16 Intervalul de timp dintre înregistrarea căsătoriei şi naşterea copilului. 

Tabelul 5. Repartizarea naşterilor de rangul întâi în cadrul căsătoriei 
în funcţie de intervalul protogenetic, pe medii sociale, anul 2009 


Naşteri de rangul 
întâi 

Inclusiv cu intervalul protogenetic 

0 (căsătoria a fost 
înregistrată odată 
cu înregistrarea copilului) 

Până la 9 luni 

Mai mult de 9 luni 

Număr absolut 

% 

Număr absolut 

% 

Număr absolut 

% 

Total 

16168 

484 

2,9 

7865 

48,6 

7819 

48,3 

Urban 

6484 

80 

1,2 

2387 

36,8 

4017 

62,0 

Rural 

9684 

316 

3,3 

4710 

48,6 

4658 

48,1 


Sursa: calculele autorului în baza datelor statistice nepublicate ale BNS. 

Datele prezentate în tabelul de mai sus demonstrează că ponderea 
naşterilor cu intervalul protogenetic până la nouă luni este mai mare în 
mediul rural, ceea ce parţial se explică prin cultura contraceptivă şi acce- 
sibilitatea avortului mai scăzute la săteni. Evident că deteriorarea norme- 
lor morale, standardelor comportamentului premarital, permisivitatea 
socială înaltă a tinerilor faţă de relaţiile sexuale înainte de căsătorie au un 
rol primordial în creşterea naşterilor în afara căsătoriei, sau înregistrarea 
căsătoriei în urma apariţiei unei sarcini, precum şi răspândirea căsătoriilor 
neînregistrate. 

Remarcăm că valoarea intervalului protogenetic, calculat în baza 
datelor statistice, este una relativă, dat fiind faptul că debutul real al 
relaţiilor conjugale nu întotdeauna coincide cu înregistrarea juridică 
a căsătoriei. Chiar şi în societăţile cu o moralitate sexuală restrictivă, 
care nu acceptă relaţiile sexuale premaritale, căsătoria reală şi înre- 
gistrarea ei juridică nu coincid în timp, dar proporţia lor a fost minoră 
(Ivanov S., 2002). 

în societatea contemporană tot mai mare amploare a luat traiul 
în comun fără înregistrarea căsătoriei, astfel datele cu privire la pon- 
derea intervalului protogenetic mai mic de nouă luni este o ilustrare 
suplimentară a aprofundării procesului de transformare a relaţiilor 
conjugale, răspândirii uniunilor consensuale. Evident că pentru obţi- 
nerea unor informaţii mai exacte cu privire la intervalul protogenetic, 
iniţierii de facto a relaţiilor conjugale şi legalizării lor este necesar de 
a realiza cercetări sociologice profunde cu privire la procesul de for- 
mare a familiilor. 

Tabelul 6. Dinamica natalităţii după rangul naşterii, 
populaţia totală, anii 1980-2010 



Născuţi-vii, mii persoane 

Ponderea din total, % 

»TJ 

= 

E 

Q_ 

al doilea 

al treilea 

al patrulea şi 
mai mult 

(TJ 

3 

E 

Q_ 

al doilea 

al treilea 

al patrulea şi 
mai mult 

1980 

79,6 

38,1 

26,0 

8,8 

6,6 

100 

47,8 

32,7 

11,1 

8,3 

1981 

82,3 

37,5 

28,1 

9,9 

6,8 

100 

45,6 

34,1 

12 

8,3 

1982 

83,3 

37,1 

29,1 

10,3 

6,8 

100 

44,6 

34,9 

12,4 

8,1 

1983 

91,3 

38,8 

33,6 

11,9 

7,0 

100 

42,5 

36,7 

13,1 

7,6 

1984 

89,6 

38,0 

32,5 

12,2 

7,0 

100 

42,4 

36,2 

13,6 

7,8 

1985 

90,5 

36,2 

33,1 

13,8 

7,4 

100 

40 

36,6 

15,3 

8,2 

1986 

94,7 

36,2 

35,0 

15,3 

8,3 

100 

38,2 

36,9 

16,1 

8,7 

1987 

91,8 

34,6 

33,8 

14,9 

8,4 

100 

37,7 

36,9 

16,2 

9,2 

1988 

88,6 

33,8 

32,1 

14,5 

8,1 

100 

38,2 

36,3 

16,4 

9,2 

1989 

82,2 

33,4 

28,9 

12,7 

7,3 

100 

40,6 

35,1 

15,4 

8,9 

1990 

77,1 

32,8 

26,1 

11,6 

6,6 

100 

42,5 

33,8 

15,1 

8,5 

1991 

72,0 

33,4 

23,1 

9,8 

5,7 

100 

46,4 

32,1 

13,5 

8 

1992 

69,7 

31,9 

22,5 

9,7 

5,5 

100 

45,8 

32,3 

14 

7,9 

1993 

66,2 

31,9 

20,6 

8,6 

5,0 

100 

48,2 

31,2 

13 

7,6 

1994 

62,1 

30,3 

19,5 

7,8 

4,5 

100 

48,8 

31,4 

12,5 

7,2 

1995 

56,4 

27,7 

18,0 

6,7 

4,0 

100 

49,1 

32 

11,9 

7 

1996 

51,9 

25,8 

16,5 

6,0 

3,5 

100 

49,8 

31,9 

11,5 

6,8 

1997 

45,6 

22,4 

14,8 

5,3 

3,1 

100 

49,1 

32,6 

11,6 

6,7 

1998 

41,3 

20,4 

13,1 

4,7 

3,1 

100 

49,3 

31,8 

11,3 

7,6 

1999 

38,5 

19,7 

12,1 

4,2 

2,5 

100 

51,2 

31,5 

10,9 

6,4 

2000 

36,9 

19,9 

11,1 

3,7 

2,3 

100 

53,8 

30,1 

9,9 

6,2 

2005 

37,7 

19,9 

12,2 

3,7 

1,9 

100 

52,9 

32,3 

9,8 

5 

2010 

40,5 

22,0 

13,1 

3,9 

1,6 

100 

54,3 

32,3 

9,5 

3,9 


Sursa: Biroul Naţional de Statistică. Începând cu anul 1 997 fără populaţia raioanelor de Est şi mun. Bender. 


Reducerea natalităţii în ultimele trei decenii a fost însoţită de creşte- 
rea ponderii naşterilor de rangul întâi în structura generală a natalităţii, 
reducerea naşterilor de rangul doi şi următorul. Prezentăm datele detali- 
ate cu privire la structura natalităţii după rangul naşterii, în special pentru 
perioada anilor 1 980-1990 (tab. 6). 

în anii de promovare a politicilor de susţinere a familiei cu copii proporţia 
naşterilor de rangul întâi a scăzut, valoarea minimă fiind înregistrată în anul 
1987 (37,7%). în paralel observăm o creştere lentă a naşterilor de rangurile 

următoare: cele de rangul doi au crescut de la 32,7% în anul 1980 până la 
36,9% în anii 1986-1987; de rangul trei - de la 1 1,1% până la 16,4 în anul 
1988; de rangul patru şi următorul - de la 8,3% până la 9,2% în anul 1988. 
Această restructurare a fost temporară şi deja în anul 1989 observăm reve- 
nirea la tendinţa de creştere a proporţiei naşterilor de rangul întâi şi reduce- 
rea celor de rangurile mai mari. Aceasta tendinţă se menţine pe parcursul a 
două decenii, astfel către anul 201 0 în structura natalităţii prevalează ponde- 
rea naşterilor de rangul întâi, constituind 54,3%, naşterile de rangul doi s-au 
redus până la o treime (32,3%), cele de rangul trei constituie a zecea parte, 
pe când naşterile de rangurile patru şi următoare s-au micşorat până la 3,9%. 


Tabelul 7. Dinamica natalităţii după rangul naşterii, 
populaţia urbană, anii 1980-2010 



Născuţi-vii, mii persoane 

Ponderea din total, % 

(T3 

3 

s 

Q_ 

al doilea 

al treilea 

al patrulea 
şi mai mult 

ra 
■*— < 

3 

s 

Q_ 

al doilea 

al treilea 

al patrulea 
şi mai mult 

1980 

31,2 

17,3 

11,0 

2,1 

0,8 

100 

55,6 

35,2 

6,6 

2,6 

1981 

32,7 

17,3 

12,1 

2,3 

0,9 

100 

53 

37,1 

7,2 

2,7 

1982 

33,2 

17,4 

12,4 

2,5 

0,9 

100 

52,5 

37,4 

7,4 

2,7 

1983 

37,6 

18,0 

15,3 

3,2 

1,1 

100 

47,9 

40,7 

8,6 

2,8 

1984 

37,6 

18,2 

14,9 

3,4 

1,1 

100 

48,4 

39,6 

9 

3 

1985 

38,0 

17,6 

15,1 

4,0 

1,2 

100 

46,4 

39,9 

10,5 

3,2 

1986 

40,6 

17,8 

16,5 

4,8 

1,5 

100 

43,8 

40,7 

11,7 

3,8 

1987 

40,3 

17,7 

16,3 

4,7 

1,6 

100 

43,9 

40,5 

11,7 

3,9 

1990 

34,6 

17,4 

12,6 

3,4 

1,3 

100 

50,3 

36,3 

9,7 

3,7 

1991 

31,6 

16,9 

10,6 

2,8 

1,3 

100 

53,4 

33,6 

9 

4 

1992 

29,0 

15,6 

9,6 

2,6 

1,1 

100 

54 

33,1 

9,1 

3,8 

1993 

26,0 

14,7 

8,1 

2,2 

1,0 

100 

56,7 

31,1 

8,3 

3,9 

1994 

24,3 


7,6 

1,9 

0,9 

100 

57,2 

31,3 

7,9 

3,5 

1995 

21,7 


6,7 

1,6 

0,8 

100 

58,2 

31 

7,4 

3,5 




6,0 

1,5 

0,7 

100 

58,6 

30,6 

7,4 

3,4 

mu 


Ml 

4,8 

1,1 

0,5 

100 

58,9 

30,7 

7,1 

3,3 

1998 


mm 

4,1 

0,9 

0,8 

100 

59,6 

28,7 

6,3 

5,4 

1999 

■EH 

mm 

3,8 

0,8 

0,4 

100 

62,5 

28,4 

6,1 

2,9 

2000 

12,7 

mm 

3,5 

0,7 

0,4 

100 

64,1 

27,5 

5,6 

2,8 



mm 

4,5 

0,9 

0,3 

100 

58,1 

33,1 

6,6 

2,2 

2010 

15,1 

8,4 

5,3 

1,1 

0,3 

100 

55,3 

35,2 

7,5 

2 


Sursa: BNS, datele pentru anii i 988- 1 989 lipsesc. începând cu anul 1 991 fără populaţia raioanelor de Estşimun. Bender. 

Analiza structurii natalităţii după rangul naşterii pe medii sociale de- 
monstrează existenţa unor diferenţe semnificative atât în perioada anilor 
1 980-1 990, cât şi în prezent, cu menţinerea tendinţei generale de reduce- 
re a naşterilor de rangul doi şi mai mult, respectiv creşterea celor de ran- 
gul întâi. Este remarcabil faptul că la începutul anilor 1 980 pentru popu- 
laţia orăşenească (tab. 7) naşterile de rangul întâi constituiau mai mult de 
jumătate din numărul total (55,6%), mai mult de atât, observăm o struc- 
tură a natalităţii similară cu cea care s-a format către anul 2010. Politicile 
familiale din anii 1980 au contribuit la creşterea naşterilor de rangul doi, 
trei, patru şi următorul, cele mai mari proporţii ale acestora fiind înregis- 
trate în anii 1 986-1 987, după care din nou s-a instalat tendinţa de creşte- 
re a ponderii naşterilor de rangul întâi şi reducerea rangurilor mai mari. 
în perioada crizei socio-economice acute de la sfârşitul anilor 1 990, când 
multe familii din Republica Moldova s-au pomenit într-o situaţie foarte 
dificilă, fiind nevoite să economisească toate resursele, inclusiv cele ce 
ţineau de planificarea şi naşterea copiilor, ponderea copiilor de rangul 
întâi în structura natalităţii a crescut până la 64,1% în anul 2000, respectiv 
proporţia celor de rangurile ulterioare a scăzut până la valori minime. 

în mediul rural situaţia a evoluat după acelaşi scenariu, o particula- 
ritate specifică în comparaţie cu mediul urban constituind creşterea mai 
semnificativă a proporţiei naşterilor de rangul trei, patru şi următorul în 
perioada anilor 1980-1990. După anii 1990, ca şi în mediul urban, obser- 
văm creşterea constantă a ponderii naşterilor de rangul întâi. Astfel, către 
anul 2010 s-a format o structură similară a natalităţii, şi în mediul rural 
naşterile de rangul întâi având o proporţie mai mare (tab. 8). 

Diferenţa între mediul urban şi rural la proporţia naşterilor de ran- 
gul întâi este +1,6%, rangul doi +4,7%, rangul trei -3,6%, rangul patru şi 
următorul -3,1%. Tendinţele menţionate indică pierderea în Republica 
Moldova a tradiţiilor de constituire a familiilor numeroase şi adoptarea 
modelului familial cu un număr mic de copii, specific pentru majoritatea 
ţărilor europene. Această tendinţă s-a instalat către începutul anilor 1 980, 
în special în mediul urban, politicile familiale din perioada ulterioară pro- 
vocând „valul" naşterilor de rangul doi şi mai mult, însă apoi, către sfâr- 
şitul anilor 1980, dinamica compensatorie a natalităţii a nivelat efectul 
politicilor implementate. 

Tabelul 8. Dinamica natalităţii după rangul naşterii, 
mediul rural, anii 1980-2010 



Născuţi-vii, mii persoane 

Ponderea din total, % 

.2 

=3 

s 

Q_ 

al doilea 

al treilea 

al patrulea şi 
următorul 

ro 

■i— • 

3 

E 

Q_ 

al doilea 

al treilea 

al patrulea 
şi următorul 

1980 

48,4 

20,8 

15,1 

6,8 

5,8 

100 

42,9 

31,1 

14 

12 

1981 

49,6 

20,2 

16,0 

7,5 

5,9 

100 

40,7 

32,2 

15,2 

11,9 

1982 

50,1 

19,7 

16,7 

7,9 

5,9 

100 

39,3 

33,3 

15,7 

11,7 

1983 

53,7 

20,8 

18,2 

8,7 

5,9 

100 

38,7 

34 

16,3 

11 

1984 

52,0 

19,8 

17,6 

8,8 

5,8 

100 

38 

33,8 

17 

11,2 

1985 

52,5 

18,5 

17,9 

9,8 

6,2 

100 

35,3 

34,1 

18,7 

11,9 

1986 

54,1 

18,4 

18,4 

10,5 

6,7 

100 

34 

34,1 

19,4 

12,5 

1987 

51,4 

16,9 

17,5 

10,2 

6,8 

100 

32,9 

34,1 

19,8 

13,2 

1990 

42,5 

15,4 

13,5 

8,3 

5,3 

100 

36,2 

31,8 

19,5 

12,5 

1991 

40,4 

16,5 

12,5 

6,9 

4,5 

100 

40,9 

30,9 

17,1 

11,1 

1992 

40,7 

16,2 

12,9 

7,1 

4,4 

100 

39,9 

31,8 

17,4 

10,8 

1993 

40,2 

17,2 

12,6 

6,4 

4,0 

100 

42,7 

31,2 

16 

10 

1994 

37,8 

16,4 

11,9 

5,9 

3,6 

100 

43,4 

31,4 

15,5 

9,6 

1995 

34,7 

15,1 

11,3 

5,1 

3,2 

100 

43,5 

32,5 

14,7 

9,3 

1996 

32,2 

14,3 

10,5 

4,5 

2,8 

100 

44,4 

32,7 

14,1 

8,8 

1997 

30,0 

13,2 

10,1 

4,2 

2,6 

100 

44 

33,6 

13,9 

8,5 

1998 

27,1 

11,9 

9,0 

3,8 

2,4 

100 

43,9 

33,4 

14 

8,8 





mm 

2,1 

100 

45,3 

33 

13,4 

8,3 






1,9 

100 

48,4 

31,5 

12,2 

7,9 





El 

1,6 

100 

49,9 

31,9 

11,6 

6,5 


EH 

mu 


mm 

1,3 

100 

53,7 

30,5 

10,7 

5,1 


Sursa: BNS, datele pentru anii i 988- 1 989 lipsesc. începând cu anul 1 997 fără populaţia raioanelor de Estşimun. Bender 


Analiza contribuţiei fiecărui rang al naşterii în formarea valorii ratei 
totale a fertilităţii pentru anii calendaristici demonstrează scăderea aces- 
teia pentru rangurile trei, patru şi următorul şi creşterea pentru rangul 
întâi. Pe medii sociale observăm o dinamică pozitivă în contribuţia naş- 
terilor de rangul doi: după trecerea pragului minim în anul 2000 (28,1%), 
valoarea acestora pe parcursul ultimului deceniu a crescut cu 10%, în 
anul 2010 constituind 38,5%. Totodată, a scăzut contribuţia naşterilor de 
rangul întâi (cu 6,3%) şi s-a majorat a celei de rangul trei (cu 1,8%). în me- 
diul rural se menţine tendinţa constantă de creştere treptată a contribu- 
ţiei naşterilor de rangul întâi şi scăderea celei de ranguri mai mari (tab. 9). 

Tabelul 9. Contribuţia fiecărui rang al naşterii la formarea 
ratei totale a fertilităţii, în %, anii 1985-2010 



primul 

al doilea 

al treilea 

al patrulea 
şi următorul 

Rata totală a 
fertilităţii 

Total 

1980 

43,3 

31,6 

12,6 

12,5 

2,37 

1985 

37,8 

36,4 

14,3 

11,9 

2,7 

1990 

45,1 

33,4 

13,7 

7,7 

2,39 

1995 

47,4 

33,5 

12,3 

6,9 

1,76 

2000 

50,9 

31,4 

11,0 

6,8 

1,29 

2005 

49,5 

33,6 

11,2 

6,0 

1,21 

2010 

51,6 

33,3 

10,5 

4,6 

1,31 

Mediul urban 

1980 

51,7 

36,9 

7,9 

3,6 

1,78 

1985 

46,2 

39,6 

10,9 

3,5 

2,03 

1990 

51,2 

36,1 

9,2 

3,5 

1,91 

1995 

57,2 

31,9 

7,4 

3,3 

1,3 

2000 

63,5 

28,1 

5,8 

2,8 

1,02 

2005 

57,1 

34,0 

6,9 

2,3 

1,09 

2010 

50,8 

38,5 

8,7 

2,1 

1,05 

Mediul rural 

1980 

41,3 

30,4 

14,7 

13,8 

2,79 

1985 

38,0 

34,0 

15,7 

12,4 

3,68 

1990 

41,8 

31,4 

16,5 

10,2 

3,07 

1995 

40,3 

35,1 

15,7 

9,1 

2,28 

2000 

43,3 

33,0 

14,4 

9,5 

1,5 

2005 

44,9 

32,6 

14,0 

8,8 

1,3 

2010 

50,1 

32,3 

12,1 

5,5 

1,53 


Sursa: calculele autorului în baza datelor BNS. începând cu anul 2000 fără populaţia raioanelor de Est şi mun. Bender. 


Ca rezultat al modificării structurii natalităţii după rangul naşterii, 
se observă diminuarea relativă a indicatorului rangul mediu al naşterii 
(RMN), care pe parcursul ultimelor două decenii ale secolului trecut se 
menţinea la nivelul de doi copii per femeie. în ultimii zece ani valoarea 
acestui indicator a scăzut până la 1 ,67 copii per femeie (fig. 22). 


185 




-*-RTF-l -B-RTF-2 -*-RTF-3 -*-RTF-4+ RTF -*-RMN 



Fig. 22. Ratele fertilităţii după rangul naşterii RTF-1, 2, 3, 4+, rata totală a fertilităţii (RTF) şi 
rangul mediu al naşterii (RMN)1 7, anii 1 980-201 0 

Sursa: calcule autorului in baza ratelor fertilităţii femeilor pentru intervalul de vârstă de un an. începând cu anul 1998 
fără populaţia raioanelor de Est şi mun. Bender. 

Trebuie de remarcat faptul că pentru cohortele feminine reale nu exis- 
tă diferenţe în valorile indicatorului RMN şi RTF a cohortei (descendenţa 
finală), dat fiind faptul că în esenţa aceasta este unul şi acelaşi indicator 
- numărul mediu de copii născuţi de o femeie către sfârşitul perioadei de 
reproducere. Pentru generaţiile ipotetice, în condiţiile modificării calen- 
darului de naşteri, discrepanţa dintre aceşti doi indicatori este inevitabilă, 
în cazul urgentării ritmurilor natalităţii (naşterea copiilor la vârste mai ti- 
nere) RTF supraevaluează nivelul real al natalităţii şi, respectiv, prevalea- 
ză indicatorul RMN. După cum a fost menţionat, politicile familiale din 
anii 1980 au perturbat calendarul naşterilor- o bună parte dintre femeile 
născute în anii 1 960 s-au grăbit să aducă pe lume copii cu câţiva ani mai 
înainte (mai des, pe cel de-al doilea). Cu urmare, indicatorul RTF a crescut 
până la 2,7 (copii), deci cu 0,33 puncte comparativ cu anul 1 980. în reali- 
tate efectul demografic al politicilor familiale a fost cu mult mai modest, 
despre ce ne mărturiseşte dinamica indicatorului RNM: 2,01 copii în anul 
1 980 şi 2,1 în anii 1 985-1989, diferenţa fiind doar de 0,09 copii. 

După anii 1990 observăm un cu totul alt tablou - valoarea indicatoru- 
lui RNM prevalează semnificativ valoarea RTF, acest fapt fiind condiţionat 

17 Rangul mediu al naşterii este calculat ca medie aritmetică ponderată, unde în calitate de pondere a 
fost luată rata natalităţii pentru fiecare rang al naşterii. 

de încetarea ritmurilor de formare a familiilor şi naşterii copiilor. Genera- 
ţiile feminine născute în anii 1 975-1 980, după cum ne demonstrează ana- 
liza longitudinală (vezi în continuare), amânau naşterea copiilor pentru 
vârstele mai mature decât generaţiile precedente, astfel, RTF pentru anii 
calendaristici (pentru generaţiile ipotetice) subestimează nivelul real al 
descendenţei finale, care este aşteptat de la generaţiile aflate la vârstele 
active de reproducere şi care trec prin transformarea modelului de vârstă 
al natalităţii, în direcţia îmbătrânirii maternităţii. 

Comparând valorile ratei totale a fertilităţii şi rangului mediu al naş- 
terii, putem presupune că scăderea natalităţii după anii 1990 a constituit 
0,2-0, 3 copii (după cum ne arată indicatorul RMN), ci nu 1, reieşind din 
dinamica RTF. 

Conform datelor Recensământului populaţiei din 2004, distribuţia 
femeilor în funcţie de vârstă şi de numărul de copii născuţi arată că în po- 
fida adoptării normelor cu privire la un număr mai mic de copii în familie 
din Republica Moldova, proporţia femeilor care au dat naştere la trei sau 
mai mulţi copii este destul de semnificativă (fig.23). în grupele de vârstă 
de 45-49 ani şi 40-44 ani ponderea femeilor constituie, respectiv, 34,2% şi 
30,2%. Aproape jumătate din numărul total al femeilor de această vârstă 
au născut câte doi copii (46 şi 43%). Totodată, ponderea femeilor care 
n-au născut nici un copil în aceste grupe de vârstă este circa 5,5%. Este 
demn de remarcat faptul că proporţia femeilor care au dat naştere unui 
singur copil în grupele de vârstă de 45-49 ani şi mai mari, este aproxima- 
tiv similară, 17-18%. 

Este clar că printre femeile din generaţiile mai mari, care au supravie- 
ţuit până la recensământul din 2004, proporţia celor care au născut trei 
sau mai mulţi copii este mai mare (40%), precum şi a celor care în urma 
războiului au rămas singure şi n-au născut nici un copil (9-11%). 

în mediul urban circa jumătate din femeile în vârstă de 40-44 ani 
şi 45-49 ani au născut doi copii (51%), respectiv, un copil: 27,3% şi 
24,7%, trei copii şi mai mult: 14,2% şi 1 7,3%. Nici un copil către vârsta 
indicată n-au născut 7% dintre femei. La femeile din grupele de vârstă 
mai mari la fel se observă prevalarea proporţiei celor care au născut 
pe parcursul vieţii doi copii (46-48%), o pondere mai mare o au femei- 
le cu trei şi mai mulţi copii: cele în vârstă de 65-69 ani - 20%, 70 şi mai 
mulţi ani - 28% (fig.24). 

Fig. 23. Distribuţia femeilor după numărul de copii născuţi, populaţia totală 

Sursa: Recensământului populaţiei RM din 2004 

Fig. 24. Distribuţia femeilor după numărul de copii născuţi, populaţia urbană 

Sursa: Recensământului populaţiei RM din 2004 





Dat fiind faptul că populaţia din mediul rural demonstrează o inten- 
sitate mai înaltă a natalităţii, în distribuţia femeilor după numărul de co- 
pii născuţi predomină proporţia femeilor care au născut trei copii şi mai 
mulţi. Astfel, în vârstă de 40-44 ani acestea constituie 42,3%, 45-49 ani, 
50-54 ani, 55-59 de ani - circa 47-48% şi în cele mai mature grupe de 
vârstă - 50-53%. Respectiv, este mai scăzută proporţia femeilor care au 
născut doi şi un copil. De menţionat că o bună parte din femeile de la sate 
către vârsta de 30-34 ani şi 35-39 ani au născut câte doi copii, respectiv: 
49 şi 48%. în vârstele mai mature, datorită naşterilor de ranguri mai mari, 
ponderea acestora scade până la 35% (în grupele de vârstă de 50 ani şi 
mai mulţi). Numai a zecea parte din femei către sfârşitul vârstei reproduc- 
tive au dat naştere unui singur copii, la fel este destul de scăzută propor- 
ţia celor care n-au născut nici un copil (4,6% pentru femeile în vârstă de 
45-49 ani). Evident că în vârstele înaintate, cum s-a menţionat mai sus, 
ponderea femeilor care pe parcursul vieţii n-au născut nici un copil este 
mai înaltă, constituind 1 0-1 2% (fig.25). 

Fig. 25. Distribuţia femeilor după numărul de copii născuţi, populaţia rurală 

Sursa: Recensământului populaţiei RM din 2004 

Analiza dinamicii şi structurii natalităţii după rangul naşterii demon- 
strează instalarea unei tendinţe de restructurare a natalităţii, creşterea 
proporţiei naşterilor de rangul întâi şi reducerea celor de rangurile su- 
perioare şi, ca rezultat, scăderea treptată a proporţiei femeilor care pe 
parcursul vieţii au născut trei şi mai mulţi copii. Cea mai înaltă pondere 
o au femeile care au născut doi copii, inclusiv pe medii sociale, ceea ce 
confirmă orientarea spre numărul ideal de copii, care este doi copiii 8. 
Totodată, în comparaţie cu alte ţări, în Republica Moldova ponderea fe- 
meilor care n-au născut nici un copil ( childfree ) este mică şi după cum 
demonstrează cercetările sociologice, refuzul benevol de a naşte copil nu 
este acceptat de societate, majoritatea femeilor fiind orientate spre naş- 
terea cel puţin a unui copil. 


3.3. Analiza longitudinală 
a dinamicii si structurii natalităţii 

9 9 


Mecanismul evoluţiei în timp a unei populaţii rezidă în raportul din- 
tre generaţii, pe care îl măsurăm comparând numărul de femei cu numă- 
rul de născuţi pe care aceste femei îi aduc pe lume. Astfel, vorbim despre 
reproducerea populaţiei. Numărul anual de naşteri reprezintă rezultatul 
acţiunii unui şir de factori: numărului de femei de vârstă fertilă, ponderii 
femeilor căsătorite în vârstă de 15-49 ani, ponderii mamelor (celor care 
au adus vreodată un copil pe lume) printre femeile căsătorite, numărului 
mediu de naşteri care revine unei mame etc. 

Ce trebuie să luăm în calcul atunci când analizăm indicatorii natalităţii 
pentru anumiţi ani calendaristici? Efectul modificării calendarului de naş- 
teri ( timing effects) în generaţii reale poate provoca schimbări esenţiale a 
indicatorilor natalităţii pentru ani calendaristici {period fertility indicators), 
de aceea astfel de efecte urmează a fi scoase în evidenţă şi "înlăturate", 
sau studiate în paralel ca un fenomen de sine stătător. 

în studierea natalităţii, ca şi altor fenomene demografice, sunt utilizate 
două metode: metoda generaţiei ipotetice şi metoda generaţiei reale. Rata 

18 Studiile sociologice:„Probleme socio-demografice ale funcţionării familiei la etapa contemporană" (eşantionul 
reprezentativ la nivel naţional de 1280 respondenţi), 2008. Coordonator O.Gagauz;„Comportamentul 
reproductiv al femeilor din mun. Chişinău: caracteristici şi factori determinanţi" (eşantionul de 600 
respondenţi), 2009. Coordonator O.Gagauz. 

totală a fertilităţii este un indicator important utilizat pentru evaluarea nata- 
lităţii într-o generaţie ipotetică. Prin urmare, RTF permite urmărirea schim- 
bărilor calendaristice ale natalităţii, a cărui utilizare este limitată la evaluarea 
nivelului natalităţii, reieşind din situaţia demografică de moment. Astfel, in- 
dicatorul RTF pentru anul 2010 este un agregat compus din ratele fertilităţii 
pe vârste a generaţiilor feminine: începând cu generaţia femeilor născute în 
anul 1961, care sunt în faza de încheiere a perioadei lor de reproducere, şi 
terminând cu generaţia femeilor născute în anul 1995, care abia încep acti- 
vitatea reproductivă. Cu alte cuvinte, indicatorul RTF caracterizează numărul 
mediu de naşteri per femeie dintr-o generaţie ipotetică pe perioada vieţii 
fertile cu condiţia că rata fertilităţii pe vârste se va menţine la nivelul anului 
respectiv. Totodată, trebuie menţionat faptul că indicatorul RTF nu oferă in- 
formaţii complete cu privire la formarea natalităţii totale a generaţiilor reale. 
Dimpotrivă, uneori chiar poate induce în eroare, acest fapt reflectându-se în 
evaluarea dinamicii reale a nivelului natalităţii (BniuHeBCKi/ii/i A., 2006). 

în comparaţie cu metoda generaţiilor ipotetice, metoda generaţiilor 
reale permite de a studia fenomenele demografice cu referire la o anu- 
mită generaţie în condiţiile concrete ale vieţii acesteia, deci pe parcursul 
vieţii reproductive. Abordarea longitudinală a fertilităţii este singura care 
ne arată măsura reală a evoluţiei natalităţii de lungă durată, oferind infor- 
maţii relevante atât pentru evaluarea retrospectivă a dinamicii fenome- 
nului în cauză, cât şi pentru proiectările demografice. 

La începutul acestui capitol a fost menţionat că în prezent dispunem 
de un set de date fragmentare în ceea ce priveşte analiza longitudinală a 
natalităţii, folosind diferite surse de informaţii, ceea ce nu permite forma- 
rea unui tablou integru în acest aspect. Sperăm că informaţiile prezentate 
vor contribui la cunoaşterea mai profundă a tendinţelor natalităţii la ni- 
velul generaţiilor. 

Conform datelor recensămintelor populaţiei, numărul mediu de co- 
pii născuţi de cohortele feminine cincinale care şi-au finisat activitatea 
reproductivă prevalează nivelul necesar pentru înlocuirea generaţiilor. 
Chiar şi pentru generaţiile feminine cu anul naşterii 1 960/1 964 care încă 
n-au finisat complet perioada de reproducere, numărul mediu de copii 
născuţi este de 2,2. Se apropie de acest nivel şi generaţiile născute în 
anii 1965/1969, care la momentul Recensământului populaţiei din 2004 
au atins vârsta de 35-39 ani. Totodată, remarcăm o tendinţă constantă 
de reducere a natalităţii la nivelul generaţiilor. Diferenţa dintre numă- 

rul de copii născuţi de generaţiile feminine cu anul naşterii 1915/1919 
şi 1940/1944 este de -1, dintre generaţiile cu anul naşterii 1940/1944 şi 
1 960/1 962 - de -0,2. Femeile de la sate manifestă un grad mai înalt al ac- 
tivităţii reproductive, deşi se observă aceeaşi tendinţă comună de redu- 
cere a numărului mediu de copii născuţi, iar nivelul natalităţii generaţiilor 
feminine, inclusiv cu anul naşterii 1965/1969, asigură reproducerea po- 
pulaţiei. Cu totul altă situaţie este în mediul urban, nivelul natalităţii ge- 
neraţiilor feminine fiind cu mult mai scăzut decât pragul necesar pentru 
reproducere, la mai multe generaţii feminine care şi-au încetat activitatea 
reproductivă oscilându-se în limitele de 1,8-19 copii per femeie (tab. 10). 


Tabelul 10. Numărul mediu de copii născuţi 
de generaţii feminine diferite, pe medii sociale 


Anul naşterii 

Vârsta atinsă la momentul recen- 
sământului populaţiei 

Numărul mediu de copii născuţi 

total 

urban 

rural 

Recensământul populaţiei din 2004 

1975/1979 

25-29 

1,1 

0,8 

1,4 

1970/1974 

30-34 

1,7 

1,3 

1,9 

1965/1969 

35-39 

2,0 

1,6 

2,3 

1960/1964 

40-44 

2,2 

1,8 

2,4 

1955/1959 

45-49 

2,3 

1,9 

2,5 

1950/1954 

50-54 

2,3 

1,9 

2,6 

1945/1949 

55-59 

2,3 

1,8 

2,6 

Recensământul populaţiei din 1989 

1940/1944 

45-49 

2,4 

1,9 

2,9 

1935/1939 

50-54 

2,6 

1,9 

3,1 

1934/1930 

55-59 

2,8 

2,1 

3,3 

1925/1929 

60-64 

2,9 

2,2 

3,4 

1920/1924 

65-69 

3,2 

2,3 

3,7 

1915/1919 

70+ 

3,4 

2,8 

3,8 


Sursa: Recensământul populaţiei din anul 7 989 (URSS), Recensământul populaţiei RM din anul 2004. 

Datele disponibile pentru generaţiile feminine cu anul naşterii 1 957- 
1967, care au încheiat sau aproape încheie activitatea de reproducere, 
încă o dată confirmă tendinţa constantă de reducere a ratei totale a 

fertilităţii pe cohorte, diferenţa dintre numărul mediu de copii pentru ge- 
neraţiile născute în anul 1958 şi 1967 fiind de 0,45. Totodată, se observă 
o relativă stabilizare a nivelului de natalitate la generaţiile născute în anii 
1965-1967 (fig.26). 



Niumti ni iimmIih «le născuţi |»n femeie 

Fig. 26. Rata totală de fertilitate pentru cohortele feminine cu anul naşterii 1958-1967 

Sursa: http://demoscope.ru/weekly/app/app40ctfr.php 


■ femeile ufaoitc in 1950 femeile nfomtc iii 196* 



Fig.27. Rata totală de fertilitate pentru cohortele feminine născute în anii 1 950 şi 1 965 

Sursa: OECD Family database: http://www.oecd.Org/document/4/0, 3746, 
en_2649_34637_37836996_ 1_ 1_ 1_ l,00.html; www.demoscope.ru/weekly; www.statistica.md 

în profil european observăm că femeile născute în anul 1 950 au fer- 
tilitatea descendentă la nivelul de înlocuire a generaţiilor (2,1), sau chiar 
mai înaltă, sub acest nivel înregistrând un număr mic de ţări. Pe când fe- 
meile cu anul naşterii 1 965 în majoritatea ţărilor au fertilitate descenden- 
tă cu mult mai scăzută de acest nivel (fig.27). 

Cel mai mari valori ale ratelor fertilităţii pe vârste înregistrează feme- 
ile născute în anii 1 952/1 956, inclusiv în grupele de vârstă de 35-39 ani şi 
40-44 ani. Cohortele feminine din anii următori demonstrează reducerea 
esenţială, în primul rând a ratelor fertilităţii la femeile mature (grupele 
menţionate), scăderea mai mare fiind înregistrată la cea mai tânără co- 
hortă feminină cu anul naşterii 1967/1971 (fig.28). 

15® i 

—•—1952 1956 -w-195" 1961 



Fig. 28. Ratele fertilităţii pe vârste ale generaţiilor feminine cu anul naşterii 1952/1956, 

1 957/1 961 , 1 962/1 966, 1 967/1 971 , la o 1 000 de femei de vârstă respectivă 

Sursa: calculele autorului în baza datelor BNS. 

Profilul de vârstă al cohortelor feminine cu anul naşterii 1962/1966 
şi 1967/1971 este remarcabil prin faptul că se observă creşterea ratei 
fertilităţii în grupa de vârstă de 20-24 ani, acest fenomen fiind condiţi- 
onat de faptul că cea mai activă perioadă de reproducere a cohortelor 
a coincis cu politicile familiale active ale statului sovietic. După cum a 
fost deja menţionat, aceasta a provocat anumite schimbări în calendarul 
naşterilor, foarte puţin, însă, au afectat indicatorii descendenţei finale 19 
ai cohortelor menţionate la nivelul populaţiei în ansamblu. Cu părere de 
rău, lipsa datelor cu privire la structura populaţiei pe medii sociale face 
imposibilă analiza fenomenului în profil urban/rural. Se evidenţiază, însă, 


19 Numărul de copii născuţi de o femeie din generaţia respectivă către sfârşitul perioadei de reproducere. 

rata fertilităţii la cea mai tânără grupă de vârstă - 15-19 ani, care pe par- 
cursul a mai multor ani nu a înregistrat schimbări esenţiale, iar pentru cea 
mai tânără cohortă feminină (1967/1971) valoarea indicatorului chiar a 
crescut cu 40%, comparativ cu generaţia anului de naştere 1952/1956, 
respectiv, 42,5 şi 30,1 % . 

Este remarcabilă istoria natalităţii unor cohorte feminine, care de- 
monstrează contribuţia cohortei la descendenţa finală a acesteia, pre- 
cum şi contribuţia la rata totală a fertilităţii pentru anul calendaristic. De 
exemplu, am analizat generaţia femeilor născute în anul 1 965, ajungând 
în anul 201 0 la vârsta de 45 ani, deci practic au ajuns la etapa de finaliza- 
re a activităţii reproductive, care a revenit atât perioadei de promovare 
a politicilor familiale de la mijlocul anilor 1980, cât şi perioadei de criză 
socio-economică adâncă din anii 1990. Descendenţa finală a cohortei 
date către anul 2010 constituie 1,97 şi este puţin probabil că spre vârsta 
de 49 de ani acest indicator se va majora până la nivelul de înlocuire a 
generaţiilor (2,1 ). Cele mai mari valori ale ratei fertilităţii pe vârste au înre- 
gistrat femeile în vârstă de 20-21 ani, ceea ce a determinat cea mai mare 
contribuţie a grupului dat în descendenţa finală a cohortei. Perioada de 
reproducere a cohortei la vârsta de 19-29 ani, deci pe parcursul a 10 ani, 
a contribuit la descendenţa finală a cohortei cu 83%. Pe când contribuţia 
în rata totală a fertilităţii în anul calendaristic al cohortei a fost importantă 
pe parcursul unei perioadei mai îndelungate: anii 1983-2003 (fig.29). 

Fig. 29. Istoria natalităţii a generaţiei feminine născute în anul 1965 

Sursa: calculele autorului in baza datelor statistice ale BNS. 

Fig. 30. Istoria natalităţii cohortei feminine cu anul naşterii 1965, mediul urban 

Fig. 31 . Istoria natalităţii cohortei feminine cu anul naşterii 1 965, mediul rural 

Sursa: calculele autorului in baza datelor BNS. 

Dacă în ansamblu pe ţară istoria natalităţii a generaţiei feminine năs- 
cute în anul 1965 creează o impresie foarte generală, atunci analiza pe 
medii sociale demonstrează existenţa atât a unor evoluţii comune, cât 
şi unele deosebiri semnificative. în primul rând, valoarea descendenţei 
finale a cohortei feminine din mediul rural este cu mult mai mare, decât a 
celei din mediul rural (cu 0,77 copii per femeie). Valorile ratelor natalităţii 
pe vârste în mediul rural sunt cu mult mai mari decât în mediul urban: în 
vârstă de 20 ani cu 70%, de 21-24 ani cu 42-47% (fig. 30 şi 31). 

Cu toate acestea, profilul de vârstă este practic identic: cea mai mare 
intensitate a natalităţii se înregistrează la femeile în vârstă de 21-23 ani, 
contribuţia la descendenţa finală a cohortei vârstelor menţionate consti- 
tuind în mediul urban 32,5%, iar în mediul rural - 31,5%. Majoritatea fe- 
meilor din această generaţie şi-au realizat intenţiile reproductive la vârste 
tinere (18-29 ani), contribuţia lor la descendenţa finală a cohortei fiind în 
mediul urban 85% şi în mediul rural - 86%. 

Contribuţia cohortei la valoarea ratei totale a fertilităţii în anul calenda- 
ristic pe medii sociale este mai înaltă în mediul urban, în special la vârstele 
tinere de 20-24 ani, la celelalte vârste diferenţa fiind nesemnificativă. 

Fig. 32. Ratele fertilităţii pe vârste ale cohortelor feminine 
cu anul naşterii 1965-1980, populaţia urbană 

Analiza profilului natalităţii pe vârste a unor generaţii feminine, în 
special pe medii sociale, ne demonstrează unele particularităţi în evolu- 
ţia fenomenului după anii 1980. Dacă în mediul urban modificarea rate- 
lor fertilităţii pe vârste a avut un caracter uniform, cu excepţia generaţii- 
lor feminine născute în ani 1975 şi 1980, atunci în mediul rural se observă 
o distorsiune puternică în acest aspect. Atât în localităţile urbane, cât şi în 
cele rurale, profilul natalităţii generaţiilor feminine născute în anii 1965- 
1 969 nu înregistrează schimbări semnificative, cea mai vădită modificare 
fiind creşterea ratei fertilităţii la femeile cu anul naşterii 1 966-1 967 în vâr- 
stă de 21-22 de ani (fig.32 şi 33). 

Fig. 33. Ratele fertilităţii pe vârste ale cohortelor feminine 
cu anul naşterii 1 965-1 980, populaţia rurală 

Sursa: calculele autorului in baza datelor BNS. 

Structura relativ stabilă a profilului de vârstă în mediul rural este per- 
turbată de generaţiile feminine născute în anii 1 970-1 971 , prin creşterea 
semnificativă a vârfului curbei, sau a ratelor fertilităţii femeilor de vârste 
tinere (1 8-22 ani). Acest fapt a fost condiţionat de introducerea măsurilor 
de susţinere a familiilor cu copii în anul 1989, perioadă în care cohortele 
respective erau în cea mai activă vârstă de reproducere. în comparaţie cu 

aceleaşi cohorte feminine din mediul urban, valorile ratei fertilităţii pe 
vârste în mediul rural, în special la vârste tinere, sunt de două ori mai mari. 
Cohortele (cu anul naşterii 1975 şi 1980), a căror activitate reproductivă 
s-a început după anii 1990, în anii de criză socio-economică profundă, 
demonstrează o scădere semnificativă a ratelor fertilităţii pe vârste, pre- 
cum şi deplasarea calendarului naşterilor spre vârste mai mature, această 
schimbare fiind mai pronunţată în mediul urban. 

Modificările importante survenite în calendarul fertilităţii generaţii- 
lor se regăsesc în structura formării descendenţei pe vârste a diferitelor 
cohortele feminine. în mediul urban cea mai mare valoare a indicatorului 
respectiv a acumulat cohorta feminină născută în anul 1 965 către vârsta 
de 45 ani, atinsă în anul 201 0 (1 ,6 copii per femeie), practic spre sfârşitul 
perioadei de reproducere. Generaţiile mai tinere au o fertilitate acumu- 
lată mai scăzută, care spre exemplu, pentru femeile născute în anul 1 975 
constituie numai 1 ,2 născuţi per femeie către vârsta de 35 ani şi este pu- 
ţin probabil că spre sfârşitul perioadei de reproducere aceasta va creşte 
până la nivelul acumulat de generaţiile mai în vârstă (fig.34 şi 35). 



Fig. 34. Rata de fertilitate acumulată a cohortelor 
feminine cu anul naşterii 1965-1990 către vârsta indicată, mediul urban 

Fig. 35. Rata de fertilitate acumulată a cohortelor 
feminine cu anul naşterii 1965-1990 către vârsta indicată, mediul rural 

Sursa: calculele autorului in baza datelor BNS. 

La cohortele feminine din mediul rural se observă o dispersare mai 
mare a valorii ratei fertilităţii acumulate către vârsta respectivă. Astfel, ge- 
neraţia născută în anul 1970, a cărei profil de natalitate a fost examinat 
mai sus, a obţinut către vârsta de 40 ani fertilitatea acumulată de 2,8, ceea 
ce este cu 0,5 puncte (naşteri per femeie) mai mult decât a acumulat ge- 
neraţia precedentă născută în anul 1965 către vârsta de 45 de ani (2,3). 
Ca şi în mediul urban, fertilitatea acumulată de generaţiile mai tinere care 
încă nu şi-au finisat perioada de reproducere, este de asemenea cu mult 
mai scăzută, decât a generaţiilor care şi-au realizat intenţiile reproductive 
până în anii 1990. 

Dacă analizăm fertilitatea acumulată de generaţiile feminine la nive- 
lul populaţiei în ansamblu pe ţară, schimbările structurale descrise mai 
sus, în special, în cadrul populaţiei rurale, sunt mai puţin vizibile, ceea ce 
încă o dată confirmă importanţa analizei proceselor demografice în profil 
teritorial (fig. 36). 

Fig. 36. Rata fertilităţii acumulată de cohortele feminine 
cu anul naşterii 1965-1990 către vârsta indicată 

Sursa: calculele autorului in baza datelor BNS. 

Evoluţia fertilităţii cohortelor feminine îşi găseşte echivalent în re- 
modelarea curbei fertilităţii generaţiilor feminine, dimensiunea acesteia 
vizând mărimea descendenţei finale şi constituirea ei pe vârste, fiind vari- 
abilă în funcţie de vârsta la care se aflau femeile din generaţiile respective 
în anii 1980 (perioada de promovare a politicilor familiale de guvernul 
sovietic), când la nivelul transversalului au intervenit creşteri semnifica- 
tive ale fertilităţii, precum şi mediul de provenienţă. Odată cu instalarea 
valorilor scăzute ale fertilităţi după anii 1 990, descendenţele finale ale co- 
hortelor feminine cunosc o reducere, plasându-se sub pragul de înlocuire 
a generaţiilor. 

3.4. Natalitatea extraconjugală: 
caracteristici structurale şi cauzele răspândirii 


Dezvoltarea demografică a ţărilor europene la etapa contemporană 
se caracterizează prin tendinţe, procese şi fenomene noi, uneori destul 
de contradictorii, care anterior au fost rare sau considerate de opinia pu- 
blică ca o deviere de la normele sociale. La astfel de fenomene se referă şi 
natalitatea extraconjugală, care în a doua jumătate a secolului trecut a în- 
registrat o amploare fără precedent pe continentul european, fiind o ex- 
presie a modificării comportamentului nupţial şi familial al populaţiei. în 
majoritatea ţărilor europene a crescut considerabil ponderea căsătoriilor 
neînregistrate, căsătoria oficială a devenit instabilă, a crescut ponderea 
căsătoriilor repetate, au apărut mai multe modele familiale ( cohabitation , 
consensual union, mariage de facto, intimate reiationships, couples), (Perel- 
li-Harris B., Sigle-Rushton W., Lappegard T., 2009). Schimbările intervenite 
au fost generalizate în teoria celei de a doua tranziţii demografice, unul 
dintre elementele principale ale acesteia fiind trecerea de la un singur 
model familial - familia nucleară - la forme şi modele familiale adver- 
se, de la dominarea controlului social extern la preponderenţa modului 
intrafamilial, individual în soluţionarea problemelor (SaxapoB C., 2006; 
Sobotka T.,2008; Hoem J., Jasilioniene A., Kostova D, & Muresan C., 2009). 
Problema diversificării modelelor familiale este discutată pe larg în lite- 
ratura ştiinţifică, iar tendinţele menţionate sunt recunoscute ca procese 
contemporane, inseparabile de alte schimbări sociale. 

Diversificarea formelor de viaţă familială, posibilitatea atât pentru 
bărbaţi, cât şi pentru femei de a-şi planifica singuri când să-şi întemeieze 
familia, în ce formă, care să fie numărul dorit de copii, precum şi faptul 
că multe persoane devin părinţi nefiind în relaţii conjugale, demonstrea- 
ză că parentalitatea, căsătoria conjugală, se distanţează tot mai mult de 
familie, formând instituţii sociale separate (BaxapoB C., 2005). Multe per- 
soane vor să aibă copii, însă nu consideră că pentru aceasta este obliga- 
toriu să se căsătorească. Să duci o viaţă în comun şi să ai copii se poate şi 
fără încheierea căsătoriei. Viaţa conjugală deja nu mai presupune şi do- 
micilierea comună, ultima fiind posibilă şi fără înregistrarea căsătoriei, iar 
naşterea copiilor nu întotdeauna se produce în cadrul căsătoriei (1/lBaHOB 
C., 2002). 

Amploarea fenomenului căsătoriilor neînregistrate a contribuit la 
creşterea numărului şi ponderii copiilor născuţi în afara căsătoriei în ma- 
joritatea ţărilor europene, deşi există unele diferenţe determinate de nor- 
mele culturale, religioase, tradiţii şi obiceiuri. Astfel, în anul 2008 în Euro- 
pa de Sud se menţine un nivel relativ scăzut al naşterilor extraconjugale 
(Grecia - 6,5%, Bosnia şi Herţegovina - 1 1,3%, Macedonia - 12,2%). Dar 
pentru Europa contemporană aceste cazuri reprezintă mai curând excep- 
ţie decât o normalitate. în majoritatea ţărilor ponderea naşterilor extra- 
conjugale a depăşit valoarea de 20%, în multe ţări ea atinge 30%, sunt 
ţări care au trecut limita de 50%. Impresionează viteza cu care se extinde 
acest fenomen: în Italia, pe parcursul anilor 2000-2008, ponderea naşteri- 
lor în afara căsătoriei a crescut de la 9,7% până la 22,2%, în Spania - de la 
17,7% până la 32,1%. în România, în anul 1990, naşterile extraconjugale 
au constituit doar 4%, însă în anul 2000- deja 24,1%, iar în 2008 - 27,4%. 
Republica Moldova, în ultimii zece ani, ocupă o poziţie intermediară între 
ţările europene, ponderea naşterilor extraconjugale stabilindu-se în limi- 
tele de 20,5-22,9% (fig. 37). 



Fig. 37. Ponderea naşterilor extraconjugale în Republica Moldova 
şi unele ţări europene, anul 201 0 


Sursa: OECD Family database: http://www.oecd.Org/document/4/0, 3746, 
en_2649_34637_37836996_ 1_ 1_ 1_ l,00.html; www.demoscope.ru/weekly; www.statistica.md 

Deşi în unele ţări europene ponderea înaltă a naşterilor extraconju- 
gale se înregistrează pe parcursul mai multor decenii (de exemplu, Su- 
edia), pentru majoritatea statelor, inclusiv pentru Republica Moldova, 
acest fenomen este relativ nou şi necesită o abordare corespunzătoare la 
nivelul politicilor familiale. 

în lucrare sunt prezentate rezultatele analizei statistico-demografice a da- 
telor statistice primare ale BNS cu privire la natalitatea populaţiei în anul 2009, 
precum şi a datelor statistice publicate pentru perioada anilor 1 980-201 0. 

în perioada menţionată, pe fundalul reducerii drastice a numărului 
total de naşteri, s-a înregistrat creşterea vertiginoasă a numărului şi pon- 
derii naşterilor extraconjugale. în ultimii treizeci de ani ponderea copiilor 
născuţi de femeile necăsătorite a crescut de trei ori. Pragul maxim a fost 
atins în anul 2004 (24,5%), în mediul rural valoarea acestui indicator a 
depăşit valoarea de 25% (25,9%). Totodată, se observă o diminuare re- 
lativă a ponderii naşterilor în afara căsătoriei, în special în oraşe, pe când 
în mediul rural ea se menţine, practic, constant la nivelul de 24-25%. De 
menţionat că există diferenţieri semnificative în acest aspect în funcţie de 
medii sociale. Până în anul 1 999, naşterile extraconjugale au fost specifi- 
ce mai mult pentru oraşe, după această perioadă, însă, se înregistrează o 
creştere semnificativă a lor în mediul rural, pe când în mediul urban sunt 
în scădere (fig. 38). 



Fig. 38. Dinamica ponderii naşterilor extraconjugale pe medii sociale, anii 1980-2010 

Sursa: datele statistice ale BNS. 

în anul 2009, numărul nou născuţilor-vii a constituit 40,8 mii, inclusiv 
9,35 mii (22,9%) naşteri extraconjugale, dintre care 57 de copii au fost 
abandonaţi şi transferaţi la case de copii. 

Statistica Republicii Moldova permite divizarea născuţilor în trei ca- 
tegorii: 

1 ) copii născuţi de femeile căsătorite; 

2) copii născuţi şi înregistraţi conform cererii ambilor părinţi, inclusiv 
cazuri când paternitatea a fost stabilită prin instanţa de judecată; 

3) copii născuţi şi înregistraţi conform cererii mamei, inclusiv copii 
abandonaţi din momentul naşterii şi înregistraţi conform informa- 
ţiei prezentate de maternităţi, case de copii. 

Alte cazuri, când maternitatea la momentul înregistrării copiilor nu 
este stabilită (copii abandonaţi, copii găsiţi). 

40 de ani ţi mai mul! 

35-39 
30-34 
25-29 
20-24 
18-19 
16-17 
pina la 16 am 

0% 20% 40% 60% 80% 100% 

■ înregistraţi conform cerem mamei ■înregistraţi conform cererii amcror pânnti 

Fig. 39. Distribuţia naşterilor extraconjugale în funcţie de vârsta mamei 
şi modul de înregistrare a copilului, total pe republică, anul 2009 

Sursa: calculele autorului în baza datelor statistice nepublicate ale BNS. 

Astfel, evidenţa statistică actuală nu permite obţinerea unor informa- 
ţii obiective cu privire la răspândirea naşterilor în cadrul căsătoriei şi în 
afara căsătoriei. Putem presupune că la categoria celor născuţi în afara 
căsătoriei mai mult se referă totalitatea copiilor înregistraţi doar conform 
cererii mamei. Evident, o parte din copiii înregistraţi în baza cererii ambi- 
lor părinţi s-au născut în cadrul căsătoriilor neînregistrate, deşi în familie, 
în anul 2009 ponderea copiilor înregistraţi la cererea comună a mamei şi 
tatălui a constituit 58%. Distribuţia naşterilor extraconjugale în funcţie de 

vârsta mamei şi modul de înregistrare a copilului demonstrează că mai 
bine de jumătate dintre copiii născuţi în afara căsătoriei la toate grupele 
de vârstă sunt înregistraţi la cererea ambilor părinţi, cele mai mari valori 
fiind observate la femeile în vârstă de până la 1 6 ani - 60,7% şi de 30-34 
ani - 60,4 % (fig. 39). 

Pe medii sociale se constată următoarea diferenţă: în oraşe este mai 
înaltă ponderea copiilor înregistraţi la cererea ambilor părinţi la grupele 
de vârstă mai mature, de 25 ani şi peste, valoarea acesteia constituind 60- 
68%, pe când în sate este mai înaltă ponderea acestor cazuri la grupele 
de vârste tinere de până la 25 ani (fig.40). 


40 de ani şi mai mult 
35-39 


30-34 


25-29 
20-24 
18-19 
16-17 
pina la 16 ani 


rural ■ urban 


0 


20 40 60 80 

O/ 

/o 


Fig. 40. Ponderea copiilor înregistraţi conform cererii ambilor 
părinţi pe grupe de vârstă şi medii sociale, anul 2009 

Sursa: calculele autorului in baza datelor statistice nepublicate ale BNS. 

Diferenţierile înregistrate între mediul urban şi cel rural în mare mă- 
sură constituie reflectarea modificărilor în controlul social asupra com- 
portamentului oamenilor în oraşe şi sate, precum şi a abordărilor diferire 
cu privire la stabilirea paternităţii la orăşeni şi săteni. Pentru a stabili unele 
tendinţe cu privire la raportul copiilor înregistraţi conform cererii ambi- 
lor părinţi şi al celor înregistraţi numai la cererea mamei pe medii sociale 
este necesară o analiza în dinamică, ceea ce în prezent este imposibil din 
cauza inaccesibilităţii datelor statistice. în prealabil, putem presupune că 
la săteni are loc liberalizarea normelor în stabilirea paternităţii, iar căsă- 
toriile neînregistrate, în cadrul cărora se nasc copiii înregistraţi conform 


206 


cererii ambilor părinţi, capătă o acceptare socială tot mai mare în sate dar 
şi în oraşe. 

La ce vârstă femeile acceptă naşterea unui copil în afara căsătoriei? 
Este cunoscut faptul că în cea mai mare măsură naşterile în afara căsă- 
toriei sunt specifice pentru grupele de vârstă tinere de până la 20 ani, 
precum şi în grupele de vârste măture (după 35 ani şi, în special, după 40 
ani). însă datorită faptului că natalitatea la femeile din grupele de vârstă 
măture este scăzută, în numărul total de copii născuţi în afara căsătoriei 
înregistraţi prevalează copiii născuţi de mame tinere. 

Pe parcursul ultimilor 30 de ani ponderea naşterilor extraconjugale a 
crescut la toate grupele de vârstă ale mamei. însă dacă la grupele de vâr- 
stă de 20 ani şi peste această creştere a avut un caracter lent, la mamele 
tinere observăm o adevărată explozie a naşterilor în afara căsătoriei. Nu- 
mai în ultimii zece ani ponderea naşterilor extraconjugale la vârsta pre- 
matură (până la 20 ani) a crescut cu 1 7%, obţinând în anul 2009 valoarea 
de 46,9% (fig. 41 ). 



1980 1985 1990 1995 2000 2005 2010 


Fig. 41 . Dinamica naşterilor extraconjugale pe grupe de vârstă ale mamei, anii 1980-2009 

Sursa: datele statistice ale BNS. 

Analiza dinamicii naşterilor extraconjugale pe grupe de vârstă şi 
medii sociale demonstrează existenţa unor particularităţi în repartiza- 
rea naşterilorîn afara căsătoriei. Atât în mediul urban, cât şi în cel rural 
cea mai înaltă pondere a naşterilor extraconjugale se înregistrează la 

două grupe de vârstă: cea mai tânără (până la 20 ani) şi cea mai matu- 
ră (de 40 ani şi mai mult). Dacă în oraşe pe primul loc după numărul 
de naşteri în afara căsătoriei au fost femeile mature, cel puţin până în 
anul 2000, în sate naşterile extraconjugale prevalează la fetele tinere, 
în ultimii ani, însă, se constată o creştere semnificativă a ponderii naş- 
terilor în afara căsătoriei la fete tinere (până la 20 ani) atât în sate, cât 
şi în oraşe (fig.42 şi 43). 

Fig. 42. Dinamica naşterilor extraconjugale pe grupe de vârstă 
ale mamei, mediul urban, anii 1980-2009 

Totodată, până în anul 2000 se remarcă o creştere lentă şi treptată 
a ponderii naşterilor extraconjugale la grupele de vârstă de 20-29 ani şi 
30-39 ani atât în mediul urban, cât şi în cel rural. în oraşe, se înregistrează, 
însă, reducerea naşterilor extraconjugale la acest grup de vârstă, pe când 
în sate continuă să crească. 

Fig. 43. Dinamica naşterilor extraconjugale pe grupe de vârstă ale mamei, 
mediul rural, anii 1980-2009 

Sursa: datele statistice ale BNS. 

Din analiză rezultă că nivelul mai înalt al naşterilor extraconjugale în 
mediul rural se datorează ponderii mai mari a acestora la mamele tinere 
în vârstă de până la 20 ani. O anumită influenţă asupra dinamicii naş- 
terilor extraconjugale şi repartizării lor pe grupele de vârstă ale mamei 
se datorează situaţiei socio-economice din ţară şi legislaţiei cu privire 
la avorturi. în figurile prezentate mai sus (fig. 41, 42, 43), anul 1995 se 
evidenţiază prin scăderea esenţială a ponderii naşterilor în afara căsă- 
toriei la grupe de vârstă tinere. Perioada menţionată se caracterizează 
prin aprofundarea crizei socio-economice, ceea ce a provocat creşterea 
avorturilor, inclusiv după indicaţii sociale (lipsa locuinţei, serviciului etc.), 
întreruperea sarcinii fiind permisă până la 24-25 săptămâni. După modifi- 
carea legislaţiei cu privire la avorturi (pragul pentru avortul după indicaţii 
medicale, genetice, juridice sau sociale a fost micşorat la 21 săptămâni) 
se observă reducerea ratei avorturilor la femeile în vârsta de până la 20 
ani de la 28%oîn anul 1995 până la 10%oîn 2009. 

Parţial creşterea bruscă în ultimii ani a naşterilor extraconjugale la ti- 
neri se explică prin scăderea intensităţii de încheiere a căsătoriilor. însă, 
factorul principal care influenţează ponderea înaltă a naşterilor extracon- 
jugale la cele mai tinere grupe de vârstă constă în nivelul scăzut al culturii 
contraceptive la etapa de iniţiere a vieţii sexuale. Sarcina la femeile în vâr- 
stă de până la 20 ani, de regulă, nu este nici planificată şi nici dorită. Ante- 
rior, în Republica Moldova, ca şi în multe alte ţări, conceperile prenupţiale 
se camuflau prin înregistrarea urgentă a căsătoriei, astfel că mireasa, fiind 
însărcinată, avea posibilitatea să nască în cadrul căsătoriei. Tradiţiile, de- 
pendenţa materială şi psihologică a tinerilor faţă de părinţi au favorizat 
crearea unor astfel de familii. Evident că în multe cazuri ele nu au avut 
stabilitate, unele dintre ele, erau chiar conflictuale, în mare măsură fiind 
supuse riscului de destrămare. 

Până în prezent, în conştiinţa de masă predomină opinia că naş- 
terile extraconjugale sunt un fenomen marginalizat, rezultat al unui 
comportament nechibzuit al tinerilor sau a unei decizii conştiente a 
femeii tinere, care a hotărât să nască un copil „pentru sine". însă, dacă 
o astfel de opinie arfi fost justă, atunci în structura naşterilor extracon- 
jugale trebuia să predomine naşterile de rangul întâi. Datele statistice, 
dimpotrivă, demonstrează un tablou contrar. în totalitatea naşterilor 
extraconjugale ponderea celor de rangul întâi constituie 59,1%, sau 
cu 7,7% mai mult decât în cadrul căsătoriilor înregistrate. Dacă naşte- 
rile de rangul doi prevalează în cadrul căsătoriei (35% contra 26,2% în 
afara căsătoriei), atunci ponderea naşterilor de rangul trei, de rangul 
patru şi următor, în funcţie de statutul juridic al copilului, nu diferă 
semnificativ (tab. 1 1). 


Tabelul 11. Repartiţia copiilor născuţi după rangul naşterii 
şi statutul juridic, anul 2009, în % 


Rangul naşterii 

Din numărul 
total de naşteri 

Copii născuţi 
în cadrul căsătoriei 

Copii născuţi 
în afara căsătoriei 

primul copil 

53,2 

51,4 

59,1 

al doilea copil 

33,0 

35,0 

26,2 

al treilea copil 

9,7 

9,7 

9,5 

al patrulea şi mai mulţi 

4,2 

3,9 

5,3 

Rangul mediu al naşterii 

1,67 

1,68 

1,62 


Sursa: calculele autorului în baza datelor statistice nepublicate ale BNS. 

Diferenţa în rangul mediu al naşterii este nesemnificativă, ceea ce de- 
monstrează profilul structural identic al naşterilor, indiferent de statutul 
juridic (în căsătorie sau în afara căsătoriei). 

Chiar dacă aplicăm o metodă mai riguroasă de analiză a structurii 
naşterilor extraconjugale, divizându-le în două grupuri (înregistrate la 
cererea ambilor părinţi şi doar la cererea mamei), obţinem un tablou în 
care ponderea naşterilor de rangul doi şi următor este destul de înaltă 
(fig. 44). 


înregistraţi după cererea ambilor 
părinţi 


înregistraţi după cererea mamei 

■ prunul copil 

■ al doilea 

■ al treilea 



□ al 4 şi mai mult 

Fig. 44. Repartiţia copiilor născuţi în afara căsătoriei după modul de înregistrare şi rangul 
naşterii, total pe republică, anul 2009 

Sursa: calculele autorului in baza datelor statistice nepublicate ale BNS. 

Este evident că în numărul total de copii înregistraţi la cererea mamei 
ponderea naşterilor de rangul întâi este mai înaltă, diferenţa constituind 
8,3%. Ponderea naşterilor de rangul doi este mai mare cu 8% în totalita- 
tea copiilor înregistraţi la cererea ambilor părinţi, iar repartizarea celor 
de rangul trei şi mai mult nu diferă semnificativ. Rangul mediu al naşterii 
se repartizează în felul următor: copii înregistraţi la cererea mamei - 1,6, 
înregistraţi la cererea ambilor părinţi - 1,65. Astfel, naşterea copilului în 
afara căsătoriei, care în opinia publică deseori este considerată ca o con- 
secinţă a circumstanţelor parvenite, a luat o mare amploare, depăşind 
limita unor cazuri marginale. Reieşind din datele prezentate mai sus, 
rezultă că există grupuri sociale care nu tind să-şi înregistreze căsătoria, 

totodată se caracterizează printr-un nivel destul de înalt al natalităţii. în 
prezent, fiecare al cincilea copil de rangul doi şi trei, precum şi fiecare al 
treilea din următoarele naşteri succesive se naşte în afara căsătoriei. Cau- 
zele acestui fenomen, dar, probabil, mai mult consecinţele lui, necesită o 
analiză profundă, precum şi elaborarea unor noi abordări pentru protec- 
ţia socială a copiilor născuţi în afara căsătoriei. 

Creşterea vertiginoasă a naşterilor extraconjugale în Republica Mol- 
dova, ca şi în alte ţări europene, în mare măsură este determinată de am- 
ploarea fenomenului căsătoriilor neînregistrate. 

Motivele care conduc la naşterea copilului în afara căsătoriei au fost 
studiate în perioada precedentă şi prezintă un rezultat al acţiunii unui set 
complex de factori, printre care transformările socioeconomice, modifi- 
carea normelor morale, migraţia în masă şi diminuarea controlului social 
asupra comportamentului tinerilor, precum şi tranziţia de la relaţiile tra- 
diţionale, patriarhale, la relaţiile contemporane, întemeiate pe principiile 
egalităţii de gen, convergenţa rolurilor sociale ale bărbaţilor şi femeilor, 
în general, şi a rolurilor intrafamiliale, în particular (Găgăuz O., 2001). 

Răspândirea căsătoriilor neînregistrate şi a naşterilor extraconjugale 
reprezintă una dintre provocările contemporane pentru politicile socio- 
demografice şi necesită o reacţie respectivă din partea statului şi a socie- 
tăţii. Nu este raţional ca ajutorul social să fie acordat tuturor copiilor năs- 
cuţi în afara căsătoriei. Numai o monitorizare sociodemografică a acestei 
categorii de copii, precum şi a familiilor incomplete poate oferi informaţii 
veridice cu privire la determinarea familiilor şi copiilor care la modul real 
au nevoie de protecţie socială. După cum s-a menţionat deja, analiza na- 
talităţii extraconjugale în funcţie de vârsta mamei şi rangul naşterii de- 
monstrează concentrarea acestora în cele mai tinere grupe de vârstă, pre- 
cum şi la mamele din grupele de vârstă mature cu rangul de naştere mai 
înalt. Anume aceste grupuri necesită o atenţie deosebită, dat fiind faptul 
că primul grup este format din mame tinere dependente economic, care 
având susţinerea din partea rudelor pot evita riscul sărăciei. în cel de-al 
doilea grup se constată o probabilitate înaltă a naşterii copilului în căsă- 
torie neînregistrată, probabil într-o familie social-vulnerabilă (marginală), 
care are nevoie de tutelă socială şi susţinere materială. Menţionăm re- 
zultatele pozitive ale implementării în practică a Centrelor de plasament 
pentru mamele din păturile social-vulnerabile, care au contribuit la re- 
ducerea numărului de copii abandonaţi şi prevenirea excluziunii sociale. 

Totodată, trebuie să se ţină cont că majoritatea copiilor în Republica 
Moldova se nasc în cadrul căsătoriilor înregistrate şi după cum arată re- 
zultatele cercetării, nu mai puţin de jumătate din copiii „extraconjugali" 
se nasc în căsătorii neînregistrate (de facto). Astfel, politicile demografice, 
în special politicile de stimulare a natalităţii, trebuie să promoveze insti- 
tutul căsătoriei bazat pe dragoste, respect reciproc, fidelitate şi egalitate 
de gen, care constituie celula familiei tradiţionale moldoveneşti şi a re- 
producerii populaţiei. O importanţă deosebită trebuie acordată asigură- 
rii principiului autonomiei vieţii individului, creării condiţiilor favorabile 
pentru alegerea liberă a modelului comportamental, inclusiv în sfera re- 
laţiilor conjugale şi familiale. 

Capitolul IV 

FAMILIA CA OBIECT Şl SUBIECT 
AL POLITICILOR DEMOGRAFICE 


Sunt două condiţii ce trebuie avute în vedere la formularea şi 
adoptarea unei politici demografice. în primul rând, o temeinică 
cunoaştere a tendinţelor demografice şi a consecinţelor acestora 
în viitor. în al doilea rând, evaluarea realistă a efortului financiar şi 
a priorităţilor de alocare. 

V. TREBICI 


4.1. Factorii determinanţi 

» 

ai transformării familiei si căsătoriei 

» 


în Republica Moldova, ca şi în alte ţări din Europa Centrală şi de Est, 
schimbările vertiginoase în sfera familiei şi căsătoriei au condiţionat scă- 
derea natalităţii şi s-au derulat în special în perioada de după anii 1990. 
Aceste schimbări au la bază numeroşi factori determinanţi de origine di- 
versă, care s-au manifestat la diferite intervale de timp, secvenţe diferite, 
puncte forte şi efecte multiple asupra comportamentul demografic al 
populaţiei. Trebuie să menţionăm că factorii determinanţi care au afectat 
institutul familiei şi căsătoriei în ţările occidentale în a doua jumătate a 
secolului XX sunt sintetizaţi în cadrul teoretic al celei de-a doua tranziţii 
demografice şi ar trebui analizaţi separat. Există, de asemenea, anumiţi 
factori determinanţi specifici numai pentru ţările post-socialiste, care trec 
prin transformări profundeîn domeniul politic, socioeconomic şi cultural, 
în afară de aceştia, există un şir de factori determinanţi caracteristici doar 
pentru Republica Moldova. Toate acestea în ansamblu au influenţat con- 
siderabil comportamentul populaţiei în sfera familiei şi căsătoriei, ceea 

ce a provocat scăderea bruscă a natalităţii, care la rândul său, a afectat 
dinamica numărului şi structurii populaţiei ţării. 

Factorii determinanţi pot fi de nivelul: 

macro (nivel societal) - condiţiile economice, sociale, culturale şi 
politice; 

micro (nivel individual, de familie) - factorii psihologici, demo- 
grafici, etc. 

în timpul perioadei de tranziţie la economia de piaţă, toate domeniile 
vieţii publice şi private au trecut prin schimbări fundamentale şi extrem 
de rapide, având un impact semnificativ asupra comportamentului de- 
mografic al populaţiei, în special asupra natalităţii. Astfel, varietatea de 
factori determinanţi este mare. O parte din aceştia au avut acţiune de 
scurtă durată, respectiv, estimarea puterii de influenţă asupra transfor- 
mării familiei şi căsătoriei este mai dificilă. Cu toate acestea, informaţiile 
teoretice, empirice şi practice disponibile fac posibilă identificarea unui 
şir de factori determinanţi şi evaluarea impactului acestora, cel puţin ipo- 
tetic. 

în acest paragraf se propune o analiză de ansamblu a determinanţi- 
lor-cheie, care au provocat transformarea familiei şi căsătoriei, iar în cele 
din urmă au condiţionat declinul fertilităţii în Republica Moldova. Este 
necesar de menţionat că factorii determinanţi au o interdependenţă pu- 
ternică, ceea ce creează unele dificultăţi în divizarea strictă a impactului 
acestora şi nu permite evitarea unor suprapuneri, fiind grupaţi după cum 
urmează: 

• determinanţii economici ai perioadei de transformare: transformă- 
rile economice, însoţite de criza economică de lungă durată, reducerea 
PIB-ului, inflaţia, şomajul, scăderea veniturilor populaţiei, sărăcia, deteri- 
orarea standardelor de viaţă, etc; 

• efectele aferente perioadei de tranziţie: starea de deprivare a po- 
pulaţiei provocată de dificultăţile de adaptare la condiţiile economiei de 
piaţă, neîncrederea în ziua de mâine şi incertitudinea în ceea ce priveşte 
viitorul copiilor, reforma sistemului de educaţie şi înrăutăţirea serviciilor 
de educaţie extrafamilială a copiilor, pierderea garanţiilor pe piaţa forţei 
de muncă şi deteriorarea garanţiilor sociale, anomia, etc. (analizate deta- 
liat de Philipov D., 2001 şi 2002); 

• factorii determinanţi moşteniţi de la sistemul sovietic: orientarea 
paternalistă a populaţiei în aspectele privind politicile sociale, conflictul 

dintre atitudinile patriarhale şi emancipare, precum şi specificul ocupării 
femeilor pe piaţa muncii, deficitul de locuinţe, fiind un factor important 
care limitează comportamentul matrimonial şi procreativ al populaţiei; 

• determinanţii demografici: migraţia de muncă în masă şi de lungă 
durată, scăderea intensităţii nupţialităţii şi răspândirea concubinajului; 

• determinanţii specifici perioadei celei de-a doua tranziţii demogra- 
fice: individualizarea, emanciparea, libertatea tot mai mare de alegere, 
creşterea toleranţei faţă de diferitele modele de comportament, atitudini 
şi opinii, secularizarea, răspândirea metodelor moderne de contracepţie, 
etc. (Van de Kaa D.,1987, Lesthaeghe R., 1995, Surkyn J., Lesthaeghe R. 
2004 şi alţii). 

Declinul economic după anii 1990, care a însoţit transformările fun- 
damentale în Republica Moldova, a afectat foarte mult viaţa de familie a 
populaţiei, având un impact negativ asupra dinamicii natalităţii. Acest fe- 
nomen este foarte des identificat ca unul dintre cei mai puternici factori 
care au provocat scăderea bruscă a natalităţii. 

După declararea independenţei statale în urma destrămării URSS în 
anul 1991, Republica Moldova a trecut printr-o tranziţie tridimensională 
- de la un sistem politic autoritar, spre un sistem politic bazat pe valorile 
democratice; de la o republică din componenţa fostei URSS, spre suvera- 
nitate şi independenţă statală; de la economie planificată şi centralizată, 
spre o economie de piaţă. Pe plan extern sarcina ţării noastre a devenit 
încadrarea şi adaptarea la procesele intense de globalizare, integrare eu- 
ropeană şi de tranziţie la o societate de tip informaţional. 

Prin urmare, separarea politică şi tranziţia accelerată spre economia 
de piaţă au provocat dereglarea relaţiilor economice, ceea ce a condus la 
destrămarea sectorului industrial. Restructurările şi privatizarea, de ase- 
menea, au avut un efect destabilizator pentru economia ţării. în ultimul 
deceniu al secolului XX Republica Moldova a cunoscut nenumărate crize 
şi şocuri economice: criza din 1991-92 (hiperinflaţia, reducerea bruscă a 
producţiei, devalorizarea economiilor băneşti ale populaţiei), perioada 
de depresie din anii 1993-1996 care a dat un impuls slab pentru creşte- 
rea economică din anul 1997, fiind urmată de criza anului 1998 care s-a 
soldat cu devalorizarea monedei naţionale, criza în complexul energetic, 
în activitatea de antreprenoriat, declinul enorm al producţiei, situaţia cri- 
tică în sfera socială, nemaivorbind de pericolul de default al ţării. Dintre 
ţările CSI cel mai mare declin economic s-a produs în Georgia, Armenia şi 

Moldova, diminuarea volumului de producţie constituind în ţara noastă 
63% (World Bank, 2002). 

în total criza economică a durat 1 0 ani (din 1 990 până în 1 999 inclu- 
siv), perioadă în care PIB-ul s-a redus practic de trei ori: în 1 991 cu 1 7,5%, 
în 1992 cu 29% şi în 1994 cu 30,9%. Această scădere a determinat redu- 
cerea PIB-ului de la 4 miliarde dolari în 1990, la 1,75 miliarde dolari SUA 
în 1 994, valoarea minimă fiind atinsă în 1 999 - 1,17 miliarde de dolari. în 
201 0, PIB-ul Republicii Moldova a fost de 5,8 miliarde dolari SUA, cu 55% 
mai mare decât în 1 990, însă per capita acesta încă nu a ajuns la nivelul 
anului 1990. 

Rata inflaţiei a fost foarte ridicată, ajungând la nivelul hiperinflaţiei 
din anii 1992-1993, de 1209-1284%, ceea ce a cauzat pauperizarea mai 
multor categorii de populaţie. Totodată, a crescut în proporţii mari ine- 
galitatea veniturilor în societate, coeficientul Gini (indicatorul standard al 
inegalităţii) la sfîrşitul ultimului deceniu al secolului XX s-a majorat prac- 
tic de două ori, comparativ cu perioada de până la tranziţie. în anul 1 998, 
ca urmare a tuturor transformărilor, fiecare al douăzecilea locuitor dis- 
punea de un venit zilnic doar de 1 $ SUA. în perioada de tranziţie sărăcia 
a cuprins cele mai diferite pături sociale, inclusiv persoanele cu un nivel 
înalt de studii, fiind provocată nu numai de declinul economic, dar şi de 
creşterea inegalităţii în distribuirea veniturilor (World Bank, 2002). 

Doar în perioada anilor 1992-1998, datoria externă a crescut de la 
17,2 milioane la 1,45 miliarde dolari SUA. Datoria internă a crescut, de 
asemenea, de la 105 milioane la 1,5 miliarde lei moldoveneşti. întârzierile 
la plata salariilor, pensiilor, indemnizaţiilor şi prestaţiilor sociale au deve- 
nit cronice în această perioadă. 

Deşi după anul 2000 Republica Moldova înregistrează o creştere eco- 
nomică, nivelul acesteia în comparaţie cu alte ţări este foarte scăzut. în 
anul 1 990 PIB-ul pe cap de locuitor era comparabil cu statele din zonă: cu 
un PIB de 3.260 dolari SUA Republica Moldova depăşea cu mult republi- 
cile din Asia Centrală şi toate statele din sud-estul Asiei, chiar şi Armenia, 
iar decalajul faţă de Georgia şi Belarus era de doar 24%, şi respectiv, 40%. 
în acelaşi timp, PIB-ul Rusiei era în anul 1990 era doar de 2,45 ori mai mare 
decât al Moldovei. Nici faţă de statele vecine din sud-estul Europei deca- 
lajul economic încă nu era foarte mare. în anul 1 990, PIB-ul Moldovei era 
de circa 1,5 ori mai mic decât al Bulgariei, de circa 1,6 ori mai mic faţă de 
Polonia şi România şi de circa 1,7 ori mai mic decât al Macedoniei. Albania 


217 



era atunci cea mai săracă ţară din Europa, cu un PIB pe cap de locuitor de 
numai 2.770 dolari SUA, cu 490$ mai mic decât al Moldovei. 

După 20 de ani de tranziţie spre economia de piaţă, Republica Mol- 
dova a ajuns să fie, pe departe, cea mai săracă ţară nu numai din Europa, 
dar şi dintre toate statele europene din spaţiul CSI. Doar trei state din 
Asia Centrală (Uzbekistan, Kârgâzstan şi Tadjikistan) aveau în anul 2009 
un PIB pe cap de locuitor mai mic decât Moldova. în această perioadă a 
crescut şi mai mult decalajul economic dintre Moldova şi ţările vecine din 
sud-estul Europei. în 2009, PIB-ul per capita al Poloniei era deja de 6 ori, 
al României - de 4,7 ori, iar al Bulgariei - de 4 ori mai mare decât al Mol- 
dovei. între timp Albania, cu un PIB de 8.1 70 dolari SUA în 2009, a ajuns să 
depăşească Moldova la acest indicator de aproape 2,7 ori. 

Schimbări semnificative au avut loc şi în domeniul ocupării for- 
ţei de muncă. Trecerea la economia de piaţă se asociază cu apariţia şi 
dezvoltarea pieţei forţei de muncă în urma modificărilor în domeniul 
proprietăţii, privatizării întreprinderilor şi a pământului, dezvoltarea 
antreprenoriatului şi a iniţiativei individuale, etc. însă perioada de 
tranziţie în Republica Moldova, ca şi în alte ţări ex-socialiste, a fost 
marcată de o reducere a încadrării în câmpul muncii şi creşterea şo- 
majului. Acest fenomen a fost generat, în primul rând, de scăderea 
considerabilă a ritmului activităţii economice, iar în al doilea rând, de 
criza stabilă în economie, urmată de anumite modificări structurale în 
industrie (reducerea sectorului de stat şi falimentul întreprinderilor), 
în agricultură (reforma funciară şi apariţia întreprinderilor agricole 
noi), în sfera serviciilor (orientarea deplină spre sectorul privat - în- 
treprinderile mici şi mijlocii). în rezultatul acestor procese complexe 
şi complicate, în schimbul „încadrării depline în câmpul muncii", pe 
care o oferea economia planificată în proporţii extrem de mari, s-a 
amplificat şomajul, care a cuprins diferite categorii ale populaţiei, pro- 
vocând sărăcia şi starea de deprivare a populaţiei. Cea mai mare parte 
a şomerilor au avut specialităţi muncitoare - din domeniile industri- 
ei, construcţiei, agriculturii (63,8%). Pe locul doi, cu 15,5%, s-au situat 
specialiştii din domeniul culturii, învăţământului şi ocrotirii sănătăţii. 
Şomajul predomină în forma lui declarată (evidentă) în oraşe şi laten- 
tă - la sate. într-o situaţie defavorizată s-a pomenit populaţia oraşelor 
mici (10-15 mii oameni), neavând în proprietate nici cota mică de pă- 
mânt care le-ar oferi anumite surse de existenţă. Sărăcia a afectat nu 

doar categoriile tradiţional vulnerabile ale populaţiei, dar şi persoane- 
le apte de muncă, calificate şi sănătoase (Şomajul în Moldova: sondaj 
sociologic, 2001). 

Pentru o societate, care nu a avut nici o experienţă anterioară în ceea 
ce priveşte funcţionarea pieţei forţei de muncă, în condiţiile crizei pro- 
funde, lovitura a fost extraordinară. în plus, sistemul instituţional al pieţei 
forţei de muncă se dezvolta foarte lent. 

Dificultăţile economice, întâmpinate în primii ani de tranziţie, au fost 
exacerbate de conflictul transnistrean din 1992 şi ca urmare, dezintegra- 
rea teritorială a Republicii Moldova a provocat tensiunile din societate, 
starea sociopsihologică încordată a populaţiei şi a condus la pierderi eco- 
nomice substanţiale. Din punct de vedere istoric, o parte semnificativă 
a industriei moldoveneşti, inclusiv uzina metalurgică, fabrica de ciment, 
centrala electrică, precum şi fabrici de textile, încălţăminte, brandy şi 
alte fabrici, se aflau pe teritoriul din stânga Nistrului şi mun. Tighina. De 
exemplu, în anul 1990, acesta a generat 40% din producţia economică 
din Moldova, inclusiv 33% din producţia industrială şi 90% din energie, 
în urma dezintegrării teritoriale, Republica Moldova a pierdut controlul 
asupra unei părţi industriale importante. Nerezolvarea conflictului trans- 
nistrean constituie şi în prezent unul dintre factorii determinaţi, care îm- 
piedică dezvoltarea economică sustenabilă a republicii. 

Prin schimbări radicale a trecut şi sectorul agrar al Republicii Moldo- 
va, care până în anii 1990 asigura încadrarea a peste jumătate din forţa 
de muncă activă. Deşi, înainte de proclamarea independenţei, Republica 
Moldova a fost unul dintre liderii agriculturii sovietice, în primii ani de 
tranziţie mai multe întreprinderi ale sectorului agricol au activat sub nive- 
lul lor de capacitate şi nu au reuşit să se adapteze la noile realităţi ale pie- 
ţei. Privatizarea terenurilor agricole nu a adus rezultatele scontate, ci in- 
vers, a provocat o disponibilizare în masă a populaţiei de la sate, şomajul 
şi exodul masiv al sătenilor peste hotare în căutarea unui loc de muncă. 

Declinul economic din ultimul deceniu al secolului XX a cauzat dete- 
riorarea standardelor de viaţă şi a împins diferite grupuri sociale şi eco- 
nomice în sărăcie. Familiile cu copii în vârstă de până la 1 8 ani au consti- 
tuit cel mai vulnerabil grup, în special familiile care au mai mult de un 
copil, majoritatea fiind din mediul rural. Odată cu creşterea numărului de 
copii în familie, creşte şi riscul sărăciei. Astfel, în anii 1996-1997, familiile 
cu mulţi copii alcătuiau cel mai mare grup social, care se afla sub pragul 

sărăciei: 36,4% din familiile cu 4 şi mai mulţi copii, 25% din familiile cu 3 
copii, 24,4% din familiile cu doi copii şi 17,8% din familiile cu un singur 
copil. Riscul de a deveni sărac creştea de două ori odată cu apariţia pri- 
mului copil; de 2,2 ori cu apariţia celui de-al doilea copil şi de 2,7 ori cu 
apariţia celui de-al treilea copil. Componenţa incompletă a unei familii 
la fel era un factor substanţial în creşterea riscului de sărăcie. Un singur 
părinte (de regulă, femeia) nu a fost în stare să asigure resursele necesare 
unei familii pentru un trai decent, 23,5% din totalul familiilor de acest tip 
aflându-se sub pragul sărăciei (Raportul Naţional asupra dezvoltării uma- 
ne. Republica Moldova, 1998). 

A apărut şi problema securităţii alimentare. Media de alimentaţie în 
1996 a fost estimată la 2127 calorii per capita, coborându-se sub„pragul 
caloric" stabilit de FAO -2500 calorii, fiind la nivelul ţărilor subdezvoltate, 
aflate în zona insecurităţii alimentare cu un consum sub 2200 calorii şi cu 
penurie în raţia alimentară a elementelor nutritive principale. 

Deşi pe parcursul a două decenii situaţia în acest domeniu într-o mă- 
sură oarecare s-a ameliorat, problema sărăciei familiilor cu copii rămâne 
a fi una foarte acută. în perioada anilor 2006-2009 peste 40% din familiile 
cu trei şi mai mulţi trăiau în sărăcie absolută. De asemenea, aceste familii 
se confruntă de obicei cu cel mai înalt nivel de aglomeraţie, cu o medie 
de aproape două persoane per odaie (1,9 în 2009), precum şi cu supra- 
faţa utilă relativ mică per persoană (9,53 metri pătraţi) în comparaţie cu 
alte gospodării casnice (Raportul Naţional de Dezvoltare Umană: De la 
excluziune socială la o dezvoltare umană incluzivă. Republica Moldova, 
2010/2011). 

Evident că pe lângă alţi factori, determinanţii economici au avut un 
efect puternic asupra formării şi dezvoltării familiei în Republica Moldo- 
va, ceea ce la rândul său a determinat declinul fertilităţii în perioada de 
început a transformărilor economice şi în timpul crizelor. Majoritatea fa- 
miliilor din Republica Moldova au fost puse într-o situaţie de economie 
dură a resurselor.Trecerea la economia de piaţă a avut consecinţe negati- 
ve, generatoare de numeroase dificultăţi, pe când noile oportunităţi ofe- 
rite de transformările sociale şi economice deocamdată sunt fructuoase 
doar pentru o parte restrânsă de familii. Totodată perioada de transfor- 
mări socioeconomice profunde a determinat schimbări în viaţa interioară 
şi exterioară a familiilor. Reducerea veniturilor reale ale populaţiei a im- 
pus familiile să-şi schimbe planurile de viaţă, curente sau de perspectivă, 

să-şi reducă cheltuielile, să-şi caute posibilităţi noi de a câştiga pentru 
viaţă. însă nu numai deprecierea veniturilor, ci mai ales scăderea statutu- 
lui social, restrângerea ambiţiilor şi aspiraţiilor - au fost efectele cele mai 
distructive ale acestei perioade. De fapt, ele au servit ca un impuls pen- 
tru schimbarea comportamentului în formarea familiei, renunţarea sau 
amânarea căsătoriei, evitarea obligaţiilor matrimoniale de lungă durată, 
refuzul sau amânarea naşterii copiilor. 

Cu toate acestea, la sfârşitul anilor 1 990, efectul determinanţilor eco- 
nomici a început să slăbească şi a fost înlocuit de factorii determinanţi 
care aveau o legătură tot mai strânsă cu schimbările valorice care se pro- 
duceau în societate. 

Un impact important asupra familiilor şi a fertilităţii au avut, aşa nu- 
miţii factori aferenţi perioadei de tranziţie sau efectele tranziţiei. Unii din- 
tre aceştia sunt specifici anume pentru ţările postsocialiste, care şi-au ales 
calea spre formarea economiei de piaţă şi societăţii democratice. Aceşti 
factori determinanţi produc un sentiment de pierdere a garanţiilor soci- 
ale din epoca sovietică, cum ar fi ocuparea practic completă a forţei de 
muncă, veniturile care asigurau un trai relativ decent, educaţia şi servici- 
ile de sănătate gratuite. 

Este de remarcat faptul că, în Republica Moldova, factorii determi- 
nanţi ai primilor ani de tranziţie diferă semnificativ de cei care au început 
să acţioneze în perioada ulterioară (la sfârşitul secolului XX - începutul 
secolului XXI). Acest grup de factori determinanţi au apărut în rezultatul 
tranziţiei neregulate la economia de piaţă, care a fost însoţită de destră- 
marea sectorului industrial, reducerea locurilor de muncă, pierderea ga- 
ranţiilor la salariul minim. în plus, transformările respective au urmat de- 
clinul profund al economiei naţionale. Toate acestea au avut un rol crucial 
pentru o parte din populaţie, în special în aspectele ce ţin de deciziile de 
formare a familiei şi naşterea copiilor. La etapa iniţială a perioadei de tran- 
ziţie un număr mare de foşti angajaţi industriali au fost "aruncaţi"într-un 
nou statut al activităţii economice - inactivitate sau şomaj. Ei au fost con- 
cediaţi fără a beneficia de anumite asigurări sociale, pierzându-şi, astfel, 
salariile. Pentru multe persoane concediul fără plată a durat o perioadă 
lungă de timp - un an, doi sau chiar mai mulţi ani. Reducerea locurilor 
de muncă a afectat şi alte ramuri ale economiei naţionale. Aceasta a fost 
rapidă şi masivă în situaţiile de distrugere a unităţilor economice sovieti- 
ce, dar şi treptată, prin reorganizarea şi transformarea diferitelor structuri 

economice. O parte semnificativă a celor care şi-au pierdut locurile de 
muncă sau de venituri, aflându-se în concedii fără plată sau fiind forţaţi 
să treacă la ziua/săptămâna de lucru incompletă, au intrat în economia 
tenebră. Conform studiilor de evaluare a economiei tenebre în Republi- 
ca Moldova (care diferă în funcţie de metodele de calcul aplicate) în anii 
1996-1997, aceasta variază în limitele a 55-65% din PIB-ul oficial. Ocupa- 
rea în economia tenebră a devenit o sursă de venit, uneori chiar mai mare 
decât cea obţinută în sectorul oficial, aceasta, însă, nu putea asigura nici 
garanţiile sociale, nici chiar stabilitatea locului de muncă. 

Astfel, în primii ani de tranziţie la economia de piaţă, scăderea ve- 
niturilor, pauperizarea generală a populaţiei, sărăcia, şomajul, insecuri- 
tatea economică, socială şi alimentară, comportamentele deviante etc., 
precum şi slăbirea unor garanţii sociale au derulat în paralel cu un pro- 
fund declin economic. Schimbările au fost rapide şi dure, care au avut 
consecinţe semnificative asupra familiei, căsătoriei şi a natalităţii. Ulterior, 
în anii când economia naţională a cunoscut o stabilizare relativă, pierde- 
rea unor garanţii sociale pentru un segment important al populaţiei a 
fost destul de dureroasă, provocând privarea sau chiar sărăcia, ceea ce, 
la rândul său, a produs sentimentul de incertitudine a viitorului şi a mo- 
dificat comportamentul, inclusiv cel demografic. O parte din populaţie 
în continuare se confruntă cu dificultăţi de adaptare la noile condiţii ale 
economiei de piaţă. 

Destrămarea sistemului centralizat şi reglementat de oferire a locu- 
inţei şi tranziţia spre o piaţă de locuinţe deschisă, însoţită de un deficit 
mare a spaţiilor locative, lipsa unui sistem alternativ pentru achiziţiona- 
rea unei locuinţe, precum şi creşterea exorbitantă a preţurilor, au condiţi- 
onat creşterea inaccesibilităţii locuinţelor pentru o bună parte din familii, 
în special pentru cele din straturile sociale inferioare. Această problemă 
rămâne în continuare a fi una foarte acută pentru multe familii. Absenţa 
unui sistem favorabil de împrumuturi pentru cumpărarea unei locuinţe 
este un subiect foarte sensibil, în special pentru tineri, având un impact 
semnificativ asupra comportamentului lor matrimonial şi reproductiv. 

Ca şi alte sectoare sociale din Republica Moldova, sistemul de 
educaţie a trecut printro perioadă de tranziţie dramatică, care a ero- 
dat sistemul socialist de educaţie, nefiind edificat un alt sistem. Cerce- 
tările sociologice arată că reformarea sistemului de învăţământ, înce- 
pută în perioada de tranziţie şi care este în curs de realizare în prezent, 

deocamdată nu s-au soldat cu un sistem care ar face faţă aşteptărilor 
populaţiei în ceea ce priveşte obţinerea de către copii a unui nivelul 
de educaţie dorit.„Lipsa surselor materiale pentru continuarea studii- 
lor copiilor în colegiu sau universitate" sunt principalele probleme cu 
care se confruntă familia (Găgăuz 0., 2009). Perioada iniţială de tran- 
ziţie a fost deosebit de traumatizantă pentru sistemul de învăţământ: 
bugetul pentru educaţie a fost redus substanţial, de la 28% din chel- 
tuielile bugetului consolidat (circa 1 1% din PIB) În1996, până la 16% 
în 1 999 (6,1% din PIB). Aceasta a condus la deteriorarea infrastructurii 
educaţionale şi exodul masiv al cadrelor didactice din sistem. Aceste 
tendinţe au afectat negativ disponibilitatea şi accesibilitatea studiilor 
de calitate, în special în mediul rural. Totodată, această perioadă poa- 
te fi caracterizată şi prin dezvoltarea modelului plăţilor neoficiale în 
şcoli, ceea ce a creat obstacole în calea accesului gospodăriilor sărace 
la educaţie calitativă. La nivel şcolar părinţii plătesc pentru lecţii indi- 
viduale, lecţii suplimentare (în grupuri), fondul şcolii, pază, reparaţia 
încăperilor şi sistemelor de încălzire, examene, perfectarea actelor de 
studii, manifestări artistice şcolare etc. 

în perioada transformărilor neregulate de asemenea s-au constatat 
schimbări esenţiale în serviciile de îngrijire a copiilor. în perioada sovieti- 
că reţeaua instituţiilor de educaţie preşcolară în Republica Moldova a fost 
destul de dezvoltată. în 1987 aproximativ 60 la sută din copiii cu vârsta 
de la unu la şase ani erau încadraţi în creşe şi grădiniţe, fiind unul dintre 
cele mai ridicate niveluri al ratei de înrolare în instituţiile preşcolare în 
fosta URSS. 

La începutul anilor 1 990, sistemul de instituţii preşcolare a început să 
se distrugă ca urmare a crizei socioeconomice generale. Multe grădiniţe 
şi creşe au fost vândute, spaţiile respective fiind utilizate cu altă destina- 
ţie. Creşterea şomajului în rândul femeilor a condiţionat faptul că multe 
dintre ele au refuzat la serviciile instituţiilor preşcolare, care din cauza fi- 
nanţării insuficiente nu asigurau copiilor condiţiile potrivite. 

în ultimul deceniu serviciile deîngrijire a copiilor în Republica Moldo- 
va au fost extinse, însă ele deocamdată nu îndeplinesc cerinţele familiilor 
faţă de cantitate, calitate sau de disponibilitate a serviciilor. Pe lângă cos- 
turile oficiale, părinţii achită plăţi suplimentare pentru alimentaţia copii- 
lor mici, care variază de la 50-1 50 lei pe lună, în dependenţă de instituţie 
şi de numărul zilelor frecventate de copii. 

în prezent se constată accesul limitat la educaţia preşcolară, rata de 
înrolare în instituţiile preşcolare fiind de 55,37% pentru copiii de 1 -7 ani şi 
85% pentru cei de 5-7 ani. în circa 270 localităţi din ţară nu funcţionează 
nicio instituţie preşcolară; baza tehnico-materială în majoritatea localită- 
ţilor rurale este deteriorată, iar asigurarea cu cadre didactice insuficientă. 
Comparativ cu anul 1992 s-a redus esenţial numărul de instituţii extraş- 
colare (cu 65 de unităţi, sau cu 46,4%) şi, aproximativ în aceeaşi propor- 
ţie, a scăzut numărul copiilor antrenaţi în astfel de instituţii. în localităţile 
urbane ca alternativă au apărut şcoli sportive, cluburi particulare, cercuri 
pe interese în şcolile particulare, finanţate de părinţi. în sate nu există al- 
ternative pentru activităţile extra curriculare, fapt care sporeşte numărul 
copiilor din grupul de risc şi pericolul creşterii ratei abandonului şcolar 
(IPP, 2009). 

Transformările sociale rapide au contribuit la modificarea valorilor şi 
normelor sociale, inclusiv în sfera familiei şi căsătoriei. Legătura ambiguă 
între trecut şi viitor trece prin starea prezentă în care fostele reglemen- 
tări şi ierarhii nu mai funcţionează, iar cele noi încă nu s-au constituit, 
într-o astfel de situaţie (anomie) controlul asupra realităţii este mai dificil: 
colectivităţile rămase fără modelul cultural familial, încearcă să se adap- 
teze la tranziţia socială prin constituirea unor modele culturale adecvate, 
potenţial alternative. Această activitate implică valori şi simboluri, dar şi 
capacitate de organizare şi acţiune. 

Familia, ca tip de grup uman, face şi ea parte din acest proces, inte- 
grându-se schimbării şi modificându-şi strategiile de supravieţuire, mo- 
delele culturale, practicile cotidiene. Atitudinea societăţii faţă de astfel 
de fenomene ca amploarea căsătoriilor neînregistrate, relaţiilor sexuale 
premaritale, naşterilorîn afara căsătoriei şi divorţurilor devine tot mai to- 
lerantă. 

Faptul că, la începutul perioadei de tranziţie, au fost prevalente difi- 
cultăţile economice şi instabilitatea, forţând tinerii să adopte noi forme 
de comportament matrimonial, ne permite să presupunem că societatea 
a fost pur şi simplu împinsă în noile condiţii, în timp ce circumstanţele 
valorice şi culturale pentru acest tip de comportament încă nu erau dez- 
voltate în măsura necesară. Astfel, concluzionăm că transformarea fami- 
liei şi declinul fertilităţii au fost cauzate de o serie de factori ai perioadei 
de tranziţie (creşterea preţurilor la locuinţe, pierderea garanţiilor sociale, 
şomajul, scăderea oportunităţilor în domeniul educaţiei etc.) Anomia a 

fost, evident, o cauza importantă de transformare a familiilor şi a decli- 
nului fertilităţii. 

Determinanţii economici şi culturali moşteniţi din timpurile sovieti- 
ce sunt, de asemenea, factori foarte importanţi care limitează compor- 
tamentul matrimonial şi fertil. Problema constă în faptul că în societate 
persistă orientări paternaliste şi aşteptări foarte înalte cu privire la po- 
liticile sociale ale statului (inclusiv politicile familiale). O mare parte din 
cercetările sociologice realizate pe parcursul ultimilor ani demonstrează 
că oamenii se pronunţă insistent pentru creşterea sprijinului financiar 
sau extinderea altor forme de sprijin economic drept o prioritate în dez- 
voltarea politicilor sociale (Timus A., 2006). Aceste priorităţi nu dezvăluie 
numai urgenţa problemelor economice ale familiilor, dar, de asemenea, 
vitalitatea orientărilor paternaliste, conceptul conform căruia cineva, dar 
în primul rând statul, trebuie să aibă grijă de toată lumea şi de fiecare 
familie în parte. 

Moşteniri ale gândirii paternaliste pot fi găsite în aproape toate seg- 
mentele societăţii, de la factorii de decizie până la familie în calitate de 
consumator al politicii familiale. în rezultat, sistemul de protecţie socială 
funcţionează incoerent: numărul beneficiarilor creşte continuu pe funda- 
lul reducerii contribuţiilor fiscale ale populaţiei economic active. 

Este important să remarcăm încă o dată problema gravă - lipsa de 
locuinţe, moştenită de la regimul sovietic şi care persistă în prezent ca 
un determinant esenţial, ceea ce limitează semnificativ comportamentul 
matrimonial şi procreativ al populaţiei. 

Un impact negativ asupra familiei şi natalităţii a avut şi continuă să 
aibă migraţia de muncă a populaţiei, care la începutul anilor 1990 a fost 
accelerată de fluxuri migraţionale intense de scurtă durată. Pe de altă 
parte, nivelul înalt al şomajului în Republica Moldova a împins populaţia 
de toate vârstele la un exod pe scară largă în căutarea (adesea ilegală) a 
locurilor de muncă şi a veniturilor. Acest fenomen a constituit un factor 
suplimentar pentru amânarea formării familiei şi naşterii copiilor, provo- 
când chiar destabilizarea familiilor existente, slăbirea legăturilor dintre 
membrii familiei (dintre soţi şi părinţi şi copii) şi adoptarea (sau imitarea) 
unui nou stil de viaţă. 

în Republica Moldova factorii socioeconomici specifici pentru toate 
ţările post-socialiste au avut un impact mai puternic, în special în prima 
jumătate a anilor 1990. Mai târziu, deşi efectul lor se menţine, ei au de- 

venit factori determinanţi suplimentari şi au cedat locul altor tipuri de 
factori, în special celor care au provocat cea de-a doua tranziţie demogra- 
fică. Aceştia sunt: factorii culturali (modificarea valorilor), difuzarea valo- 
rilor individualiste ca component important în consolidarea relaţiilor de 
piaţă, libertatea de alegere ca component indispensabil al democratizării 
societăţii, liberalizarea orientărilor valorice, comportamentelor şi stiluri- 
lor de viaţă. 

Totodată, la începutul anilor 1 990 astfel de valori ca individualizarea, 
creşterea drepturilor şi libertăţilor individuale, specifice ţărilor occidenta- 
le şi identificate ca caracteristici principale pentru a doua tranziţie demo- 
grafică, nu au putut să aibă nici o influenţă asupra schimbării familiei şi 
natalităţii în Republica Moldova. în această perioadă a avut loc o reevalu- 
are a situaţiei în toate sferele vieţii sociale, debarasarea de principiile so- 
cietăţii autoritare, răspândirea valorilor democratice şi scăderea controlu- 
lui social asupra vieţii private. Mai târziu însă, începând cu mijlocul anilor 
1 990, adâncirea valorilor individualiste a devenit evidentă. Modificările în 
orientările valorice, preferinţele şi stilul de viaţă a tinerilor sunt deosebit 
de vizibile. Tinerii dedică mai mult timp studiului, caută oportunităţi de 
autorealizare, se orientează spre dezvoltarea unei cariere profesionale, 
calitatea vieţii, aspiraţiile hedoniste şi de consum având o importanţă 
crescândă. 

Deşi, după cum arată rezultatele cercetărilor sociologice (Blajco 
V., 2003 şi 2010), familia este încă privită ca cea mai mare valoare în 
viaţă, importanţa unor astfel de valori cum ar fi un loc de muncă bun, 
venituri suficiente, prieteni, timp liber, etc, a început să crească. Toa- 
te acestea au favorizat amânarea căsătoriei şi naşterii copilului, iar 
în unele cazuri au provocat decizia de a rămâne solitar şi fără copii. 
Rezultatele obţinute în urma cercetărilor sociologice relevă existenţa 
unor explicaţii individualiste privind naşterea copiilor: copiii limitează 
libertatea părinţilor, reduc timpul liber şi responsabilităţile profesio- 
nale (Găgăuz O., 2008). 

Un rol important în modificarea comportamentului reproductiv al 
familiei îi revene creşterii accesibilităţii la metodele contraceptive mo- 
derne, ceea ce a oferit fiecărui om şi tuturor cuplurilor conjugale posi- 
bilitatea de a decide să aibă sau nu copii, câţi copii să aibă şi să aleagă 
momentul potrivit pentru naşterea acestora. Anume aceşti factori au un 
efect din ce în ce mai puternic asupra familiei şi natalităţii. 

Datele disponibile cu privire la răspândirea contracepţiei sunt insufi- 
ciente şi nesigure. Numărul de studii realizate în acest domeniu este, la 
fel, insuficient. Printre sursele credibile cu privire la comportamentul con- 
traceptiv al populaţiei putem numi Studiul sănătăţii reproducerii (1997) 
şi Studiul Demografic şi de Sănătate în Republica Moldova (SDS, 2005), 
însă ele nu sunt comparabile, dat fiind faptul că cel de-al doilea studiu nu 
include populaţia din Transnistria. 

în anul 1 997 circa 2% dintre femeile căsătorite sau în uniune consen- 
suală în vârsta de 15-44 de ani au indicat că utilizează curent pilula con- 
traceptivă, 6% - prezervativul. Printre metodele moderne dispozitivul 
intrauterin era utilizat mai pe larg (39%). Nici o metodă contraceptivă nu 
utilizează circa 26% dintre femeile căsătorite sau în uniune consensuală. 
Proporţia femeilor care utilizează curent o metodă contraceptivă s-a înre- 
gistrat şi în Transnistria. 

Conform datelor SDS (2005), ponderea femeilor în vârstă de 1 5-44 de 
ani care utilizează curent pilula contraceptivă a constituit 5%, prezerva- 
tivul - 18%, dispozitivul intrauterin - 17,7%. Nu utilizează nici o metodă 
contraceptivă fiecare a treia femeie căsătorită sau în uniune consensuală. 

Scăderea semnificativă a ratei avorturilor ar putea fi, de asemenea, 
considerată ca un indicator, deşi indirect, cu privire la utilizarea pe scară 
tot mai largă a metodelor contraceptive moderne. în comparaţie cu anul 
1 995, rata avorturilor (numărul de avorturi la 1 000 de femei cu vârsta în- 
tre 15-49 de ani) s-a redus de trei ori până în anul 2010 (de la 51 la 15). 

Emanciparea femeilor în anii de tranziţie a progresat într-un mod 
controversat. Dezvoltarea procesului dat derulează în paralel cu con- 
servarea atitudinilor tradiţionale/patriarhale faţă de rolurile gender. în 
perioada de tranziţie conflictul dintre rolurile tradiţionale/patriarhale şi 
rolurile reale ale femeilor au devenit mai vizibile. Dacă până în anii 1 990 
pentru Republica Moldova a fost caracteristică o rată înaltă de ocupare, 
în perioada de tranziţie ea a scăzut din cauza şomajului, însă orientările 
profesionale ale femeilor sunt destul de înalte. Pe lângă aceasta, gradul 
de educare al femeilor este mai înalt, decât cel al bărbaţilor. Pe parcursul 
anilor de tranziţie acest decalaj a crescut din cauza devalorizării învăţă- 
mântului superior la începutul anilor 1990, atunci când studiile superi- 
oare nu au fost asociate cu venituri mari şi, prin urmare, universităţile au 
atras mai puţini studenţi de sex masculin. Conform datelor de la Recen- 
sământul populaţiei Republicii Moldova din 2004, proporţia femeilor cu 

studii universitare este cu circa 30% mai mare decât a bărbaţilor la toate 
vârstele până la 50 de ani. 

între timp, în perioada de tranziţie, în special la începutul anilor 1990, 
atitudinea faţă de rolul tradiţional al femeilor a devenit mai puternică. Deşi în 
ultimii ani, aceste atitudini au devenit mai puţin pronunţate, ele rămân încă 
la modă. în prezent, mai mult de jumătate dintre bărbaţi (34,6% de acord şi 
36,4% parţial de acord) şi dintre femei (34% de acord şi 34% parţial de acord) 
sunt de acord cu opinia că„sarcina soţului este de a câştiga bani, iar a soţiei - 
de a duce gospodăria şi de a se ocupa de familie". în plus, în multe familii din 
Republica Moldova se constată o distribuţie asimetrică a responsabilităţilor 
între soţi (parteneri), treburile casnice şi îngrijirea copiilor fiind considerate în 
majoritatea cazurilor ca responsabilităţi feminine (Găgăuz O., 2008). 

în prezent se menţine o contradicţie evidentă între rata ridicată de ocu- 
pare a femeilor, gradul de educare şi atitudinile patriarhale dominante. Cu 
toate acestea, schimbarea statutului femeii, inclusiv prin studiile de lungă 
durată, căutarea oportunităţilor pentru dezvoltarea unei cariere profesiona- 
le, orientarea spre o poziţie materială puternică şi independenţă economică, 
activităţi variate de petrecere a timpului liber etc., necesită schimbări esen- 
ţiale şi răspunsuri adecvate în sfera politicilor sociale. Participarea extinsă în 
învăţământ şi nivelul ridicat de participare a femeilor în forţa de muncă în- 
registrate în Republica Moldova, nu lasă loc pentru incertitudini cu privire la 
necesitatea şi importanţa condiţiilor favorabile pentru concilierea vieţii pro- 
fesionale şi familiale. Societăţile care întârzie cu adaptarea politicilor sociale 
în corespundere cu schimbarea statutului femeii înregistrează un nivel mai 
scăzut al natalităţii din cauza că femeile amână naşterea copilului pentru o 
perioadă ulterioară, au mai puţini copii sau refuză de a avea copii. Astfel, as- 
pectul economic joacă un rol important în conflictul gender, dat fiind faptul 
că după naşterea copiilor femeile deseori pierd posibilitatea de câştig. 


4.2. Analiza comparată a politicilor 
familiale în ţările cu natalitate scăzută 

9 


în ultimele decenii politicile familiale au suportat schimbări esenţiale. 
Apropierea diferitelor ţări după indicatorii demografici, în special nivelul 
natalităţii, precum şi unii indicatori economici (rata de angajare a feme- 
ilor) duc la convergenţa treptată a modelelor naţionale, în primul rând, 

în ţările UE. Ţările europene economic dezvoltate primele au trecut prin 
scăderea natalităţii şi transformarea relaţiilor familiale (revoluţia sexuală, 
scăderea intensităţii căsătoriilor, răspândirea uniunilor consensuale, in- 
stabilitatea căsătoriilor, refuzul de la naşterea copiilor etc.), procese cu un 
impact negativ asupra dinamicii demografice. Faptul că un rol important 
în scăderea natalităţii în ţările europeneîl au politicile de stat în domeniul 
planificării familiale în prezent este recunoscut (Bulatau R. & Casterline 1, 
2001, Coldwell J., 2005), însă conştientizarea acestui fapt a venit foarte 
târziu (McDonald P., 2006). 

în prezent unele ţări au simţit impactul reproducerii înguste a popu- 
laţiei, care s-a manifestat atât în sfera demografică prin deformarea struc- 
turii pe vârste a populaţiei, îmbătrânirea ei şi scăderea continuă a nor- 
melor cu privire la numărul de copii, cât şi în sfera socioeconomică prin 
creşterea sarcinii demografice, insuficienţa forţei de muncă, necesitatea 
atragerii migranţilor pentru menţinerea ritmurilor de creştere economi- 
că. Tot mai multe ţări apreciază nivelul natalităţii ca foarte scăzut şi ela- 
borează politici de ameliorare a situaţiei în domeniul dat. Din cele 48 de 
ţări care şi-au apreciat natalitatea ca fiind foarte scăzută, 80% promovau 
politici de stimulare a acesteia (tab. 1). 


Tabelul 1 . Evoluţia natalităţii şi politicile de stat în acest domeniu 



1976 

i 1986 

1996 

2007 j 


Numărul de ţări 

Ponderea, % 

Numărul de ţări 

Ponderea, % 

Numărul de ţări 

Ponderea, % 

Numărul de ţări 

Ponderea, % 

Apreciază nivelul natalităţii ca fiind 

Foarte scăzut 

16 

10,7 

22 

13,4 

28 

14,5 

48 

24,6 

Satisfăcător 

79 

52,7 

75 

45,7 

78 

40,4 

69 

35,4 

Foarte ridicat 

55 

36,7 

67 

40,9 

87 

45,1 

78 

40,0 

Total 

150 

100 

164 

100 

193 

100 

195 

100 

Consideră necesar de a influent 

a natalitatea în scopul de a obţine: 

creştere 

13 

8,7 

19 

11,6 

27 

14,0 

39 

20,0 

menţinere 

19 

12,7 

16 

9,8 

19 

9,8 

34 

17,4 

reducere 

40 

26,7 

54 

32,9 

82 

42,5 

75 

38,5 

intervenţii nu se planifică 

78 

52,0 

75 

45,7 

65 

33,7 

47 

24,1 

Total 

150 

100 

164 

100 

193 

100 

195 

100 


Sursa: United Nations, 2008. World Population Policies 2007. p.:42,44. 

în calitate de răspuns la provocările demografice, multe ţări în diferite 
perioade au promovat politicile de stimulare a natalităţii în cadrul politi- 
cilor familiale, ca parte componentă a politicilor demografice. în prezen- 
tul paragraf, ca urmare a analizei literaturii de specialitate, a datelor statis- 
tice şi analizei secundare a cercetărilor de evaluare a nivelului de eficienţă 
a diferitelor măsuri, vor fi descrise politicile familiale ale ţărilor europene, 
în special, cele axate pe creşterea natalităţii, având drept scop formularea 
direcţiilor prioritare în acest domeniu pentru Republica Moldova. 

Menţionăm că există numeroase abordări în ceea ce priveşte de- 
finirea politicilor demografice şi familiale, precum şi a raportului dintre 
acestea. Politicile demografice sunt definite în baza scopurilor pe care 
le urmăresc (reglarea proceselor de reproducere a populaţiei, în special 
creşterea natalităţii până la nivelul care asigură înlocuirea generaţiilor), 
iar ca obiect au populaţia în întregime (Vişnevskii A., 1992). Politica de- 
mografică reprezintă un sistem de măsuri luate cu scopul de a influenţa 
variabilele demografice în sensul pe care statul îl consideră dezirabil, pe 
termen scurt, dar mai ales pe termen lung, pentru societatea globală, în 
conformitate cu interesele globale ale acesteia, cu respectarea drepturi- 
lor fundamentale ale individului şi ale cuplului (Roşea D., 2007). 

Pe de altă parte, politicile familiale au ca obiect familia, iar menirea 
lor constă atât în protecţia socială a familiei, cât şi în creşterea şi educarea 
copiilor în familie, oferind posibilitatea de a avea un număr dorit de copii, 
în ţările europene cu natalitatea scăzută necesitatea de a promova poli- 
tici pro-nataliste este argumentată prin existenţa unui decalaj în repre- 
zentările populaţiei despre numărul dorit de copii în familie şi numărul 
lor real (LutzW., 2007). în afară de cele menţionate, politicile familiale pot 
să includă şi promovarea valorilor familiale, precum şi a normelor privind 
numărul de copii în familie, cu alte cuvinte să influenţeze asupra compor- 
tamentului reproductiv al populaţiei. 

Măsurile politicilor familiale orientate spre creşterea natalităţii pot fi 
divizate în trei direcţii: stimularea materială directă, măsurile din domeniul 
legislaţiei de muncă, dezvoltarea instituţiilor de educaţie extrafamilială. 

Scopul măsurilor de stimulare materială directă este de a diminua 
cheltuielile familiei ce ţin de naşterea, îngrijirea şi educarea copilului şi 
cuprind plăţile unice şi lunare, precum şi scutirile fiscale, care, la rândul 
lor, pot fi diferenţiate în funcţie de caracteristicile demografice şi socioe- 
conomice ale beneficiarilor, rangul naşterii şi vârsta copilului. în calitate 

de măsuri suplimentare pot fi oferite credite pentru procurarea locuinţei, 
precum şi diferite subvenţii. 

Printre cele mai răspândite măsuri de susţinere a familiei cu copii 
pot fi numite indemnizaţiile periodice pentru copii la o anumită vâr- 
stă. Dat fiind faptul că în luarea deciziilor cu privire la naşterea copilu- 
lui potenţialii părinţi calculează veniturile disponibile actuale şi cele 
din viitorul apropiat, pe când perspectivele îndepărtate nu să iau în 
calcul, impactul asupra natalităţii a plăţilor efectuate pentru o anu- 
mită vârstă a copiilor este foarte scăzut. O influenţă cu mult mai mare 
o au îndemnizaţiile unice consistente sau scutirile fiscale acordate la 
naşterea copilului. 

Plăţile unice şi periodice pot fi acordate atât în forme băneşti, cât şi 
în cele naturale (de exemplu, „coşul nou-născutului"în Finlanda). Scuti- 
rile fiscale stimulează activitatea economică a femeilor dat fiind faptul 
că mărimea scutirilor este în funcţie de salariu, astfel, acest mecanism de 
stimulare a natalităţii este mai avantajos pentru grupurile sociale cu ve- 
nituri mari. 

îndemnizaţiile şi scutirile pot fi oferite părinţilor de o anumită vârstă, 
însă, după cum menţionează experţii în domeniu (McDonald P., 2006), 
astfel de restricţii duc la faptul că măsurile respective în cea mai mare 
parte influenţează comportamentul reproductiv al persoanelor, care 
sunt cu unu-doi ani sunt mai tinere decât pragul de vârstă stabilit. 

Măsurile din domeniul legislaţiei de muncă sunt utilizate pentru ate- 
nuarea problemelor ce ţin de îmbinarea rolurilor familiale şi profesionale 
(concediul de îngrijire a copilului pentru ambii părinţi, graficul flexibil de 
lucru, ocupaţia incompletă, sistemul de garanţii sociale pentru femeile 
însărcinate şi mamele cu copiii mici, etc.) Acţiunile respective presupun 
posibilităţi egale pentru femei şi bărbaţi de a nu lucra pe motivul îngrijirii 
copilului, accesibilitatea femeilor la activitatea salariată independent de 
statutul ei familial şi cuprind concediile pentru îngrijirea copilului oferite 
unuia sau ambilor părinţi, concediile pentru îngrijirea copilului bolnav, 
graficul flexibil pentru salariaţii care au copii, precum şi diferite garanţii 
pentru femeile gravide şi părinţii cu copii. Aceste măsuri includ anumite 
restricţii privind activitatea în schimbul de noapte, deplasări etc., oferi- 
te familiilor cu copii de o anumită vârstă. Măsurile din domeniul muncii 
reprezintă capitolul politicii familiale cel mai dificil în realizare, dat fiind 
faptul că afectează interesele părţilor terţe - angajatorilor, în special, al 

celor din sfera privată. Un alt obstacol constă în faptul că avantajele pen- 
tru angajaţii cu copii pot crea o reacţie negativă din partea angajaţilor 
care nu au copii. 

Angajarea incompletă, care se practică în circa 1 7 ţări dezvoltate, ofe- 
ră dreptul părinţilor de a reglementa graficul său de muncă. Unele ţări, 
cum ar fi Grecia, Suedia etc. îmbină această practică cu concediile pă- 
rinteşti (de exemplu, este posibil să se renunţe la concediu, lucrând ziua 
incompletă cu modificarea schemei de salarizare). 

Concediile legate cu naşterea unui copil sunt cele plătite complet, 
parţial sau chiar fără plată. Ele includ: concediul de maternitate (pre şi 
post natal) care se oferă suplimentar în unele cazuri tatălui, fiind cu mult 
mai scurt decât cel oferit mamei; concediul parental sau concediul de în- 
grijire a copilului, de care poate beneficia şi mama şi tata, următorul după 
concediul de maternitate, oferă posibilitatea părinţilor de a se bucura de 
toate îndemnizaţiile şi avantajele concediilor, inclusiv prin alegerea cine 
să utilizeze acest concediu - mama sau tata. 

Dezvoltarea instituţiilor de educaţie extrafamilială. în scopul re- 
ducerii cheltuielilor de timp pentru îngrijirea şi educarea copilului prin- 
tre acţiunile în domeniul pieţei muncii se practică dezvoltarea măsurilor 
instituţionale prin creşterea accesibilităţii creşelor/grădiniţelor, achitarea 
parţială a întreţinerii copiilor în grădiniţele private, precum şi dezvolta- 
rea institutului de îngrijire a copiilor mici la domiciliu (dădacă, asistentă, 
guvernantă). în afară de acestea, se dezvoltă anumite acţiuni de armoni- 
zare a graficului de lucru a şcolii primare cu orele de lucru ale părinţilor. 
Totodată, particularităţile teritoriale lasă o amprentă asupra accesibilităţii 
populaţiei la serviciile menţionate. Astfel, în unităţile teritoriale în care 
numărul populaţiei este în scădere apar unele dificultăţi în organizarea 
infrastructurii respective. 

în prezent, majoritatea statelor europene care şi-au apreciat nivelul 
natalităţii ca fiind foarte scăzut, promovează politici de creştere a aceste- 
ia. Discuţiile cu privire la necesitatea stimulării natalităţii a depăşit cercul 
îngust al demografilor şi a devenit un subiect important printre politici- 
eni şi economişti. Importanţa acesteia a fost subliniată şi în Cartea Verde 
„Confruntarea cu schimbările demografice: o nouă solidaritate între ge- 
neraţii", publicată de către Comisia Europeană în 2005. Acum principala 
provocare constă în identificarea raţionamentelor care trebuie să ghide- 
ze politicile publice şi cum să fie corelate între ele diferitele măsuri ale po- 

liticilor familiale, luând în considerare preferinţele familiilor şi provocările 
existente? 

Trebuie de menţionat că politicile familiale în ţările europene au tre- 
cut o cale lungă de formare şi dezvoltare, iar în prezent se caută cele mai 
eficiente măsuri ale politicilor familiale, luând în vedere schimbările con- 
tinue ale structurii familiale, diversificarea formelor de viaţă în comun, 
instabilitatea relaţiilor conjugale etc. 

Cele mai dezvoltate politici familiale sunt în ţările Europei Occiden- 
tale, cheltuielile statului pentru îndemnizaţii constituind în medie 2-2,5% 
din PIB.În pofida faptului că se tinde spre convergenţa politicilor familiale 
promovate în UE, mai există diferenţieri semnificative în ceea ce priveşte 
raportul dintre diferite componente ale măsurilor (îndemnizaţii, servicii, 
scutiri fiscale). 


4 .° 



* Indemnizaţii btacdi «Semen ■ Scutin fiscale 

Fig.1 Structura cheltuielilor sociale pentru susţinerea familiilor cu copii, % din PIB 

Sursa: http://www.oecd.org 

Experienţa ţărilor europene ne demonstrează atât posibilitatea de a 
obţine o creştere a natalităţii, cât şi limitele politicilor demografice. Cel 
mai mare succes în creşterea natalităţii a obţinut Franţa, Danemarca şi 
Finlanda, în care după creşterea natalităţii nu s-a reinstalat tendinţa de 
scădere a ei. în aceste ţări cheltuielile statului pentru măsurile politicilor 
familiale încă din anii 1 990 constituiau circa 4% din PIB. 

în toate ţările Uniunii Europene se aplică un sistem de îndemnizaţii 
periodice pentru copii şi familii, care sunt foarte diferenţiate în funcţie de 

venit, mediu de reşedinţă, număr de copii în familie, statut ocupaţional 
etc. Unele ţări stabilesc anumite limite pentru îndemnizaţii, în multe din- 
tre ele plăţile periodice au fost înlocuite de un sistem de înlesniri fiscale. 
Toate acestea creează unele dificultăţi în ceea ce priveşte analiza compa- 
rativă a eficienţei politicilor familiale. Un sistem destul de extins îl prezin- 
tă concediile pentru îngrijirea copiilor, care variază foarte mult atât după 
durata lui, cât şi după acoperirea financiară. Pentru comparaţiile interna- 
ţionale se utilizează indicatorul FTE (full-time equivalent), care se obţi- 
ne prin înmulţirea ponderii acoperiri financiare la durata concediului în 
săptămâni. După durata concediului pentru îngrijirea copilului complet 
plătit (în săptămâni) pe primul loc se situeazîâă Suedia, Germania şi Nor- 
vegia (Ray R., Gornic J., Schmitt 1, 2009). 

în conformitate cu recomandările UE, caracteristicile concediilor ma- 
ternale în ultimii ani au devenit mai omogene, însă până în prezent se 
păstrează diferenţieri semnificative în ceea ce priveşte schemele utilizate 
(Thoenen O., 2008). Punctul comun în transformarea sistemelor naţiona- 
le constă în promovarea principiului egalităţii de gen prin oferirea conce- 
diului de îngrijire a copilului tatălui, sau dreptul de a utiliza concediul de 
oricare dintre părinţi, sau de a utiliza scheme combinate. Astfel, sistemele 
concediale devin mai flexibile, părinţii tot mai des au posibilitatea de a 
alege cine se va ocupa de îngrijirea copilului şi care va fi durata perioadei 
de îngrijire, reieşind din preferinţele proprii şi situaţia financiară. Pe de 
altă parte, astfel de situaţii fac schemele concediale mai puţin transpa- 
rente şi foarte încurcate. 

în ceea ce priveşte dezvoltarea instituţională a serviciilor de îngrijire 
a copilului, de asemenea, ea este neomogenă şi diferă foarte mult de la o 
ţară la alta după nivelul de cuprindere a copiilor în vârsta de până la 3 ani 
în educaţia extrafamilială. Totodată, unele ţări asigură accesul gratuit la 
serviciile instituţiilor de stat de educaţie preşcolară (Franţa, Belgia). Prac- 
tica Franţei în acest domeniu este foarte elocventă: existenţa sistemului 
gratuit şi calitativ de îngrijire a copilului permite pentru circa 80% dintre 
femeile în vârstă de 25-39 de ani (vârsta cu cea mai înaltă probabilitate 
de naştere a copiilor) să lucreze ziua de muncă completă. Astfel, situa- 
ţia demografică în Franţa contemporană se caracterizează ca „paradoxul 
natalităţii": combinaţia unui nivel înalt al natalităţii cu nivelul înalt al în- 
cadrării femeilor în câmpul muncii. Indicatorii relativ înalţi ai natalităţii 
într-o măsură semnificativă se datorează politicii familiale promovate în 

această ţară. în prezent circa 60% dintre copiii în vârstă de până la 6 ani 
cresc în familiile în care ambii părinţi sunt angajaţi (ByâHeHKO T I., 2009). 

în alte ţări serviciile respective sunt oferite în baza unei taxe mode- 
rate (Germania, Danemarca). O parte din taxa pentru creşe şi grădiniţă 
poate fi compensată prin îndemnizaţii universale. 

După cum am menţionat mai sus, în ultimii ani în cadrul UE se tinde 
spre convergenţa modelelor politicilor familiale. Germania, de exemplu, 
deja nu mai este un etalon al ţărilor cu politici familiale tradiţionale (Blum 
S., 2008; norope/ibCKafl C., 2009). Reforma concediilor de îngrijire a copi- 
lului, precum şi a serviciilor de educaţie preşcolară a copiilor de până la 
3 ani, stimulează încadrarea femeilor în câmpul muncii, iar ca răspuns la 
creşterea numărului de femei care benevol refuză să nască copii ( child - 
free), sunt elaborate măsuri de susţinere a familiilor cu copii. începând cu 
anul 2007 cuantumul maxim al îndemnizaţiei lunare a fost majorat de la 
450 euro până la 1 800 euro, în paralel cu liberalizarea restricţiilor în ceea 
ce priveşte venitul familiei. 

în ţările UE politicile familiale se focusează pe trei componente-cheie: 
prelungirea vieţii profesionale pentru toţi; creşterea ratei de ocupare a 
femeilor; reducerea impedimentelor economice şi sociale, care nu permit 
cuplurilor europene să aibă numărul de copii dorit. în plus, Grupul de 
experţi al Consiliului Europei sugerează, de asemenea, unele măsuri de 
creştere a disponibilităţii de locuinţe adecvate pentru familii şi mai mult 
sprijin pentru dialogul social ce ţine de distribuţia mai echitabilă a obliga- 
ţiunilor casnice între membrii familiei (Krieger H., 2005). 

în pofida faptului că există multe ţări care dispun de o experienţă de 
lungă durată privind politicile familiale, rămâne deschisă întrebarea cu 
privire la stabilirea celor mai eficiente măsuri de încurajare a natalităţii. 
Până în prezent în mediul ştiinţific nu există o opinie consolidată referi- 
tor la această problemă, deşi au fost efectuate mai multe studii în acest 
domeniu. Evident că măsurile politicilor familiale oricum contribuie la 
creşterea sau menţinerea bunăstării familiilor cu copii, au un impact im- 
portant în ceea ce priveşte poziţia pe piaţa muncii a angajaţilor care au şi 
responsabilităţi familiale. Pe de altă parte, este destul de dificil din punct 
de vedere metodologic de a evalua impactul politicilor familiale asupra 
comportamentului reproductiv al populaţiei. De regulă, efectul de scurtă 
durată al politicilor este destul de consistent şi cu mult mai uşor se supu- 
ne evaluării cantitative. 

Una dintre cele mai cunoscute cercetări care atestă impactul pozitiv 
de lungă durată al politicilor familiale în ceea ce priveşte comportamen- 
tul reproductiv a fost realizată de Gouthier A.and Hatzius J. în baza ana- 
lizei comparată a 22 de ţări economic dezvoltate cu diferite sisteme de 
susţinere a familiei prin aplicarea modelului econometric pentru datele 
macro (anii 1970-1990). în baza datelor obţinute autorii concluzionează 
că plăţile financiare oferite familiilor prin Indemnizaţii pentru copii au 
avut un impact pozitiv asupra natalităţii, dacă se ia în considerare efectul 
suplimentar de la realizarea unui pachet larg de îndemnizaţii financiare 
şi materiale adresate familiilor. în acest caz politica familială complexă, 
bazată pe creşterea cheltuielilor statului cu 25%, poate aduce o creştere 
a ratei totale de fertilitate cu 0,1. Cercetările efectuate ulterior vorbesc 
despre existenţa unui impact mai consistent al plăţilor financiare (McDo- 
nald P„ 2006). ’ 

în ultimul timp apar tot mai multe cercetări bazate pe analiza datelor 
micro, însă efectul sinergetic al măsurilor politicilor familiale provoacă di- 
ficultăţi în ceea ce priveşte evaluarea impactului a fiecărei măsuri în parte. 

Stimularea financiară directă 

Bazându-ne pe cercetările existente în domeniul evaluării eficien- 
ţei politicilor familiale asupra comportamentului reproductiv al po- 
pulaţiei, pot fi evidenţiate unele efecte ale acestora. Cele mai des sunt 
aplicate măsurile de stimulare financiară directă a natalităţii, efectul 
cărora diferă în funcţie de condiţiile sociale. De exemplu, „premiul 
pentru viteză"în Suedia încurajau naşterea celui de-al doilea şi urmă- 
torului copil, pe când în Slovenia măsurile analogice n-au avut acest 
efect (citat după TbiHfli/iK A., 2009). Majoritatea experţilor consideră că 
stimularea financiară directă mai mult influenţează calendarul naşte- 
rilor, decât natalitatea finală. 

Adkins D., în baza analizei macro a 1 8 ţări europene, a menţionat 
„o influenţă pozitivă foarte esenţială asupra natalităţii a mărimii medii 
a îndemnizaţiei pentru copil" (citat după McDonald P., 2006). La fieca- 
re 1 0% de creştere a îndemnizaţiei pentru copil, ca pondere în venitul 
familiei, revin 25% de creştere a fertilităţii feminine. însă îndemniza- 
ţiile să iau în calcul de către familie numai atunci, cînd constituie nu 
mai puţin de 10% din venitul global al familiei-beneficiar. Totodată, 
este vorba numai de Indemnizaţiile oferite pentru o perioadă de lun- 
gă durată. 

Legislaţia de muncă 

Alt compartiment al politicilor familiale - măsurile în domeniul legis- 
laţiei de muncă sunt orientate spre crearea condiţiilor favorabile pentru 
îmbinarea rolurilor profesionale şi parentale. La aceste măsuri se referă 
şi concediile oferite pentru îngrijirea copilului. Cercetările din domeniu 
demonstrează că posibilitatea de avea un concediu pentru îngrijirea co- 
pilului întro mică măsură contribuie la creşterea natalităţii, însă impactul 
asupra calendarului de naşteri este mai considerabil (Lalive R., Zweimul- 
ler J., 2005, BaxapoB C., 2007). 

Unii cercetători constată că concediile de lungă durată pentru îngriji- 
rea copilului sau nu influenţează asupra natalităţii sau au un efect nega- 
tiv. Dacă cuantumul indemnizaţiilor este în funcţie de mărimea salariului, 
părinţii amână naşterea primului copil până la obţinerea unui salariu mai 
mare. Totodată, concediul de lungă durată contribuie la dezvoltarea co- 
pilului şi menţinerea sănătăţii lui, ceea ce la rândul lor contribuie la creş- 
terea calităţii capitalului uman (Gauthier A. and Hatzius J., 1997, Castles 
F„ 2003). 

Exemplul Suediei demonstrează impactul pozitiv al implicării tatălui 
în îngrijirea copilului şi încurajează cuplul conjugal la naşterea celui de-al 
doilea şi al treilea copil (Duvander A., Anderson G., 2005). 

Dacă legislaţia de muncă nu prevede condiţii şi garanţii pentru an- 
gajaţii cu responsabilităţi familiale, aceasta diminuează motivaţia pen- 
tru naşterea celui de-al doilea şi al treilea copil, pe când impactul asupra 
probabilităţii naşterii primului copil este nesemnificativ. Acest fapt a fost 
demonstrat în cercetarea situaţiei din domeniu dat efectuata în Austria 
(Neyer G., 2007). 

în scopul măsurării efectului general al politicilor de conciliere, pen- 
tru ţările OCDE a fost calculat un indice al integrării în muncă şi al poli- 
ticilor de conciliere familială, care combină informaţii privind munca cu 
timp parţial, disponibilitatea programelor flexibile de lucru, concediile 
oferite de către companii, în afară de acestea, drepturile juridice de a be- 
neficia de concediu plătit pentru îngrijirea copilului, gradul de acoperire 
a cheltuielilor de îngrijire a copiilor în vârstă sub 3 ani şi îndemnizaţiile 
de maternitate. Pentru toate ţările OCDE indicele respectiv arată o relaţie 
statistic slabă (R pătrat = 0,27), dar cu un impact pozitiv asupra fertilităţii 
(Krieger H., 2005). Castles F. (2003) a ajuns la acelaşi rezultat, cu o corelaţie 
statistică mai puternică de asociere cu maternitate. 

Măsuri instituţionale 

Evaluarea impactului măsurilor instituţionale în încurajarea nata- 
lităţii demonstrează existenţa legăturilor importante între nivelul de 
dezvoltare a serviciilor de educaţie extrafamilială şi natalitatea, mai 
mare decât legătura dintre natalitate şi crearea condiţiilor favorabile 
pentru angajaţii cu copii, de exemplu, prin oferirea graficului flexibil 
de lucru. Dacă numărul de copii care frecventează instituţiile preşco- 
lare se majorează cu 20%, atunci rata totală de fertilitate creşte cu 0,05 
(McDonald P„ 2006). 

Cercetările recente din Spania au confirmat influenţa pozitivă puter- 
nică a accesibilităţii instituţiilor de îngrijire a copilului în vârstă până la 3 
ani asupra comportamentului reproductiv al femeilor. Conform evaluări- 
lor obţinute fiecare punct procentual de creştere a ratei de cuprindere a 
copiilor cu educaţia extrafamilială dă creşterea probabilităţii de naştere a 
copilului cu cinci la sută (Baizan P., 2009). 

O bună parte din cercetători consideră că pe cât sunt mai accesibile 
serviciile care le permit femeilor să îmbine rolurile parentale şi profesio- 
nale, pe atât ele trec mai repede de la naşterea primului la cel de-al doilea 
copil şi de la naşterea celui de-al doilea la cel de-al treilea copil. în afara 
de aceasta, dezvoltarea serviciilor preşcolare calitative şi la preţuri acce- 
sibile conduc la atenuarea diferenţelor în nivelul natalităţii femeilor cu 
nivel diferit de studii. Acest lucru semnifică că este posibil de a diminua 
efectul negativ al nivelului înalt de educaţie a femeii asupra naşterii copi- 
ilor de ranguri mai mari (Ronsen M., 2004). 

Emanciparea femeilor este considerat un factor important care a con- 
tribuit la reducerea natalităţii, însă studiile efectuate în domeniu pun la 
îndoială această afirmare. Dimpotrivă, ele demonstrează că pe măsură 
ce femeile au mai multă autonomie şi putere, ele se apropie mai uşor la 
nivelul natalităţii ideal măsurat prin chestionarele cu privire la numărul 
dorit de copii, pe când celelalte au o natalitate în general mai slabă (Pin- 
nelli A., 1 995). De fapt, cele mai mici nivele de fertilitate se înregistrează 
în ţările din Europa de Sud, unde, atât criza economică prelungită, cât şi 
şomajul în rândul tinerilor fac mai dificilă formarea familiilor, iar lipsa aju- 
torului instituţional adecvat descurajează femeile căsătorite de a naşte 
al doilea copil, şi asta în pofida faptului că statutul femeii în aceste ţări 
(Europa de Sud) este mai tradiţionalist decât în alte ţări, iar diferenţele 
prin prisma genului sunt mai pronunţate. 

în ultimul timp se realizează tot mai multe cercetări cu privire la eva- 
luarea eficienţei politicilor familiale. Pe lângă faptul că politicile familia- 
le devin tot mai complexe şi cuprinzătoare, apar mai multe dovezi care 
demonstrează impactul pozitiv al acestora. Totodată, trebuie să se ţină 
cont că evaluarea obiectivă a politicilor familiale în termenii creştere/ 
descreştere a fertilităţii poate fi efectuată după o perioadă îndelungată 
de implementare a lor. în afara de aceasta, o problemă metodologică în 
evaluarea politicilor constă în faptul că, de regulă, statele promovează 
politici de încurajare a natalităţii în perioadele când nivelul acesteia este 
scăzut. Astfel, aprecierea eforturilor în funcţie de perioada de implemen- 
tare (nivelul natalităţii) poate provoca subevaluarea măsurilor implemen- 
tate, care doar în perspectivă de lungă durată duc la creşterea natalităţii. 

în pofida faptului că opiniile experţilor, dar şi cercetările, nu dau un 
răspuns clar cu privire la eficienţa unor sau altor măsuri în menţinerea 
natalităţii la un nivel relativ scăzut sau majorarea acesteia de la niveluri 
foarte scăzute până la niveluri moderate, unii cercetători aduc argumen- 
te întemeiate privind necesitatea promovării unor astfel de politici. De 
exemplu, se confirmă că politicile de încurajare a natalităţii aprobate în 
Ungaria în anul 1965 au contribuit la stoparea procesului de scădere a 
natalităţii în perioada respectivă (Andorca R. and Vukovich G., 1985). în 
Germania de Est un complex de măsuri din 1 976 orientate nemijlocit spre 
stimularea natalităţii au condus la creşterea natalităţii cu circa 15-20% în 
perioada anilor 1977-1987 (Butner T., &LutzW., 1990). 

Este cunoscut faptul că politicile familiale orientate spre creşterea 
natalităţii sunt eficiente dacă se realizează pe parcursul unei perioade 
îndelungate, uneori rezultatele devenind vizibile peste 20 de ani şi mai 
mult. în acest aspect este foarte elocventă experienţa Franţei, unde în 
primii douăzeci de ani după introducerea Codului familial din anul 1939 
nivelul natalităţii rămânea mai scăzut, decât în alte ţări economic dezvol- 
tate. Aceasta a servit drept argument pentru a considera politicile orien- 
tate pentru creşterea natalităţii neeficiente. în prezent este clar că anume 
consecutivitatea şi durabilitatea în promovarea politicilor familiale au 
asigurat Franţei trecerea treptată la un nivel al natalităţii moderat scă- 
zut. Acest succes se datorează complexităţii măsurilor şi creării condiţiilor 
favorabile pentru naşterea copiilor (citat după McDonald P., 2006). Inter- 
venţiile pronataliste în Franţa includ concediul de maternitate, beneficii 
pentru copii, alocaţie acordată familiei, alocaţie acordată părintelui care 

îşi creşte singur copilul, alocaţie de adopţie şi case mai mari pentru famili- 
ile mai mari. Cuplurile se bucură de unele dintre cele mai generoase con- 
cedii de maternitate din Europa: toate femeile care muncesc au dreptul la 
un concediu de maternitate plătit, cu păstrarea locului de muncă, de şase 
săptămâni înainte de naştere şi de zece săptămâni după naştere pentru 
primii doi copii. în plus, după expirarea concediului de maternitate, pă- 
rinţii îşi pot lua concediu până ce copilul împlineşte trei ani cu dreptul de 
reluare a locului de muncă. Franţa are una dintre cele mai mari reţele de 
facilităţi pentru îngrijirea copilului, oferind îngrijire completă în timpul 
zilei pentru copii începând cu vârsta de 2 sau 3 ani. Pentru al treilea copil 
statul plăteşte mai mult decât pentru primii doi copii. 

Cercetarea pentru 1 6 ţări din OCDE pentru o perioadă de douăzeci 
de ani arată că ratele natalităţii sunt mai ridicate în ţările cu transferu- 
rile băneşti pentru familii ridicate, plata concediului pentru creşterea 
copilului ridicată, rata înaltă a ocupării femeilor şi rata înaltă a celor 
care lucrează part-time. în schimb, rata natalităţii este scăzută în ţă- 
rile în care şomajul este ridicat, decalajul dintre salariile femeilor şi 
bărbaţilor la fel este mare, precum şi perioadele de concediu pentru 
creşterea copilului sunt lungi, astfel că detaşarea de pe piaţa muncii 
sporeşte dificultăţile de reintegrare, în special pentru femeile cu ni- 
velul de instruire mai înalt şi cu locuri de muncă bine plătite. O anali- 
ză transversală a datelor sugerează, de asemenea, că natalitatea este 
mai mare în ţările OCDE cu rata mai înaltă de cuprindere a copiilor 
în educaţia formală. Cea mai importantă concluzie este că, deşi rata 
fertilităţii a coborât mai jos de nivelul de înlocuire a generaţiilor, ceea 
ce a devenit o caracteristică persistentă pentru mai multe ţări OCDE, 
există o probabilitate înaltă de majorare a fertilităţii de la nivelurile 
nefiresc de scăzute (sub 1,3 copii la o femeie de vârstă fertilă). Ratele 
de fertilitate au scăzut brusc şi în mod continuu în Japonia şi Coreea, 
iarîn Statele Unite şi Danemarca de la mijlocul anilor 1980 şi în Franţa 
începând cu mijlocul anilor 1990, au revenitîn repetate rânduri aproa- 
pe de nivelul de înlocuire a generaţiilor. Deşi factorii care au condus 
la acest rezultat pozitiv sunt diferiţi, aceste„succese" reflectă existenţa 
unor politici şi aranjamente, cum ar fi condiţiile calitative şi accesibile 
de îngrijire a copiilor, care şi-au adus aportul ca mai mulţi copii să de- 
vină „accesibili". Toate aceste politici poate fi aplicate eficient şi în alte 
zone (The OECD Policy Briefs, 2007). 

Analiza politicilor familiale promovate în ţările europene economic 
dezvoltate conturează unele puncte-cheie în elaborarea politicilor rele- 
vante de încurajare a natalităţii. Dezvoltarea pieţei muncii şi intervenţia 
statului ar avea o importanţă egală în soluţionarea problemei natalităţii 
scăzute. 

Domeniul de aplicare a politicilor guvernamentale cu impact asupra 
fertilităţii este dincolo de abordarea tradiţională, care, de regulă, include 
masuri de sprijin al venitului familial şi cele de îmbinare a rolurilor profe- 
sionale şi parentale. Accesul la educaţie adecvată, formare profesională 
şi ocupare a forţei de muncă, sporirea numărului locurilor de muncă şi 
a calităţii oportunităţilor de angajare bine remunerate pentru femei au 
şi ele o mare importanţă. în conformitate cu datele statistice şi opiniile 
cetăţenilor, desprinse din cercetările sociologice, politica ocupării forţei 
de muncă urmează să fie corelată cu politicile familiale, ceea ce în ultimă 
instanţă contribuie la îmbunătăţirea fertilităţii. 

Este important ca în elaborarea unor noi politici să fie luate în con- 
siderare schimbările ce ţin de ciclul de viaţă a individului şi replanificate 
politicile existente. 

Statului îi revine un rol important în ceea ce priveşte punerea în apli- 
care a politicilor non-discriminatorii şi de asigurare a şanselor egale. Este 
necesar de a sprijini o tranziţie mai timpurie şi adecvată a tinerilor la viaţa 
de adult, inclusiv la parentalitate, şi de a facilita procesul de formare a 
familiilor. 

Potenţialul de măsuri care pot exercita o influenţă asupra fertilităţii 
urmează a fi implementat numai pe termen lung. O aplicare coerentă a 
măsurilor specifice de natură pro-natalistă de-a lungul timpului va contri- 
bui la obţinerea rezultatelor pozitive. Printre cele mai importante acţiuni 
se înscriu posibilitatea de a procura locuinţe la preţuri accesibile, oferi- 
rea sprijinului în obţinerea educaţiei calitative şi integrarea în câmpul de 
muncă (după cum se subliniază în Strategia de incluziune socială a UE), 
precum şi reducerea şomajului în rândul tinerilor. 

Prin urmare, este necesar ca politicile orientate spre creşterea natali- 
tăţii să fie comprehensive şi integrate, centrate pe familie, care să cuprin- 
dă diferite domenii, inclusiv ocuparea forţei de muncă, locuinţele accesi- 
bile, incluziunea socială, sănătatea, pensiile, educaţia, taxele fiscale etc. 

Conform experienţei ţărilor europene, cea mai bună cale constă în 
îmbinarea politicilor menţionate, şi nu centrarea pe una dintre măsurile 

specifice. Stimulentele economice şi în egală măsură schimbările institu- 
ţionale, aplicate separat, pot avea un impact destul de limitat în ceea ce 
priveşte comportamentul reproductiv al populaţiei. Doar o aplicare coe- 
rentă a măsurilor de natură pro-natalistă pe o perioadă de lungă durată 
vor oferi rezultate pozitive (McDonald P., 2006). 

Dacă volumul îndemnizaţiilor şi serviciilor adresate familiilor cu copii 
va fi scăzut, respectiv şi efectul va fi unul minim sau, în cel mai bun caz, 
va contribui la o creştere temporară a natalităţii. Politicile privind forma- 
rea familiei şi exercitarea funcţiilor părinteşti par a fi complexe la prima 
vedere, însă în realitate ele pot să fie neacoperite cu mijloacele financiare 
necesare. 

în afară de aceasta, strategiile de încurajare a natalităţii nu vor avea 
succes, dacă vor fi orientate doar spre persoane fizice sau cupluri şi nu vor 
fi orientate spre societate în ansamblu. Ţările care se confruntă cu pro- 
blema natalităţii scăzute trebuie să definească o agendă amplă pentru a 
aborda motivele de mobilizare a actorilor sociali şi politici. 

în cele din urmă, factorii de decizie nu trebuie să aştepte prea mult 
de la politicile pro-nataliste, întrucât cunoştinţele existente cu privire la 
motivele fertilităţii scăzute, efectele politicilor, precum şi perioadele de 
implementare sunt încă destul de limitate (J.Sleebos, 2003). 

Experţii în politicile familiale consideră că fără a lua în considerare 
specificul naţional este imposibil de a prelua politicile practicate în alte 
state. Chiar dacă vorbim de astfel de recomandare cu caracter general, 
cum ar fi crearea condiţiilor favorabile pentru îmbinarea rolurilor profe- 
sionale şi parentale, ea este eficientă acolo unde există locuri de muncă 
(McDonald P., 2000). Acelaşi lucru se referă şi la concediile pentru îngriji- 
rea copilului oferite pentru taţi. Dacă în societate nu sunt dezvoltate prin- 
cipiile egalităţii de gen, aceste politici nu vor fi nicidecum utilizate. Astfel, 
dezvoltarea instituţională şi culturală a ţării în mare măsură determină 
succesul măsurilor întreprinse. 

în comparaţie cu ţările din UE, în ţările CSI, în special Rusia, Ucrai- 
na şi Belarus, politicile de creştere a natalităţii sunt axate preponderent 
pe măsurile de stimulare financiară directă, provocând, conform opiniei 
experţilor (Bi/iwHeBCKi/m A., 3axapoB C., E/ii/i3apoB B.), un efect temporar 
(deplasarea calendarului naşterilor), fără creşterea ratei totale de fertilita- 
te în generaţii reale. în afară de aceasta, se constată şi unele efecte nega- 
tive secundare, cum ar fi creşterea abandonului copiilor (Rusia şi Ucraina). 

Totodată, majorarea constantă a cheltuielilor sociale este imposibilă, 
deoarece astfel de politici întotdeauna se confruntă cu resurse financiare 
limitate. Cercetările recente cu privire la analiza eficienţei „capitalului de 
maternitate" în Rusia demonstrează că rata fertilităţii finale (descenden- 
te) a generaţiilor feminine reale nu s-a modificat pe parcursul a mai mul- 
tor ani, fiind la nivelul de 1 ,6 copii per femeie (3axapoB C., 2011). 

Doar stimulentele financiare nu pot rezolva dilema multor femei care 
sunt nevoite să renunţe la naşterea copiilorîn favoarea unei cariere profe- 
sionale. în concepţia actuală a politicii demografice în Rusia, în calitate de 
obiectiv principal este specificată creşterea fertilităţii până la 1,95 copii 
per femeie către anul 2025, precum şi revigorarea „valorilor familiei tra- 
diţionale". Cu toate acestea, experienţa altor ţări industrializate arată că 
natalitatea creşte în regiunile în care sunt puternic promovate principii- 
le egalităţii de gen, iar îmbinarea rolurilor profesionale şi parentale este 
susţinută prin extinderea reţelei instituţiilor preşcolare. Anumeîn această 
direcţie sunt acum întreprinşi paşi activi în Ţările Baltice, fiind ghidate de 
către vecinii lor scandinavi, care în condiţiile menţionate reuşesc să men- 
ţină rata totală de fertilitate de aproximativ 1 ,9 copii per femeie de vârstă 
fertilă. împreună cu autorităţile, angajatorii sunt, de asemenea, obligaţi 
să ofere sprijinul necesar pentru asigurarea unui program flexibil de lucru 
şi zilei de lucru incomplete, ceea ce poate contribui în mod semnificativ 
la reconcilierea vieţii profesionale şi familiale. 


4.3. Politicile familiale în Republica Moldova: 
de la teorie la practică 


La 12 octombrie 2011 Guvernul a aprobat Programul naţional stra- 
tegic în domeniul securităţii demografice a Republicii Moldova (2011- 
2025), unul dintre obiectivele căruia este promovarea politicilor de 
stimulare a natalităţii. Toate instituţiile, în limitele competenţelor sale, 
urmează să elaboreze planuri concrete în acest domeniu. Evident că asi- 
gurarea analitico-ştiinţifică în acest context capătă o importanţă majoră. 
Neavând o experienţă necesară în elaborarea şi implementarea politicilor 
familiale, în special a politicilor de încurajare a natalităţii în condiţiile rela- 
ţiilor de piaţă, având şi resurse financiare limitate, trebuie să elaborăm un 
complex de măsuri, care vor contribui la majorarea natalităţii şi ameliora- 

rea situaţiei demografice. în acelaşi timp, după cum a demonstrat analiza 
politicilor familiale a ţărilor europene economic dezvoltate, este dificil de 
a estima care vor fi rezultatele scontate. Ştiinţa demografică posedă un 
aparat metodologic solid, care permite descrierea efectivului, structurii 
şi amplasării populaţiei, explicarea cauzelor şi consecinţelor schimbărilor 
în reproducerea populaţiei, precum şi prognozarea dinamicii populaţiei 
în baza diferitelor scenarii de dezvoltare demografică. însă întrebările cu 
privire la posibilitatea de a influenţa, prin măsuri economice, intenţionat 
şi în mod eficient comportamentul reproductiv al populaţiei, precum şi la 
modul cum poate fi realizat concret acest lucru, rămân deschise. 

Politicile demografice din punctul de vedere al impactului lor asu- 
pra comportamentului uman evoluează sub forma unor motivaţii sau 
restricţii. Obiectivul principal al motivaţiilor şi restricţiilor constă în 
schimbarea comportamentului, oferind avantaje acelor categorii de 
populaţie, comportamentul cărora în cea mai mare măsură corespun- 
de necesităţilor societăţii şi scopurilor politicilor familiale promovate, 
sau creând restricţii pentru cei, comportamentul cărora este în con- 
tradicţie cu scopurile politicilor familiale. Motivaţiile şi restricţiile, de 
regulă, influenţează comportamentul uman o perioadă limitată, dat 
fiind faptul că în timp populaţia se adaptează la ele. Cel mai important 
compartiment al politicilor sunt măsurile care pe lângă motivaţii şi 
restricţii, oferă populaţiei garanţii sociale, altfel spus, asigură stabilita- 
tea şi previzibilitatea condiţiilor în care oamenii îşi realizează necesi- 
tăţile demografice (V.Elizarov, 2006). 

Evident că în condiţiile actuale toţi actorii sociali implicaţi în elabo- 
rarea şi implementarea politicilor demografice urmează să studieze cu 
mare atenţie experienţa mai multor ţări, ar fi de dorit să nu ne orientăm 
doar la politicile demografice din CSI, din cauza istoriei comune şi con- 
textului socioeconomic asemănător, dar să studiem şi experienţa ţărilor 
economic dezvoltate, în special a celor care deja au obţinut rezultate 
pozitive în creşterea natalităţii. Obiectivele propuse în Programul naţio- 
nal strategic în domeniul securităţii demografice a Republicii Moldova 
(2011-2025) urmează a fi precizate şi formulate propuneri concrete, în 
special, cele care ţin de condiţiile de realizare ale acestora. 

Reieşind din studierea experienţei ţărilor europene, propunem unele 
consideraţii cu privire la domeniile de intervenţie a politicilor familiale în 
Republica Moldova orientate spre încurajarea natalităţii. 

în primul rând, politicile familiale trebuie să fie complexe, orientate 
spre reducerea factorilor care determină nivelul scăzut al natalităţii. Da- 
toria statului este să reducă impedimentele sociale şi economice, care nu 
permit oamenilor să aibă un număr dorit de copii sau care contribuie la 
amânarea naşterii copiilor. în al doilea rând, ele trebuie să aibă un carac- 
ter universal, deci să cuprindă toţi copiii şi familiile cu copii. în al treilea 
rând, ele trebuie să fie bazate pe drepturile sexuale şi reproductive ale 
populaţiei, care oferă fiecărui individ dreptul de a decide când şi câţi co- 
pii să aibă, iar statul trebuie să asigure servicii disponibile de sănătate 
sexuală şi reproductivă, de educaţie şi acces la informaţiile respective. Şi 
în al patrulea rând, politicile familiale trebuie să se bazeze pe principiul 
egalităţii de gen, ambii părinţi având drepturi şi obligaţii egale în creş- 
terea şi educarea copiilor, precum şi şanse egale pentru participarea la 
activitatea economică şi viaţa de familie. 

Caracterul factorilor determinanţi ai natalităţii demonstrează că 
politicile familiale orientate spre încurajarea natalităţii urmează să cu- 
prindă două blocuri principale: 1) măsuri, care ar preîntâmpina amâ- 
narea de către famiiii a naşterilor planificate şi ar contribui la realizarea 
deplină a necesităţii de a avea un număr dorit de copii şi 2) măsuri, care 
ar contribui la creşterea valorilor familiale, în general, şi a copiilor, în par- 
ticular. 

Primul bloc va include următoare măsuri: 

- Subvenţii pentru procurarea locuinţelor pentru familiile tinere; 

- Dezvoltarea serviciilor de educaţie extrafamilială, creşterea cali- 
tăţii lor; 

- Creşterea salariilor şi ameliorarea bunăstării familiale; 

- Perfecţionarea sistemului de indemnizaţii adresate familiei la 
naşterea copilului şi pentru perioada de îngrijire; 

- Sprijinirea reconcilierii vieţii profesionale cu viaţa de familie; 

- Sprijinirea familiilor cu copii prin intermediul alocaţiilor familiale 
de stat, scutiri de taxe şi măsuri de susţinere a ocupării profesio- 
nale a părinţilor; 

- Ameliorarea sănătăţii reproductive a populaţiei, profilaxia avor- 
turilor şi dezvoltarea culturii contraceptive. 

Cercetările sociologice demonstrează că condiţiile de locuit reprezin- 
tă un factor sociodemografic important care influenţează comportamen- 

tul reproductiv al populaţiei, în special în mediul urban. Astfel, elabora- 
rea unor programe speciale, care vor contribui la procurarea locuinţelor 
de către familiile tinere, prin oferirea unor subvenţii şi înlesniri speciale 
stabilite în funcţie de numărul de copii în familie, va atenua decalajul în 
posibilităţile participării familiilor tinere fără copii şi cu copii, reieşind din 
faptul că venitul per membru în familiile cu copii sunt mai mici. 

O parte din femei, în special cu un grad mai înalt de studii, refuză sau 
amână naşterea primului sau următorului copil din cauza că nu vor să-şi 
piardă calificarea sau că le va fi complicat să îmbine activitatea profesio- 
nală cu îngrijirea copilului. Trebuie de subliniat că în condiţiile relaţiilor 
de piaţă, femeile cu copii sunt mai puţin protejate. Se înregistrează multe 
cazuri când angajatorul, în momentul angajării unei femei tinere, înain- 
tează condiţia să nu nască copii o anumită perioadă de timp, sau nu an- 
gajează femeile cu copii mici, astfel, încălcând dreptul femeilor la muncă. 
Prin urmare, dezvoltarea serviciilor de educaţie extrafamilială şi creşterea 
calităţii serviciilor poate contribui la crearea condiţiilor care vor permite 
femeilor să îmbine rolurile profesionale cu cele parentale. Este necesar să 
subliniem că, conform prognozelor demografice, în perioada următoare 
se aşteaptă scăderea semnificativă a numărului şi ponderii populaţiei în 
vârsta aptă de muncă şi majorarea sarcinii demografice, ceea ce condiţi- 
onează necesitatea participării active a femeilor la activitatea economică. 

Totodată, fără o creştere semnificativă a salariilor va fi imposibil de 
obţinut creşterea nivelului de trai al familiilor. Dacă nivelul de trai ar fi 
adecvat, aceasta ar contribui la creşterea natalităţii şi în acelaşi timp la 
ameliorarea calităţii vieţii copiilor. Sistemul de indemnizaţii şi înlesniri 
poate fi doar un supliment la venitul de bază al familiei, obţinut din ac- 
tivitatea profesională. Destinaţia principală a acestui sistem constă în 
atenuarea disproporţiilor în veniturile familiilor în funcţie de numărul de 
copii în familie. Susţinerea substanţială a familiilor cu un număr mai mare 
de copii va contribui la diminuarea acestui decalaj, pe de o parte, şi va 
încuraja naşterea unui număr mai mare de copii, pe de altă parte. 

Evident că perfecţionarea sistemului de indemnizaţii adresate fami- 
liei la naşterea copilului şi pentru perioada de îngrijire este un factor im- 
portant de încurajare a natalităţii. Cuantumul mic al indemnizaţiei pen- 
tru îngrijirea copilului forţează mamele să revină mai devreme la serviciu 
după concediul de maternitate, acest fapt având un impact nefavorabil 
asupra sănătăţii copilului, inclusiv asupra atitudinii mamei faţă de naşte- 

rile următoare. Astfel, conform rezultatelor cercetării „Reconcilierea vieţii 
profesionale cu viaţa de familie în Republica Moldova"(BNS, 2010), 66,2% 
dintre femeile care au beneficiat parţial de concediul parental şi-au reluat 
activitatea când copilul încă nu atinsese vârsta de 3 ani, 32,3% au bene- 
ficiat de concediu până când copilul a împlinit 3 ani, şi doar 5,5% şi-au 
folosit acest drept şi după ce copilul a depăşit vârsta de 3 ani. 

Deficitul instituţiilor de educaţie preşcolară nu se micşorează, ca- 
litatea serviciilor oferite de ele lasă de dorit, iar cheltuielile familiilor 
pentru întreţinerea copilului în instituţiile preşcolare se majorează, 
toate acestea, la fel, influenţează deciziile familiilor cu privire la naş- 
terea copiilor. 

Un compartiment, care în prezent este foarte dificil de realizat, ţine 
de reconcilierea vieţii profesionale şi familiale. Pe de o parte, această re- 
conciliere afectează interesele unei părţi terţe - angajatorul, pe de altă 
parte, în condiţiile deficitului de locuri de muncă, femeile cu copii sunt 
necompetitive pe piaţa muncii. Oricum, reconcilierea vieţii profesionale 
şi familiale nu poate fi exclusă de pe agenda politicilor familiale, dat fiind 
faptul că în societatea contemporană ea reprezintă punctul-cheie în ob- 
ţinerea creşterii natalităţii. Astfel, pe măsura ameliorării situaţiei socioe- 
conomice, va fi necesar de introdus treptat şi măsuri care vor conduce la 
atenuarea decalajului gender pe piaţa muncii. 

O direcţie importantă continuă să fie ameliorarea sănătăţii reproduc- 
tive a populaţiei, profilaxia avorturilor şi dezvoltarea culturii contracepti- 
ve. Problemele în acest domeniu îşi au originea în nivelul scăzut al cultu- 
rii contraceptive şi menţinerea unui nivel înalt al avorturilor, provocând 
dereglări în sfera reproductivă şi chiar infertilitate. Mai puţin de jumătate 
dintre femeile de vîrsta reproductivă (43%) utilizează contraceptive mo- 
derne, o problemă deosebită constă în prevenirea sarcinilor nedorite la 
femeile tinere în vârstă de până la 1 8 ani. 

Un alt aspect ce ţine de sănătatea reproductivă este infertilitatea. 
Trebuie de menţionat că în prezent nu există date exacte cu privire la 
amploarea acestui fenomen. Se vehiculează că 1 8% de cupluri conjugale 
sunt infertile, totodată trebuie să ţinem cont de faptul că în conformi- 
tate cu datele recensământului populaţiei Republicii Moldova din 2004, 
ponderea femeilor care n-au născut nici un copil până la finele perioadei 
reproductive constituie circa 6%. Evaluarea mai scăzută a infertilităţii nu 
diminuează, însă, importanţa problemei. 

Măsurile din blocul 2 urmează să contribuie la creşterea valorilor fami- 
liale în general şi a copiilor, în particular, care vor include: 

- Promovarea valorilor familiale prin intermediul mass media, şcolilor, 
organizaţiilor non-guvernamentale, bisericilor şi altor actori sociali; 

- Dezvoltarea mediului de viaţă în conformitate cu nevoile copiilor 
şi familiilor cu copii, crearea oportunităţilor de petrecere a timpu- 
lui liber şi recreere adecvate şi accesibile pentru copii şi familiile 
cu copii; 

- Pregătirea persoanelor pentru a forma familie şi a deveni părinţi, 
sprijinirea acestora prin intermediul programelor respective de 
dezvoltare a serviciilor de consiliere. 

- Crearea condiţiilor pentru ca toţi copiii să aibă posibilităţi de ob- 
ţinere a educaţiei în corespundere cu vârsta şi abilităţile lor, crea- 
rea oportunităţilor pentru activităţile de hobby, de dezvoltare şi 
susţinere a culturii copilului. 

Necesitatea de a avea copii, precum şi numărul dorit al acestora, de- 
pinde de orientările valorice ale oamenilor. Unele şi aceleaşi condiţii (ve- 
nitul şi locuinţa) pot fi apreciate de către diferite persoane ca suficiente 
sau insuficiente pentru crearea familiei sau naşterea copilului. Percepţia 
de către individ a condiţiilor de realizare a necesităţilor respective este 
în funcţie nu numai de condiţiile obiective, ci şi de sistemul de valori, 
de locul valorilor familiale în cadrul acestui sistem, de concurenţa dintre 
valorile familiale şi extrafamiliale. Totodată, trebuie să se ţină cont că în 
societatea contemporană exigenţele faţă de educaţia copiilor au crescut 
foarte mult, majorând „costurile copilului" pentru familii. Astfel, cuplurile 
refuză să aibă mai mulţi copii în favoarea unuia sau cel mult doi copii, 
cărora le pot da educaţia potrivită şi condiţii de start mai bune pentru 
viaţa de adult, deşi numărul ideal de copii în familie este doi. Prin urmare, 
există unele rezerve pentru sporirea natalităţii. 

Pentru realizarea obiectivului ce ţine de creşterea valorilor famili- 
ale şi a copiilor (2-3 copii în familie) va fi necesară o perioadă de lun- 
gă durată, precum şi implementarea tuturor măsurilor menţionate în 
complexitatea lor. După cum am menţionat, doar măsurile economice 
de sprijin pentru familie, contribuind la realizarea deplină a intenţiilor 
reproductive, nu pot încuraja natalitatea, dacă în paralel nu vor fi în- 
treprinse măsuri specifice de creştere a valorilor familiale, în general, 
şi a copiilor, în particular. 

Realizarea politicilor de creştere a natalităţii urmează a fi însoţi- 
tă de monitorizarea natalităţii şi a comportamentului reproductiv. 

Monitorizarea este necesară pentru evaluarea schimbărilor în dinamica 
natalităţii, identificarea celor mai importante măsuri în funcţie de diferite 
categorii ale familiilor, pentru a contribui la perfecţionarea politicilor de- 
mografice. Este important de a utiliza nu numai caracteristicile statistice 
ale natalităţii, ci şi indicatorii sociologici ai comportamentului reproduc- 
tiv. 

în acest scop este necesar de a organiza sistemul de cercetări socio- 
logice în problemele familiei şi natalităţii, bazate pe metodici standarde, 
care se vor desfăşura periodic, o dată în 4-5 ani. Un suport important în 
elaborarea politicilor de creştere a natalităţii ar constitui realizarea în Re- 
publica Moldova a programului „Gender and Generation", implementat 
în circa 20 de ţări europene sub egida UNECE cu participarea principale- 
lor instituţii demografice. 

Pregătirea cadrelor. în prezent există un deficit de cadre calificate în 
domeniul populaţiei. Este necesar de a organiza pregătirea demografilor- 
analişti, precum şi recalificarea specialiştilor care în prezent activează în 
domeniul demografic fără a avea o pregătire specială. 

Sensibilizarea opiniei publice cu privire la situaţia demografi- 
că actuală şi perspectivele de dezvoltare a acesteia. Considerăm un 
obiectiv important creşterea culturii demografice a societăţii, atât a poli- 
ticienilor şi reprezentanţilor mass media, cât şi a populaţiei în întregime. 
Cultura demografică presupune înţelegerea felului în care o populaţie 
evoluează în timp, care sunt componentele evoluţiei, cum se produc 
schimbările structurale, ce implicaţii socioeconomice şi demografice au 
aceste schimbări şi, cel mai important, cum am putea să influenţăm ten- 
dinţele demografice negative. 

Ce trebuie să luăm în considerare în elaborarea politicilor de 
creştere a natalităţii? 

Schimbările ulterioare în efectivul femeilor de vârstă reproductivă. 
Deşi diminuarea numărului de femei în vârstă reproductivă este în plin 
proces de desfăşurare, creşterea numărului de naşteri din ultimii ani se 
datorează ponderii înalte a femeilor în vârstă de 20-30 de ani, care se ca- 
racterizează cu cea mai mare intensitate a natalităţii (circa 65% din nu- 
mărul total de naşteri pe an revin anume acestui grup). începând cu anul 
201 4, numărul şi ponderea femeilor în vârsta de 20-30 de ani va cunoaşte 

o scădere semnificativă, ceea ce va diminua impactul politicilor de creş- 
tere a natalităţii cu numărul de naşteri şi dinamica populaţiei în general, 
în perioada respectivă politicile de stimulare a natalităţii trebuie să fie 
foarte consistente pentru atenuarea unui alt eşec în numărul naşterilor 
(„valul demografic"). 

în general, numărul de naşteri variază sinusoidal. Pot fi ani, când fără 
vreo intervenţie specială a statului, numărul de naşteri va fi în creştere şi 
ani, când orice măsuri am întreprinde, numărul de naşteri va fi în descreş- 
tere. 


Tabelul 2. Dinamica numărului de femei în vîrsta reproductivă, anii 2009-201 5 



2009 

2010 

2011 

2012 

2013 

2014 

2015 

15-49 ani 

993,9 

986,4 

979,7 

971,9 

964,1 

956,3 

949,4 

creştere/scădere în raport cu anul precedent 


-7,4 

-6,7 

-7,7 

-7,8 

-7,8 

-6,9 

creştere/scădere în raport cu anul 2010 



-6,7 

-14,5 

-22,3 

-30,1 

-37,0 

20-30 ani 

357,4 

361,5 

364,3 

363,9 

362,4 

358,2 

350,3 

creştere/scădere în raport cu anul precedent 


4,0 

2,8 

-0,363 

-1,5 

-4,2 

-7,9 

creştere/scădere în raport cu anul 2010 



2,8 

2,4 

0,9 

-3,3 

-11,2 


Sursa: Prognoza demografică, 2009-2050. Găgăuz 0., Penina 0. 

Luând în vedere specificul situaţiei demografice în Republica Moldo- 
va, o direcţie prioritară o constituie reducerea dimensiunilor migraţiei de 
muncă. Pe parcursul ultimilor ani pierderile anuale în numărul de naşteri 
din cauza migraţiei constituie circa 10%, ceea ce a determinat instalarea 
sporului natural negativ începând cu anul 1 999, deşi structura populaţiei 
Republicii Moldova în anii 1990 era relativ tânără, având o inerţie pozi- 
tivă, care ar fi putut să asigure creşterea numărului populaţiei cel puţin 
pentru încă un deceniu. 

Evident că migraţia de muncă nu poate fi stopată complet. Migraţia, 
ca fenomen, a existat de la începuturile omenirii, nu a încetat în timp, însă 
a înregistrat schimbări şi a căpătat noi forme. Procesele migratorii se des- 
făşoară simultan şi sunt în creştere în multe ţări ale lumii. Pentru cetăţenii 
statelor membre ale UE, libera circulaţie a lucrătorilor a fost unul dintre 
primele drepturi recunoscute în cadrul comunitar. 

Efectele migraţiei forţei de munca sunt foarte complexe, legate atât 
de aspectul economic, cât şi demografic. Circulaţia forţei de munca fa- 
vorizează diseminarea cunoştinţelor tehnice şi a metodelor moderne 
de lucru între statele afectate de fenomenul migraţiei, de asemenea, 

contribuie la preluarea unui mod de gândire european. Pe de o parte, 
în Republica Moldova, ca şi în alte state afectate de acest fenomen, rata 
şomajului scade şi salariile cresc, migrarea forţei de munca reducând dez- 
echilibrele de pe piaţa muncii. în acelaşi timp, apar noi factori de creştere 
economică: transferul veniturilor migranţilor şi calificările îmbunătăţite 
ale lucrătorilor care se întorc. 

Efectele negative ale migraţiei de muncă din perspectiva socioeco- 
nomică sunt determinate de pierderea forţei de munca înalt calificate, 
pregătirea căreia a cerut investiţii considerabile din partea statului, dar 
şi de consecinţele migraţiei ilegale, respectiv, nevoia de a-i integra în so- 
cietate şi pe piaţa muncii pe cei repatriaţi. Există şi un aspect ce ţine de 
calitatea forţei de muncă. Pentru lucrătorii migranţi, principalul avantaj îl 
constituie posibilitatea de a-şi găsi un loc de munca, în funcţie de aptitu- 
dinile şi calificările lor, de cele mai multe ori obţinând un salariu mult mai 
mare decât acasă. Acceptarea unei oferte de angajare în străinătate face 
incertă evoluţia profesională pe termen mediu şi lung. Mai mult, lucrăto- 
rii imigranţi sunt de multe ori dispuşi la compromisuri în ceea ce priveşte 
tipul de activitate pe care urmează să o desfăşoare în străinătate raportat 
la studiile, calificările şi aptitudinile pe care le posedă. întreruperea ac- 
tivităţii specializate are un impact negativ asupra continuităţii profesio- 
nale, precum şi asupra abilitaţilor necesare pentru practicarea profesiei 
respective la reîntoarcerea în ţară. 

Consecinţele demografice ale migraţiei de muncă ţin de două aspec- 
te: primul - pierderile directe în numărul populaţiei, din cauza că în mul- 
te cazuri migraţia temporară se transformă în una definitivă. Cu părere de 
rău, în prezent nu există informaţii statistice exacte cu privire la numărul 
cetăţenilor moldoveni care au plecat în alte ţări în rezultatul migraţiei de 
muncă. Cel de-al doilea aspect - deteriorarea structurii pe vârste a po- 
pulaţiei Republicii Moldova, accelerarea procesului de îmbătrânire a po- 
pulaţiei, dat fiind faptul că, de regulă, migraţia este specifică persoanelor 
tinere, ceea ce în timp va avea un efect semnificativ şi de lungă durată. 

Evident că menţinerea unui decalaj semnificativ în standardele de 
viaţă dintre Republica Moldova şi alte ţări europene, deficitul continuu 
al locurilor de muncă şi în următorii ani vor stimula migraţia de muncă. 
Totuşi, reducerea acesteia până la dimensiuni fireşti urmează să constitu- 
ie un obiectiv principal al politicilor demografice. Este vorba de migraţia 
ilegală care generează multiple consecinţe negative pentru lucrătorii mi- 

granţi în ceea ce priveşte drepturile lor de securitate socială şi condiţiile 
de munca. O bună parte din cetăţenii noştri suntforţaţi de circumstanţele 
socioeconomice ale familiei să ia calea pribegiei în speranţa asigurării 
unui viitor mai bun pentru familie. 

în prezent în Republica Moldova este necesară o abordare integrată 
şi comprehensivă pentru o mai bună gestionare a fenomenului imigraţiei, 
în paralel cu dezvoltarea pieţei muncii, atragerea investiţiilor, dezvoltarea 
unor programe speciale de încadrare în câmpul muncii a tinerilor speci- 
alişti etc. Este extrem de important de a corela strategiile de dezvoltare 
socioeconomică a ţării cu prognozele funcţionale ale pieţei muncii, care 
vor oferi informaţii relevante cu privire la tendinţele generale pe piaţa 
muncii, structura forţei de muncă, crearea locurilor de muncă şi deficitul 
acestora pe ramuri, în funcţie de cerinţele de calificare etc. 

O altă componentă care determină specificul situaţiei demografice în 
Republica Moldova ţine de ponderea înaltă a populaţiei rurale în ansam- 
blul populaţiei. Nivelul actual al natalităţii se menţine datorită populaţiei 
rurale (circa 62% din numărul total de naşteri pe an). Există pericolul că 
depopularea satelor va determina ritmuri mai rapide ale scăderii natalită- 
ţii şi, respectiv, ale sporului natural negativ. 

După anii 1990 satul moldovenesc parcurge o etapă sinuoasă de 
redefinire, determinată de o serie de procese socioeconomice şi de- 
mografice, cum ar fi: privatizarea pământului, restructurarea economiei 
agricole, refluxul migraţional, destrămarea infrastructurii social-culturale, 
exodul tinerilor şi depopularea. în acest sens, imaginea actuală a satului 
moldovenesc este esenţial diferită de realităţile înregistrate cu 20 de ani 
în urmă. 

Datele privind activitatea economică şi condiţiile de viaţă ale po- 
pulaţiei rurale indică gradul de subdezvoltare pentru mediul rural, pe 
multe dimensiuni ale vieţii socioeconomice, ca fiind uitat de istorie. 
Starea de subdezvoltare a localităţilor reflectându-se atât asupra ni- 
velului vieţii economice şi sociale, asupra nivelului de trai al populaţi- 
ei, cât şi asupra efectivului numeric şi asupra indicatorilor demografici 
ai populaţiei (populaţie îmbătrânită şi feminizată, mortalitate şi mor- 
biditate ridicate etc.). Lipsite de populaţia tânără şi copii, multe sate 
sunt pe cale de dispariţie. 

Programul naţional „Satul moldovenesc" (2005-201 5), deocamdată 
nu a înregistrat rezultatele scontate. Totodată, dezvoltarea socioecono- 

mică sustenabilă este posibilă numai în condiţiile unei organizări terito- 
riale a populaţiei în corespundere cu necesităţile economiei naţionale, 
formarea unei astfel de structuri sociale20*, care va asigura progresul 
socioeconomic. în prezent se creează impresia că acest principiu a fost 
uitat. Din cauza stagnării sectorului industrial, procesul de urbanizare s-a 
stopat, caracterul neuniform al dezvoltării regionale şi structura socială 
instabilă au provocat chiar procesul de dezurbanizare. Conform datelor 
Recensământului populaţiei Republicii Moldova din 2004, populaţia ora- 
şelor Orhei şi Soroca s-a redus cu 1 /3, iar a or.Ungheni şi Cahul - cu circa 
14 , a mun. Bălţi - cu circa 20%. Dezurbanizarea este alarmantă nu numai 
prin reducerea ponderii populaţiei urbane, cât prin „ruralizarea" stilului 
de viaţă şi mediului de trai, în special în oraşele mici şi mijlocii. Colapsul 
industriei, degradarea infrastructurii şi lipsa oportunităţilor le-au trans- 
format în zone defavorizate cu deteriorarea substanţială a calităţii vieţii şi 
potenţialului de dezvoltare. 

La nivel internaţional gradul de urbanizare este recunoscut ca factor 
determinant în asigurarea dezvoltării unei societăţi, economia naţională 
şi regională fiind bazată în special în oraşe. în acest sens, Raportul Global 
ONU cu privire la oraşe din 2001 stipulează o corelare pozitivă şi directă 
între gradul de dezvoltare a unei naţiuni şi nivelul său de urbanizare şi 
calitatea managementului urban. A devenit deja o axiomă că creşterea 
economică este o derivată a dezvoltării urbane şi organizării regionale a 
factorilor de producţie. 

în comparaţie cu alte ţări europene, Republica Moldova este cel mai 
puţin urbanizat stat, care şi-a pierdut polii regionali de dezvoltare, ceea 
ce a contribuit la reducerea bazei şi capacităţii de promovare a descen- 
tralizării şi autonomiei locale. Ruralizarea stilului de viaţă şi mediului de 
trai, degradarea oraşelor mici şi tendinţa evidentă de supraconcentrare a 
resurselor în capitală ţării - mun.Chişinău marchează procesul de dezvol- 
tare spaţială la etapa actuală. 

în contextul menţionat, structura sociodemografică a satului con- 
temporan, subdezvoltarea sectorului agrar şi sărăcia creează un cerc vici- 
os pentru populaţia rurală din care nu există altă ieşire decât dezvoltarea 
micii industrii la sate şi restructurarea agriculturii tradiţionale. 


20 'în ştiinţele sociale termenul "structura" semnifică cele mai stabile aspecte ale sistemelor sociale, constituind 
reguli şi resurse care contribuie la producerea/reproducerea instituţiilor sociale. Prin efiniţie, instituţiile sociale 
sunt cele mai stabile structuri ale vieţii (Giddens A., 2005). 

Totodată, până în prezent Republica Moldova nu şi-a formulat o stra- 
tegie clară de dezvoltare din punct de vedere spaţial. Deseori se aten- 
ţionează asupra situaţiei în mediul rural, dezvoltarea urbană lipsind 
totalmente în cadrul politicilor guvernamentale. Astfel, ae accentuează 
aprofundarea decalajului în dezvoltare dintre mun.Chişinău şi alte unităţi 
administrativ-teritoriale, erodarea definitivă a funcţiilor urbane în oraşele 
mici şi lipsirea zonelor rurale proxime de centre de gravitaţie social-eco- 
nomică. Degradarea mediului urban va deteriora şi mai mult atractivi- 
tatea investiţională la nivel regional, capacitatea de dezvoltare a elitelor 
teritoriale, va înrăutăţi condiţiile habitatului uman şi, în consecinţă, va 
stimula şi mai mult migraţia externă. 

în acest context, un obiectiv important al politicilor socioeconomice 
constituie consolidarea unui sistem optim al aşezărilor umane pe baza 
evaluării indicatorilor mediului natural, situaţiei demografice şi necesită- 
ţilor economice, dezvoltarea urbană fiind evidenţiată ca direcţie priori- 
tară. Amplasarea raţională a obiectelor publice pe teritoriul oraşelor şi 
satelor va contribui la echilibrarea condiţiilor cu privire la accesibilitatea 
serviciilor prestate populaţiei urbane şi rurale, dezvoltarea continuă a re- 
ţelei de străzi magistrale, menţinerea reţelelor existente la nivelul care 
asigură mobilitatea sporită a populaţiei, precum şi va preîntâmpină izola- 
rea artificială a zonelor rezidenţiale. 

Concluzii 


Modernizarea demografică şi cea familială, care în secolul XX a cu- 
prins toate ţările europene economic dezvoltate, iar după anii 1990 s-a 
extins şi în spaţiul ex-socialist, inclusiv în Republica Moldova, reprezin- 
tă un proces inevitabil, care s-a derulat în funcţie de o serie de factori 
comuni pentru ţările europene, precum şi de cele specifice numai ţări- 
lor care au trecut de la sistemul economiei centralizate la economia de 
piaţă. în Republica Moldova se observă impactul pronunţat al factorilor 
distructivi, specifici societăţii tranzitive: criza generală ce a cuprins toate 
sferele vieţii sociale (economică, politică, moral-spirituală); dezintegrarea 
şi stratificarea socială, amploarea sărăciei; migraţia forţei de muncă; ano- 
mia socială, ce se manifestă prin amploarea comportamentelor deviante, 
distrugerea normelor morale etc. în aceste condiţii familia s-a pomenit 
sub influenţa atât a circumstanţelor vechi, moştenite din deceniile tre- 
cute (deficitul locuinţelor, subdezvoltarea serviciilor sociale, caracterul 
paternalist al sistemului de protecţie socială etc.), cât şi a celor apărute 
nu demult, acţionând asupra comportamentului demografic al popu- 
laţiei (liberalizarea şi democratizarea vieţii sociale, creşterea aspiraţiilor 
educaţionale şi profesionale ale tinerilor, a mobilităţii sociale, răspândirea 
valorilor occidentale etc). 

După cum arată studiul prezentat, printre schimbările principale ale 
familiei succint şi într-o ordine aleatorie pot fi menţionate următoarele: 

- scăderea ratelor de nupţialitate, căsătoria devenind dintr-un feno- 
men cvasiuniversal în unul cu incidenţă mult mai redusă; 

- modificarea calendarului căsătoriilor, creşterea vârstei medii la pri- 
ma căsătorie; 

- creşterea ratelor de divorţialitate, astfel constatându-se instabili- 
tatea căsătoriilor, fenomen care parţial se explică prin amplificarea 
traiului separat al soţilor din cauza migraţiei de muncă; 

- extinderea rapidă a fenomenului uniunilor non-maritale (parteneri- 
atelor) ca formă a primei uniuni, a practicii traiului în cuplu fără înre- 
gistrarea căsătoriei, acest lucru fiind valabil atât pentru vârste tinere 
(persoane celibatare în coabitare premaritală), cât şi pentru cele mai 
în vârstă (persoane divorţate sau văduve în coabitare postmaritală); 

- primele uniuni non-maritale nu întotdeauna se transformă în căsă- 
torii înregistrate; 

- căsătoriile repetate compensează într-o proporţie tot mai mare di- 
soluţia primelor căsătorii; 

- începutul vieţii în comun a partenerilor, precum şi momentul înche- 
ierii căsătoriei pierd semnificaţia unui punct de reper pentru înce- 
putul procesului de procreare; 

- reducerea bruscă a natalităţii, rata totală de fertilitate instalându-se 
sub nivelul de înlocuire a generaţiilor, fapt confirmat prin analiza 
longitudinală; 

- modificarea calendarului naşterilor, amânarea acestora spre vârste 
mai mature, deplasarea treptată a vârstei modale (vârstei intensităţii 
maxime a natalităţii) din grupul de vârstă de 20-24 ani în cel de 25- 
29 ani; scăderea bruscă a contribuţiei în indicatorii finali ai natalităţii 
a mamelor din cele mai tinere grupuri de vârstă (15-19 ani) 

- creşterea semnificativă a proporţiei copiilor născuţi în afara căsăto- 
riei, în paralel cu majorarea vârstei medii a mamei la naşterea copi- 
lului extraconjugal, din contul creşterii natalităţii extraconjugale la 
femeile de vârstă medie, una dintre cauzele principale ale acestui 
fenomen fiind răspândirea uniunilor non-maritale; 

- majorarea numărului şi proporţiei familiilor monoparentale în urma 
divorţurilor şi natalităţii extraconjugale. 

Astfel, diversificarea formelor de viaţă familială, posibilităţile, atât 
pentru bărbaţi, cât şi pentru femei, de a planifica de sine stătător când să- 
şi întemeieze familia, în ce formă, numărul dorit de copii, precum şi faptul 
că multe persoane devin părinţi nefiind în relaţii conjugale, demonstrea- 
ză că parentalitatea, căsătoria conjugală şi familia se distanţează tot mai 
mult, formând instituţii sociale separate. Cu toate acestea, schimbările în 
comportamentele nupţiale şi în modelele familiale nu semnifică nicide- 
cum prăbuşirea familiei ca instituţie socială. Ataşamentul faţă de familie 
rămâne foarte ridicat, aceasta ocupând primul loc în ierarhia de valori şi 
fiind domeniul care continuă să ofere indivizilor cea mai mare satisfacţie. 


256 



Unele transformări ale structurilor şi funcţiilor familiale sunt ireversi- 
bile şi reprezintă un rezultat al procesului de modernizare socială, ce se 
realizează prin progresul tehnologic, creşterea mobilităţii sociale, libera- 
lizarea normelor sociale, creşterea independenţei economice a femeilor 
şi tinerilor, planificarea familială etc. De aceea, ar fi greşit să considerăm 
posibilă restabilirea poziţiilor familiei tradiţionale. Totodată, din perspec- 
tiva dezvoltării demografice, transformarea familiei, trecerea ei de la mo- 
delul tradiţional la cel modern are consecinţe multiple, printre cele mai 
importante fiind stabilirea regimului îngust de reproducere a populaţiei 
în urma scăderii natalităţii. 

Creşterea numărului de uniuni libere, modificarea comportamentu- 
lui premarital şi al celui conjugal, reducerea numărului de familii în care 
soţii rămân întreaga viaţă în uniune conjugală, creşterea uniunilor de 
parteneriat, a numărului familiilor monoparentale şi al căsătoriilor repe- 
tate au implicaţii importante asupra stabilităţii familiei ca instituţie socia- 
lă şi asupra altor aspecte ale vieţii de familie, de exemplu, asupra relaţiilor 
intergeneraţionale. Schimbările menţionate într-o măsură tot mai mare 
vor genera probleme ce ţin de adaptarea sistemului de protecţie soci- 
ală la noile condiţii. Reieşind din cele descrise, este important să se ia în 
considerare de modificarea ciclului de viaţă a oamenilor în procesul de 
reevaluare şi perfecţionare a politicilor familiale existente, precum şi în 
elaborarea unor măsuri noi. 

Cât priveşte ameliorarea situaţiei demografice în Republica Moldo- 
va, este necesar de a menţiona unele momente importante: evident că 
numai prin politici familiale de încurajare a natalităţii va fi imposibil de 
obţinut o dinamică pozitivă. în acest scop este nevoie de o strategie com- 
plexă, coerentă şi de lungă durată, care va ţine cont de diferenţele admi- 
nistrativ-teritoriale ale proceselor demografice, va cuprinde toate proble- 
mele-cheieîn domeniul populaţiei (natalitatea, mortalitatea, migraţia) şi 
care, la rândul său, va deveni o parte componentă a strategiei naţionale 
în domeniul dezvoltării sociale şi economice. în acest context, aprobarea 
Programului naţional strategic în domeniul securităţii demografice a Re- 
publicii Moldova (2011-2025) este un pas înainte. Urmează ca obiectivele 
în domeniul populaţiei să fie corelate cu priorităţile şi obiectivele din sfe- 
ra economică şi socială, cum ar fi piaţa muncii şi ocupaţia, învăţământul, 
ocrotirea sănătăţii etc. 

Summary 


In the monograph "Contemporary family between traditions and 
modernity" (Găgăuz O.E.), the major trends in evolution of the family and 
marriage in the second half of the XXth and the beginning of the XXIst 
centuries in the Republic of Moldova and their influence on the social- 
demographic development of the country are considered. 

The first chapter'Theoretical and methodological issues in socio-de- 
mographic family research" analyzes the degree of scientific elaboration 
of the theme under study, the main theoretical approaches to its inves- 
tigation. The central place is occupied by the theory of demographical 
transition, which represents the most comprehensive Vision of demo- 
graphical processes, family and birth transformation. Other theoretical 
paradigms, that allow explaining the changes in matrimonial-family and 
reproductive behavior, such as economical and socio-cultural theories, 
gender equality and social hazards, instituţional approach, are also con- 
sidered. Sociological theories (theory of social changes, social theory of 
postmodernism, structural functionalism, conflict theory), focusing on 
the social determinism of demographical processes, have also represen- 
ted the theoretical and methodological basis of the present study. 

The second chapter "Evolution of the family and marriage" is devo- 
ted to the analysis of the basic changes, affected the modern Moldavian 
family. The dynamics of the nuptiality, structural changes of the given 
process, characteristics of the matrimonial behavior, spread of unregiste- 
red unions, as well as the problem of stability of the family and marriage 
are analyzed. The main conclusions stemming from this chapter come to 
the fact that the nuptiality in the Republic of Moldova corresponds to its 
modern type, which is characteristic of the most European countries.The 
intensity of nuptiality decreases while its timing effect changes (the ave- 
rage age at marriage increases), the proportion of unmarried persons ri- 

ses, unregistered unions become more and more popular. The observed 
transformations are determined to a significant extent by those changes 
occurred in the social, economic and cultural development of the society, 
in the system of life priorities as well as by the changes in population's 
value orientations, individualization of the personal life, which blurs the 
standards of matrimonial relations. 

The third chapter «The second demographic transition and long- 
term trends in fertility» presents the main tendencies of fertility dyna- 
mics both in terms of period and real cohorts of women, the change in 
fertility trends under the influence of the measures of the family police 
of the 1980th. The contribution of the reproductive behavior and the 
structural changes of the population to the fertility level as well as the 
influence of the working migration are analyzed. A special paragraph 
is devoted to the unmarried natality, to the analysis of its structure by 
woman's age, order of birth, registration (mother's or both parents'sta- 
tement). This multisided analysis of the problem let the author conclu- 
de that Moldovan fertility undergoes the process of the rapid structural 
changes. The Eastern-European fertility model existed in the past is still 
fairly well defined by the curves of age-specific fertility coefficients and 
the mean age of woman at childbirth. Cohabitation and unregistered 
unions is getting more and more wide-spread, especially among the yo- 
uth, and one can expect that this tendency will develop further. A higher 
fertility level compared to other countries is kept at the expense of the 
rural population. 

The fourth chapter "The family as the object and subject of the de- 
mographic policy" examines the main factors, which influence the trans- 
formation of the family and marriage since the 1990th. Based on the 
multisided analysis of the social, economic, political and socio-cultural 
situation in the Republic of Moldova, one can draw a conclusion that the 
transformation of the family is an integrated part of a wider socio-econo- 
mic transition. In this chapter, a comparative analysis of the family policy 
in the countries with a low fertility level is presented, as well as some 
recommendations regarding the elaboration of the family policy in the 
Republic of Moldova are proposed. 

In the conclusion, the author ascertains that from the beginning of 
the mid-90th of the previous century, the second demographic transition 
in the Republic of Moldova has become a stable process, which is proved 

by such indicators as the mean age at marriage and at first childbirth, the 
spread of unregistered unions and births. These changes in the people's 
life circle should be taken into account while working out and perfecting 
the family policy. 

The monograph in question is a logical continuation of the author's 
previously published papers on the family issues, the results of the re- 
search studies carried out during the last years are analyzed and gene- 
ra lized. 

AHHOTaipa 


B MOHorpac|)MM „CoBpeMeHHaa ceMbfl Me>Kfly Tpaflupuei/i 1/1 coBpe- 
MeHHOCTbio" (raray3 O.E.) paccMOTpeHbi ocHOBHbie TeHfleHqnM 3 bo/ik>- 
14 1/11/1 ceMbi/i 1/1 6paKa b Pecny6/ii/iKe MoaflOBa bo BTopon no/ioBi/me XX - 
Hana/ie XXI BeKa, a Taioxe i/ix B/ii/iam/ie Ha coi4i/ia/ibHO-AeMorpac|)i/mecKoe 
pa3BHTne CTpaHbl. 

B nepBoi/i maBe ,JeopeTi/iKO-MeTOAO/ion/mecKi/ie ochobn copi/ia/ib- 
HO-fleMorpac()MHecKoro i/icc/ieAOBaHi/m ceMbi/i" aHa/ii/i3i/ipyeTC/i creneHb 
HayHHOi/i pa3pa6oTaHHOCTH i/icc/ieAyeMoi/i TeMbi, ocHOBHbie TeopeTi/i- 
HecKi/ie noflxoflbi b ee i/i3yHeHi/m. UeHTpa/ibHoe Mecre 3aHi/iMaeT Teopi/m 
fleMorpac^MHecKoro nepexo,qa, KOTopaa npeflCTaBaaeT co6om Hai/160/iee 
BceoxBaTbiBaioii|Mi/i noflxofl b oât/icHeHMi/i fleMorpac()HHecKMX npopec- 
cob, TpaHcc()opMai4HM ceMbi/i 1/1 po>KflaeMoc™. 06cy>KflaioTCfl 1/1 flpyrne 
TeopeTi/mecKi/ie napaflwrMbi, no3BO/i/noiAi/ie oât/icHi/iTb i/i3MeHeHi/ifi b 
6paHHO-ceMeHHOM 1/1 penpoflyKTMBHOM noBefleHm/i: 3KOHOMi/mecKa/i 1/1 
copMOKyabTypHaa Teopi/m, reHflepHoro paBeHCTBa 1/1 copi/ia/ibHbix pwc- 
KOB, MHCTl/ITypi/lOHa/lbHbM noflxofl 1/1 AP- TeopeTi/iKO-MeTOflOJiorimecKyio 
ocHOBy 1/1 cc/i eAOBaHi/ia Taioxe cocraBH/ii/i copi/io/iori/i'-iecKi/ie Teopi/m (Te- 
Opi/IB COI4l/ia/lbHblX l/l3MeHeHl/IH, COI4l/ia/lbHa/l Teopi/IB nOCTMOAepHH3Ma, 
CTpyKTypHbm 4>yHKi4i/ioHa/ii/i3M, Teopi/m KOH(j)/ii/iKTa), aKpeHTi/i pyK3i±4i/ie 
BHMMaHMe Ha copi/ia/ibHOM ASTepMi/iHi/i3Me AeMorpac|)i/mecKi/ix npopec- 
COB. 

BTopaa maBa „3 bo/i 10141/1/1 ceMbi/i 1/1 6paKa" nocB/iiAeHa aHa/ii/i3y oc- 
HOBHblX l/|3MeHeHl/IH, 3aTpOHyBlUl/|X COBpeMeHHyiO MO/lAaBCKyiO CeMbK). 
PaccMaTpMBaeTC/i Aunaivii/iKa 6pa>/HOCTi/i Hace/ieHi/m, CTpyKTypHbie 1/13- 
MeHeHi/iB AaHHoro npopecca, xapaKTepi/iCTi/iKi/i MaTpi/iMOHi/ia/ibHoro 
noBeASHi/i/i, pacnpocrpaHeHi/ie He3aperi/icTpi/ipoBaHHbix napTHepcKi/ix 
C01030B, a Ta K>xe npo6/ieivia CTa6i/mbHOCTi/i ceMbi/i 1/1 6paKa. OcHOBHbie 
BbiBOAbi no 3 toi/i maBe cboabtcb k TOMy, mto 6pa>/HOCTb Hace/ieHi/m Pec- 

ny 6 /ii/iKi/i Mo/iflOBa cooTBeTCTByeT coBpeMeHHOMy Ti/my, xapaKTepHOMy 
fl/ia 6 o/ibLui/iHCTBa eBponewcKux CTpaH. l/lmeHci/iBHOCTb 6 paaHOCTi/i chi/i- 
>xaeTCfl, npi/i 3 tom CMeii^aeTca ee Ka/ieH,qapb (yBe/n/i L ii/iBaeTca B03pacT 
BCTyn/ieHi/m b 6 paK), noBbnuaeTca ypoBeHb 6e36pam/ia, Bce 60 /ibiuee 
pacnpocTpaHeHMe no/iyaaioT He3apen/icTpi/ipoBaHHbie âpaaHbie coio3bi. 
Ha 6 /iioflaeMbie TpaHcc|)opMai 4 i/ioHHbie npopeccbi bo mhotom o 6 yc/ioB- 
JieHbl M3MeHeHI/IHMM, np0l/l30lUefllUl/IMl/l B COI4l/ia/lbHO-3KOHOMl/NeCKOM IA 
Ky/lbTypHOM pa3BMTMM oâll^eCTBa, B Cl/ICTeMe >Kl/l3HeHHblX npMOpMTeTOB, 
a TaK>Ke i/i3MeHem/ieM peHHOCTHbix opneHTai 4 m/i Hace/ieHi/ia, i/mfli/iBi/iflya- 
/ii/i3ai4i/iei/i MacTHOi/i >ki/i 3 hi/i, cnoco 6 cTByioii|MM «pa3MbiBaHi/no» CTaHflap- 
TOB 6 paMHO-CeMeMHblX OTHOlUeHMI/l 

B TpeTbew maBe „fleMorpacj)i/iHecKi/ii/i nepexofl ia flo/iroBpeivieHHbie 
TeHfleHpnn po>KflaeMoc™" npeflcraB/ieHbi ocHOBHbie TeHflei-1141/m b fli/i- 
HaMi/iKe po>K,qaeMoc™ KaK Ha ypoBHe yc/ioBHbix, TaK ia pea/ibHbix noKO- 
JieHl/ll/l >KeHLL(l/IH, M 3 MeHeHl/ie TpeHflOB pO>KflaeMOCTM nofl B/ll/IBHl/ieM Mep 
ceMeMHOi/i no/i mu Ki/i 1980-x roflOB. AHa/ii/i 3 i/ipyeTca BK/ia# b ypoBeHb 
po>KflaeMoc™ penpoflyKTi/iBHoro noBefleHi/ia ia CTpyKTypbi Hace/ieHi/ie, 
a Taioxe B/maHi/ie fl/ii/iTe/ibHoi/i TpyflOBOi/i Mi/irpai4i/m. OTfle/ibHbm na- 
parpac)) nocBameH BHe6paaHoi/i po>KflaeMOCTi/i, aHa/ii/i 3 y ee CTpyKTypbi 
no B 03 pacTHbiM rpynnaM >KeHi±(i/iH, oaepeflHOCTi/i po>KfleHi/m, b 3 aBi/ici/i- 
MOCTi/i ot pen/icTpai4i/m (no 3 aaB/ieHi/no oflHoi/i MaTepi/i voma no coBMec- 
THOMy 3 aBB/ieHi/no pofli/iTe/iei/i). MHorocTopoHHi/m aHa/11/13 npo 6 /ieMbi 
no 3 BO/iaeT aBTopy cflenaTb BbiBOfl o tom, hto po>KflaeMOCTb b Pecny6/ii/i- 
Ke Mo/iflOBa nepe>Ki/iBaeT npopecc 6bicipbix CTpyKTypHbix i/i 3 MeHeHi/m, 
cymecTBOBaBiuaB paHee BOCTOHHO-eBponeMCKaa MOfle/ib powflaeMOCTi/i 
Bce eme flocTaTOHHO xopoiuo onpefle/iaeTca KaK Kpi/iBoi/i B 03 pacTHbix 
K 03 (j) (j) MI4 1/ieHTOB pOKflaeMOCTM, T 3 K IA CpeflHl/IM B 03 paCT 0 M >KeHU|l/IH Ha 
MOMeHT fleTOpO>KfleHMfl. Co>Kl/ITe/! bCTBO IA npO>KI/IBaHL/ie B rpa>KflaHCKOM 
6paKe CTaHOBi/iTCB Bce 60/iee pacnpocipaHeHHbiM, oco6eHHO cpefli/i mo- 
nofle>KH, ia o>Ki/i,qaeTca mto b âyflyiyeM i/ix MacwTaâbi yBe/ii/maTca. 60/iee 
BbicoKHi/i, no cpaBHeHi/110 c flpyn/iMi/i CTpaHaMi/i, ypoBeHb po>K,qaeMOCTi/i 
coxpaHaeTca 3 a cneT ce/ibCKoro Hace/ieHi/m. 

B HeTBepToi/i maBe „CeMba KaK oâteKT ia cyâteKT fleMorpacj)HHec- 
K01/1 n 0/1 1/1 t 1/1 k 1/1" paccMaTpi/iBaioTca ocHOBHbie cj)aKTopbi, noB/ii/iaBiui/ie Ha 
TpaHccj)opMai4HK) ceMbi/i 6paKa b nepi/io,q noc/ie 1990r. Ha ocHOBe mho- 
rocTopoHHero aHa/ii/i 3 a coi 4 i/ia/ibHO- 3 KOHOMi/mecKoi/i, no/11/m/mecKoi/i ia 
copi/ioKy/ibrypHoi/i ci/iTyapi/ii/i b Pecny6/ii/iKe Mo/iflOBa fle/iaeTca 3 aK/iio- 

aem/ie, mto TpaHccj)opMai4Mfl ceMbi/i BB/iaeTca HeorbeM/ieivioi/i aacTbio 60- 
/îee wi/ipoKoro copi/ia/ibHO-aKOHOMi/mecKoro nepexofla. B 3toi/i x<e maBe 
npeflCTaB/ieH cpaBHMTe/ibHbm aHa/11/13 ceMeMHOi/i no/ii/m/iKi/i b CTpaHax c 
HI/I3KOI/I pCOKflaeMOCTbK), a T3IOK6 C(|)OpMy/ll/ipOBaHbl HeKOTOpbie npefl/io- 
>Kem/ia no pa3pa6oTKe Mep ceMeMHOM no/ii/m/iKi/i b Pecny6/ii/iKe Mo/iflOBa. 

B 3aK/iK)HeHi/ie paâoTbi fle/iaeTca BbiBOfl o tom, mto, Ham/man c ce- 
peflMHbi 90-x roflOB npoiu/ioro CTO/ieTi/ia, b Pecny6/ii/iKe Mo/iflOBa npo- 
hho yTBepflunca npopecc BToporo fleMorpac|)i/mecKoro nepexofla, o aeM 
CBMfleTenbCTByeT pocT TaKi/ix noKa3aTe/iei/i KaK cpeflHi/m B03pacT npi/i 
BCTyn/iem/m b 6paK i/i npi/i po>K,qeHi/m nepBoro peâeHKa, pacnpocTpaHe- 
rn/ie BHeâpaHHbix C01030 B i/i BHe6paai-ioi/i po>K,qaeMOCTi/i. 3™ M3MeHei-ma 
b >Ki/i3HeHHOM qi/iK/ie /iioflei/i Heo6xoflMMO yai/iTbiBaTb npi/i pa3pa6oTKe i/i 
coBepiueHCTBOBaHi/ii/i ceMeMHOi/i no/ii/m/iKi/i. 

HacToaiiiafl MOHorpacj)i/m AB/iaeTca /iori/mecKi/iM npoflo/iwem/ieM 
paHee ony6/ii/iKOBaHHbix aBTopoM paâoT no ceMeMHOi/i npo6/ieMaTi/iKe, 
b kotopom aHann3npyK)TCH i/i o6o6ii|aioTCfl pe3y/ibTa™ i/icc/ieflOBam/m, 
npoBefleHHbix b noc/ieflm/ie roflbi. 

